Gheorghita COSER 


p es.” 7 
escu Gheorghiţă Coşer, 2011 


Previziuni astrologice pentru anul 2012 2 


CUPRINS 
CÂTE PUȚIN DESPRE COMPORTAMENTUL PLANETELOR ÎN 2012....... 4 
Marta issa 00 E a ta Ca ia ia Da 00 a aa 4 
Jüpiter ncns stalactite etala ceia adesea liiaicae dd gis tal 6 
KSTD A a PRD RI RTR RR RE a AR E Ra DRE T A A Re E AE 11 
LPG e EE E E ab ata a E E i da a i EE 22 
Neptün ae ssetaăa tei goe a iata ate ea ot căt ta aaa Dată d 27 
1a [01E a AEA AEE EE AE aia al ll AE 20 a a 35 
ANUL 2012 ŞI CELE PATRU PERIOADE ALE SALE... 41 
Primele trei luni (primul cadran)... 45 
Al dòilea cadan MERITE NENE R ARN USR ARN e RR TAR 50 
Al treilea oi e [7 g ÎNNOIRE DR NORI ee DIR N ERE SRR RR RA EP DR 57 
Ultimele trei luni (ultimul cadran)... 65 
ANUL 2012 ŞI CELE 6 AXE ZODIACALE ..........ueeeeeeeeeenneneneeeeneneeeeeeeneenanaaa 73 
Axa Berbec Balanța m a ceeace sea Oli aa da a ta Dada asa 73 
Axa Taul SEOIDION ste sia aia das acul le tul aia 78 
Axa Gemeni-Săgetător aaa 83 
Axa CaBHCOrN-RaO nastea Stii 02 e aa a aa aa a d iau 88 
Axa Let ValSalOr scie taci oii alo aeeilla total aa oua oile edit ata ds aaa 93 
Axa Fecioară: PEŞU n saca aaa cea aia iaca aaa aia aa a aa da adi da 00 a auda iai 98 


© Gheorghiță COSER, www.coser.ro 


Previziuni astrologice pentru anul 2012 3 


evenit celebru prin profeţiile mayaşe referitoare la un posibil sfârşit, 
anul 2012 nu este nici pe departe un an al sfârşitului, ci unul care ne ridică nivelul de 
conştiinţă prin complicaţii sociale, printr-un zdruncin al vieţii personale şi, mai ales, 
printr-un balans pe care îl impune între două sau mai multe variabile. 

2012 este un an al extremelor, unic prin amploarea tranzitelor, dar şi prin structura 
fenomenelor astrale pe care le conţine. Ne referim aici nu doar la careurile Uranus-Pluton, 
împlinite pe 24 iunie şi respectiv 19 septembrie, din seria celor 7 câte vor fi până în 2015, 
ba chiar 2016 dacă luăm în considerare şi toleranța de 8 grade admisă pe un asemenea 
unghi, ci şi prin trecerea definitivă a lui Neptun în Peşti, prin compromiterea lui Jupiter 
din cauza conjuncţiei cu Lilith şi, spre finalul său, prin trecerea lui Saturn în Scorpion şi 
împlinirea celor două aspecte memorabile: trigonul Saturn-Neptun şi sextilul Saturn- 
Pluton. 

Linia generală pe care va merge acest an va fi, iniţial, una emoţională, apoi una 
comportamentală şi de aici un balans straniu între intenţie şi acţiune, între dorinţă şi 
alegere. Dacă ne referim la Neptun, atunci putem spune că nu deţinem încă informaţia 
organică a acestui tranzit, decât cu cele câteva luni desfăşurate anul trecut, deoarece prin 
Peşti a mai trecut pe vremea lui Cuza, iar de careurile Uranus-Pluton, aşa multe câte se 
împlinesc până în 2015, nici nu poate fi vorba, ele împlinindu-se într-o formă relativ 
asemănătoare cu mii de ani în urmă, în perioada antică. Toate acestea sunt elemente de o 
unicitate greu de cuprins în câteva pagini, iar fenomenele pe care le produc şi mai dificil de 
explicat. 

Cred însă cu tărie că nu doar evenimentele descriu istoria, ci şi oamenii cu faptele 
lor, iar explicaţiile contextului astral de acum fac referire cu precădere la fapte, la alegeri, la 
oameni remarcabili pentru ca noi să fim mai informaţi şi, de ce nu, să devenim, asemenea 
lor, fiinţe excepţionale. Aşa cum ne învaţă ezoterismul, evoluţia individuală poate începe 
prin imitație, dar este obligatoriu ca ea să se împlinească prin creaţie, prin unicitate. 

Aceste ipostaze magnifice pe care universul ni le personifică prin gândurile şi faptele 
oamenilor remarcabili, ce au trăit de-a lungul istoriei în momente invocate aici punctual, 
ne duc pe noi într-o zonă a gândirii profunde, a respectului faţă de trecut, față de oameni, 
faţă de exemplul lor, față de evoluţia umanităţii. Nu ştim dacă împlinirea acestor aspecte, 
la nivel global, ne îndeamnă la imitație sau la creaţie, dar putem să le descoperim secretul 


aplecându-ne cu condescendenţă asupra exemplului lor. 

CÂTE PUȚIN DESPRE COMPORTAMENTUL 
PLANETELOR ÎN 2012 


Anul 2012, ce sperie prin evenimentele catastrofale pe care multe profeții ni le-au prezis, 
continua seria evenimentelor categorice pe care anul 2011 ni le-a oferit, aducând la scenă deschisă 
conjuncturi majore ce au avut anul anterior statutul de proiectil lansat spre o destinatie necunoscută. 
Acum, în 2012, destinația presupusă în 2011 nu mai este atât de misterioasă şi multe din 
evenimentele intermediare nu mai sunt atât de mult ascunse înțelegerii. Acum vom şti că prima 
jumătate a anului ne păcăleşte cu posibilitatea de a ajusta mici erori ale lui 2011 şi că a doua parte a 
anului, în special din septembrie încolo, ne aduce mari evenimente (al doilea careu Uranus-Pluton, 
trecerea lui Saturn în Scorpion, trigonul Saturn-Neptun şi sextilul Saturn-Pluton) care vor schimba 
decisiv balanța conjuncturilor sociale, prin implicarea masivă a individului în viaţa socială, prin 
descinderi sociale menite să dea o nouă faţă confruntărilor sociale, războiului (ciclul Uranus-Pluton 
este ciclul războiului), dar şi naşterea unor noi concepții despre viață, univers, descoperirea unor 
elemente infime care să schimbe modul în care ne raportăm la univers şi la ceea ce ştim despre 
viață, despre funcționarea sau despre organizarea sa. 

Anul acesta doar Uranus şi Pluton nu-şi schimbă semnul, doar cei doi actori ai scenei 
dramatice rămân consecvenți idealului agresiv de a reconfigura lumea prin forță, tragedie şi refuz, 
celelalte planete vor încerca, fiecare în felul său, să aducă o notă de prospețime conjuncturilor 
pentru a ne spori curajul (Marte), dreptatea (Jupiter), maturitatea (Saturn) şi sensibilitatea (Neptun). 
Ceea ce anul trecut anticipam, referitor la trecerea lui Jupiter în Gemeni pe 11 iunie după ce Neptun 
atinge zodia Peşti, până în 30 martie 2025, ne oferă un preambul amplu şi complex al trecerii lui 
Saturn în Scorpion şi maleficei conjuncții Jupiter-Lilith pe Gemeni din finalul anului. Totul poate 
lua o întorsătură neaşteptată, totul se poate răscoli din motive aparent banale, însă nimic nu iese din 
schema gândirii concepută în 2011. 


Marte, în 2012, intră la gradul 20 Fecioară şi îl părăseşte la gradul 4 Vărsător, parcurgând 
aproape jumătate de zodiac, ceea ce este normal pentru tranzitul său complet de 697 de zile, adică 
de 1,91 ani. Pe acest sector, Marte va trece prin conjuncțiile cu Saturn (15 august) şi respectiv 
Pluton (27 noiembrie), dar şi prin alte unghiuri construind un portativ dinamic în zona voinței şi 
acțiunii directe. 

În primele două luni ale anului tranzitul lui Marte este temperat, preferând acţiunea în 
interiorul familiei şi cultivând nevoia de a controla puţinul pe care l-am acumulat în 2012. Într-un 
mod surprinzător, pentru că Marte nu este deloc parcimonios, ci mai curând risipitor, lunile ianuarie 
şi februarie vor fi luni de acumulări şi restricții, luni în care voinţa va fi educată pentru a ne cultiva 
respectul față de oameni şi curajul de a ne păstra doza de verticalitate pe care am salvat-o în anul 
anterior. Complicaţiile deja cunoscute, cele ce vin din agresiuni ale crezului personal, deposedări de 
bunuri, jigniri în public, ne pun în faţa unor alegeri delicate. 

Lună martie a acestui an este din capul locului cea mai importantă luna din punctul de 
vedere al tranzitului marțian. Astfel, chiar din prima zi participă la formarea triunghiului regal de 
pământ împreună cu Pluton şi Jupiter aducând un spirit practic deosebit de eficient, rezistență, 
perseverență, dar mai ales evenimente ajustate de scara destinului la dimensiunile sufletului, în aşa 
fel încât să ne motiveze şi mai mult în a ne respecta regulile, în a fi consecvenți idealului, modului 
de a fi, demersurilor inițiate de-a lungul lui 2011 sau la începutul acestui an. La doar trei zile de la 
acest moment, pe 3 martie, participă împreună cu Junon, Pluton şi Uranus la formarea unei 

configurații numită Aripi de pasăre care ne rafinează intențiile, ne aduce mobilitate, posibilitatea de 
a selecta variantele ce ne sunt oferite acum, dar şi înclinaţie spre toleranţă şi înțelegere. Nu va fi 
însă suficient timp pentru a ne mobiliza în direcţia asta, pentru că în ziua următoare, pe 4 martie, 
triunghiul regal îl adăugă pe Chiron în raport de opoziție cu Marte formând un Zmeu, capabil să-şi 
înțeleagă condiționările şi să accepte, cu greutate, noile direcții spre care trebuie să se îndrepte. Pe 
aceste unghiuri se va pune probleme refuzului, intoleranței, discriminării, dar nu altfel decât s-a 
dezvoltat în 2011, pentru că aceste planete majore ce participă la aspect, în afara lui Marte, nu au 
apucat să-şi schimbe semnul, deci energia de bază se menţine în vechiul registru, cel indicat de 
trăsăturile lui 2011. În felul acesta, conjunctura ar putea conţine o variantă şi mai dureroasă, aceea 
de a descoperi metode noi cu instrumente vechi, de a construi o echipă care să se ridice deasupra 
mediei, dar formată din oameni care au probat anterior ineficienţa, lipsa de motivație, necunoaşterea 
sau refuzul. Acest zmeu va fi activ până la finalul lunii martie, deci va avea suficient de mult timp 
pentru a lansa motive de îngrijorare pentru ca bucuria sfârşitului de an 2011 să ne reproducă o 
schemă mai veche, dar nu una bună, ci chiar una încărcată eşec. 

Pe acest fundal, Marte participă, în aceeaşi lună martie, la formarea unui careu în T mobil 
împreună cu Junon şi Chiron, sugerând că aceste modificări, impuse pe zona publică, produc fisuri 
majore în viața personală. Nu sfera personală în ansamblul său este cuprinsă aici, ci, datorită lui 
Junon, se va face trimitere doar la colaborările cu persoane situate la mari depărtări, în altă 
localitate, poate chiar în altă ţară şi cu care există o înțelegere strânsă sau un grad de rudenie. În 
felul acesta, motivul careului în T mobil devine motivul întoarcerii fiului risipitor, a relegării unor 
înțelegeri, a reluării unor tratative, pe linie diplomatică sau comercială, care să fie într-un contrast 
major cu direcțiile spre care ne îndreptă prima jumătate a lunii, când Marte (voinţa, inițiativa, curaj) 
devine pion principal în negocieri colective, în schimbări de viziune, în descinderi pe zone de 
graniță, oferind motivele unei confruntări, urmând ca disputa în sine să se consume în perioada 
iunie-septembrie, când Uranus şi Pluton îşi împlinesc cele două careuri dintr-un aprig ciclu al 
războiului. Această idee porneşte de la faptul că Pluton, lezat de împlinirea iminentă a careurilor cu 
Uranus, este obligat să medieze conflictul între dorință şi înțelepciune, între impuls şi înfrânare, 
între dinamică şi cumpătare, fără să dispună de calmul necesar şi, poate, în momentul cel mai 
nepotrivit, având calitatea de planetă mediatoare opoziție Marte-Chiron împlinită pe 22 martie 
2012, ora 17:25. A avea un Pluton planetă mediatoare într-o opoziție înseamnă a risca să-ţi 
compromiți întreaga structură de dragul unui ideal pe care, în momentul în care ţi-l formulezi, nu-l 
înţelegi. Judecând după cât de important este momentul martie 2012 şi cât de riscantă este această 
direcție, valorilor spirituale le sunt puse pe umeri o greutate şi mai mare, care are nevoie aici de 
experienţă, de înţelepciune, de un set de reguli de bună practică, de evenimente anterioare la care să 
se facă apel şi pe baza acelor scheme să se aleagă cea mai bună metodă, cele mai corecte persoane, 
cele mai eficiente mijloace de intervenţie. 

Apelul la trecut, prin Marte, este, de pe 24 ianuarie 2012 până pe 14 aprilie, o realitate dură, 
pentru că în acest interval Marte se deplasează înapoi (retrograd) 20 de grade din Fecioară (de la 
gradul 23 la gradul 3), adică 2/3 din întreaga experienţă a tranzitului său în Fecioară. Evenimentele 
anterioare, dacă ele sunt de mică anvergură îşi vor extrage seva din intervalul 17 noiembrie 2011 — 
23 ianuarie 2012, iar dacă sunt de mare anvergură, atunci vor merge înapoi spre perioadele 13 iunie 
- 19 iulie 2010 şi 7 iulie — 8 august 2008. Pentru astrologi, retrogradarea lui Marte nu este un fapt ce 
poate fi trecut uşor cu vederea, pentru că ea presupune angoasă, tensiune, agresiune, ce pot uşor ieşi 
din sfera relațiilor personale, transformându-se în probleme ale grupului sau ale națiunii. Marte 
retrograd îi face pe oameni să-şi transfere problemele de la serviciu acasă şi invers sau să confunde 
biroul cu dormitorul, ori baia cu piaţa de legume. Aceste elemente pot sugera tulburări de 
comportament, ele, în realitate, fiind doar nişte deviații cauzate de o tensiune psihică prea mare ce 
anulează gândirea, îmbolnăveşte corpul sau omoară dragostea. Toate pot descrie un tablou perfect 
pentru ceea ce astrologia karmică numeşte „karmă violentă”, iar acum, în lună martie 2012, 
termenul violent poate avea conotaţii extrem de variate, de la agresiune prin limbaj, pierderea 
puterii de a vorbi sau compromiterea imaginii prin lipsa de control al limbajului, până la cea care 
agresează fluidele vitale, esenţa vieţii, destinul. 

În iunie, Marte şi Lilith se întâlnesc într-un trigon pe semne de pământ şi am putea fi 
spectatorii celor mai interesante alianţe, celor mai ciudate asocieri, iar noi, la rândul nostru, să ne 
simțim atraşi de situațiile pe care nu le putem rezolva, dovedind un atenuat simţ al pericolului, o 
lipsă de scrupule şi o acută înclinație spre a gusta din plăcerile vieții, acelea mai periculoase şi mai 
dăunătoare. 

În iulie, Marte devine din nou protagonistul unui careu în T cardinal, de această dată alături 
de Pluton şi Uranus, iar în august, împreună cu Pluton şi cu Neptun, aflat încă în conjuncția cu 
Chiron, participă la construirea unui triunghi minor. Dacă invocăm aici dictonul „Scopul scuză 
mijloacele” nu greşim deloc şi nici nu ne depărtăm de motivul principal al celor două aspecte. În 
cele două luni, când este implicată dorinţa, vom fi tentaţi să scurtăm drumul, să folosim un ton 
neadecvat, să invocăm motive superioare, cele care la primul contact dor, în speranţa că într-un final 
oamenii vor înţelege. Se volatilizează uşor ideea de sacru şi devine evident gestul persuasiv al celui 
care nu are simțul măsurii, bună creştere, educație sau vreun regret pentru eventualele greşeli pe 
care le face. 

Nicovala la care participă împreună cu Pluton, Uranus şi Neptun conjunct cu Chiron, când 
se afla în conjuncție strânsă cu Junon, face din această ultimă înfăţişare magnifică a tranzitului 
marțian în 2012 o ipostază generoasă, una plină de contradicții, de extreme, de reverberaţii, în care 
vârful, elementul de top sunt laudele sau văicărelile, episoadele penibile sau cele geniale prin care 
oamenii caută să-şi justifice într-un mod impersonal sau superior cât de interesant este să ratezi 
împlinirea unei dorinţe foarte mari. 

Tranzitul lui Marte în 2012 este deci unul foarte important prin complexitatea elementelor la 
care participă, nu prin excentricitatea deplasării sale cosmice. El va aduce astfel patima pentru a 
face gesturi categorice sau pentru a ridica într-o postură nemeritată un personaj care, pentru a atinge 
împlinirea dorinţei sale, se va compromite în multiple moduri. În dubla sa ipostază de prinţ şi 
cerşetor, Marte devine o generoasă sursă de inspiraţie şi, deopotrivă, o greutate imposibilă pentru 
cei care acționează în lumea reală. Ca ficţiune, episoadele dihotomice sunt geniale, ca întâmplare 
reală ele devin surse de suferință şi decădere. Tocmai de aceea valenţele dorințelor sunt în 2012 
promotorii unor complicaţii ce apar, o parte în finalul acestui an, iar cealaltă parte în prima parte a 
lui 2013, ca eliberare de o criză existenţială prin separarea ficţiunii de realitate, alegerea unei 
variante asupra căreia să ne axăm până în 2025, când Neptun va trece în Berbec. 


Jupiter, are în 2012 un comportament straniu. În jumătate de an, de la primele minute din 
Taur, unde se situează la începutul anului, şi până la gradul 7 Gemeni, unde se situează la finalul 
anului, Jupiter ne distribuie în secvenţe relativ egale vibraţiile zodiilor Taur şi Gemeni, încercând să 
ne insufle un adânc respect față de muncă, față de echilibru, gândire echilibrată. Din nefericire, 
traversarea zodiei Taur într-o aşa de mare viteză ne va pune în dificultate abilitatea de a sedimenta 
lecţiile şi experienţele sociale primite în 2011. Referindu-ne strict la acest capitol şi neluând în 
calcul aspectele care se formează, înțelegem că dimensiunea personală, ecuația gândirii personale, 
forța voinţei şi necesitatea de a face apel la o moralitate solidă sunt aspectele cele mai încercate ale 
vieții în 2012. Dacă, prin educația pe care am primit-o, unii nu au nevoie de verticalitate, ci mai 
curând de eficiență materială, acesta fiind singurul indicator al priceperii, trecerea în mare viteză a 
lui Jupiter prin Taur se rezumă la a încuraja investitorii, bancherii, cei care dispun de lichidităţi, de 
idei, cei care au acumulări, să exercite asupra pieţei o presiune majoră. Nu greşim dacă ne gândim 
aici la speculaţii pe pieţele bursiere, la licitaţii pornind de la motivele crizei şi ajungând până la 
pronosticuri, ca la loto sau la pariuri, când va cădea euro, când se va ridica, în ce direcție ne vom 
îndrepta cu toții şi care este rolul Rusiei în descinderile mondiale legate de reorganizarea teritorială, 
gestionarea resurselor, ori cât mai durează până când comunismul din China îşi va deschide porțile 
pentru a elibera din prizonieratul său acea imensitate de oameni. Conjuncţia lui Jupiter cu Luna 
neagră, expresie a speculaţiei în cele mai variate forme, devine apanajul miturilor apocaliptice 
pentru astrologii care nu se mulțumesc deloc cu pozițiile singulare ale planetelor, ci mai trag cu 
ochiul şi peste gard, se mai uită şi prin alte zodii, pe la alte planete, să vadă ce mai văd ele şi cum 
reacționează, la vecini de casă, apartament său cartier, când „domnul judecător” se tot vizitează la 

cafea cu un bişnițar ce umblă cu cruci de aur la gât, cu tanga roz ce i se văd prin ridicolii pantaloni 
albi purtați veşnic pentru că se asortează cu Bichonul Malter de care nu se poate despărți ş.a.m.d. 
Acest tablou, ce le poate stârni unora hazul, este pentru astrologie înfricoşător. Jupiter, patronul 
justiţiei, este acum agresat de o gândire viciată. În felul acesta, fiind sub influenţa viciului, el poate 
judeca greşit o situaţie deosebit de importantă pentru omenire şi, culmea, să nu se streseze deloc 
pentru consecinţele sale. Nu stă în firea acestei vibrații să predispună spre atât de multă dezordine, 
dar fiind vorba de un semn senzual, înclinat spre nevoi materiale mai mult decât spre reguli, 
canoane său echilibru (Jupiter în Taur), bunul simţ se rezumă la un segment limitat, cel indicat de 
expresia „dreptul meu”. Se impune, deci, o corecție a trăsăturilor generale pe care le predispune 
Jupite în Taur. Astfel, şansa unui câştig meritat sau nemeritat nu mai este expresia unei ridicări 
speciale a condiției sociale, ci mijlocul prin care cineva poate fi înlăturat de la o funcție, dintr-o 
poziţie importantă sau de la putere, iar amploarea aspirației devine mai curând patima pentru putere 
şi bani şi este alimentată de neputinţa de a ne depăşi ataşamentul de saţietate sau abundență. Este de 
la sine înţeles că, prin aceste direcţii înțelese prost, oamenii care urmăresc să-şi cultive un spirit 
practic sau un talent, cei care doresc să se facă remarcaţi, care doresc să cultive sau să investească, 
tind să se separe de lume, să se ascundă de societate, să lucreze pe ascuns, prin diverse tertipuri 
pentru a oculta în primul rând deficitul de atenţie, apoi lenea, indolența, iar de aici şi până la a 
cultiva vulgaritatea, ca o condiţie absolut esențială pentru a reuşi în viață, nu mai este decât un pas. 
Se distinge aici un aspect duplicitar, deşi vibraţiile Taurului nu duc în direcția asta (ele inspiră spre 
minciună sau spre adevăr, niciodată în ambele direcții) prin faptul că se oscilează între judecata 
sigură, solitudine şi implicare dinamică în planul social. Paradoxul acestor direcții se naşte din 
motivaţie, pentru că, susținându-se pe vibraţiile fixe ale Taurului, nu poate oscila de la o extremă la 
alta, dar poate da impresia aceasta prin extindere. Deşi pentru unii suficient de abstractă, această 
reprezentare este susținută pe deficitul de atenție, pe complexele de inferioritate, dar şi pe ghinionul 
de a ocupa o poziţie importantă din punct de vedere social, chiar când nu este necesar să se facă 
dovada priceperii sau a cunoştinţelor. Confuzia care se interpune în toate aceste vibrații vine din 
partea Lunii negre, cea care în Taur îl face pe individ să se autodevoreze prin menţinerea unui ideal 
fals, prin susţinerea artificială într-o poziţie, prin autoamăgire. A refuza să vezi realitatea în față, a-ţi 
repeta la nesfârşit calităţi ce nu pot fi dovedite, ţine de autodevorare, de sfidarea moralității, de 
negarea superiorității condiției umane şi de a îmbrățişa perfidia şi indolenţa pentru care nu este 
nevoie de o conjunctură astrologică specială menită să o susțină, ci ea face parte din natura primară 
a unei ființe născută şi alimentată în permanenţă cu frică de lumină, linişte, educație sau muncă. 

Trecând în Gemeni, Jupiter se desprinde de Lilith şi, într-un paradox al mecanicii cereşti (în 
general, Luna neagră are o deplasare mai rapidă decât cea a lui Jupiter), rămâne în urmă. Asta se 
întâmplă pentru că mişcarea lui Jupiter este accelerată. Pe 11 iunie, când Jupiter trece în Gemeni, 
Luna neagră se află la gradul 19 Taur, suficient de departe pentru a nu complica şi mai mult noile 
direcții al Marelui Benefic, deşi ipostaza de conjuncție între cei doi, împlinită pe 17 martie, are 
pentru întregul an un impact major. Înclinaţia spre minciună, spre a gusta în continuare dintr-o 
poziție, dintr-un statut, va fi exploatată de ipostaza de exil a lui Jupiter, teatralizând totul, 
complicând fiecare pas, oricât de mărunt sau neînsemnat este, pentru a oferi individului senzația că 
participă la construcţia sau reconstrucția unui mare edificiu. Trecerea de la deficit de atenţie la 
importanţa de sine sau chiar megalomanie, ne va pune pe toţi în dificultate, pentru că vara lui 2012 
ne produce idealuri magnifice printr-o fermentație metafizică, printr-un efort de gândire şi 
înțelegere, prin întâmplări cu caracter neobişnuit. A clădi un viitor sau a participa la evenimente 
importante pentru grup fără a spera în vreun beneficiu personal aduce, prin micile discontinuități 
impuse de elementul personal, de ego, ipostaze dezastruoase pentru sectorul personal, dar 
revigorante pentru grup sau comunitate, pentru că de fapt se lucrează cu idealuri karmice, pe care 
destinul le conţine ca protectori ai sistemul personal de dezvoltare. Lucrând cu idealuri karmice, nu 
cu elemente karmice, adică folosind trăsăturile care împlinesc destinele, nu cele care împlinesc 
dorințele, dar de pe o poziție care instigă mai curând la teatralitate, maimuțăreală, prefăcătorie, 
adică acele trăsături instabile ale personalității, dinamica relației Jupiter-Lilith devine elementul 
care îi face pe unii să afle că au pierdut demult războiul. 

Ridicolul este termenul care poate sintetiza foarte bine poziția lui Jupiter în Gemeni. A fi 
ridicol, înseamnă a fi caraghios, a stârni râsul sau a desemna ceva lipsit de importanță sau de 
durabilitate. Observăm că dualitatea nu îi va fi străină Marelui Benefic nici în acest semn, doar că în 
Gemeni, față de Săgetător (domiciliu) Jupiter va ascunde, prin viclenie şi şiretenie, deficitul de 
înțelegere, cunoştinţele sau educația. Atunci când se afla în Săgetător (24.X1.2006-18. X11.2007, 9. 
XI1.1994 — 3.1.1996, 26.X11.1982-19.1.1984) strategia sa de expansiune se îndrepta spre satisfacerea 
unei nevoi majore de cunoaştere. Asta a implicat o dezvoltare profesională, o desprindere de lasciv, 
convențional sau chiar imperfect, pentru a atinge, în raport cu propriul destin, un vârf, un punct 
superior ce va deveni un continuu element de referință în destinul propriu. Ultimele trei reveniri ale 
lui Jupiter în domiciliu ne pot ajuta să ne amintim de momentul în care ne-am desprins de pământ 
pentru a ne ridica aşa cum ne-a dictat conştiinţa, spre un ideal pe care sufletul îl conţinea. Problema 
ridicării, a arcuirii propriei structuri pentru a o propulsa spre o destinaţie îndepărtată este adesea 
parcursă ca o perioadă de entuziasm urmată de un gol teribil, o cădere într-un mediu impropriu 
idealului dezvoltat. Similitudinea cu cele trei etape ale saltului - arcuirea, saltul şi coborârea - este 
necesară pentru a înțelege ori surprinde esența evoluţiei în combinaţia de efervescența cu 
dezamăgire, specifică perioadei tinereţii, şi, implicit, expansiunii lui Jupiter. În Gemeni 
(30.VI.2000-13.VII.2001, 20.VII.1988-31.VII.1989, 23.VIII.1976-20.08.1977), aduce idealuri 
viclene pe care valorile majore stabilite prin iniţierea ciclului (intrarea planetei în domiciliu) căută 
să devieze de la cale pentru a acumula un merit necuviincios, de a insista într-o direcţie care 
contravine schemei personale, evoluției personale, idealului obiectiv. 

Astfel, pentru exemplificare putem face referire la impactul tranzitului lui Jupiter în Gemeni 
din 1988 — 1989 pe tema iniţierii ciclului jupiterian din perioada 1982 — 1984. Pe 26 decembrie 
1982 Jupiter a intrat în domiciliu, cu un ascendent în Scorpion şi cu un Pluton (guvernatorul temei) 
în casa a XII-a alături de Saturn. Combinația data de conjuncţiile Pluton-Saturn din casa a XII-a a 
temei de ingres şi respectiv Jupiter-Uranus din casa I ce primesc opoziții din partea Lunii din Taur 
şi respectiv din partea lui Chiron tot din Taur, aduce o strategie complicată idealurilor personale. 
Semnul de progres este aşadar închis în mistere, în replici cu sensuri meschine, cu finalități 
îndoielnice, pe fondul unei puternice determinări personale. În felul acesta, se impune o reglare a 
segmentului medical, al zonei muncii, dar şi al celui indicat de parteneri, asociaţi, înţelegeri ce se 
stabilesc la masa tratativelor. Punctul cel mai elevat al temei, Mijlocul Cerului din Leu, aduce 
vocaţia liderului în posturi penibile. Soarele aflat în conjuncție cu Neptun pe casa a Il-a susține 
această idee prin calitatea sa de guvernator al MC, iar Neptun prin faptul că este stăpânul casei a V- 
a. Se impune astfel un apel la transformare prin asumarea unei vocații, a unui talent, a unei trăsături 
care stă ascunsă în condiția familiei, grupului sau naţiunii. Este demn de remarcat aici şi Axa 
Dragonului situată pe axa Capricorn-Rac pentru că ea conferă o scădere a calității muncii, o sărăcire 
prin muncă ineficientă, o deviere de la scop, o încadrare şi o rigidizare a relaţiilor de tip 
administrativ, aspecte ce pot fi susținute de un entuziasm popular straniu. Exaltarea Lunii ca Regent 
Karmic de Nord susţine aceasta idee. Trecerea lui Jupiter prin Gemeni, în perioada 1988-1989, 
peste casele VII şi VIII, pune în dificultate parteneriatele şi puterea, acumularea şi banii virtuali sau 
cei învestiţi, bunurile întreținute sau folosite prin efortul susținut în ultimii 6 ani. Mesajul temei de 
ingres din 1982 aduce ca directive clare susținerea interesului personal, identificarea mişcărilor de 
culise şi schimbarea viziunii fanteziste asupra viitorului cu una realistă susținută pe nevoia unei 
schimbări calitative, adică de schimbare a liderului, înlocuirea strategiei sale cu una bazată pe o 
schemă nouă, ce nu a fost încă verificată în altă parte. Sfidarea regulilor impuse de vechiul lider, 
declanşarea unui conflict deschis, lipsa de profunzime în a identifica vinovatul în mulțime, nu a 
indicat direcția unde acesta se pierde în mulțime, a făcut din intervalul 20.VII.1988-31.VII.1989 una 
intensă care nu a schimbat cu nimic condiţia dificilă a omului de rând, efortul său, munca grea, 
chiar periculoasă, ci a deviat de la scopul inițial, acela de a declanşa o schimbare concretă, 
producând doar o evidenţiere a unor elemente particulare, dificile, negate până atunci. Dacă la 
nivelul vieţii personale, cei care dispun de o memorie solidă îşi pot identifica direcțiile spre care s- 
au îndreptat atunci, pe plan mondial este suficient să amintim doar cazul lui Mihail Gorbaciov. 
Acesta în 1983 conduce o delegație în Canada, în 1984 în UK, iar din 1985 devine liderul Uniunii 

Sovietice. Lansând conceptul de „glasnost” (transparenţa) Gorbaciov încearcă să-şi împlinească 
scopul şi menirea naşterii sale, aceea de a scoate un popor dintr-un dezastru, adică de a face lent 
trecerea de la comunism, la capitalism. Totuşi, moartea lui Brejnev în 1982, a lui luri Andropov în 
1984, a lui Konstantin Cernenko în 1985, adică a acelora din vechea gardă, născuţi înainte de 
Revoluţia Bolşevică din 1917, ar fi trebuit să-i sugereze lui Gorbaciov să schimbe strategia de stat, 
modul în care era tratat cetăţeanul, apreciată munca sa sau modalitatea prin care erau promovate 
valorile, o problema ce ţine de regimul comunist în sine, nu doar de ceea ce se întâmpla atunci în 
U.R.S.S. Ceea ce s-a finalizat cu conceptul de „glasnost” a pornit chiar de la numirea sa prin 
reforme ca „uskorenie” (accelerare) sau „perestroika” (reconstrucție). Judecând în mod comparativ 
relația Jupiter în Săgetător versus Jupiter în Gemeni, adică susținerea individului prin schimbarea 
viziunii fanteziste asupra viitorului cu una practică menită să valorizeze munca, efortul şi 
promovarea valorilor versus transformarea conflictului personal, al dorinței de putere într-o 
strategie naţională, adică de a face din tensiunile personale probleme de stat, este lesne de observat 
că direcția, lăudabilă de altfel, spre care a mers Rusia prin intermediul lui Gorbaciov, chiar dacă 
este, probabil, cea mai bună variantă posibilă pe care se putea îndrepta, nu a respectat finalitatea a 
aceea ce s-a început în 1982, dar s-a încadrat perfect în trăsături astrale ce bruiază această 
împlinire,aşa cum sunt cele ale lui Jupiter in Gemeni. Dispariția celor trei şi avansarea lui 
Gorbaciov s-a produs printr-o magnifică forța a destinului, însă fără a avea puterea, în acest stadiu 
de 6 ani (de la domiciliul lui Jupiter, la exilul său) să se finalizeze. Fără intervenția lui Elțin din 
1991, când Jupiter făcea trigoane pe ciclul descendent (soluționare), personajul celebru în timpul 
tranzitului lui Jupiter în exil (Gemeni), Gorbaciov nu ar fi putut fi salvat, dar nici Rusia de la 
revenirea tiraniei (prin Krusciov, cel care a organizat lovitura de stat) şi nici lumea întreagă de la 
reaprinderea Războiului Rece. În felul acesta, se înțelege că mesajul de acţiune al lui Jupiter în 
Săgetător este acela de a face schimbarea nu de a vorbi despre ea, de a preschimba faţa lumii, nu de 
a scrie tratate despre gândirea progresistă. 

Jupiter va sta în Gemeni până pe 26 iunie 2013, însă în 2012 (pentru că aceasta este perioadă 
la care ne referim) va împlini: trigon cu Marte (13 martie, 17 iulie), opoziția cu Marte (28 
octombrie), sextil cu Uranus (22 iulie), careu cu Neptun (25 iunie), trigon cu Pluton (13 matie), 
sextil cu Chiron (15 februarie), careu cu Chiron (24 iulie), opoziţia cu Junon (2 iunie, 3 noiembrie), 
conjunctie cu Lilith (17 martie, 12 decembrie). Pe 4 octombrie Jupiter va intra în mersul retrograd, 
din care va reveni în 30 ianuarie 2013, ducând dincolo de bariera acestui an mesajul său puternic 
reformator. 

Prin aceste tipuri de aspecte, dar şi prin altele pe care nu apucă să le împlinească la grad 
perfect anul acesta, Jupiter are de parcurs opoziţia cu Saturn, chiar dacă aceasta nu se împlineşte la 
grad perfect, ce devine un element absolut esenţial al anului 2012 pentru că îl are pe Neptun planeta 
mediatoare. Ideea de schismă, de separare sau de menţinere a separării prin pierdere, evaluare 
greşită, aduce prin iluzia neptuniană un început de an 2012 periculos şi tragic. Pentru că Jupiter 
participă împreună cu Luna neagră, umbra sa, la triunghiul minor împreună cu Pluton şi Chiron, 
este puţin probabil că această schismă, această păcălire de la începutul anului să facă referire la 
societate, grupuri mari de oameni sau la naţiuni. Ea se va limita doar la sfera vieţii personale, doar 
la gândirea personală, la pasul individual. Acest triunghi minor, ce-l are pe Chiron focar, aduce în 
sfera vieţii personale experienţe sociale negative. Durerea şi dezamăgirile din 2011 pot fi acum 
integrate într-un sistem de reguli pe care să le putem aplica de-a lungul întregului an. Dezideratele, 
obiectivele personale ce țin de educație, autoeducaţie, învăţătură ezoterică, morală, de ataşarea de 
un profesor, maestru, de un autor sau de o idee sublimă ne aduce, din perspectiva idealurilor, a 
moralității şi rafinamentului, un început bun de an. 

Piramida de pământ pe care Jupiter împreună cu Marte şi Pluton le (0) împlinesc în martie 
aduce acestei planete forța de a da vieții un sens pozitiv. Exemplele celorlalți, exemplul pe care ni-l 
poate oferi un model pe care ni l-am luat la începutul anului, descoperirea unei lucrări importante, a 
unei opere, a unei creații magnifice face din luna martie una reprezentativă pentru întregul an. 
Acum se va dovedi că întunericul nu este de nepătruns, iar personajele pe care le-am văzut acolo, nu 
au calități malefice aşa cu ni s-a spus sau am gândit în 2011. 

Aripile de pasăre la care participă Jupiter alături de Chiron, Uranus şi Pluton, ce se 
împlinesc atât în iunie, fără Lilith ataşată de Marele Benefic, dar şi în decembrie, când Lilith se 
apropie de Jupiter, însă cu Pluton înlocuit de Junon în configuraţie, aduce expansiunii o dimensiune 
artistică. În cele două luni dorinţa de expansiune este pusă pe picior de egalitate cu cunoaşterea, 
acumularea de noi cunoştinţe, sănătatea fizică şi cea psihică. Dacă în iunie a vorbi, a comunica 
nonverbal un mesaj, a împinge un mesaj dincolo de limita înțelegerii directe, pentru a încuraja 
gândirea spre a-şi extinde limitele, implică şi apelarea la un for interior, la o structură afectiva ori 
mentală pe care nu prea am folosit-o şi prin care omul, atunci când o foloseşte, ajunge la sferele 
subtile ale cunoaşterii astrale, lucrând şi gândind eficient, spre finalul anului, relațiile de familie vor 
fi adevărate surse de înțelepciune, adevărate mijloace spre a ne încălzi inimile, spre a ne întoarce la 
pasiunile din copilărie pentru a descoperi candoarea şi puritatea sufletului. 

Aşa după cum se poate observa cel mai important moment al anului, pentru tranzitul lui 
Jupiter, este trecerea sa în Gemeni, când se schimbă direcția gândurilor noastre şi când sentimentele 
nu se mai adună în horă pentru a ne ridica deasupra, ci se separă în grupuri mici şi ne încurajează să 
ne păcălim cu soluţii imediate, ne tentează cu comoditatea, cu laudă de sine, cu teatralitatea lor, cu 
falsul declaraţiilor, cu idealuri iluzorii pentru a ne depărta de la scopul pe care ni l-am propus. După 
ciclul început în 26 noiembrie 2006 motivul progresului este asemănător exemplului prezentat mai 
sus, deoarece în anii 1982 şi 2006 avem aceeaşi dispunere a ascendentului şi aceeaşi poziționare a 
lui Jupiter în casa I. Motivul exemplului personal, al sacrificiului, ia o nouă înfăţişare. Dacă în 1982 
această idee aduce, cu Uranus în casa I, schimbări în mentalitate, în comportament, în orientare, 
acum, cu Uranus în casa IV, descinderile se fac la nivel de națiuni, popoare, la nivel de familie sau 
la nivelul celor mai tulbure emoţii, cele pe care omul nu şi le afişează decât în condiţii extreme. 
Judecând după faptul că iluzia vine din informaţii, modul cum se conturează scena socială acum, 
diversele întâlniri şi înțelegeri între lideri, ce construiesc legături multiple între diferite centre de 
putere, ne îndreaptă spre un fals progres. Învăţând din istorie, adică din ciclul anterior, ceea ce a fost 
revoluţionar şi a înroşit chipul lumii, la figurat prin comunism, dar şi la propriu prin crimele 
abominabile săvârşite pentru susținerea acestui flagel, devine acum mister, tensiune internă, criză. 
Din nefericire acest ciclul al lui Jupiter, ce începe în 2006 şi se termină în 8 noiembrie 2018 nu 
poate soluţiona, nu poate finaliza ceea ce a început. Prin faptul că avem două case legate (casele XII 
şi I) ce includ 5 planete, din care şi Jupiter, că avem un trigon strâns între maleficii Saturn şi Pluton, 
că Luna (poporul) se află în exil şi planeta focar în triunghiul minor construit împreună cu Mercur şi 
Uranus, se poate stabili că întregul ciclu este unul reformator, unul care aduce idei împotriva 
individului de acum, dar în favoarea celui din viitor. În toată această ecuaţie, mobilitatea naţiunilor 
este una specială. Nevoia de hrană, strictele necesităţi, fertilitatea solului sau pur şi simplu o zonă 
dezvoltată economic atrage oamenii în mari aglomerări sau permite abandonarea unor centre de 
cultură pe mâinile celor mai devotați şi fideli susținători. 

Judecând după faptul că fără rolul salvator al lui Elţin, în 1991 Rusia s-ar fi întors la un 
neostalinism înfricoşător şi, gândindu-ne că nu doar cei buni învaţă din istorie, ci şi cei răi, 
ajustându-şi metodele şi ascunzându-şi şi mai bine chipurile de lupi, ne întrebăm care va fi 
următorul Elţin şi de unde se va ridica el? 

Prin Jupiter, lumea, cea care are nevoie de adevăr şi Justiţie, cea care sancţionează 
comportamentul antisocial sau îl corectează, cea care impune grupurilor ţinte înalte pentru a-şi 
depăşi condiţia mizeră trece printr-o gravă criză existenţială. Nu ştim ce să lăsăm în urmă, ce să 
schimbăm, dar ceasul sună şi orice decizie luăm ne separă de familie sau de prieteni. Momentul 
2012, prin intrarea lui Jupiter în Gemeni, ne aduce ipostaza deciziilor eronate într-un extremis 
evident. Urmărind mai mult tipul de relaţii decât finalitatea, decât amploarea schimbării, viitorul, 
perspectiva, vom greşi alegând prin ataşament, prin gândire rigidă, prin simțul vicios sau nerafinat 
şi reuşind, astfel, să punem bazele unei generaţii anxioase, care să se laude nu cu veleitățile 
progresiste ale trecutului său, ci cu caracterul permanent al negativismului. Să ne aşteptăm, deci, să 
vedem stingându-se un alt colos, poate China, poate S.U.A., poate U.E., adică acela care dispune de 
puternice rezerve antievoluţioniste, idei care au stat la baza constituirii ca stat sau organism. 
Asemănarea celor două teme din 1982 şi 2006 este atât de mare încât este puţin probabil ca scena 

socială, politică sau economică, să supraviețuiască în această formă. Se face deci dreptate, dar, în 
condițiile date, dacă e să învăţăm din istorie, progresul se face cu sacrificii, cu tulburări interne, cu 
riscul de a nu reuşi să coordonăm totul spre o nouă țintă. Dar finalul bun nu vine doar prin Jupiter, 
chiar dacă este el Marele Benefic, ci prin Saturn, dar nu de la începutul anului, pentru că Neptun îl 
afectează negativ încercând să medieze, prin trăsături negative, opoziția cu Jupiter, iar Pluton şi 
Uranus nu pot fi pozitive pentru că devin cele două ursitoare care aduc lui 2012 caracterul de an al 
extremelor şi, de asemenea, premizele unei conflagrații de proporţii, desfăşurată prin intermediul 
tehnologiei sau forței gândului. 


Saturn aduce anului 2012 un element surpriză. Mulţi dintre cei pasionaţi de astrologie se 
gândesc probabil la maniera stranie prin care Saturn poate să surprindă pentru că această planetă 
este rece, distantă şi, de multe ori, lucrează cu elemente predictibile, oricât de dure şi neplăcute ar 
putea fi ele. Tranzitând ultimul segment din Balanţă, Saturn împlineşte împreună cu planetele cu 
deplasarea mai lentă decât cea a Soarelui doar o conjuncţie cu Marte, în 15 august, deşi la începutul 
anului se află în relaţie de opoziţie cu Jupiter pe care Neptun încearcă să o medieze. În 5 octombrie 
intră în Scorpion şi la câteva zile distanță (11 octombrie) împlineşte un trigon cu Neptun, intrat 
definitiv în Peşti din februarie, iar pe 16 noiembrie împlineşte un trigon cu Chiron din Peşti, iar 
peste aproximativ o săptămână distanţă (pe 25 noiembrie) să treacă prin sextil cu Marte şi să încheie 
anul cu un sextil cu Pluton, pe 27 decembrie. În tot acest interval Saturn va avea o perioadă de 
retrogradare, ultima în Balanţă din acest ciclu, în intervalul 7 februarie — 25 iunie. 

Una din calitățile cu care Saturn intervine atunci când tranzitează semnul Balanţei este aceea 
de a renunțare la plăcerile personale pentru binele grupului. Poate şi din această cauză Saturn se 
simte atât de bine în Balanță. Termenul de "ajutor", de "faptă făcută în folosul comunităţii" este un 
minunat procedeu de evoluţie. Creştinismul se bazează în mare parte pe acest gen de pozitivare a 
Vieții, iar din Asia, prin inepuizabila sa sursă de înțelepciune, găsim sistemul Karma Yoga ce ne 
spune că ființa există doar pentru a fi un instrument al Divinităţii, al forțelor ascunse ale universului 
care supraveghează desfăşurarea vieții aici pentru a o menține, pentru a o ajuta să treacă pe un nivel 
superior din punct de vedere calitativ. La fel gândirea amerindiană, în special cea care ne-a ieşit în 
întâmpinare prin scrierile lui Castaneda şi care îşi are originea în înțelepciunea toltecă, aminteşte 
despre gândire activă, despre starea de luptător, aceea care nu judecă timpul, evenimentul şi nici 
persoana care se implică, ci, prin însăşi atitudinea sa, el se situează dincolo de consecinţe, fiind un 
factor de elevare a acţiunii, deci un canal perfect al unor vibrații de un rafinament aparte care îşi au 
originea în necunoscut. Dacă în karma yoga a lucra nu pentru bani, slavă, merite personale, ci pur şi 
simplu sub impulsul binelui, creştinul se dedica în acțiunile sale unei entități (sfinților, lui lisus, lui 
Dumnezeu), unor forțe personificate pe care, printr-o mistică aparte, le proiectează asupra 
anturajului transfigurând banalul şi sanctificându-l prin gândurile şi intențiile sale. La polul celălalt, 
în această exemplificare, valorile abstracte ale evoluţiei prin înţelepciunea toltecă pornesc de la 
stăpânirea timpului, a spaţiului, de la controlul perfect asupra funcțiilor Eului şi a forțelor care 
uzează de această construcție pentru a deveni o pradă a vulturului, pentru a participa împreună cu 
necunoscutul la topirea ultimei picături de personal şi continuarea aventurii cunoaşterii într-o altă 
dimensiune. 

În Balanţă, Saturn ne tentează cu una dintre aceste tipuri de reprezentări. Fie că este karma 
yoga, prin care individul face apel la un sistem de valori, la un mecanism amplu care-l înlănţuie şi 
alegând făclia, lumina, adică fapta bună, ajunge să identifice drumul până la ieşirea din ignoranță, 
fie că se simte mult mai mult susținut de un sistem personificat în care desprinderea de sine se face 
nu doar sub imperiul unui impuls afectiv, dar formula, adresarea, ideile forță sunt susținute pe o 
relaţie caldă, organică, vie, cu necunoscutul, fie că totul se construieşte sub impactul unei dinamici 
existențiale absolute, în care supraviețuirea este condiţionată de dezvoltarea personală, totul se 
apropie de existenţa individuală şi ne îmbracă faptele în sensuri dinamice, puternice, elevate pentru 
a da vieții un sens şi de a o pregăti pentru desprinderea de lume (karma yoga), întâlnirea cu 
Dumnezeu (creştinism) sau întâlnirea cu Vulturul (aşa cum consideră inițiaţii vrăjitori din America 
centrală). Astrologia nu este însă o ştiinţă elitistă, aşa cum este alchimia de exemplu, tocmai de 

aceea în indicațiile sale ea porneşte de la semnul de unitate, adică de la elementul pe care îl putem 
găsi în predispozițiile fiecăruia. Ştiind că mulţi nu sunt interesați de evoluția spirituală, ci doar de o 
dezvoltare personală sau de o optimizare a relaţiilor sociale pentru a-şi schimba viaţa în sine, pentru 
a trăi confortabil sau pentru a simplifica scopul, menirea şi acțiunea aici, îndemnul spre spirit 
devine un mare paradox al acestui an. Când Saturn intră în scenă oamenii, în general, nu i se pot 
opune, pentru că argumentele vin prin evenimente, iar evenimentele prin persoane. În felul acesta, 
fără nicio explicație logică, privită la modul general, ci doar particularizat de individ prin relațiile 
sale, atingerea spiritului devine un evenimente extrem de personal, o şansă prin care oamenii îşi pot 
optimiza demersurile programate în acest an. 

În ochii unui practicant, întoarcerea spre Dumnezeu este o aberaţie. Nimeni nu se întoarce 
spre Dumnezeu pentru simplul motiv ca nimeni nu se poate întoarce de la el. Redirecţionarea 
fluxului mental spre un ideal ce implică cercetarea spiritului, identificarea unei noi surse de noroc, 
alegerea unui susținător din lumea de dincolo pe motiv că ne răneşte şi ne judecă mai puţin, nu are 
nimic de-a face cu Divinitatea, chiar dacă aşa va fi invocat. 

Aspectul dual al Balanţei, pe ultimul sector al său tranzitat de Saturn, abia aici va interveni 
aducând, într-o mână, speech-uri lacrimogene, destăinui apocaliptice despre necesitatea repetării 
formulelor sacre, a rugăciunilor penibile, a faptelor săvârşite pentru a face pe plac divinităţilor care 
se simt lezate în personalitatea lor apostolică pentru că, în mintea adeptului, nu sunt premianţi la 
capitolul „număr de enoriaşi”, iar în cealaltă mâna se cere necesitatea atingerii unui stadiu al 
evoluţiei spirituale probat prin schimbări de statut sau modificări impuse cadrului natural, grupului. 
Într-un cadru al firescului se înțelege că una este dependentă de cealaltă însă ea nu se referă la 
tendinţe diferite, pentru a le separa în felul acesta, ci la reacţii, care nu sunt diferite din cauza 
stimulului, ci din cauza substratului ființei asupra căreia se acționează, deci nu din cauza 
magnetismului astral, ci din cauza diversităților existențiale ale oamenilor. Fiind de două feluri, 
priviți din punct de vedere mental, cel al gândirii practice, oamenii se simt îndemnați să facă schimb 
de experiență, să-şi declare îndatoririle pe care le au uni față de alţii şi să-şi stabilească ţinte pe care 
cred că, acum, în 2012, le pot atinge. 

Dacă până în acest stadiu al înşiruirii ideilor totul ni se pare relativ simplu, inteligibil şi, pe 
alocuri, potrivit pentru felul cum ne-am construit, poate chiar şi în concordanţă cu anumite strategii 
pe care ni le-am stabilit pentru următoarea perioadă, faptul că unele dintre gesturile pe care am ales 
să le facem nu sunt deloc în regulă cu scopul propus ne bulversează. Pentru că vorbim despre Saturn 
în Balanţă putem vorbi despre solitudinea mesajului, despre raționamente care par impartiale pentru 
că devin, de dragul finalităţii, extrem de selective, iar prin aplicarea lor oamenii devin încărcați de 
indecizii şi frustrării. Aud critici care îi deranjează, se simt lezaţi în aspirațiile sau în idealurile cele 
mai înalte şi sunt provocaţi să devină foarte răi sau foarte buni în situaţii când se cere detaşarea sau 
indiferență. Aceste tipuri de direcţii sunt în gândirea practică a astrologului trasate de opoziția 
Saturn-Jupiter, cu cele două planete în zodii guvernate de Venus (Jupiter pe început de Taur, Saturn 
pe final de Balanţă). Cu alte cuvinte, începutul anului dă tonul contrastului dintre: „Ce am?” şi 
„Unde ajung ?”. Implicându-l pe Neptun de pe final de Vărsător în a media aceste dileme, oamenii 
se vor confrunta cu iluzia că lumea este împărțită în două categorii, prima în care este cel care 
analizează şi cealaltă unde îi plasează pe toţi cei situaţi sub nivelul său. Nu va conta cum 
argumentează, nu va conta că în felul acesta îşi poate compromite întreaga structură a gândirii 
negându-se pe sine prin supraevaluare. Va conta faptul că beţia puterii, atinsă prin simplificare, prin 
tăiere, îşi vede de treabă şi îşi duce la îndeplinire scopul. Negaţia din prima parte a anului, îndoială, 
argumentul care ne ridică mai sus decât suntem şi cu care înlocuim rezultatele muncii devine 
principala piedică în a atinge elementul magic al acestui tranzit de final al lui Saturn. 

A nu sta în calea extremelor, a nu atinge vârfuri succesive, a nu fi instabil doar de dragul de 
a acumula experienţe multe înseamnă a fi în calea norocului pe care Saturn îl predispune. 

Dincolo de dilema dintre bine şi rău, dincolo de încurajarea pe care o vom simți în a ne oferi 
suportul necesar pentru una dintre aceste părți, dincolo de gândirea argumentată prin aspirații, 
rezultate sau susținerea din jur, există un îndemn major spre a ne asuma responsabilitatea, povara, 
spre a gândi cu sufletul, spre a înţelege lipsurile şi a le trece în categorii noi, în care nu le-am mai 

aşezat până acum, de a schimba durerea în comedie şi a sublima suferința într-un misticism aparte, 
valorile lui Saturn sunt din capul locului surse de elevare şi stabilitate. Dar nu trebuie să cădem în 
ridicolul superficialității şi să considerăm că acest îndemn trece în plan secund celelalte vibrații 
astrale. Şansa saturniană vine în primul rând prin probarea necesității. Domeniul în care se va 
manifesta ea nu este acelaşi pentru fiecare, dar este unul care ne-a acaparat ultimele luni ale lui 
2011 şi ne va dinamiza acele relaţii pe care nu le-am evaluat corespunzător în acel interval. Acum, 
chiar de la începutul anului, multe din gânduri, din contacte, se schimbă, devin vii, cuprinzătoare 
sau rapace, negativiste, caustice, însă, în acest stadiu, nu ies din determinismul astral acela de a 
proba, de a încerca dacă individul merita sau nu să primească o atingere, să fie prins de şansă, 
noroc, de senin, linişte. 

Această trăsătură saturniană cu care luăm contact trei sferturi din an ne duce spre 
descoperirea unei dimensiuni personale noi. Mulţi, prin intermediul lui Saturn, vor înţelege de la 
2012 că destinul nu este chiar aşa dur şi că sublimarea suferințelor se face în primul rând prin 
selecție, prin disciplina şi înţelegerea textelor cu care intrăm în contact. A aprecia un pasaj dintr-o 
carte, un fragment dintr-un discurs, un simplu mesaj care ne este lansat prin mijloacele media sau, 
pur şi simplu, o vorbă spusă de un apropiat, implică dezvelirea gândirii de prejudecăţi, coborârea 
sufletului spre simplitatea adevărată, spre puţinul mistic al vieţii, cel care îmbină privitul cu 
nevăzutul şi existența multidimensională cu efortul de a menţine viaţa în forma sa actuală de 
organizare. Cel care va dori să se ridice deasupra condiţiei sale va privi această selecție ca pe un 
beneficiu al destinului şi nu se va complica urmărind în care dintre cele două tabere este situat, ci va 
lucra pentru binele său sau al comunităţii într-un mod detaşat şi eficient. Este lesne de înţeles că 
vibrația lui Saturn în cele 9 luni de tranzit prin Balanţă, în care jumătate şi-o petrece în retrogradare, 
ne aduce o şansă, un noroc, acela de a ne ridica dincolo de condiţionările clasice, de a depăşi o 
limită şi abia prin asta destinul să comporte un salt evolutiv important. Însă nu putem să judecăm 
întregul ansamblu doar după această scânteie, pentru că celelalte planete, în mod singular sau în 
complex, au, în marea lor majoritate, mesaje particulare, chiar agresive, prin care sensul poate fi 
deviat. În ceea ce priveşte vibrația lui Saturn, ea are prevăzută în sfera sa de acţiune o gamă de 
predispoziţii, cu titlul de tentaţii, prin care comunică abil, dinamic şi eficient cu celelalte pentru a da 
greutăților şi încercărilor vieții un sens nou. Dilema apare şi în această zonă, pentru că deşi aceste 
direcții vor acționa în fundal, mulți nu le vor vedea şi se vor îndrepta când spre una, când spre 
cealaltă, lezaţi puternic de uitarea selectivă pe care anul 2012 o conferă, prin apelul la adâncimile 
sufletului, inițial, prin dinamizarea comportamentelor compulsive, apoi prin evidenţierea lor în 
relațiile sociale de natura agresivă. 

Retrogradarea lui Saturn de anul acesta, realizată în intervalul 7 februarie — 25 iunie, este un 
preambul al trecerii sale în Scorpion prin faptul că, iniţiată de pe ultimul grad al Balanţei, conferă 
forță şi dinamism celor trei mari opoziții care acționează în momentul inițierii: Lună-Soare (Luna 
plină), Venus-Marte, cu Venus pe ultimul grad din Peşti şi, evident, cea la care însuşi Seniorul 
karmei participă, opoziția cu Jupiter, mediată de Neptun. Ascendentul momentului de iniţiere a 
mersului retrograd îl aduce pe Saturn în casa IV ceea ce plasează opoziţia de pe axa VI-X, a familiei 
şi demnităţii sociale, într-o postură delicată. În felul acesta, revenirea la probleme mai vechi, 
reinventarierea, redimensionarea vieții personale pentru potențarea sa sau pentru a-i oferi acesteia 
un nou stadiu, aduce o confruntare tristă, aceea cu emoţiile proprii, cu senzațiile şi percepțiile pe 
care nu le-am înţeles anterior, cele care ne vin prin cuvânt, prin înţelegere, prin exprimarea tonului, 
a intensității. Judecând după faptul că avem o casă a X-a guvernată de o altă planetă retrogradă, 
Marte, plasat în casă a III-a, iar Lilith agasează principiul pozitiv al temei, Jupiter, cu false imagini, 
false aspirații, false rezultate, falsă cunoaştere, atunci când se va pune problema concentrării pe un 
ideal, pentru dezvoltarea personală, se va impune şi un avertisment, acela de a nu cădea în patima 
negoţului. Această dispunere, pentru că implicându-l pe Marte, la rândul său protagonistul unei 
opoziții, înclină balanţa, atrăgând în acest sector de acţiune doua opoziții din trei, ceea ce va face 
dureroasă reîntoarcerea la problemele vechi şi cu tendinţa de a strica mai mult decât de a repara. 
Avertismentul este cât se poate de sever inserat în ecuaţie pentru că avem pe temă un cazimi Soare- 
Mercur, adică o conjuncție între cei doi la o toleranță de doar 10 minute distanță, ceea ce aduce o 

puternică determinare, care este, aşa cum ne indică trăsătura ambivalentă a conjuncţiei, fie bună, fie 
rea, după direcția temei în ansamblu. Nevoia de a ieşi din tipare, de a combate o structură care s-a 
dovedit incapabilă să împlinească doleanţele celor mulţi, de a determina oamenii să se schimbe în 
bine, să fie mai practici, mai sensibili, mai puternici în calități şi mai ponderaţi în defecte, aduce, 
prin retrogradarea lui Saturn, o deplasare de la general la particular, de la grup la individ, dar nu 
pentru progresul său egoist, ci pentru a produce o schimbare în interior pe care, apoi, sub impulsul 
spiritului, cel pe care Saturn l-a protejat în ultimii ani, să se declaseze un proces de redistribuire a 
informaţiei, de reaşezare, pe alte baze, a calităţilor şi defectelor. În absenţa acestor intenţii, a 
acceptării acestui traseu, iluzia puterii, ce ne poate veni din poziționarea lui Neptun în casă a VIII-a 
a ingresului, ne reîntoarce la complicaţii de natură medicală, la o formă de sărăcie direct 
proporțională cu rigiditatea mentală, cu lipsa de consecvență, cu teama de a progresa prin 
implicarea voinţei sau a acţiunii susținute. 

Fiind bulversaţi de tandemul eu-ceilalți, nevoi personale versus interes de grup, mulţi vor 
avea impresia că întoarcerea spre trecut pentru rezolvarea problemei le complică şi mai mult 
existenţa, la sporeşte durerea şi le tensionează şi mai tare relaţiile, încât vor avea impresia că în loc 
să repare, sporesc frica şi mai mult. Cei care sunt obişnuiţi să lucreze cu instrumente abstracte, care 
au participat conştient la procese de vindecare, de purificare sau de transformare, ştiu că orice 
modificare de registru, orice trecere pe un nivel superior sau orice soluționare se face cu un mare 
consum de energie şi că, de regulă, cel care este implicat direct, este mai mult atras de realitatea 
durerii sau a suferinţei, decât de posibilitatea de a se elibera de o problemă. 

Privind devenirea prin această prismă, lumina norocului, cea predispusă de Saturn, se 
desparte în elemente constitutive aşa cum raza de lumină ne arată spectrul rogvaiv. Suferinta, lipsa 
de consecvență, indecizia sau insecuritatea, dar şi bucuria, înnobilarea, armonia, eliberarea, sunt 
doar câteva dintre ele. A ne întoarce cu gândul spre trecut, cu scopul de a repara o greşeală, a invoca 
un proiect abandonat pentru a ne repara sensul de mers, implică a trece prin acestea chiar şi dacă nu 
ne vom abandona încrederea în sine, tot ceea ce ne inspiră, este respectat sau valorizat pe măsură. 

Acesta este fundalul pe care se face trecerea, în 5 octombrie, la Scorpion şi prin aceste 
elemente personale, intense, complexe vom intra într-un sector extrem de delicat în care cea mai 
mică umbră de putere se dinamizează, se aprinde, absoarbe fluidul final pentru a se hrăni şi a 
promite prin asta ridicarea condiţiei personale spre un alt nivel. Unii vor reuşi, pentru că nu este 
chiar aşa greu să dezvolți o natură contractilă a personalității, să confuzi rigiditatea cu selecția, 
abnegaţia sau voinţa, dar, în mod absolut sigur, cu toții vom fi lezați de apelul la o zonă a ființei pe 
care nu dorim să o explorăm. Vor fi tulburate relațiile intime penibile, pasiunile bolnăvicioase, 
ambițiile periculoase şi toate într-un cadru oficial, în public, prin greşeli de gândire, vorbire sau 
comportare ce pot deveni fatale pentru întreaga existență. 

În sectorul personal, Saturn în Scorpion este o nesfârşită sursă de scandal. EI îi face pe 
oameni să ajungă la confruntări pentru că impune regula rigidă ca singura soluție de supraviețuire. 
Fără ordine, fără disciplină, fără a impune reţinere şi autocontrol, Saturn nu poate promite nimic, el 
nu-i poate garanta individului că poate să-l umple de abundență, de bunăstare, de relații, de 
apreciere. Severitatea acestui semn ne aminteşte de instrucția militară, de regulile stricte ce se 
practică în şcolile catolice, de severitatea studiului pe care şi-o impun cei care doresc să folosească 
timpul cât mai eficient. Pornind de la aceste frământări date de dorinţa de progres, de putere, mulți 
se vor expune unui program drastic de muncă, de efort, de studiu, de călătorie. Chiar dacă la 
suprafaţă totul pare construit sub impulsul unei forțe anume, în realitate, cei neinstruiți ajung să-şi 
ucidă iubirea şi să şi-o înlocuiască cu o linişte metafizică nefericită în fața căreia să citim 
dezamăgirea față de viaţă, nu dragostea faţă de lumina spiritului, dezgustul faţă de tot ceea ce este 
trecător, nu fascinația unei lumi aflată mereu în schimbare. Fiind vorba despre Scorpion, multe se 
vor desfăşura într-un registru extrem de personal, atât de intim încât nimic din ceea ce se consuma 
să nu fie afişat în afară. Totuşi, pentru că noi ştim astrologie, înțelegem că tertipurile ce ne vin 
dinspre zodia Scorpion nu sunt perfecte, ci doar foarte bine ascunse. Asta înseamnă că dacă îi iei 
acestei zodii mobilul suferinţei sau dragostea cea mare, cea pe care nu o poate uita niciodată, care îi 
alimentează ambiția şi forţa, iese din străfunduri, se îndreaptă temător spre lumină, păşeşte în razele 

periculoase pentru el ale Soarelui pentru a-şi recupera inelul mult dorit, cel care îl deformează, aşa 
cum s-a întâmplat cu Golum, celebrul personaj din trilogia „Stăpânul inelelor”. Atât timp cât 
pasiunea care alimentează voinţa stă ascunsă, nimeni din jur nu ştie ce arde şi ce se consuma acolo, 
ci, poate, abia în final, să constate că totul se topeşte, explodează, se volatilizează sau se 
exorcizează ceea ce posedă corpul, mintea sau întreaga ființă. 

Se poate vorbi aici despre voinţă, despre frică, despre ambiţie, despre lipsa de compasiune 
prezentată ca exemplu pozitiv, ducându-se o luptă împotriva unui inamic periculos, mic, dar văzut 
disproporționat. Negativitatea Scorpionului, vis a vis de putere şi foloasele ei, se extrage acum din 
trăsăturile Leului, cel care se simte important nu atât în faţa marilor evenimente, marilor făclii ale 
omenirii, ci în fața celor pe care el însuşi le declară mari, în faţa a ceea ce el însuşi exagerează. 
Scorpionul, în calitate de gazdă a lui Saturn, pe acest segment al vieții personale, strânge în jurul 
său învățăminte de viaţă, vorbe de duh, secrete ale succesului său persoanel pe care le deţine pentru 
a fi sigur că atunci când i se consumă tot materialul intern, tot elementul care îi alimentează ambiția, 
să apeleze la formule magice ori la persoanele care le folosesc pentru a întoarce totul în favoarea sa. 
Ca într-o poveste frumoasă în care binele învinge, forța gândului, dorința de a face bine sau de a 
înclina balanţa în favoarea unui bine extras dintr-o serie de evenimente cu final pozitiv face din 
tranzitul lui Saturn din Scorpion un element de referință în destinul personal. Saturn, fiind un stăpân 
al celor solitari şi pacifişti, al celor care prefera drumul cel mai scurt şi mai abrupt, nu se va împăca 
însă cu toate mişcările de culise ale Scorpionului şi, mai puţin în 2012, dar în general în timpul 
acestui tranzit, ce se va încheia pe 23 decembrie 2014, va aduce crize de personalitate cu atât mai 
mult cu cât ne preocupăm mai tare de autoperfecționare sau autodepăşire. 

Aşadar, cum o dai şi cum o întorci, tot nu-i bine, tocmai de aceea, în aceste trei luni de 
tranzit al lui Saturn prin Scorpion din 2012 vom lua contact cu o extremă stranie a lui Saturn, aceea 
de a se oferi pe sine drept exemplu de suferință, adică de a se supune la privațiuni cu mare bucurie, 
chiar dacă durerea suferinţei nu este deloc uşor de acceptat şi de a spune celorlalți „„Învățați de la 
mine cum să nu faceți!”. Această atitudine nu este autoflagelare, ci mai curând o autocompătimire 
pe care orice intrat în stadiul incipient al evoluţiei sale, îl parcurge. Înţelegem, astfel, ca Saturn în 
Scorpion va realiza un proces de iniţiere cu noi toți, însă nu toţi se vor folosi de ceea ce le oferă 
acum destinul. Cei care s-au interesat de evoluţia spirituală sau de dezvoltarea personală, ştiu că în 
faza incipientă, când volumul de informaţii este suficient de mare, survine o formă mascată de 
saturație care se prezintă sub forma exprimărilor laconice, a laudei de sine ce nu poate fi susținută 
de exemple, a golurilor informaționale ascunse printr-o stima de sine şi menținute artificial ori doar 
prin motivul lui „eu ştiu”, nu prin dovada lui „eu por”. Aceasta este o intersecţie, o răscruce, unde 
un demon le poate cumpăra sufletul. Vânzând iluzii, pot ajunge într-o zonă a succesului imediat 
care scurtează viaţa sacră şi o banalizează pe cea care rămâne, scufundând-o într-o licoare ciudată 
unde succesul şi insuccesul vin tot prin intermediul celor care nu au depăşit stadiul de începători şi 
care plutesc asemenea bancurilor de peşti în derivă, în aşteptarea unei plase mari şi încăpătoare 
pentru a sfârşi într-o conservă frumos decorată şi intitulată „king” sau „best of...”. 

Nevoia de cunoaştere vine dintr-un simţ al ființei, însă simplul fapt că-ţi doreşti să cunoşti 
nu te protejează de durerosul început, de pericolul pe care îl prezintă deriva, pierderea identității 
personale pentru un element fals, incomplet, depreciat, care se ridică deasupra doar pentru faptul că 
se află în dezordine de mai mult timp şi ştie cum merg treburile în acvariu, în balta de la marginea 
satului, când vine ploaia sau când îngheaţă apa la suprafață. Aceşti lupi în haine de oaie sunt în 
2012 liberi ca păsările cerului şi dispuşi să dezvolte un mecanism de captare a atenției mult mai 
eficient, mult mai puternic şi mult mai solid, pentru că îşi coboară rădăcina mai adânc în pământ 
unde găseşte mai multă apă, mai multă hrană. 

Cei care depăşesc stadiul de început descoperă, în primele nouă luni ale anului, că viaţa 
uscată prinde viaţă şi că puterile le revin din nou. Ştiu însă că nimic nu este întâmplător şi pentru a- 
şi explica această minune vor face des trimitere la perioada retrogradării lui Saturn (7 februarie — 25 
iunie 2012). 

În sectorul social, Saturn aduce spiritul milităresc la rang de mare artă, înclinând spre 
onoruri şi aprecieri care se regăsesc în înscrisuri, medalii, titluri onorifice şi care au menirea de a 

oferi individului o falsă imagine despre sine, o falsă putere. De-a lungul istoriei, parcurgerea de 
către Saturn al ultimului sector al Balanţei şi intrarea sa în Scorpion conferă evenimente speciale, 
marcante, chiar de cotitură în soartă omenirii. În cele mai multe din cazuri sunt scoşi de pe scena 
politică lideri importanţi şi se acordă o nouă şansă omenirii, o nouă şansă acelor grupuri pe care 
istoria le-a încercat atât de greu. Pentru că la analiza aplicată lui Jupiter am exemplificat folosind 
cazul Rusiei, mi se pare mult mai concludent să aducem din nou în discuţie acest stat şi în cazul lui 
Saturn. 

Vladimir Ilici Lenin, după numele său adevărat Ulianov, s-a născut pe 10 aprilie 1870 în 
Simbirsk, Rusia. Tema sa evidenţiază un puternic marcaj pe zodia Taurului, cu Soarele şi Mercur în 
prima jumătate a zodiei, iar Pluton şi Jupiter în a doua jumătate, cu Saturn pe ultimul segment al 
zodiei Săgetător ce, la prima vedere, nu pare să aibă prea multe de spus în strategia sa de a schimba 
soarta unui popor, ci doar de a-şi exercita puterea de influență pentru a-şi oferi confortul, 
recunoaşterea şi a-şi ascunde teama de sărăcie, boală sau banal. Acest Saturn în Săgetător avea însă 
să propulseze mult mai mult decât împlinirea dorințelor sale şi anume să lase locul unui personaj 
terifiant care a îngrozit istoria prin gândirea diabolică şi a cărui răutate nu a fost depăşită decât de 
egoismul său: Iosif Isarionovici Stalin. Soarele său în conjuncţie la grad perfect cu Saturnul din 
tema lui Lenin reprezintă de fapt cheia acestui mecanism complicat tocmai pentru că Lenin nu a 
intenţionat să-i transfere puterea lui Stalin, ci, acesta din urmă, şi-a adjudecat-o printr-o manipulare 
extrem de eficientă. În 1922, în decembrie, pe această temă, scria în ceea ce avea să fie considerat 
testamentul său politic: „După ce a preluat poziția de secretar general, tovarăşul Stalin a acumulat 
în mâinile sale o putere incomensurabilă şi nu sunt sigur dacă va fi totdeauna capabil să folosească 
această putere cu grija cuvenită .Î...]tovarăşii să se gândească la o cale de a-l îndepărta pe Stalin 
din funcţie”. Avertismentul n-a servit la nimic. Stalin, care în limba rusă înseamnă, “om de oţel”, 
devine în 1922, pe final de tranzit al lui Saturn în Balanţă, poziție mult mai favorabilă lui Nikita 
Khrushchev care avea în tema natală un Saturn pe final de Balanţă, sau lui Buharin, care avea o 
conjuncţie Soare-Uranus la mijlocul Balanţei, Secretar General al Partidului Comunist, dar, la 
începuturi, nimeni nu a intuit strategia specială a lui Stalin de a transforma această funcţie, pe atunci 
nerâvnită, în cea mai importantă funcţie în stat. 

După moartea lui Lenin (21 ianuarie 1924), Stalin, Kamenev şi Zinoviev au condus 
împreună partidul, plasându-se din punct de vedere ideologic între Troțki (Leiba Dovidovici 
Bronştein, născut la 7 noiembrie 1879), exponent al aripii de stânga din partid, şi Buharin (exponent 
al dreptei). Datorită bolii şi mai apoi morții lui Lenin, Stalin a reuşit să-şi consolideze puterea în 
partid şi în guvern. În acest moment, Troțki a fost incapabil sau nu a dorit să se opună lui Stalin. 
Neacţionând la Congresul al XII-lea al Partidului din 1923, în special în problema Testamentului 
politic al lui Lenin care cerea îndepărtarea lui Stalin, Troțki a pierdut orice şansă de a-l învinge pe 
acesta care, sprijinit de Lev Kamenev şi de Grigori Zinoviev, a fost în stare să preia controlul 
Partidului Comunist. Ca strategie, Stalin nu a mai pus accentul pe revoluţia mondială pentru a-şi 
îndrepta toată atenţia sa spre construirea “socialismului într-o singură țară” şi în contrast cu teoria 
lui Troțki, "Revoluția permanentă", a schimbat curând taberele şi i s-a alăturat lui Buharin. 
Împreună au luptat împotriva opoziţiei formate din Troțki, Kamenev şi Zinoviev. 
După 1928 (primul an al planurilor cincinale), Stalin câştigă primul loc între lideri şi, în anul 
următor, Troțki a fost exilat. Manevrând cu iscusință opoziția de dreapta a lui Buharin, apărând 
acum colectivizarea şi industrializarea, se poate spune că Stalin a cucerit controlul partidului şi țării. 
Cum popularitatea altor lideri era mare, precum cea a lui Serghei Kirov şi a aşa-numitului Complot 
Riutin, Stalin nu a câştigat puterea absolută până la Marea Epurare din 1936-1938. 

Finalul tranzitului lui Saturn în Balanţă şi trecerea lui în Scorpion este reprezentat în chip 
exemplar de această ipostază a puterii pe care istoria ne-o oferă. Nu se poate cuprinde şi nici nu 
intenţionez asta, în aceste rânduri, crimele abominabile pe care acest individ, capabil să creeze un 
sistem, le-a săvârşit. Lider temut, tiran, orgolios şi arogant, mândru şi vanitos, Stalin avea să fie, 
pentru cei care îl iubeau şi urau deopotrivă, un coşmar. Înţelegem acestea din documentele istorice, 
din amintirile înaintaşilor noştri, din veritabilele lecţii de istorie. Fiica sa, Svetlana Allilueva, 
născută pe 28 februarie 1926, cu Saturn în Scorpion, aduce dimensiunii sociale descrisă anterior 

detalii triste marcate de firul existențial al lui Stalin. Svetlana a dorit să studieze literatura, însă 
Stalin a obligat-o să urmeze cursuri la Facultatea de Istorie. Mulţi dintre cei mai buni prieteni au 
fost deportaţi, unii au dispărut în Gulag. Doi unchi ucişi: Stanislav Redens şi Alioşa Svanidze. În 
copilărie, era ataşată de Nikolai Buharin, era ca o soră cu fiica acestuia, numită tot Svetlana. 
Buharin a fost executat în martie 1948. Deşi în timpul lui Stalin a trăit clipe de coşmar, după 
moartea acestuia devine persoana nongrata. Ironia sorții face ca existenţa ei să se curme brusc, anul 
acesta (2011), când Saturn încă nu finalizase tranzitul prin Balanţă, la fel cum s-a întâmplat în 1953 
cu tatăl sau pe care l-a iubit şi disprețuit deopotrivă. 

Ca o scurtă paranteză, putem să amintim aici rolul lui Papa Pius al XII-lea, un Peşti sensibil 
şi devotat crezului său, care, născut la 2 martie 1876, devine Papă chiar de ziua lui, pe 2 martie 
1939. A apărat cu stoicism catolicismul şi, episodul pe care doresc să-l amintesc aici, din timpul 
Războiului Rece, când Papa Pius a ţinut în mod special să participe pentru a oferi o notă 
echidistantă întrevederii, Stalin a ripostat în stilu-i caracteristic: “Câte divizii are Papa?”. Ca de 
multe ori în timpul exercitării funcţiei nu a existat atunci o replică, ci, ceva mai târziu, în 1953, la 
moartea lui Stalin: “Acum va vedea câte divizii am”. Papa Pius al XII este considerat unul dintre 
cei mai importanți Papi ai secolului, rolul său de mediator fiind cu tărie recunoscut. Comunitatea 
evreiască, după încheierea teribilului masacru ce s-a consumat în timpul celui de Al Doilea Război 
Mondial, i-a mulțumit în mod public pentru contribuția însemnată adusă la salvarea a sute de mii de 
evrei. Nu acelaşi lucru s-a întâmplat cu KGB-ul care, sistematic, după moartea papei din octombrie 
1958, ajutat de serviciile secrete române (aspect divulgat de Pacepa, după exilul său din 1980) a 
infiltrat în arhivele Vaticanului trei spioni români, deghizați în preoți, pentru a fotografia tot ce 
făcea referire la posibila legătură dintre Papa şi Hitler. Nu s-au găsit documente compromițătoare, 
dar au fost falsificate unele pentru a se pune la cale defăimarea sa prin intermediul partidelor 
comuniste răspândite peste tot în lume. Papa Pius al XI-lea, pe numele său adevărat Maria 
Giuseppe Giovanni Eugenio Pacelli, s-a născut pe careul Uranus-Pluton când aceştia treceau prin 
zodiile de exil (Pluton în Taur şi Uranus în Leu), semn de instabilitate, anarhie, uzurpare sau, în cea 
mai blândă dintre ipostaze, birocraţie defectuoasă, dar a lucrat o mare parte din existenţa sa cu 
Saturn din Peşti, semn al modulațiilor tactice ce i-au adus o mare faimă. Michael Hesemann (istoric 
german născut pe 22 martie 1964, când Saturn de pe ultimul grad al Vărsătorului, în conjuncţie cu 
Saturnul lui Pius al XII-lea din momentul naşterii sale, se opunea maleficilor Uranus şi Pluton din 
Fecioară) ne oferă o valoroasă analiză a acestei conjuncturi în lucrarea sa “Pius al XII-lea. Papă 
care l-a înfruntat pe Hitler” amintind, printre multe alte ipostaze magnifice din viața acestuia, 
discursul pe care l-a ţinut în Piaţa Sfântul Petru în 20 februarie 1949 când, completăm noi, pe cer, 
Saturn, cel care l-a ajutat pe Hesemann să facă lumină în acest caz si pe Pius al XII-lea să-şi ducă 
mesajul până la capăt, trecea peste poziţia pe care o vor curta maleficii Pluton şi Uranus peste 15 
ani, în 1964, la naşterea lui Hessemann, semn al redresării, al reparării unei imagini sau a unei 
situaţii: „Acesta (comunismul) ar dori o Biserică amuţită, care să tacă atunci când ar trebui să 
vorbească; o Biserică ce slăbeşte Legea lui Dumnezeu, adaptând-o plăcerilor umane, când ar 
trebui să o proclame şi să o apere; o Biserică departe de principiile pe baza cărora Isus a zidit-o, 
pentru a se adapta cu comoditate la opiniile actuale sau pentru a îngenunchea în fața curentului 
trecător... Aceasta este oare Biserica pe care o veneraţi şi o iubiţi? Aţi recunoaşte voi într-o atare 
Biserică trăsăturile mamei voastre? Vă puteţi voi imagina un succesor al lui Petru care să se 
încline unor astfel de exigențe?”. 

Ulterior anului 1953, trecerea lui Saturn pe finalul Balanţei şi începutul Scorpionului aduce 
moartea lui Brejnev şi agonia gerontocraţiei din Uniunea Sovietică. Făcând aici un tandem 
interesant cu Jupiter, care l-a ajutată pe Gobaciov să scrie un nou capitol în istoria Rusiei şi implicit 
a omenirii, prin trecerea sa în Săgetător, ne pune în situația să ne gândim serios la tipurile de 
raporturi pe care le parcurgem şi cât de complicată poate deveni scena mondială prin segmentarea ei 
după interesele şi ambițiile unor lideri. Nu ne pripim deloc dacă amintim aici că Angela Merkel (17 
iulie 1954, ora 5:45, Hamburg) s-a născut cu Saturn în Scorpion, cu Neptun în ultima decadă din 
Balanţă şi, asemenea lui Buharin (9 octombrie 1888), beneficiază de o conjuncţie strânsă Soare- 
Uranus pe semn cardinal. Nicolas Sarkozy (28 ianuarie 1955, ora 22:00, Paris) are acelaşi semn de 

generaţie ca Angela Merkel şi comparația ar putea merge mai departe cu alți lideri, spre exemplu cu 
Putin, născut la 7 octombrie 1952 cu marcaj pe a doua jumătate a Balanţei, cu Jupiter in Taur, deci 
cu prerogative astrale marcante pentru prima jumătate a anului 2012, ce il poate propulsa din nou ca 
pion important într-un mecanism social major. 

Analizând, comparativ, diferite perioade din istorie pentru a învăța, nu înseamnă că 
plasându-le acum, în acest context, căutam vinovaţi. Nu, în mod sigur nu cei care ies la rampa acum 
sunt principalii vinovaţi, ci cei care se vor folosi de drumurile deschise de aceştia. Maniera stranie 
prin care Saturn ne strecoară frica este atât de abilă şi, dacă dăm înapoi doar câteva cicluri, fără a ne 
duce prea departe în timp, observăm că agresiunea familiei, a crezului, sărăcirea omului de rând 
sunt cele câteva măsuri care au supus naţiuni, popoare, prin groaza lipsei de perspectivă, prin teama 
de a nu beneficia de liniştea şi mulțumirea unui trai simplu. 

Impactul social al acestui final de Balanţă şi început de Scorpion pentru tranzitul lui Saturn 
este unul esențial. Nu trebuie însă să pierdem din vedere că echilibrul între esenţial şi aparente este 
singura preocupare viabilă a acestei perioade. Nu contează că acesta apare la nivelul vieţii private 
sau la nivelul celei sociale, important este ca noi, în calitate de gânditori ai prezentului, să reuşim să 
integrăm corect mesajul. Prin Saturn, alegem, în 2012, să fim actori într-o piesă de teatru, alegem să 
ne consumăm sentimentele, nervii, energia fizică simulând un joc social sau participând efectiv la 
unul într-un cadru mult mai mare. Se va face deci apel la cunoştinţele solide în materie de gesturi, 
exprimare, dicție, creativitate, ni se cere o anumită intonație şi de asemenea o mişcare scenică 
potrivită întâmplării. Pentru că norocul anul acesta vine de la Saturn, acela de a ne îmbogăţi 
experienţa şi de a nu ne distruge în acțiune, este important să fim impecabili în reprezentaţie. Aşa 
cum specificam la prezentarea lui Jupiter, în ceea ce priveşte idealul ales, suntem într-un ciclu al 
autoexprimării, al lansării mesajului corect de ridicare deasupra condiţiei şi orice deviere de la 
acesta, orice curbă îndreptată spre fals şi indecenţă sancţionează cu o rătăcire periculoasă. Jocul de- 
a scena, din punctul de vedere al lui Saturn, are de întâmpinat două mari probleme fundamentale: 
seriozitatea sentimentelor şi creativitatea dezvoltată pe marginea rolului. Aceste două elemente şi în 
practicarea meseriei de actor fac diferența dintre o creaţie de calitate şi una de duzină, dintre un 
actor talentat, aplecat cu seriozitate asupra muncii sale, şi unul superficial căruia îi ajunge că se află 
din când în când pe scenă pentru a-şi atribui calităţi pe care nu le are. 

Finalul lui 2012 este din capul locului un important interval al acestui an pentru că va 
împlini cele mai importante unghiuri. Dacă de-a lungului anului, în afară retrogradării din perioada 
7 februarie - 25 iunie, mai împlineşte doar o conjuncție cu Marte în 15 august, după intrarea sa în 
Scorpion va împlini un trigon cu Neptun, în 11 octombrie, aducând o diminuarea a puterii de 
înțelegere în ansamblu a situaţiei şi tendinţa de detaşare de grup. Ideea de autonomie, de separare de 
grupul care a ridicat o fracțiune şi care se crede acum îndreptăţită să acționeze în felul acesta, 
primeşte un îndemn major prin acest aspect. De fiecare dată când aceste planete se situează în zodii 
din acelaşi element, trigonul ce se construieşte trece prin trei etape: acţiunea, când Saturn este 
direct, reacțiune, când Saturn împlineşte acest aspect în mers retrograd şi soluționarea când revine la 
mersul direct. Acestea trei sunt împlinite în interval de aproximativ 8-10 luni, timp în care poate 
primi un aspect şi de la Jupiter, dar în mod sigur va diversifica această construcție prin tributul lui 
Marte care poate parcurge în acest interval un minim de patru semne zodiacale. 

Ultimul trigon între cei doi s-a produs în perioada 25 iunie 2001-4 aprilie 2002 când Saturn 
se afla în Gemeni, iar Neptun în plin tranzit prin semnul căderii sale, Vărsător. Judecând după faptul 
că anul 2001 este celebru pentru căderea turnurilor gemene, dar şi pentru faptul că SUA, alături de 
UK, în octombrie, invadează Afganistanul, talentul organizatoric, dezvoltarea imaginației, a 
spiritului de echipă, devin pe spaţiul public mijloace de a invada, de a distruge bunul celuilalt, de 
autoflagelare, de a renunţa la anumite foloase pentru a câştiga o faimă, un renume, o poziţie, un 
privilegiu. Dacă în mod sugestiv plasarea acestora în semne de aer a adus, la propriu, acest element 
în centrul atenției (celebrele imagini cu avioanele care străpung turnurile au devenit nu doar 
subiectele principale de discuţii, dar şi motivul unor glume reuşite în care este satirizat rolul 
protagoniştilor), despre Afganistan s-a vorbit însă mai puțin decât despre ce s-a întâmplat în 11 
septembrie. Se ştie că poziția acestui stat este una strategică, fiind amplasat între marile puteri ale 


© Gheorghiță COSER, www.coser.ro 


Previziuni astrologice pentru anul 2012 19 


Asiei: Rusia, China India. Începând cu 1.200 î.H. (când Pluton îşi finaliza tranzitul prin domiciliu şi 
se afla în relaţie de trigon cu Neptun din Rac) teritoriul afgan a fost populat de iranieni, condus de 
perşi, greci, şi a devenit o zonă tampon între Europa, Asia Centrală şi India. În anul 652 d.H. (când 
Pluton trecea pe ultimul segment al zodiei Taur, iar Neptun se afla în plin tranzit prin Scorpion), 
Afganistanul a fost cucerit de către arabi, inclus în califatul arab care şi-a impus propria cultură şi 
religie. Între cele două războaie Afganistanul a adoptată o poziţie de neutralitate însă interesele 
marilor puteri către această zonă au fost şi rămân vii. După invazia sovietică din 1979 (cu Pluton 
trecând prin ultimul segment al  Balanţei şi ridicând un sextil cu Neptun din Săgetător), 
Afganistanul a reprezentat polul mondial de interes şi a devenit un loc important al confruntărilor 
dintre Est şi Vest. În timpul războiului, Afganistanul a fost permanent susținut de către rivalii URSS 
cum ar fi SUA, China, Marea Britanie, Pakistan şi, de asemenea, de către o parte din ţările 
musulmane (de orientare sunită). Ajutorul acordat de către SUA e încadrat în limitarea expansiunii 
comunismului în lume, iar în ceea ce priveşte China, aceasta s-a concentrat în a obstrucţiona orice 
rival cu obiective comune. 

Între 2000 şi 2001 (cu Jupiter si Saturn in Gemeni, cu sextil intre Neptun din Varsator şi 
Pluton din locul pe care îl ocupa Neptun în Săgetător la sextilul anterior din 1979) Afganistanul a 
fost pe primul loc în lume la producția de droguri. Atât timp cânt producția de opium creşte, şi în 
acelaşi timp şi comerţul cu acest produs, acest lucru reprezintă o problemă serioasă pentru guvernul 
afgan şi un motiv serios pentru a manipula opinia publică spre a permite, tacit, descinderile militare 
în zonă. În acest moment Afganistanul este pe locul doi în Asia la culturile de plante pentru droguri. 
Motivul principal utilizat de talibani este acela de a se folosi de această sursă de venit pentru a-şi 
putea cumpăra arme şi muniție folosite în lupta lor împotriva forțelor de coaliție. Judecând şi după 
întregul circ desfăşurat la nivel mondial referitor atât la evenimentele din 11 septembrie, dar şi la 
cele din octombrie din Afganistan, privitor la motivele reale ale conflagrației şi plasându-le sub 
imperiul lui Saturn din Gemeni, goana sa după o nouă formă de influență, de putere, dar şi sub 
amploarea influenţei născută din relația lui Neptun cu Pluton, ce au coordonat de-a lungul istoriei şi 
mobilitatea conceptuală, religioasă, culturală a popoarelor, crezul lor şi necesitatea de a lupta pentru 
a-şi menţine integritatea, dar şi, particularizând la cazul Afganistanului, înclinația spre a folosi 
substanţe cu efect psihedelic (droguri) ca semn de putere şi influență, deopotrivă domeniul lui 
Neptun şi al lui Pluton, dau evenimentelor de anul acesta un magnetism aparte prin alinierea unei 
structuri sociale, a regulilor, a legiferării, documentului, sigiliului, adică Saturn, la schemele create 
de relația Neptun-Pluton de-a lungul timpului. 

De asemenea, reprezentativ şi, probabil, mult mai aproape de situaţia în care suntem acum 
este cazul primei crize economice mondiale, cea care a început în 1857 şi a ținut până în 1859. 
Criza s-a declanşat la 24 august 1857, în New York, la o bancă ce deţinea fondurile unei mari 
companii de asigurări de viaţă (cu sediul central în Cincinnati, Ohio), şi care era implicată în diverse 
investiţii, la doar câteva zile de la primul trigon Saturn-Neptun pe zodii de apă (Saturn era pe atunci 
în Rac) împlinit în 12 august 1857. Alţi economişti istorici consideră că această criză s-a datorat în 
principal scăderii masive a comerțului cu produse agricole. Manifestarea şi răspândirea crizei în 
întreaga ţară şi apoi în întreaga lume, a fost deosebit de rapidă. Centrele financiare din Europa şi din 
America au fost primele afectate. La 24 august 1857, Charles Stetson — Preşedintele companiei de 
asigurări din Ohio, a dat un interviu în care a spus: „Banca ce deținea fondurile noastre 
a acordat prea multe împrumuturi speculative, pentru construcția de căi ferate. În acelaşi timp 
sucursala noastră din New York a făcut foarte multe greşeli şi s-au descoperit multe fraude.” Ca 
urmare a acestui fapt, perioada consemnează şi o serie de situaţii care au amplificat starea generală 
şi au dat amploare acestei crize: 

e  ambarcaţiunea din America Centrală, ce transporta o mare cantitate de aur şi pasageri, s-a 
scufundat. Băncile americane care aşteptau cantitatea de aur exportată din America Centrală 
aveau nevoie de acest aur pentru a-şi continua activitatea şi a-i asigura pe deponenți de 
solvabilitate; 

e Bursa de la New York intră în crah; 

e Războiul dintre Marea Britanie şi China (1840-1842) şi ulterior (1856-1860); 

Izbucnirea războiului din Crimeea (1853-1856); 

Mişcările revoluţionare din Europa anilor 1848; 

Mulţi țărani îşi părăsesc micile ferme şi se înrolează în armată; 

Unele dintre ţările europene devin dependente de produsele agricole americane; 

Speranţa agricultorilor americani era legată de sfârşitul lunii septembrie când sperau că îşi 
vor putea vinde recoltele şi acest lucru va restabili situaţia generală economică; 

e La terminarea războiului, agricultura europeană se reface rapid, preţul cerealelor americane 
scade datorită competiţiei cerealelor ruseşti; 

e Veniturile fermierilor americani sunt în scădere; 

e Fermierii americani nu vor să scadă prețul cerealelor întrucât nu îşi pot achita datoriile față 
de bănci; 

e Băncile nu mai rezistă presiunii cererii de plată a deponenţilor şi dau faliment. Numai 
băncile din New York şi Boston au rămas pentru un timp deschise, dar şi-au anunţat clienții 
că nu vor putea achita toate solicitările pentru credite. 

Pentru economişti, acest proces este însă unul explicabil, pentru noi, cei care ne informăm şi 
prin intermediul astrologiei, dar nu ne putem implica în conexiuni complexe, cele referitoare la 
dinamica popoarelor sau la apariția, desfăşurarea şi dispariția crizelor mondiale, acest fapt rămâne, 
în mod paradoxal, un mister care ar putea fi dezlegat prin apelul la mecanismele complexe ale 
teoriei ciclurilor planetare ce ţin de domeniul astrologiei mondiale. Se ştie că în nordul Americii 
(această criză de acolo a pornit), se produceau diverse cereale şi se dezvoltase mult industria şi 
sistemul financiar-bancar. S-a dezvoltat sistemul de căi ferate care aduceau produse alimentare din 
Vest spre Estul Statelor Unite şi de unde se exportau spre Europa. Această creştere a favorizat o 
mulțime de speculaţii bancare bazate pe vânzarea şi cumpărarea de terenuri şi investiţii în căile 
ferate. După încetarea războiului Mexicano- American (1848), industria americană a continuat să se 
dezvolte. În mod surprinzător, multe dintre băncile americane au dat faliment şi au dus la 
declanşarea unei depresii economice. După o perioadă de creşteri importante în vânzarea de 
terenuri, prețul acestora a început să scadă brusc, datorită scăderii cererii (cum a fost de exemplu în 
statul Kansas), iar companiile feroviare au fost obligate să-şi reducă preţul transporturilor deoarece 
scăzuseră cererile de transport. Judecand dupa faptul ca Saturn in Pesti aduce o noua înfăţişare 
finalităţii, dar, mai ales, iminenta producere a conjuncției Uranus-Pluton în Berbec ce s-a consumat 
in 1850, deci tot o forma de atingere a finalității, ar fi îndreptat teatrul războiului in sectorul 
financiar. 

Nu putem să nu rămânem fideli conceptului ca astrologia are mecanismele sale profunde şi 
că, oricât de puternică este voinţa individuală sau oricât sunt de complexe conexiunile interumane, 
evenimentele, în marea lor majoritate, au un curs, cel scris, cel predestinat pe care noi suntem datori 
să-l urmărim, să-l respectăm pentru a învăţa cât de complexă este viaţa, în toate aspectele sale: fizic, 
emoţional, mental, spiritual. Indiferent că această criză a fost declanşată, aşa cum se susține prin 
teoria conspirației, sau că ea a fost urmarea unui proces firesc, a unei serii de întâmplări nefericite, 
schema astrală, aşa cum încercăm să o evocăm aici, este una mult edificatoare. 

Totuşi, trigonul reprezentativ, pentru a înţelege schema anului 2012 în cadrul schemei 
generale indicată mai sus, este cel Saturn-Neptun din perioada 6 noiembrie 1689 — 3 septembrie 
1690 când Petru I, marele reformator al Rusiei devine singurul stăpân, până în 1725. De partea 
cealaltă, în Anglia căderea lui Iacob al II-lea, chiar când a încercat recatolicizarea şi toleranța pentru 
non-conformişti, a dus la înscăunarea lui Wilhem de Orania şi plasarea Angliei în mod hotărât pe 
calea Monarhiei parlamentare. Ulterior, Anglia va prelua metodele economice şi financiare ale 
Olandei, iar mai târziu raţiunea de stat a acesteia (“egalitatea puterilor în stat”), împotriva 
hegemoniei presante a Franţei în timpul lui Ludovic al XIV-lea. 

Deci, preluând modelul istoric al acestei relații dintre Saturn şi Neptun, echilibrul dintre bine 
şi rău, forța cu care oamenii reuşesc să-şi construiască un destin diferit de premize face din 
generozitatea astrală un canal de lumină la care oamenii apelează periodic pentru a se echilibra şi a 
învăţa mai multe despre viață. Dacă, în general, relaţia celor doi, din punct de vedere social nu este 
chiar o fericită combinaţie, cu toate că unghiul de 120 de grade indică folosirea unor talente şi 

atingerea punctului de armonie între eu şi ceilalți, maniera particulară prin care acţionează din 
semne de apă, diferit față de cum a acționat din semne de aer, ne leagă de un ideal complicat, de o 
formă de manifestare a aspirației colective care are ca scop modificări de structură, reaşezarea pe o 
altă bază a normelor sociale, naşterea sau renaşterea națională sub un impuls popular ţinut până 
atunci în adormire, promovarea unor lideri cu capacităţi noi, de a împrospăta conceptul de națiune, 
societate sau chiar confruntare. Noi, cei care ne interesăm de astrologie şi care ne străduim să 
înțelegem mesajul astrelor, nu ne lăsăm însă cuprinşi de acest entuziasm, pentru că schimbările 
sociale predispuse de acest tip de aspect se produc pe baza dictonului “Scopul scuză mijloacele” şi 
că un rău smuls din rădăcina atrage cu el şi alte pierderi, puse în categoria celor colaterale. 
Scorpionul nu poate aduce niciodată apa pură la suprafață, el o amestecă în dorințe egoiste, o 
tulbură nu pentru că are în el natura malefică a demonului care încearcă în continuu conştiinţa 
pentru a o căli, ci pentru că explorează fără metode zone ascunse ale fiinţei, ale societăţii şi doreşte 
agasarea punctelor delicate pentru a distruge un edificiu. Bucuria şi entuziasmul ce ne vine din 
această zodie este însă una organică, senzuală, care este activă cât timp ține procesul, iar asta, din 
punct de vedere social, încadrează evenimentele pe care le predispune în categoria celor care 
pregătesc o cale, care satisfac inițial cerințele de împlinire, pentru ca modificarea amplă să se 
producă în timp, cu concursul întregului context astral, modulat de totalitatea unghiurilor dintre 
planete, pentru a creşte copilul şi a-l transforma într-un adult capabil de mari realizări. 

Momentul morții unui corp social şi al naşterii altuia, semn al imensului noroc de care 
beneficiem anul acesta, la nivelul vieţii private, tinde să ne motiveze gesturi ample de reconfigurare 
a vieţii, de dezvoltare a unei noi capacităţi de adaptare. Fiind vorba despre un trigon pe semne de 
apă, cu Neptun, care are calitatea de stăpân al unui semn de apă (Peşti), dar şi cu Saturn care 
guvernează un semn rece de pământ (Capricornul) configuraţiile ne aduc un tandem interesant între 
începutul anului, când ne sugerează în ce direcție vom merge anul acesta, şi ultimele trei luni ale 
anului când, prin triunghiul minor pe care-l împlineşte cu Pluton şi Chiron, cu Pluton focar, 
ajungem să ne deschidem gândurile şi, unii dintre noi, chiar ochii, spre primele semne ale 
schimbărilor sociale predispuse de acest an. 2012 nu este un an al surprizelor, nici măcar din 
punctul de vedere al acestor două planete, ci doar al extremelor, al reformulărilor ample, al 
modificărilor masive produse în conştiințele oamenilor, aşa cum s-a mai întâmplat, de altfel, de-a 
lungul istoriei. Dar semnul revoluției nu vine prin Saturn, el, prin legătura specială cu Neptun, 
împlineşte un demers social şi îi dă acestuia structura necesară pentru a supraviețui, prin idei, 
concepţii, legiferări, crearea de noi organisme. Uranus va aduce scânteia şi ea va fi legată indirect 
de Scorpion, semnul tranzitat de Saturn, pentru că este ajutat în acest demers de Pluton, 
guvernatorul acestei zodii obscure. Putem însă învăţa de la Saturn că legile, oricât de stabile şi 
rigide sunt, se pot schimba, se pot anula, se pot mototoli şi arunca la coş asemenea unei hârtii de 
care nu mai este nevoie. Putem învăţa din trigonul Saturn-Neptun că sentimentele, asemenea unei 
legi sau asemenea unei hârtii se pot şi ele preschimba după ce sunt trecute prin purgatoriu, adică 
după ce văd că libertatea absolută în lume, ce ne conferă privilegiul de a ne mişca peste tot, de a 
primi orice, implică şi aceea de a ne oglindi, prin involuţie, într-un plan, într-un nivel al sărăciei şi 
lipsei de perspectivă care să ne sperie. Dacă pe unii curiozitatea îi duce în Tunelul Groazei, cel de la 
Bran, considerat ca unul dintre cele mai reuşite de acest gen din lume, momentul confruntării cu o 
teamă simulată le va fi suficient de motivant pentru a preîntâmpina un dezastru. Aici intervine 
gândirea, trăsătura specifică lui Saturn şi simularea, cea care vine din sectorul lui Neptun. 
Inconştienţa îi duce însă pe cei dornici de autentic sau sinistru către ipostaze degradate, către 
evenimente stranii în care se rupe funia, se rupe o scândură de la punte, cade o piatră de la mari 
înălțimi sau îi prinde şuvoiul şi îi transforma în eroi, în personaje de poveste care ne vor ajuta pe noi 
să ne simulăm pericolul şi să evocăm aceste trasee. Aspectele lui Saturn nu ne duc în zona 
eroismului, aşa cum îşi doresc cei care ating acest stadiu prin schimbarea propriilor structuri, ci sunt 
de fapt elemente repetitive ce ne vin din trecut şi eşecul lor reprezintă, din punctul de vedere al lui 
Saturn, fuga de la locul faptei. 

Uranus, deşi în 2011 atinge, în timpul retrogradării, primul grad al zodiei Berbec, fiindu-i 
necesare doar 39 minute pentru a trece în Peşti, acesta nu-şi schimbă zodia, nu părăseşte Berbecul în 
care a intrat pe 12 martie 2011. Anul trecut, prin impactul special pe care Uranus ni l-a adus pe 
măsură ce avansa în Berbec, ne punea în gardă vis a vis de noile schimbări de mentalitate, de noile 
direcții pe care societatea umană le va lua, unele dintre ele ascunse în spatele unui radicalism 
periculos, altele încurajatoare prin aspectul novator, anul acesta Uranus va merge pe două fronturi: 
dezvoltare personală, începută de anul trecut, şi reconfigurarea socială prin cele două careuri pe care 
le împlineşte cu Pluton, primul în 24 iunie, cu Uranus direct şi Pluton retrograd, şi a doilea în 19 
septembrie, cu Uranus retrograd şi Pluton direct. Aceste careuri nu se opresc aici, adică nu sunt 
singurele unghiuri de 90 de grade care se construiesc între cei doi malefici. După acestea vor mai fi 
încă cinci careuri, două în 2013, două în 2014 şi ultimul în martie 2015 care ne vor mobiliza atât de 
mult structura şi voinţa socială încât este practic imposibil ca o idee năstruşnică pe care am putea-o 
avea în perioada asta şi care implică şi un strop de revoltă, să nu se concretizeze printr-o revoltă, 
printr-o tulburare socială, o schimbare de statut sau o distrugere. 

O călătorie în trecut în perioade similare ne duce cu gândul, nu prea departe, la iluminism. 
De fapt, nu la perioada în sine, ci în debutul acesteia, marcat de lucrările germanului Gotthold 
Ephraim Lessind (22 ianuarie 1729 — 15 februarie 1781) şi ale francezului Denis Diderot (5 
octombrie 1713 — 31 iulie 1784). Tranzitul lui Uranus prin Berbec din perioada 1760-1767 îi prinde 
pe aceştia în plin elan şi le stimulează ideile revoluţionare. În Anglia, perioada cuprinsa între 1740- 
1780 este considerată, în general, ca fiind cea a Revoluţiei industriale, de aceea iluminismul şi 
revoluţia industrială se suprapun în mare măsură. Şi una şi cealaltă ţin însă de o dinamică a planetei 
Uranus. Aspectul iluminist, regăsit, evident şi în predispoziţiile altor planete colective, dat fiind 
caracterul complex al acestei mişcări ideologice, prin caracterul ei filosofic, se prezintă sub forma a 
doua abordări: empirismul, ce susține ideea că la cunoaştere se poate ajunge numai pe cale 
experimentală, şi raționalismul, care susține că judecata stă la baza cunoaşterii. Fiindcă zodia 
Scorpion, prin intermediul lui Saturn, ne influențează cu precădere, Immanuel Kant (22 aprilie 
1724, ora 3,00 Konigsberg, Germania), un Taur cu ascendent în Vărsător, ce are la naştere un 
Uranus retrogad în zodia Scoprion, inventează termenul de “Iluminism”, oferind şi motto-ul acestei 
mişcări “Aveţi curajul de a vă folosi propriul simț al rațiunii”. Totuşi, nu conceptul filosofic este 
cel care defineşte în ansamblul său trăsăturile lui Uranus în Berbec. Pentru că se face trimitere aici 
la o construcție mentală, o mişcare ce se întinde pe mai multe decenii, care include un tur complet al 
zodiacului realizată de Uranus, fiecare trecere printr-un semn naşte o nouă idee, care apoi încolțeşte 
în semnul următor şi în final înfloreşte în următorul, pe ideea creării elementelor în semnele 
cardinale, stabilizării lor în cele fixe şi apoi distribuirii lor în cele mobile. Ceea ce mi se pare 
reprezentativ pentru tranzitul lui Uranus prin Berbec este reacția romantică a gânditorilor iluminişti 
aplicată raționalismului radical. Curentul, numit Narurphilosophie, a apărut în Germania, apoi, ca o 
reacție similară, este prezent şi în Franța şi în Anglia, numită simplu romantism. Curentul nu a fost 
însă unul banal, dacă ne gândim că reprezentaţi de seamă au fost Goethe, Schiller, vom Schellind 
sau biologul Oken. În loc de rațiune, ei preferau sentimentele şi urmăreau să înţeleagă natura în 
ansamblul ei, căutându-se o fuziune între prerogativele rațiunii şi bogăţia inestimabilă a naturii care 
aşteaptă să i se înţeleagă sensul. Sir Isaiah Berlin (6 iunie 1909), filosof şi istoric evreu cu origini 
ruseşti, născut cu un Saturn în Berbec, deci cu îndemnul spre natura pe care o predispune acest 
semn, a reuşit să sintetizeze aspectul estetic al adepților curentului Naturphilosophie: “dacă totul în 
natură este viața şi dacă noi înşine suntem reprezentanţi ai autocunoaşterii, funcția artistului este 
aceea de a se adânci în el însuşi, dincolo de toate profunzimile ascunse în întuneric şi în forțe 
necunoscute ce se mobilizează în el şi de a le aduce pe acestea în conştiinţă prin cele mai violente 
şi tragice eforturi interioare.” 

Totuşi, ştiinţa şi revoluțiile se împacă nu doar din punct de vedere astrologic, ci şi istoricii 
sunt de părere că din intervalul de aproximativ 70 de ani (1760-1830) primii 40, adică 1760-1800, 
au fost martori atât ai revoluțiilor industriale din Anglia, cât şi ale celor politice din America şi 
Franţa. Judecând acestea prin faptul că în acest interval a fost descoperit curentul electric (domeniul 
lui Uranus) înţelegem că prin acest pas se inițiază un nou mod de abordare a ştiinţei. De asemenea, 

inventarea maşinii cu abur a constituit practic un alt mare pas în dezvoltarea societății, fără de care 
revoluția industrială s-ar fi mărginit doar la mutarea industriei textile în zona apelor curgătoare, 
adică nu ar fi fost cu nimic mai bun decât ceea ce se întâmpla în China antică. Este important de 
menționat că renașterea științei în Anglia în perioada menţionată nu s-a datorat marilor centre de 
cultură de până atunci (Oxford, Cambridge, Londra), ci altora mai mici ca Leeds, Glasgow, 
Edinburg, Manchester sau Birmingham, care a devenit cel mai important centru al ei. În Franța, 
unde procesul analog era ținut în loc de sistemul politic şi social învechit (Ludovic al VI-lea, ce a 
domnit până la Revoluția Franceză), toate mințile energice şi progresiste, nemaisperând într-o 
redresare, s-au îndreptat în cele din urmă spre înlăturarea acestui sistem, efortul lor contribuind 
semnificativ la Revoluția franceză. Monumentul acestei grupări este deosebit de mare şi 
semnificativ: lucrarea “Encyclopedie des arts, science et metiers” publicată în 28 de volume, în 
perioada 1751-1784 datorită, în bună parte, strădaniilor lui Denis Diderot (n. 5 octombrie 1713) şi a 
lui Jean le Rond d” Alembert (n.16 noiembrie 1717). 

Cu părere de rău, nu putem însă consemna aici toți reprezentanții, dar mai cu seamă 
descoperirile lor, volumul muncii pentru producerea acestui salt calitativ a fost substanțial, dar îi 
putem aminti pe Benjamin Franklin (n. 17 ianuarie 1706), fiind considerat unul dintre cei mai 
străluciți profeți şi precursori ai noii mişcări, Joseph Prinstley (n. 13 martie 1733), care căutând să 
facă legătura dintre religie (Biblia) şi natură a reuşit să unească în pasiunea sa știința şi dragostea de 
oameni, Antoaine Laurent Lavoisier (n. 26 august 1743) complementarul astrologic al lui Prinstley 
(cei doi fiind născuţi pe axa Fecioara-Pesti) ce avea să pună în practică teoria revoluționară a lui 
Prinstley pentru a face din chimie o știință rațională şi cantitativă, iar exemplele ar putea continua. 

Forţa şi persuasiunea acestor oameni nu a stat însă numai în talentul şi pasiunea lor, ci şi în 
abilitatea de a se grupa, de a se înconjura de prieteni, oameni cu viziuni similare pentru a se susține 
şi a deveni, prin coerciţie, o forță de avangardă. Un exemplu este cel dat de “Societatea Lunară”, o 
grupare care aduna oameni cu viziuni progresiste, între care se construiau nu doar legături de 
prietenie, ci şi de rudenie, prin căsătorie sau alianţă, şi care obişnuiau să se întâlnească în casele 
membrilor în nopţile cu Lună plină. Printre membrii ei se numărau: John Wilkinson (fabrica 
produse din fier), Josiah Wedgwood (12 iulie 1730), olar, medicul Erasmus Darwin (12 decembrie 
1731), bunicul lui Charles Darwin, Joseph Prinstley (n. 13 martie 1733), James Watt (n. 19 ianuarie 
1736), dar şi Jovialul şi ospitalierul Matthew Bolton (n. 3 septembrie 1728), fabricant de nasturi din 
Birmingham care îi scria împărătesei Ecaterina “Eu vând ceea ce cere omenirea: forța” sintetizând 
de fapt trăsătura definitorie a lui Uranus în Berbec, în componenţa sa expansivă, cea care lansează 
idei, propune soluţii, caută răspunsuri. Judecând după exaltările lui Jupiter şi Uranus din momentul 
naşterii sale, după poziţia lui Saturn în Vărsător, acest mod exploziv de a gândi în expresii mari, ce 
nu este specific zodiei natale (Fecioară), reprezintă un indiciu clar că a fost mai curând sensibil la 
gloria, puterea şi avangarda ideii de libertate, de revoluție, decât de preamărirea ființei sale. 

Pornind de la aceste modele de gândire şi omenie, ulterior acestui moment oamenii au 
început să se gândească din ce în ce mai mult la faptul că omenirea se poate ghida după rațiune şi 
simtire, dar nu mai poate continua în prejudecată sau privilegii ancestrale. Idealul era ca societatea 
să fie guvernată de filosofi şi eliberată de despotismul tradițiilor monarhice în care părerea tuturor 
să conteze şi, prin amplele forțe populare mobilizate, a avut un impact colosal asupra societății, cum 
omenirea nu mai văzuse până atunci. 

Următorul tranzit al lui Uranus prin Berbec (1844-1851) îi găseşte pe oameni mult mai 
puternic motivaţi de ştiinţă, preocupați mai mult de curentul electric, folosindu-l nu doar în simple 
descărcări. Astfel, în 1821 Faraday a construit primul prototip al motorului electric, iar 10 ani mai 
târziu, primul model de generator electric. Pentru omenire, aceste progrese au avut un impact 
colosal, chiar dacă au existat în acea perioadă o diferență mare în stilurile de cercetare. În Anglia, 
stilul de cercetare se baza mult pe metodele practicate cu un secol în urmă şi domeniul ştiinţei era 
rezervat câtorva talente individuale înnăscute, iar multor oameni de ştiinţă nu li se ofereau posturi 
de profesori. În Scoţia, lucrurile stăteau altfel. Universitatea din Edinburg nu era subordonată 
bisericii, prin urmare acolo se dezvoltă un spirit liber. În SUA cu toate că a existat un interes scăzut 
pentru ştiinţă, au existat inventatori care au făcut ca lumea să arate altfel: Alexander Grahm Bell (n. 

3 martie 1847), George Westinghouse (n. 6 octombrie 1846), Thomas Edison (n. 11 februarie 
1847), toţi aceştia născuţi cu Uranus în Berbec, dar şi a lui George Eastman (n.12 iulie 1854), 
inventatorul peliculei de nitroceluloza în 1884 de care, mai târziu, se folosesc Fraţii Lumiere pentru 
invenţia lor, cinematograful (în 1933, la următorul tranzit al lui Uranus prin Berbec, să aibă loc şi 
prima proiecţie a unui film în relief). Eastman, în 4 septembrie 1888, când Uranus se afla la 
Jumătatea zodiei Balanţă, complementarul Berbecului, patentează invenția sa cu titlul: “Aparat de 
fotografiat cu rolă de film”. 

În secolul trecut, tranzitul lui Uranus în Berbec nu a adus doar progrese ştiinţifice 
remarcabile în fizică, biologie, astronomie, ci şi declanşarea unor modificări de natură socială prin 
care s-a făcut trecerea de la trăsătura culturală, progresistă a lui Uranus, la cea vulcanică, războinică 
pentru că nu este suficient de luat în calcul doar poziţia sa în semnele zodiacale, ci relaţiile pe care 
le-a comportat cu celelalte. Invențiile nu se mai fac din curiozitate, ci trebuie să satisfacă o nevoie, 
aceea de a domina, controla, supraveghea sau distruge ceva. Se inventează radarul sau discul cu 78 
de turații, banda FM mai puțin sensibilă la interferenţe, Fleming descoperă penicilina, C.V. Raman 
pune în evidenţă difuzarea luminii prin molecule şi ioni, Dirac formulează ecuaţia de unde care îi 
poartă numele, Diels şi Alder realizează sinteza dienică (pe baza căreia sunt fabricate cauciucurile 
sintetice), Lob descoperă primul hormon emis de hipofiza, Hubble descoperă experimental o relaţie 
între distanţă şi viteza de recesiune a galaxiilor care confirmă ipoteza expansiunii Universului, 
Tombaugh (un Vărsător) descoperă planeta Pluton, Godel publică prima lucrare despre logica 
matematică, Pauli emite, pe baze teoretice, ipoteza despre neutrin, Loeb demonstrează că 
suprarenalele sunt glande care secretă hormoni, Egas Moniz efectuează prima lobotomie, Grote 
Reber inventează radiotelescopul ş.a.m.d. 

Rămânând în sfera acestei poziţii, dinamica socială cumulată şi cu alte poziţii ale planetelor 
cu deplasare lentă, Stalin declanşează în 1928 epurările care vor culmina cu instaurarea unui regim 
de teroare şi se vor solda cu miliarde de morţi în Uniunea Sovietică; tot el introduce acum şi primul 
plan cincinal (1928-1932) care a declanşat un atac la scara naţională asupra familiilor de fermieri 
sovietici (kulaci). Într-un mod deloc suprimător pentru un astrolog, pe tranzitul agresiv al lui Uranus 
prin Berbec guvernul italian semnează, în 1929, cu Vaticanul, tratatul de la Latran, prin care 
catolicismul devine religie de stat, Vaticanului i se recunoaşte suveranitatea ca stat, iar, ca schimb, 
Vaticanul recunoaşte regimul lui Benito Mussolini. Se intensifică luptele dintre arabi şi evrei în 
Palestina, armatele sovietice invadează Manciuria, Irakul îşi cucereşte independenţa, detronarea 
regelui Alfons al XIII-lea al Spaniei, se naşte Gobaciov, cel care prin contribuţia sa substanțială a 
dus la prăbuşirea URSS, şi, de asemenea, tot in 1929, survine prăbuşirea bursei americane ce va 
pune în mişcare multe dintre mecanismele care vor conduce la Marea depresiune, la fascism şi la Al 
Doilea Război Mondial. 

Aşa cum se poate constata, este relativ dificil de stabilit dacă Uranus în Berbec a influențat 
mai mult în sfera ştiinţifică decât pe cea militară. Cert este că dinamica socială provocată de mari şi 
importante descoperiri sau de mişcări de culisă ori la scenă deschisă, ce au ca efect exercitarea unei 
mai mari influențe asupra maselor, au ţinut de vibrația acestei planete. Spre exemplu, plutoniul, un 
element radioactiv folosit în componența bombelor atomice, a fost descoperit de Glenn Seabord (n. 
19 aprilie 1912) când Uranus îi tranzita Soarele natal, pentru ca apoi, împreună cu echipa sa formată 
din Arthur Wahl (n. 8 septembrie 1917) şi Joseph Kennedy (n. 30 mai 1916) au izolat acest element 
nou, folosit pentru fabricarea bombei atomice, când Soarele în tranzit îi trecea peste Uranus din 
momentul naşterii. Judecând după exemplele pe care istoria ni le oferă, motivul descoperirilor ce se 
vor realiza în timpul tranzitului lui Uranus prin Berbec (2011-2018) nu poate fi însă decât unul 
nefast pentru omenire, dacă obsesia puterii va trece în domeniul ştiinţei. Uranus în cădere (trece 
prin Taur în perioada 15 mai 2018 şi va sta acolo până pe 7 iulie 2025) va fi însă mult mai agresiv 
decât ar putea să fie în următorii ani în Berbec. 

Problema agresivității implicite a lui Uranus din Berbec rezultă din careurile pe care le va 
ridica cu Pluton, două în 2012, două în 2013, două în 2014 şi unul în 2015. Amploarea acestor 
unghiuri este deosebit de importantă pentru astrologi, nu doar prin faptul că, fiind planete lente, 
unghiul se menţine mult şi presiunea asupra maselor va fi continuă, ci şi datorită caracterului său 

repetitiv, ceea ce va face din intervalul 2012-2015 unul supus presiunii, refuzului, distrugerilor, 
confruntărilor pe criterii etnice, economice, de împărțire teritorială, de reaşezare a graniţelor, de 
putere, chiar hegemonie. 

Interesant este că într-un ciclu de aproximativ 80 de ani cât îi trebuie lui Uranus pentru a 
traversa tot zodiacul, se întâlneşte cu Pluton în careu, în general, într-un singur interval şi de două 
ori într-un ciclu (aproximativ 125 de ani) ceea ce conferă aspectului o mare importanţă. Evident 
relația dintre cele două planete, privite ca descindere socio-culturală, dar şi ca durată de 
manifestare, se situează pe locul al treilea într-o ierarhie a ciclurilor, după ciclurile Neptun-Pluton 
(aproximativ 492 ani) şi Uranus-Neptun (aproximativ 172 de ani). Uranus şi Pluton au nevoie în 
medie de aproximativ 125-130 de ani între două conjuncţii succesive. Ultima conjuncție Uranus- 
Pluton s-a consumat în 9 octombrie 1965, cu cele două planete în Fecioară, iar următoarea va fi în 
2104, cu întâlnirea lor în Taur. Anterior, cele două s-au întâlnit în Berbec la 26 iunie 1850, iar 
anterior 7 septembrie 1710. Între 1965 şi 1090, adică în cei aproximativ 1000 de ani, din cele 8 
conjuncţii Uranus-Pluton, 6 au loc în zodiile Leu şi Berbec (zodii de foc) şi doar în două ipostaze 
(1965, 1201) cele două s-au întâlnit în Fecioară şi respectiv Rac. În mileniul următor, repetarea 
poziţiilor se schimbă pe axa Taur-Scorpion, cu 3 poziţii în Taur (2104, 2352, 2610), două în 
Scorpion (2477, 2734), una Balanţă (2221), una în Gemeni (2864) şi alta în Săgetător (2991). 

Careul Uranus-Pluton aduce într-o dispunere agresivă două tipuri de energie care nu ar 
trebuie niciodată să fie împreunate. Indiferent că ne referim la forţa necontrolată a lui Uranus sau la 
dinamica subversivă a lui Pluton, rezultatul, pentru omenire, este unul amplu şi complicat, ce poate 
deveni periculos atunci când interesul, lipsa de eficiență, ambițiile nemăsurate, nu sunt ordonate în 
mod matur şi eficient. Gândindu-ne la faptul că Uranus reprezintă inovare, iar Pluton reformulare, 
schemele existente vor fi în 2012 obligate să treacă printr-o preschimbare severă. Gradul de anarhie, 
de distrugere, ce provine dintr-o abordare negativă a lui Pluton, va fi cela al forței apelor, al 
sentimentelor revoluţionare, al patimilor, în aşa fel încât oamenii se vor vedea implicaţi în situaţii în 
care să depună cele mai mari eforturi pentru a se explica unii pe alţii sau pentru a se distruge unii pe 
alții, uită complet de lucrul în echipă, de susținerea reciprocă sau de linişte. Putem aminti aici de 
libertate, de inovaţii, soluţii ingenioase pentru a-l încuraja pe om să trăiască în autonomie şi să vadă 
prin asta un progres aplicat ființei sale sociale sau o redimensionare a vieţii personale. Falsa 
maturitate face din viața personală o perioadă de descindere spre un versant alunecos. Invocând 
motivul că plantele miraculoase vor fi găsite pe acest traseu, oamenii se vor aventura spre pericole 
inimaginabile, pe care acum, la început de traseu, nici nu şi le pot închipui. Uranus şi Pluton se 
întâlnesc de trei ori în serii de câte două, ceea ce înseamnă mult pentru fiinţa firavă a omului 
modern care s-a dezvoltat în faţa televizorului, prin cluburi, dependent de mijloacele de transport în 
comun, dependent de ceas, de telefon, de lumina artificială, dependent de acea civilizaţie care este 
construită împotriva ființei sale spirituale, împotriva a ceea ce reprezintă el ca om, după moştenirea 
pe care a primit-o pe linie genetică. 

În felul acesta, factorul neprevăzut este un element trist, negativ, periculos şi tragic, care ne 
va îndrepta într-o zonă în care teama de surprize să ne ducă spre o adâncire a relaţiei dizarmonice cu 
natura. Dacă, din nou, ne întoarcem spre trecut, nu putem să nu amintim ipostaza celui de al treilea 
deceniu al secolului trecut când, în 1931, 1935 şi 1937, adică în fereastra careului Uranus-Pluton, 
China a fost devastată de trei inundații majore, la fel şi Olanda în 1930. De asemenea, 1815 este 
anul când Indonezia fost efectiv zdruncinată de cele mai distrugătoare erupții vulcanice. Însă nu 
doar careurile produc astfel de fenomene, ci şi trigonale, şi aici amintim tot cazul Chinei care la 
inundaţiile devastatoare din 1887, cele doua se afla în relaţie de trigon, la un orb destul de mare, 
între zodiile Gemeni-Balanţă, iar în timpul cutremurului din 1556 din provincia Shaanxi, considerat 
cel mai devastator cutremur din toate timpurile, acestea se aflau într-o relație de trigon pe semne de 
apă, semn de descărcare a unei tensiuni acumulată în perioada anterioară. Dacă rămânem în această 
sferă a cutremurelor, cel mai puternic cutremur din ultima vreme, cel din Oceanul Indian (9.2 pe 
scara Richter), care a avut un impact major, micşorând ziua cu două microsecunde, a avut la bază o 
relație de careu între Uranus şi Pluton, prin semnele tranzitate, nu în mod special prin unghi. 

Aşa după cum se poate constata, atunci când vine vorba despre Uranus, temele de casă 
niciodată nu sunt corespunzător făcute. Nimeni nu poate şti cu precizie care este maniera specială 
prin care se poate descărca o tensiune şi nici ce implică dezlănțuirea unui trigon. Maniera în care 
răul şi binele sunt judecate după propriul etalon, de cele mai multe ori rigid, ar putea schimba gama 
reprezentărilor în aşa fel încât careul să nu aducă doar probleme, iar trigonul mulțumire şi realizare. 
Dacă însă analizăm istoricul perioadei premergătoare împlinirii unghiului, atunci vom vedea că 
întotdeauna careul sancţionează un rău, iar trigonul un bine nepotrivit, o creştere artificială ce ar 
putea duce la o proliferare distrugătoare, deci de fiecare dată când cele două planete se află într-o 
relație de unghi major se impune o sancțiune, o schimbare a regulilor, o modificare de registru. 

În cazul nostru, careurile celor două planete de anul acesta vor pune pe jar relaţiile cu 
furnizorii, echilibru fiscal, cererea şi oferta, dar vor aduce şi o manifestare climatică neobişnuită, cu 
amplitudini termice mari, ce pot fi prevăzute doar parțial, cu manifestări neobişnuite ale naturii şi 
fenomene ciudate pe care mulți nu au avut ocazia să le semnaleze în timpul vieţii lor şi despre care 
au auzit povestindu-se sau au citit. 

Istoria, cel puţin cea a ultimilor 3000 de ani studiată, care ar putea să ne ofere un exemplu 
concludent în înțelegerea careului celor două protagoniste din zodiile Berbec-Capricorn, nu conţine 
un careu Uranus-Pluton cu Pluton în Capricorn şi Uranus în Berbec, aşa de strâns cum se întâmplă 
acum. Există două ipostaze, prima în 1762, când toleranța este maximă admisă pentru acest tip de 
unghi şi alta în anul 919 î.de Ch. când unghiul nu se împlineşte pentru că toleranța nu coboară sub 
15 grade, şi aşa foarte indulgent. Cu Pluton în Capricorn mai putem găsi ipostaza din 547, dar 
Uranus atunci se afla în Balanţă, ceea ce nu este reprezentativ pentru cazul particular pe care îl 
căutam. Cel mai concludent exemplu îl găsim la cele trei careuri împlinite în 12 iunie 1166 î. Ch., 
24 noiembrie 1166 î. Ch. şi respectiv 27 aprilie 1166 î.Ch. care au avut asupra lumii antice un 
puternic impact. Spre deosebire de momentul 476 care prin căderea Imperiului roman de Apus, 
înfăptuită pe trigonul Uranus-Pluton, cu Pluton în Leu şi Uranus în Săgetător, anul 1166 î.Ch. aduce 
un semn de evoluţie prin rezistență, prin impunere, prin exercitarea funcției de conducere, nu cum 
se întâmplă mai târziu, în 476, prin finalizarea unei crize fără precedent până la acea vreme. În anul 
1166 î. Ch. în Africa îl găsim pe Ramses al III-lea care a avut o domnie extrem de controversată, 
fiind împărţit între războaiele duse cu Popoarele Mării (o pagină obscură a Epocii Bronzului), cu 
vecinii şi cu consolidarea unui stat stabil prin ridicarea de noi temple sau recondiţionarea celor 
vechi. Dacă realizările lui sunt notabile, Ramses al III-lea, al doilea rege din dinastia a XX-a, a avut 
parte de două fenomene în premieră: prima grevă cosemnată în istorie şi “Complotul din harem”, 
toate acestea ținând de dorința de putere, de asuprire, de exercitare a funcției de coordonare şi 
control. Multe nu se cunosc despre finalul acestei domnii, tocmai datorită unuia dintre aceste două 
evenimente: "Complotului din harem". Domeniul intrigilor, a urmaşilor care făceau deliciile acelor 
epoci şi care adunau în jurul lor tot felul de practici, de şantaj până la tehnici de magie neagră, au 
adus o faimă neplăcută protagoniştilor. 

Cu toate acestea, ceea ce s-a întâmplat în timpul lui Ramses al III-lea ne ajută prea puţin în a 
identifica direcțiile spre care se îndreaptă societatea acum sau cel puţin impactul pe care careul 
Uranus-Pluton îl poate avea asupra acestor evenimente. Fiind vorba despre confruntări pentru 
apărarea integrităţii naționale, atât din partea statelor constituite deja, dar şi din partea celor care îşi 
căutau un loc pentru a se stabiliza, dar mai ales despre o manifestare explozivă, o aprindere intensă, 
violentă, apoi o ştergere a urmelor sau transferarea existenţei într-un clarobscur neobişnuit, ne 
putem aştepta ca premizele schimbărilor sociale să nu fie cele care ne învăluie acum, ci altele, ce 
vor apărea din finalizarea agresivă a ceea ce anul 2011, ca preambul, le-a predispus. Ideea de etapă, 
de transformare în salturi, prin explozii tulburătoare, prin confruntări angoasante în care frica ne 
suflă în ceafă, poate fi integrată şi în societatea noastră. Comploturile nu mai au însă farmecul de 
altădată. Acum minciuna, aparențele, sunt afişate în urma unei pregătiri speciale, prin accesul la o 
grupare care, fie este în afara legii celor mulţi şi proşti, fie se foloseşte de acestea pentru a-şi 
impune falsă imagine. Raporturile dintre oameni, tocmai datorită acestor descinderi în penumbra, 
schimbă puţin cadrul general şi aduce o mai mare forţa lui Pluton, deci mai multă putere Popoarelor 
Mării, celor care uzează de această zonă pentru a invoca neutralitatea într-un moment delicat. 

Din capul locul careul Pluton-Uranus este un semn că marile deplasări sociale, marile 
descinderi, marile căutări, ce au fost dezvoltate în perioada 1995-2008 cu trecerea lui Pluton prin 
Săgetător, au avut rostul de a identifica o zonă de conflict, o fâşie, un areal asupra căruia se va lucra 
în următorii trei ani. Asta implică atât exploatarea ştiinţei, a folosirii tehnologiei pentru a modifica 
arealul, dar şi pentru a uza de forță pentru a cuceri, asimila, domina, supune. Deceniul al treilea al 
secolului trecut este edificator la acest capitol, iar dacă ne gândim la faptul că cei care au trăit atunci 
au avut de plătit nebuniile deceniului anterior, acum, generația noastră, va trebui să recompenseze 
printr-un gen de schimbare radicală avântul nebuniilor din deceniul anterior, cel de după anul 2000. 

Exemplul pe care ni-l conferă istoria, în care cele două planete intervin din zodiile tranzitate 
pentru a-şi marca şi ele un teritoriu, este deprimant. Nu mai este loc de păreri personale, nu mai este 
potrivit să se încerce abordarea unei concluzii pe marginea evenimentelor în care cele două planete 
s-au implicat. Este însă loc de un avertisment, cu toate că puţini vor fi cei care îl vor lua în 
considerare: fiți simpli! Elementele complexe ascund de multe ori, prin neputinţa de a se construi în 
linii evidente sau înţelesuri clare, minciuni savante, iar careul Uranus-Pluton distruge iluzia care 
poate prolifera într-o construcție eronată pentru societate. Cei care acţionează în social, cei care sunt 
invitați de contextul astral să se consume în evenimente, să decidă soarta unor dispute, vor putea 
pune o temelie majoră la reconstrucţia unor alte tipare sociale. Istoria ne spune însă că aceşti 
protagonişti vor fi marii anonimi ai istoriei şi că ei dacă acționează cu elan şi zgomot, o fac 
necontrolat, iar dacă sunt discreți, respecta directivele grupării pe care o reprezintă. Indiferent de 
ipostază, finalitatea este, deci, diferită de premize pentru că nici societatea şi nici grupul de 
apartenenţă nu-i va aprecia pe cei din linia întâi. 

Judecând aceasta direcţia din punct de vedere spiritual, pentru un căutător al spiritului nici 
că se poate ceva mai minunat şi mai binefăcător decât ştergerea istoriei personale sau învăluirea ei 
într-un mister total, în aşa fel încât gândul colectiv să blocheze prin forme-gând energia încă 
nefinalizată a dezvoltării lăuntrice. Din acest punct de vedere natura are misterioase căi pentru a-şi 
schimba direcția şi a supravieţui. 

Pentru ţara noastră careul Uranus-Pluton va acţiona pe sectorul profesional, transformând 
profesia conjuncturală într-o vocaţie, prin prelungirea unui mandat, schimbarea statutului. 
Elementele de fisură în sectorul muncii vor fi compensate printr-o îndreptare a atenţiei spre vocaţie, 
spre elevare, spre confirmarea valorii prin adjudecarea unui post, a unei funcții. Munca va fi în 2012 
desconsiderată datorită liderului, iar calitatea grupului preschimbată după chipul şi asemănarea celui 
din frunte. Vocaţia liderului va fi însă disimulată, de impactul lui Uranus asupra voinţei de grup, dar 
şi a lui Jupiter, în a doua parte a anului. Chiar dacă semnul de progres va consuma o mare parte din 
energia acestui an, în care fiecare va căuta să se impună, să se ridice, să demonstreze, să 
construiască, să lase o urmă a trecerii lor, stigmatul anonimatului ce apare ca o condiție esențială 
progresului îi va lovi pe unii atât de tare încât ar putea să le fie în pericol întreaga carieră. 
Anonimatul lui Uranus nu este însă o surpriză, decât pentru cei care aplică politica struţului. Dacă 
scopul este atingerea unei finalități, a puterii de influenţă, fără a vedea puţin dincolo de asta, eşecul 
va bate la uşă şi îl va include pe liderul de ieri - pilon esențial al preschimbării sociale - într-un 
ambalaj ieftin pentru cenuşa insuccesului său. Şi pentru că oamenii nu-şi iubesc deloc învinşii, 
statutul lor este ca şi pecetluit, iar de toate acestea vor fi răspunzătoare cele 7 careuri Uranus-Pluton, 
moment excepțional al istoriei, ce se vor împlini până în 2015. 


Neptun intră în 3 februarie în Peşti şi, chiar dacă va avea în perioada 4 iunie — 11 
noiembrie 2012 o mişcare retrogradă, nu va mai reveni în Vărsător, semn al schimbărilor decisive 
pe care le poate susține. Semnul unei generaţii la care participă are puternice inflexiuni în ceea ce 
priveşte crezul individului, puterea de a se integra într-un curent religios, de a cântări mişcarea 
socială după propriile convingeri, de a face dovada priceperii sale după cum s-a construit, după 
gândurile şi modul cum şi-a integrat în existența sa stările elevate. Când vine vorba de credință, de 
convingeri, care pot fi sau nu de natură religioasă, oamenii trec prin momente de derută. Trecutul, 
cel care ar fi trebui să fie pavăză pentru educaţia sa, devine un element care îi amplifică tristețea, îl 
duce într-o zonă a nebuniei conştiente sau inconştiente, îl face să-şi piardă controlul şi, pentru a 

scăpa de aceasta tulburătoare stare psihică, alege să coboare nivelul de vibraţie, alege să se izoleze, 
să îngheţe, să-şi ucidă dragostea sau să şi-o înstrăineze, dacă sufletul său mai are vreo fărâmă de 
speranţă. Toate acestea ne vorbesc despre Neptun şi despre tranzitul său amplu şi reformator prin 
fiecare semn, toate acestea ne aduc la îndemână concepte şi idei pe care oamenii să şi le însuşească 
pentru a-şi elibera sufletul de iluzie, condiționare, însă în timp descoperă că ideile devin din ce în ce 
mai periculoase, mai greu de menţinut, iar idealurile, cele pe care şi le construiesc în comun, devin 
elemente de discordie sau angoasă. Pornind de la aceste baze, demersurile sociale, dezvoltate în 
perioada 1998-2012, au, prin intermediul acestei planete, o formă degradată de gândire, pentru că au 
intervenit în viața omului cu modele eronate, formând, în tot acest timp, deprinderi care sunt 
incompatibile cu emoțiile pure, dezideratele înflăcărate, sinceritatea aproape nepământeană ce ne 
vine din tranzitul lui Neptun prin Peşti. În felul acesta, descoperim că acum, pe această cumpănă 
dintre zodii, Neptun merge pe două direcții: descoperirea minciunii ultimului deceniu şi pregătirea 
cetățeanului pentru un nou ciclu. 

Judecând după faptul că timp de aproximativ 14 ani de zile s-a dezvoltat o psihologie a 
iluziei, s-a disimulat intenția şi ne-a dus spre o zonă alunecoasă, în care am ajuns să credem orice de 
vreme ce suntem plăcut impresionați, ceea ce nu ne impresionează va trece drept o eroare umană, o 
prostie, incultură, negativism sau indecență. În felul acesta, fariseismul, exprimările afective la 
scena deschisă, menite să ţintească spre atenuarea senzației de marginalizare, durere, respingere, 
neapartenență, în prezent sunt apreciate ca fiind elemente majore, esenţiale, în dezvoltarea crezului. 
Religiile viitorului, cele care ne aduc spre înțelegere simboluri holistice, care elimină secretul, 
transformă limbajul criptic într-o exprimare caldă, iar discursul înțelept în alocuţiuni teatrale cu 
gesturi ample, mişcare de scenă impresionantă ce îl scoate pe omul obişnuit din plictiseala pe care o 
simte în faţa unui rit tradițional. Evident, şi într-un caz şi în celălalt, pasul spre cunoaştere este 
departe de a-l duce pe omul prezentului spre interior. Fie că nu i se permite din cauza limbajului, 
pentru că e prea stufos, dificil, academic sau sărăcăcios, fie că abundă în atitudini simpliste, bravul 
ostaş al luminii este ţinut departe de cortul generalilor, nu ştie de ce deciziile sunt luate aşa şi nici 
nu are voie să participe la elaborarea acestora. 

Intrând în Peşti, Neptun ne aduce o formă stranie de înțelegere. Întâi de toate, fiecare îşi va 
dezveli personalitatea, aşa cum în tradiția populară Baba Dochia îşi lasă, rând pe rând, cojoacele 
sale, pentru a-şi percepe imaginea în faţa unei oglinzi imense. Aceasta a doua direcție ce ne vine 
anul acesta din partea lui Neptun este mai puțin legată de evenimente trecute, cât este legată de 
stări, emoții care ne invadează şi ne introduc într-o altă zonă a existenţei, ca într-un fel de muţenie 
activă, ca şi cum nu mai este nevoie să ne amintim ce s-a întâmplat cu trecutul pentru ca ne va fi 
suficient modul cum ne-am construit, adică modul cum ne prezentam acum, în prezent. 

Însă multora nu le va plăcea deloc ceea ce văd la sine, nu le va plăcea că devin conştienţi de 
propriile iluzii sau minciuni, că nu sunt buni, aşa cum s-au crezut, că depind prea mult de ceilalți, că 
nu au deloc spirit practic deşi până acum aşa au fost apreciaţi, că nu se pot stabiliza într-un loc, că 
nu se pot deloc împăca cu gândul că viaţa este plină de nemulțumiri, eşecuri, traume afective. Îi 
încearcă un uşor sentiment de marginalizare şi dacă în ultimii 14 ani au experimentat o dimensiune 
socială novatoare, holistică, aceea care îi captează omului atenţia şi în schimbul supunerii primeşte 
libertăţi inteligibile sau, oricum, mai puţine interdicții, tocmai pentru că se refuză pe sine cel din 
prezent, se va întoarce către acel crez verificat în trecut în care se va integra, pe care îl va practica, 
se va afişa ca un adept vechi al unui cult şi va considera perioada de suferință pe care o combate 
prin întoarcere ca o mare încercare a vieţii, o rătăcire, o pierdere de timp, o iluzie. Este deci evident 
că cel care nu-şi poate înfrunta adevărul în față, nu va mai şti ce este adevăr şi ce nu la el sau în 
propria viaţă. Aceste concepții par să ne sugrume modul de a gândi şi să ne aducă într-o zonă a 
disimulării iremediabile în care să confundăm talentul cu aprecierea profesorului de la şcoala față de 
elevul care am fost cândva. 

În Peşti, Neptun este benefic, uşor melancolic şi plăcut chiar şi atunci când ne îndeamnă 
spre duplicitate. El ne învaţă că petalele cad ca semn de prevestire a venirii anotimpului rece, nu de 
tristeţe sau boală. Gândul care respectă ciclul naturii, cel care doreşte să se integreze într-o ordine 
de fapt ne va înconjura aşa cum ne înconjoară versurile lui Blaga din poezia sa “Eu nu strivesc 

corola de minuni a lumii”, o capodoperă a artelor poetice. Născut la 9 mai 1895, Lucian Blaga 
reuşeşte să integreze pentru generaţiile care vin mesajul său de respect în faţa misterelor lumii, dar 
mai ales reuşeşte, parcă special gândit cu aproape un secol înainte de intrarea lui Neptun în Peşti, să 
lanseze mesajul că iubirea este condiția esențială pentru a atinge cunoaşterea lumii. Tema sa nu 
aduce prin naştere o cunoaştere a acestei teme, dar aduce o uşurinţă în a înțelege lumea, viaţa, 
relaţiile dintre sentiment şi putere, dintre chinuri şi sublimarea suferinţei în arte, gândire. Puternic 
atins de drama duplicității, atât prin plasarea lui Venus în Gemeni, cât şi prin trigonul cu Lilith, 
revolta sa împotriva agresivităţii iminente pe care Marte din Rac (cădere), dar şi Saturn retrograd 
din Scorpion o indică, a devenit evidentă din copilarie. A vorbit greu, până la patru ani nu a scos 
niciun sunet, poate şi dintr-o teamă metafizică în fața unui asemenea destin. Din admiraţie, dar şi ca 
o recunoaştere a statutului său de mare gânditor, este propus în 1956 de către Rosa del Conte şi 
Basil Munteanu, la recomandarea lui Mircea Eliade, pentru Premiul Nobel, însă autorităţile române 
de atunci nu l-au susținut, fiind considerat prea idealist, adică neconform cu noile direcții. 

Despre Lucian Blaga se ştie că a fost un mare poet, dramaturg, profesor, dar puţini sunt cei 
care ştiu că este creatorul singurului sistem filosofic românesc. Blaga a fost un metafizician prin 
excelenţă însă problematica omului, în opera sa, capătă înfăţişarea unei fenomenologii a istoricității 
fiinţei umane dintr-o perspectivă duală: cea vizionar-constructivă şi cea analitic-critică. În 
îngemănarea acestor două tipuri de discurs teoretic rezidă originalitatea şi valoarea, dar şi limitele 
construcţiei teoretice blagiene. În seria admiraţiei pe care Eliade a avut-o faţă de Lucian Blaga se 
înscrie şi articolul „Tăcerile lui Lucian Blaga” scris în semn de omagiu la moartea sa, în care îşi 
propune să explice unele din tăcerile filosofului, de exemplu, motivul pentru care Lucian Blaga a 
scris numai în româneşte, şi anume, datorită centralității categoriilor organicului din opera sa 
filosofică. Mircea Eliade caracterizează filosofia blagiană prin enciclopedism şi universalism. Este 
un curaj al creaţiei, mărturiseşte Eliade, pe care, de la Hegel, nu l-a mai avut niciun filosof 
european. În acest sens, conchide: "Curajul creației şi obsesia universalului alcămiesc cea mai 
frumoasă tradiție a romantismului românesc". Cine, dacă nu un nativ Peşti (Eliade), putea aprecia 
mai aproape de sentimentul său real al profunzimii gândirea lui Blaga şi cum să nu iubească un 
filosof de adâncimea convingerilor sale (Blaga) un popor guvernat de Neptun, planeta care l-a 
inspirat atât de mult în studiile sale. “Eu nu strivesc corola de minuni a lumii” este desprinsă dintr-o 
gândire matură, dar şi dintr-un sentiment profund românesc, cel al nonviolenţei, al iubirii de mister, 
de oameni, de frumos. 

Încercând să extindem acest exemplu, cazul lui Mircea Eliade a fost puternic marcat de un 
destin care l-a dus într-o direcție potrivită, menită să transforme acest Mercur retrograd din Berbec 
(din tema natală), semn al reticenţei faţă de inovațiile false ale societăţii de consum, dar care i-a 
oferit o pasiune specială față de vechi, ancestral, față de ceea ce se încuie în idee sau care doreşte să 
abandoneze ideea şi să treacă în practică. Peşti cu ascendent în Vărsător, Mircea Eliade (13 martie 
1907, ora 5,00, Bucureşti) are şansă (deşi ştim că în cazul său nu este potrivit acest cuvânt, dar îl 
folosesc pentru a contrasta cu exemplul personal din finalul ideii) să se deschidă către o lume a 
ideilor care să aprecieze simţul şi analiza sa, care să înţeleagă mesajul său şi să poată accepta 
spiritul enciclopedic pe care l-a avut, ceea ce nu s-a întâmpla cu Nicolae Păulescu (30 octombrie 
(s.v.) 11 noiembrie (s.n.) 1869), adevăratul descoperitor al insulinei, pentru care biochimiştii Collip 
şi Best au primit Premiul Nobel pentru medicina în 1922. Comparând, doar pentru a exemplifica 
această idee, Pluton şi Jupiter în Taur (Paulescu) a adus mai multă fragilitate decât Neptun şi Jupiter 
din Rac (Eliade). A beneficia de o accentuare a zodiei Taur, într-o relație deficitară cu Neptun (în 
tema lui Paulescu Neptun se afla în Berbec destul de aproape de Lilith) adică aflat într-o poziție 
secundă, deci fără a avea susţinerea egregorului, ceea ce nu se poate citi din tema lui Eliade, care, 
având aproape de Jupiter exaltat valenţele neptuniene, chiar dacă nu se remarcă printr-o notă 
personală evidentă (în Rac Neptun nu are o calitate specială), capătă o dimensiune 
transgenerațională, de la origine spre creație colosală, printr-o tenacitate şi o perseverență 
remarcabile. Eşecul lui Paulescu nu este explicat prin intermediul originii sale, ci este justificat prin 
asta, ceea ce ne ajută să înțelegem că, fără a minimiza câtuşi de puțin rolul imens pe care l-a avut şi 
fără a pune în umbră faptul că este adevăratul descoperitor al insulinei, ci dimpotrivă, marele savant 

roman a fost sancţionat de destin. În 1922 când meritul ar fi trebuit să-i revină, Lilith şi Chiron i-au 
trecut peste cel din ziua naşterii, Neptun făcea trigon la poziția natală, iar Pluton se apropia 
vertiginos de Uranus natal, semn că o pierdere pozitivă este pe punctul să se producă. Acest destin 
nefast, aşa cum orice începător într-ale astrologiei înţelege, este, pe aceste unghiuri, determinat, 
provocat, impulsionat pentru că, se pare, Păulescu a nemulțumit nişte lideri aparținând anumitor 
organizații cu caracter ocult de la acea vreme. 

Nicolae Paulescu a studiat medicina la Paris, începând cu anul 1888, obținând în 1897 titlul 
de Doctor în Medicină cu teza “Recherches sur la structure de la rate” ("Cercetări asupra structurii 
splinei”). Deşi se bucura de susținere în cercurile ştiinţifice internaționale, a preferat să se întoarcă 
în ţară, unde a fost numit profesor de fiziologie la Facultatea de Medicină din Bucureşti în perioada 
1900-1931. Pe baza cercetărilor asupra fiziologiei hipofizei şi epifizei, a elaborat o metodă originală 
(1906) de extirpare a hipofizei la câine, pe cale temporală, care ulterior va fi aplicată în chirurgia 
hipofizei la om. În sesiunea din 23 iulie 1921 a Societăţii de Biologie când Luna, în tranzit, îi trecea 
peste Chiron natal, Chiron peste Neptun natal, acestea implicând grupul de planete din Berbec să-şi 
unească forțele pentru a intra în relație de trigon cu planetele din Leu, unde Neptun în tranzit trona 
alături de Marte, Nicolae Paulescu prezintă rezultatele cercetărilor sale privind acţiunea extractului 
pancreatic (insulina de mai târziu) în cazurile de diabet. Brevetul cu titlul "Pancreina şi procedeul 
fabricaţiei ei" din 19 aprilie 1922 şi articolul publicat de revista de fiziologie belgiană în august 
1921 aveau să servească drept probe în încercarea acestuia de a dovedi, fără sorți de izbândă, că este 
adevăratul descoperitor al insulinei. 

În 1923 (când Neptun îşi întăreşte trigonul la poziţia natală, având, şi în vara, susținerea 
planetelor individuale), a devenit cofondator al L.A.N.C. (Liga Apărării Naţional Creştine) alături 
de profesorul A.C. Cuza (n. 8 noiembrie (s.v.) 20 noiembrie (s.n.) 1857), de la care se va forma mai 
târziu Legiunea Arhanghelului Mihail a lui Codreanu. Asocierea celor doi este uşor de înţeles din 
punct de vedere astrologic dacă judecăm după similitudinile celor două teme: Jupiter şi Pluton în 
conjunctie pe semnul Taurului pe ambele teme, Saturn din tema lui Cuza peste Uranus din tema lui 
Paulescu, dar şi Neptun în Peşti din tema lui A.C. Cuza au adus, asemenea mesajului astral din acest 
an, din străfundurile dorințelor lor, un ideal social greu de implementat. 

Cercetările sale medicale l-au condus pe Paulescu, printre altele, la concluzii privind rasele 
umane, publicând studiul "Degenerarea rasei evreieşti” (în 1930 când Jupiter şi Pluton în tranzit 
treceau peste Uranus din tema natală). A scris numeroase articole pe tema "chestiunii evreieşti”, dar 
şi cartea "Spitalul, Coranul, Talmudul, Cahalul, Francmasoneria”. În prefața unei ediţii a acestei 
cărți, Gheorghe Buzatu scrie: "Paulescu şi-a atras nu numai fulgerele cercurilor interesate ori 
vizate, dar, mai grav, a fost pur şi simplu monitorizat în planul lumii ştiinţifice internaţionale, fiind 
eliminat din cursa pentru Premiul Nobel. (...) Este interesant că, şi după 1989, s-a încercat şi se 
încearcă, precum şi în cazurile Nae Ionescu, Mircea Eliade, Petre Tuţea, Emil Cioran, Constantin 
Noica, inclusiv Mihai Eminescu — menţinerea savantului pe aceeaşi listă infama şi pentru acelaşi 
motiv." Aici putem aminti pe un alt român, Nicolae Tesla care, în 1915, a refuzat să împartă Premiul 
Nobel cu Edison şi, pentru că a refuzat, nu l-a mai primit niciodată. Ca să nu mai vorbim că există 
voci care ar nega originea românească a lui Tesla, deşi el provine din banatul sârbesc, unde 
istroromânii morlaci sunt prezenți încă din secolele XV-XVI: “Dacă acum, să zicem, 150 de ani, ar 
fi venit cineva să ne spună cum spunea Teslea Nicolae, Teslea, românul din Banat: "Voi face 
lumină electrică, adică lumină, voi face asta mişcând o bucată de fier în faţa unui fir de aramă", 
lumea l-ar fi închis ca nebun” spunea genialul Henri Coandă, născut în Gemeni cu Neptun în Taur 
şi Saturn în Rac ce şi-a onorat cu brio datoria pe care karma sa o avea față de poporul român. 

Bizarul mod prin care planeta Neptun intervine în ecuaţie poate fi o mare nebuloasă pentru 
acei astrologi care nu iau în calcul că iluzia, patronată de această planetă, este şi elementul care 
ascunde ceea ce este evident, nu adevărul în sine. Dacă mesajul nu conține unduirile semnului pe 
care îl patronează, adică nu urmează un traseu care să comporte şi meandre, dar şi explozii, aşa cum 
înţelegem că s-a întâmplat cu Eliade, orice revoltă, abordată individual sau în grup, devine un prilej 
de a anula o realizare la care destinul şi voinţa personală conlucrează. Dacă în cazul lui Blaga 
tăcerea a fost motivată de nevoia de profunzime, pentru că Neptun din Gemeni, chiar dacă îl avea 

pe Pluton în preajma sa, ar fi oferit remarcabile dovezi ale inspirației, în cazul lui Eliade, Neptun în 
Rac a dat gândirii şi crezului o dimensiune ancestrală, care trece dincolo de cuvinte şi devine matcă, 
exemplu, etalon, referință. Păşind dincolo de această schemă a creaţiei, observată la Blaga, şi a 
recunoaşterii ei într-un mod empatic, misterios, afectiv, înţelese din tema lui Eliade, impactul 
negativ pe care l-a avut Neptun, din umbră, în cazul celor doi români remarcabili, Nicolae Paulescu 
şi A.C. Cuza, amândoi Scorpioni, amândoi cu conjunctie Jupiter-Pluton pe Taur, iubitori de neam şi 
ataşaţi cu întreaga lor substanță de glia strămoşească, având libertatea şi condiționarea (Uranus 
versus Saturn) într-o relație de simbioză prin care au lezat anumite interese şi au transfomat o 
direcție magnifică a destinului într-un exemplu de sacrificiu, acceptare, rezistență, este remarcabil. 

Aşa după cum se poate observa, valoarea lui Neptun pentru români este deopotrivă o şansă 
şi o anatemă. El nu descurajează prin opresiune, ci motivează pentru depăşirea condiţiei obişnuite, 
descoperindu-i celui care alege să-şi arate dragostea de neam, de glie şi care oferă celorlalți, 
urmaşilor, un exemplu prin făptura sa, finalităţi magnifice care îi transformă în exemple universale. 
Credinţa, inspiraţia, visarea, sunt elementele cu care Neptun va lucra şi în 2012, inițiind un ciclul 
măreț de aproximativ 163 de ani, pe care nu vom apuca nicicum să-l vedem apunând, decât dacă, 
după această existență efemeră, ne grăbim să ne întoarcem. Pentru că întotdeauna intrarea în 
domiciliu a unei planete reprezintă momentul de început al unui tur, până în 2025 ne vom delecta cu 
exemple de bune practici, cu agresiuni aplicate asupra crezului şi, în paralel, cu descoperirea de noi 
izvoare de gândire şi simțire. Neptun în Peşti ne aduce, înainte de toate, convingerea că "stelele nu 
se sfiesc să pară mici licurici”, iar îndemnurile care ar putea să ne vină din conjuncția Lilith-Jupiter 
de pe Taur la începutul anului, să se dovedească a fi prea senzuale pentru a ne ţine mintea trează. 
Acestea dau tranzitului lui Jupiter prin Gemeni, ori celor care ne încălzesc venele cu ambiţii ce ne 
depăşesc puterile (Saturn în Scorpion) o nouă înfăţişare prin care sunt privite drept frunze trecătoare 
pe care vântul le duce peste tot, după o voință magnifică a universului. Integrând imensa 
determinare, poate chiar şi imensa răspundere pe care o avem asupra lucrurilor neştiute încă, cele 
legate de exemplul personal şi de rostul în ansamblu al fiinţei, vibraţiile puternice ale lui Neptun vin 
să ne hrănească sufletul cu o sevă despre existenţa căreia nu am ştiut sau dacă am ştiut nu am crezut 
că ne este dat să o savurăm aşa. A gusta din fructul oprit, a înghiți mai multă sevă din misterioasa 
fascinație față de sacrificiu sau cuceriți pe deplin de dragostea de oameni atunci când ei au mai 
multă nevoie ("/ubeşte-mă când o merit cel mai puțin; atunci am nevoie cel mai mult" proverb 
chinezesc) ne preschimbă braţele în ramuri şi picioarele în rădăcini şi asta va face ca în momente de 
furtună fruntea să privească senină peste plesnetul ploii sau tăişul ascuţit al vântului înfruntând 
vicisitudinile unor timpuri pentru care s-au născut. Legendele vechilor daci ne aduc, înainte de 
toate, exemple în acest sens, dovezi de o puritate cu totul specială prin care ne reamintim că poporul 
care suntem nu şi-a spus încă ultimul cuvânt. Legenda pietrei sacre, a lui Zamolxis, a lui Moş Timp, 
a lui Muntean sau a lui Omu” ş.a. ne oferă valori arhetipale spre care oamenii îşi îndreaptă cugetul şi 
simţirile lor din respect față de strămoşi, dar şi din dorinţa de a evolua. Prin aceste legende, prin 
aceste modele de bună practică, omul întreţine o linie a moralității, a echilibrului psihoemoţional 
prin faptul că, de fiecare dată, cântăreşte faptele şi vorbele sale prin exemplul luminos pe care l-a 
preluat de la înaintaşi. 

În felul acesta, înțelegem cât de dificil este pentru un astrolog să definească această 
magnifică poziţie. Noi, ca români, ca popor guvernat de acest semn înțelept, avem şansa să definim 
poziţia lui Neptun în Peşti cu versurile geniale ale bunului şi înţeleptului Lucian Blaga “Eu nu 
strivesc corola de minuni a lumii”, mult mai bine şi mult mai profund decât ar putea vreodată un 
astrolog să ne împărtăşească, fie el intuitiv sau vizionar: 

„Eu nu strivesc corola de minuni a lumii 

Și nu ucid 

Cu mintea tainele, ce le-ntâlnesc 

În calea mea 

În flori, în ochi, pe buze ori morminte. 

Lumina altora 

Sugrumă vraja nepătrunsului ascuns 

În adâncimi de întuneric, 

Dar eu, 

Eu cu lumina mea sporesc a lumii taină — 

Și-ntocmai cum cu razele ei albe lună 

Nu micşorează, ci tremurătoare 

Măreşte şi mai tare taina nopții, 

Aşa îmbogățesc şi eu întunecata zare 

Cu largi fiori de sfânt mister 

Și tot ce-i neînțeles 

Se schimbă-n neiînţelesuri şi mai mari 

Sub ochii mei- 

Căci eu iubesc 

Și flori şi ochi şi buze şi morminte.” 
(Lucian Blaga, 1919) 


Neptun, în 2012, ne aduce un tranzit relativ constant, cu o modificare de registru în 
februarie, când trece din Vărsător în Peşti şi cu o serie de unghiuri pe care le împlineşte astfel: 
careuri cu Junon (3 februarie, 9 mai, 19 septembrie), sextil cu Junon (18 decembrie), careu la Axa 
Dragonului, careu cu Jupiter în 25 iunie, trigon cu Marte (26 august), careu cu Marte (8 octombrie), 
trigon cu Saturn (11 octombrie), careu cu Lilith (21 septembrie). Dintre acestea, ingresul în Peşti, 
trigonul cu Saturn, careul cu Jupiter şi careul la Axa Dragonului sunt din capul locului cele mai 
importante elemente ale tranzitului neptunian de anul acesta. 

Aşa cum indicam la începutul prezentării acestei planete, centrul de greutate al tranzitului 
său este cel indicat de dualitatea minciună-adevăr. Dacă prin careurile pe care le împlineşte cu 
Junon, Lilith, Marte, minciuna ia forme agresive sau compulsive, ducând, şi-ntr-un caz şi-n celălalt, 
la distrugerea vocației, diminuarea puterii de influență, uzurpare, în careul cu Axa Dragonului 
aceste erori devin elemente negative de grup, în aşa fel încât căderea liderului, a reprezentantului, a 
celui trimis să susțină un interes de grup să ducă la risipirea şanselor pentru întreaga structură 
socială. De partea cealaltă aspectele pozitive, de sextil sau trigon, aduc o relansarea a forței, o 
aşezare a succesului pe alte baze, o preocupare faţă de comunitate, față de nevoile celorlalți sau faţă 
de acele demersuri care duc, înainte de toate, la soluționarea problemelor personale, a tulburărilor 
de natură comportamentală, a acelora dintre ele pe care le-am ascuns în fața celorlalți. 

Indiferent că parcurgem aspecte pozitive sau stresante, prin Neptun, relația dintre minciună 
şi adevăr ni se înfăţişează ca o suită de evenimente care se joacă de-a lumina şi întunericul, adică se 
construiesc în aşa fel încât orice element clar sfârşeşte prin a se întuneca într-o finalitate pe care nu 
o ştiam aşa, şi orice nebuloasă incipientă poate ajunge să ne susțină întreaga existenţă printr-o 
finalitate extrem de profitabilă. Însă nu totul este generalizat şi nu totul începe cu "depinde", ci se 
va particulariza în analizele zilnice pe care le vom parcurge de-a lungul anului. 

Trigonul Saturn-Neptun ne introduce într-o dimensiune a conceptelor religioase, a dilemelor 
existențiale, a necesităţii de a crede în ceva, de a avea un ideal şi de a ni-l duce la îndeplinire prin 
orice mijloace. Faptul că aceste două planete se întâlnesc într-o relație bună, spre finalul anului, 
când Saturn părăseşte semnul exaltării sale, înseamnă că se intra într-un con de umbră în care 
gândurile şi aspiraţiile pe care le-am dezvoltat în ultimi doi ani vor trebui probate. Se ştie că Saturn 
în Scorpion, înainte de toate, cere dovezi ale priceperii. El se va folosi de Saturn pentru a-i face pe 
oameni sceptici, nu pentru că s-ar îndoi de ceea ce au folosit anterior sau care le-a definit structura, 
ci pentru că este nevoie de o nouă serie de dovezi, de un nou probatoriu pe care oamenii nu îl au 
structurat încă. În felul acesta, ultima parte a anului ne aduce în faţa unei şanse pe care nu o vom 
putea valorifica aşa cum trebuie. Fiind vorba despre Saturn, marele noroc al acestui an, cel care ne 
vine prin analiză şi gândire practică, îndemnul spre a ne construi un nou ideal este, pe acest unghi, 
prematur. Pe acest unghi este necesar să ne facem o analiză de nevoi, să identificăm care sunt cele 
mai stringente probleme ale familiei, ale destinului, al grupului, ale societăţii, dar nu pentru a ne 
stabili ținte fanteziste, ci pentru a ne putea mai bine gestiona ceea ce am acumulat în perioada 2009- 

2012, cât Saturn a fost în Balanţă. Putem aminti aici de karma bună, dacă ne referim la oameni 
calculaţi şi educați sau la celebrul proverb românesc “brânză bună în burduf de câine”, dacă ne 
referim la oportunişti, superficiali, inculți sau răutăcioşi. Şi într-un caz şi în celălalt, elementul 
comun îi aduce pe oameni în faţa unor încercări severe ale vieții, cele în care va conta mult calitatea 
deciziei, adică vor trebui să facă dovadă că pot discerne minciuna de adevăr, că pot fi echilibraţi în 
situația în care destinul familiei, cel personal sau cel al grupului din care face parte încearcă să 
corijeze îndemnul de a atinge una dintre cele două extreme. 

Careul Jupiter-Neptun este un element negativ al acestui an şi el ne duce spre o zonă a 
ruşinii, a tulburărilor de personalitate, a alegerilor periculoase în care să privim riscul ca pe ultima 
soluţie pentru că, prin acesta, dinamica socială a evenimentelor pe care le producem să ne facă mai 
săraci în prieteni, în bani, în stări sufleteşti. Se pune, deci, problema puţinului, a neputinței şi a 
comportamentului neadecvat prin care, în cel mai fericit caz, se remarcă o plafonare sau o afişare a 
unei stări de blazare. Judecând după faptul că Jupiter şi Neptun îşi împlinesc acest unghi când 
Marele Benefic se află în Gemeni, devine evident semnul falimentului, al pierderilor pe segmentul 
bursier, pe cel legat de fluctuații de curs valutar, de reevaluare a indicelui de inflaţie sau semnale că 
echilibrul dintre venituri şi cheltuieli este sever afectat. Din fericire, acest semnal se stinge uşor spre 
finalul lunii iulie, astfel că în august se pare că vom primi un semn pozitiv din partea lui Neptun 
care printr-un triunghi minor ridicat împreună cu Marte şi Pluton, în a doua parte a lunii, va aduce o 
anume stabilitate pe piaţa de capital, lăsând impresia că vremurile tulbure care se anunțau la 
începutul anului au trecut. Da, trec în forma în care se manifestă la finalul lunii iunie, însă pericolul 
iminent, cel pe care tranzitul lui Jupiter prin Gemeni îl anunţa, se menţine până în a doua jumătate a 
anului 2013 când Marele Benefic va trece în exaltare (Rac). 

Dacă la nivelul vieții sociale, pasul spre un final dezastruos, investițiile păguboase sau 
refuzul acestora, pierderile pe sectorul bursier, dar şi pe cel bancar sunt vizibile în fereastra acestui 
aspect, chiar în luna iulie când Pluton, Marte şi Uranus vor amplifica tensiunea generală prin 
împlinirea unui careu în T cardinal ce este activ cea mai mare parte din lună (5-31 iulie), la nivelul 
vieții personale, oamenii se vor dovedi hipersensibili, remarcând că, în intervalul cuprins de a doua 
Jumătate a lunii iunie şi mijlocul lunii august, sunt deosebit de sensibili la critici, se simt slăbiţi din 
punct de vedere medical, sunt nefericiți fără a avea un motiv în plus față de cele pe care le tot au de 
la începutul anului sau că au o mai mare înclinație spre a face compromisuri. Această 
hipersensibilitate ne determină spre a săvârşi gesturi reprobabile sau de a ne implica în fapte sociale 
pentru care nu suntem deloc pregătiţi din punct de vedere afectiv, moral sau profesional. Încercarea 
ce ne vine cu acest aspect va fi privită ca o oportunitate şi tocmai de aceea conflictele ce apar pe 
marginea evenimentelor din perioada indicată sunt în mare parte născute din convingeri precare, din 
imaturitate afectivă, lipsă de scrupule, o nevoie prea mare de câştig fără investiţie sau cu investiție 
minimă. În realitate, acest tip de unghi ne va zdruncina încrederea în sine şi, având loc între planete 
cu deplasare lentă, cadrul social ne va oferi nenumărate dovezi care ne vor afecta sever stima de 
sine. Conflictele penibile pot degenera în dispute de proporții care promit decăderi masive în planul 
social, însă ele se sting brusc în a doua jumătate a lunii august, prin separarea părților, despărțirea 
lor sau întâlnirea lor într-o zonă neutră. Aşa cum se poate observa, aspectul lucrează mult pe 
convingeri, cunoaştere personală, experiment, toate într-un cadru afectiv ce s-a desfăşurat până 
acum în zona educaţiei sau autoeducaţiei. Careul poate duce la scandaluri în cadrul cultelor, 
tulburări de dinamică socială în zonele unde drepturile minorităţilor par uşor încălcate, iscându-se 
nemulțumiri exagerate sau devieri de la înțelegeri ce au avut loc între acestea şi grupul majoritar. 

Pe acelaşi fond al lunii iulie, pe care îl observăm ca fiind reprezentativ în segmentul de 
acțiune al careului Jupiter-Neptun acționează şi careul lui Neptun la Axa Dragonului, semn de mare 
lezare existențială, în care o alegere, o tulburare de natură psihică ori emoțională tinde să acapareze 
din ce în ce mai mult relaţiile sociale în aşa fel încât se pot lua decizii doar pe conflict, doar pe 
dispute. Careul Neptun - Axa Dragonului are o trăsătură definitorie: ne oferă dovezi clare ale 
erorilor de gândire sau a concepțiilor eronate care ne duc spre direcții greşite. Dacă mesajul lui 
Neptun vine să ne confirme faptul că tandemul adevăr versus minciună este pentru anul 2012 o 
mare încercare, modul cum ne construim relaţiile sociale pornind de la reacții temperamentale, de la 

aprecieri de factură raţională ori spirituală se prezintă ca elemente de bază în dezvoltarea relațiilor. 
În iulie 2012, prin implicarea puternică a lui Neptun, vom observa cum multe din traseele 
existențiale iau o uşoară tentă negativă, cum dau semne că se autodistrug, autodevorează sau că se 
ghidează după idei şi concepții incomplete ori negative. Dacă asta implică a deconspira minciuna şi 
a arăta că, în realitate, multe dintre gesturile sociale au fost de-a lungul timpului marcate de această 
dinamică, este cea mai bună soluţie, atunci mijlocul lunii iulie ne va oferi motive de disperare, ne va 
pune în faţa unei oglinzi magice în care să ne confruntăm cu gândurile cele mai ascunse sau cu 
acele demersuri pe care până acum le-am săvârşit împotriva celorlalți, fiind oarecum protejaţi de 
efectele lor negative. Înclin să cred că nu pentru toată lumea careul Neptun la Axa Dragonului este 
negativ, pentru că există o supervizare, cea indicată de trigonul Neptun-Saturn, activă o mare parte 
din an, care impune o selecție a dinamicii sociale şi îi permite careului să acționeze în mod selectiv. 
Aşadar, nu asupra persoanelor se va acționa, ci asupra faptelor, tocmai de aceea ciudăţenia 
întâmplărilor va face ca anumite începuturi furtunoase să se consume brusc, iar relații ce debutează 
într-un registru comportamental relativ echilibrat, menţinut, în zona pozitivului prin argument şi 
scop, explodează în efecte negative ce nu puteau nicicum fi anticipate la mijlocul lunii iunie. 
Evident, fiind vorba de fapte, nu de persoane, până şi acestea, care par să fie în afara vreunui control 
venit din partea individului, pot fi nuanţate dintr-o zonă detaşată de ființă, dar la care se ajunge tot 
prin fapte, cele săvârşite în perioada octombrie 2009-octombrie 2011 când Saturn s-a aflat în 
Balanță. Semnul de karmă pozitivă, de noroc de şansa ce vine acum prin Saturn este indiciul că de-a 
lungul timpul am ascultat de avertismente, am ţinut cont de ele şi acum Dumnezeu nu ne ia mințile. 
De fapt, nu Dumnezeu s-ar ocupa de acestea, ci legile pe care le-a creat pentru a ţine sub control un 
Univers aflat într-o continuă transformare. 

Retrogradarea lui Neptun, desfăşurată în perioada 4 iunie — 11 noiembrie, cuprinde o mare 
parte a acestui an şi afectează o mare parte dintre aspectele ce se vor împlini în 2012. Judecând 
după faptul că atât Jupiter cât şi Saturn îşi schimbă semnul sub razele binefăcătoare al unei credințe 
orientate spre trecut, spre ceea ce a fost bun sau rău de atunci şi mai puţin preocupată de viitor, de 
consecinţele faptelor sale, ne ridică un semnal de alarmă referitor la multe din deciziile acestui an. 
În felul acesta, înțelegem cât de importantă este relația pe care o avem cu karma, cu destinul 
propriu, cât de mult se va face apel la efortul susținut abordat în perioada 2009-2011 şi cât de puţin 
control putem avea asupra evenimentelor. Când Neptun este retrograd, oamenii lucrează mai mult 
asupra sentimentelor, asupra convingerilor şi mai mult forţaţi de împrejurări decât sub impulsul 
voinţei proprii, caută răspunsuri sau încearcă să identifice acele trasee existenţiale în care crezul să 
le schimbe calitativ viaţa. Credinţa nu poate fi argumentată. Ea nu este un aparat care să ofere 
demonstrații de bună funcționare, nici un segment de bandă la care să apelezi pentru a asculta 
muzică, pentru a te relaxa, a-ţi deconecta simțurile, a combate stresul. Stă în natura ființelor să 
lucreze cu credința, cu convingerile aşa cum stă în natura lor să beneficieze de circuitul sangvin, de 
funcționarea optimă a impulsului nervos. A face din acest fapt un criteriu de selecție implică o 
deconectare de la abordarea conştientă a acestui proces. Trecând în planul inconştient, a lucra cu 
credința nu implică nici măcar inspiraţia, ci un gen de reacţie ce ne duce cu valul într-o plutire ce 
devine în timp insesizabilă. Tocmai de aceea omul obişnuit se simte atât de bine în voia instabilității 
convingerilor şi practicantul, ocultistul sau adeptul unei căi spirituale suferă până şi la cea mai mică 
tulburare. Trezirea simțului credinţei este o experiență pe care cu toții suntem obligaţi să o 
parcurgem pentru că altfel nu putem atinge cunoaşterea, deci nu putem să ne ridicăm deasupra 
condiţiei pe care o avem acum, decât aşa. Dacă, la fel ca în cazul în care nu am folosit mult timp un 
organ, la primele mişcări ne dor toate, acum ne dor sentimentele, gândurile, ecourile din social ne 
zdruncină din rădăcini şi orice semnal ce ne-ar putea veni din jur sau din interior vrea să ne 
convingă că era mai bine în ou, mai bine în stadiul inconştient decât aşa. Cu timpul simţurile se 
rafinează şi ochiul se obişnuieşte cu lumina. El îmbrăţişează apoi modestia, devine înțelept şi se 
ghidează în viaţă după propriile reguli. Asta înseamnă să te ridici din Neptun retrograd şi să mergi 
spre lumină şi spre aceasta predispune, în special, retrogradarea acestei planete. Convingerea că 
retrogradarea lui Neptun îi obligă pe oameni la iluzii dureroase este greşită. Anual, într-o perioadă 
stabilită prin legi de mecanică cerească, oamenilor le este dată să încerce desprinderea de 

inconştient şi atingerea acelui simț, cel al credinței pe care, împotriva a tot ceea ce gândesc despre 
asta înainte, nu vor putea să-l demonstreze, ci doar să-l facă vizibil printr-un mod de viaţă special, 
soldat cu transformarea fiinţei printr-un altfel de a fi decât până atunci. 

Tranzitul lui Neptun ne pune deci în dificultate pentru că, schimbându-şi semnul, ne oferă o 
nouă modalitate de exprimare, o nouă bază, un nou set de reguli. Nu suntem în totalitate în afara 
acestui nou set de reguli, pentru că în 2011 ne-a oferit o mostră din ceea ce înseamnă tranzitul său, 
dar în mod sigur ne va tulbura cu noi elemente ale trecerii sale prin Peşti pe care le vom încerca 
până în 2025, când, prin conjuncția cu Saturn pe semnul Berbecului, se încheie ciclul Saturn- 
Neptun de 36 de ani început în 1989 în Capricorn. Aşadar, trigonul de acum este mai curând efectul 
unei transformări sociale abordată anterior şi ea va trebui să facă trimitere spre realizările 
anterioare, cele pe care le-a comportat societatea din 1989 până în prezent. Ciclul Saturn-Neptun 
este un ciclu de maturitate în care ideile apar ca efect al acţiunilor trecute, ca o consecință a 
promovării unui test ce ţine de o conjunctură mult mai mare, la care această relaţie dintre planete 
adera. Făcând trimere la contextul istoric deosebit de complex abordat la analiza lui Saturn, dar şi la 
cel al lui Neptun, înțelegem de ce în 2001, la trecerea lui Saturn prin Gemeni efectul social al celor 
două evenimente (căderea tunurilor gemene în septembrie şi invadarea Afganistanului în octombrie) 
nu a constituit un progres social, ci, dimpotrivă, menţinerea în acelaşi registru şi deci blocarea 
evoluţiei la scară globală. În felul acesta, ideea de utopie nu este străină relaţiei Saturn-Neptun, ceea 
ce înseamnă că pe acest trigon vom avea de înfruntat o nouă etapă a visului, o nouă formă de a 
vorbi despre succes şi de a-l lăsa în părăsire pe o tarabă ruginită. Dacă de o parte avem convingerile 
personale, cele tangente bunului simţ şi nonviolenţei, de partea cealaltă a baricadei, a desfăşura la 
nivel global, prin intermediul națiunilor, această utopie înseamnă a hrăni popoarele cu iluzia 
schimbării şi a le menţine într-o nouă formă de sclavie. Dar ideea de libertate, eliberare, desprindere 
de capcana suferinței lansată de idei eronate sau fapte cu un înţeles dihotomic nu ţine de sfera lui 
Neptun când vine vorba despre voinţa de a fi. Pluton este, deci, un personaj special în tot acest joc, 
aducând din Capricorn, adică de acolo de unde Saturn şi Neptun şi-au început ciclul în 1989 o 
vibraţie terifiantă. Începând cu 2012 se văd semnele adevăratelor intenţii practicate la nivel 
mondial. Începând cu 2012 se descoperă adevăratul motiv pentru care în 1989 s-a produs aceasta 
cădere masivă a blocului comunist. 


Pluton, deşi vedeta anul acesta, prin careurile pe care le împlineşte cu Uranus, calitatea cea 
mare, cea pe care doar o vom aminti anul acesta, este recepţia mutuală pe care o are cu Saturn, 
moment de finalitate care deschide o nouă pagină în istoria mondială, aşa cum a făcut-o şi altădată 
când s-au mai întâlnit sub aceste auspicii. Principala sa valoare derivă în 2012 din careurile pe care 
le împlineşte cu Uranus şi care au fost abordate, atât cât ne permite genul acesta de prezentare, la 
capitolul dedicat lui Uranus. 

Pluton în Capricorn, atunci când se află în relaţie cu Uranus din Berbec, ne vorbeşte despre 
supravieţuire. Că se foloseşte de apă, elementul care lipseşte Capricornului, printr-o descindere de 
proporții, ajutat de o altă planetă, acum în semn de apă (spre exemplu Neptun), sau că impune un 
apel agresiv, cu consecinţe majore asupra echilibrului psihosocial, dintr-unul dintre semnele de 
pământ, despre care ştim că se opun semnelor de apă, supraviețuirea, prin prisma relației cu Uranus, 
devine apanajul necesității de a inventa, descoperi, construi, ajusta, de a depăşi limitele de 
supraviețuire, de a aloca fonduri, împrăştia sau împarți egal rezultatele muncii. Când se va pune 
problema relației cu Saturn, fie din ipostaza de careu, aşa cum am parcurs-o în 2010, cu grele 
încercări, tensiuni la limita subzistenţei şi necesitatea acordării unui sprijin, a asocierii sau pentru a 
supraviețui şi a învăţa lecţia schimbului, transferului, nonataşamentului, echidistanţei, ce ne vine din 
Balanţă, ceea ce se va iniția anul acesta va fi complicat şi distrugător. Dacă a invoca Balanța, ca 
semn de exaltare a lui Saturn, în contextul agresivului an 2010, a însemnat şi reuşită, nu doar eşec, 
iar acolo unde am comportat eşec am învăţa într-un an cât alții în 29, cât are nevoie de Saturn pentru 
un ciclu complet, acum, transferul ipotetic de putere, prin intermediul semnelor de pământ, pentru 
simplu fapt că se opun semnelor de apă şi participă la exprimarea emoţiilor şi încadrarea lor în 
idealuri practice, devine, spre exemplu în Taur, un mijloc de a câştiga pe seama altuia, de a 

revendica un teritoriu pentru ca apoi să fie înstrăinat, furat, reîmpărțit, adică pentru a i se schimba 
stăpânul. Înţelegem, deci, că această formă de apelare la o sursă a emoţiilor vine să ne şteargă 
trecutul aşa cum îl ştim, să ne rupă legătura cu strămoşii, să ne nege importanţa lor, să ne tulbure 
convingerile. Mulţi vor privi această tendință cu un scepticism aparte, cu duritate sau chiar cu 
respingere, fără să înţeleagă că, în realitate, această descindere este cel mai simplu mod de a 
readuce la punctul zero pe cei care nu trăiesc valorile trecutului prin fiinţa lor, ci le reproduc 
mecanic, asemenea unor magnetofoane sau, poate, mai rău, ca nişte aparate de radio care nu-şi 
găsesc frecvenţa. 

Oscilând între valorile originale şi cele asimilate, între cele acumulate prin experiență 
proprie şi cele memorate, Pluton în Capricorn ne va aduce anul acesta mai multă instabilitate decât 
a predispus-o de-a lungul întregului an 2011, însă într-o plajă mult mai întinsă, fără a se focaliza 
atât de intens şi agresiv pe evenimente cu miză decisivă. Nu este deloc însă un lucru surprinzător 
pentru că acolo unde se duce Pluton, acolo există şi un mister, acolo adevărul vrea să-şi facă haine 
după propriul său stil vestimentar, care, aşa cum lesne se înțelege, nu mai corespund tendințelor de 
vreme ce se depărtează de punctul de început. Modul ambiguu prin care este îmbrăcat adevărul 
creează un sens ambivalent, o tendință aparent dihotomică. Această imagine dihotomică survine 
doar în momentul studiului, doar când un cercetător îşi îndreaptă cu toată forța sa atenția spre a afla 
adevărul. Atunci el descoperă că relația cu evenimentele pare stranie, neobişnuită, identificând 
distorsiuni în derularea faptelor şi, uneori, chiar este necesar să inventeze posibile finaluri. 

Istoria ne oferă un probatoriu solid, însă cel mai concludent pentru a exemplifica puternica 
influenţă a planetei Pluton în cele două ipostaze este perioada Cruciadelor. Vreme de aproape două 
secole un val uriaş duce cu sine din Europa spre Palestina mulţimi de oameni. În 1096, cu Pluton 
abia intrat în Berbec şi la puțin timp de la momentul conjuncției cu Uranus, la îndemnul unor 
sihaştri, a unor pustnici, cum s-a întâmplat şi în următoarele secole (al XII-lea şi al XIII-lea) 
poporul, în special cei săraci îşi iau crucea în spate şi înflăcăraţi de îndemnurile acestora, pornesc un 
război pentru apărarea bisericii, a credinţei lor. Relaţia dintre Saturn în Fecioară (sărăcia), cu Pluton 
şi Uranus în Berbec (războiul), dar şi prezenţa lui Neptun în Leu (idealismul) este reprezentarea cea 
mai potrivită pentru o astfel de conflagrație. Punctul de pornire a fost cucerirea Antiohiei de către 
turcii selgiucizi (1085) cei care l-au oprit pe Pierre Ermitul (iniţiatorul primei Cruciade) să ajungă la 
Mormântul Sfânt, întemniţându-l şi torturându-l. Cerul anului 1085, cu întâlnirea planetelor Jupiter, 
Uranus şi Pluton în Peşti, semn de finalitate, de încheiere a unor trasee, dar şi prezenţa lui Saturn în 
Berbec (revolta, agresivitate, violență) constituie motivul astrologic de final al unei etape şi inițierea 
alteia, declanşate de ipostaza cosmică, între anii 1085 şi 1096, cu torturarea călugărului Pierre 
Ermitul de către turcii selgiucizi. Dacă pe vremea aceea revolta, susținută şi de contextul astral, a 
fost motivată aşa cum am indicat mai sus, ulterior, istoricii, comparând diversele surse existente pe 
această temă şi luând în considerare şi implicarea celorlalte pături sociale, fiecare cu motivele şi 
explicaţiile lor, au stabilit că aceste Cruciade aveau la bază şi alte motive, nu doar cele religioase. 
Spre exemplu, se dorea să se deturneze tensiunile interne spre exterior, dar mai ales să se dea o 
preocupare tinerilor şi neliniştiţilor fii ai nobililor de jos în a-şi consuma agresivitatea. Prima 
cruciadă, numită şi „cruciada săracilor” a fost precedată de incursiuni haotice ale membrilor unor 
pături sociale de joc care în drumul lor au atacat multe oraşe de pe Rin, pe evrei, masacrând chiar şi 
episcopii care nu doreau să-i salveze. Dar au existat şi interese politice majore care au motivat 
participarea cavalerilor nomazi, mai ales în Italia meridionala spre exemplu disputa cu un Scorpion, 
împăratul Henric al IV-lea (n. 11 noiembrie 1050), aflat în conflict deschis cu instituţia papală, întâi 
cu Papa Grigore al VII-lea apoi cu Papa Urban al II-lea, împotriva căruia se cerea o acțiune în masă 
pentru a întări supremaţia instituției papale. 

Probabil că ipostazele astrale ale celor 7 cruciade vor putea fi prezentate într-un alt material, 
aici am dorit numai să atrag atenţia asupra momentului istoric important când vibrația planetelor 
susține convingerea, în special cea provenită din aparenta dihotomie a lui Pluton, că dincolo de 
evenimente, întâmplări, rămân oamenii şi destinele lor. Sigur, şi noi, cei care căutăm acum 
răspunsuri, ne încadrăm în acest determinism astral, alegând să ne situăm într-una din cele două 
tabere, fără să ştim precis care a fost motivul principal al evenimentului, dacă a existat unul. În felul 

acesta, declanşăm un fel de perpetuum mobile, în care, în funcţie de stare, documentație sau 
orientare, alegem, fără a greşi, să acordăm credibilitate mai multor surse în detrimentul altora. Este 
clar însă că aceste cruciade au nimerit pe un imens gol de putere, apărut prin decăderea simultană a 
Bizanțului şi calfului şi acoperit în mare parte de selgiucizii cuceritori. Războiului Sfânt i s-a 
răspuns apoi cu Jihadul şi printr-o concentrare politică amplă susținută prin puternica personalitate a 
lui Saladin (născut cu Neptun şi Uranus în Scorpion şi Pluton în Taur, deci cu puternice ambiţii 
teritoriale) în timpul apogeului domniei sale (Egipt, Siria, Yemen, Irak, Mecca, Hejaz, Diyarbakir) 
prin strategiile abordate, dar şi prin exemplul remarcabil cu care a impresionat până şi pe Richard 
Inima de Leu. Dar lupta nu se opreşte aici. Ea continuă, în formă clasică, până la cea de a şaptea 
cruciadă (1270-1291) inițiată de Ludovic al IX-lea al Franței, apoi, rând pe rând, statele din Orient 
au fost recucerite de musulmani. În 1268 a fost recucerită Antiohia, în anul 1289 Tripoli, iar în anul 
1291, Acra, ultimul centru de rezistență al cruciaților. Doar regatul Ciprului a rămas în mâna 
"latinilor" mai multă vreme, el fiind cucerit de Imperiul Otoman abia în 1571. 

Amploarea acestor evenimente ne tulbură chiar şi acum şi ne lasă pe gânduri în aşteptarea 
unui răspuns plauzibil. Nu reuşim însă decât să fim mai mult sau mai puţin subiectivi mai ales 
acum, când relaţia dintre Pluton şi Saturn stă să se reediteze şi când o altă formă de cruciadă, de 
această dată declasată de forme noi de agresivitate, se întrezăreşte. 

În 2012, Pluton are de împlinit: trigon cu Lilith (9 martie), trigon cu Jupiter (13 martie), 
trigon cu Marte (15 martie, 16 mai), sextil cu Chiron (12 mai, 6 septembrie), careu cu Uranus (24 
iunie, 7 octombrie), careu cu Marte (17 iulie), sextil cu Marte (3 septembrie), conjuncţie cu Marte 
(27 noiembrie), sextil cu Saturn (27 decembrie). Dintre acestea, cele mai importante, pentru că se 
produc mai rar, sunt: careurile cu Uranus, trigoanele cu Jupiter şi Lilith şi sextilul cu Saturn. 

Pentru că aceste aspecte au fost prezentate anterior, nu vor fi reluate, ci doar vor fi nuanțate 
din perspectiva lui Pluton, element ce nu a fost inserat anterior, tocmai pentru că, în înțelegerea sa, a 
fost nevoie de exemplul de mai sus care, în cazul celorlalte planete, nu ar fi constituit un argument 
plauzibil. 

Din punctul de vedere al lui Pluton, adică privind din piscurile Capricornului sau din 
peşterile situate la mari înălțimi, relația cu Uranus reprezintă o piatră de încercare legată de plăcerile 
personale, de îndemnul de a cuceri lumea cu mijloacele de care dispune. Gândul de a se extinde, ce 
ne vine dinspre Uranus, cel care nu se poate stabiliza, nu se poate opri asupra unui singur ideal, 
devine pentru Pluton un element incomod. În felul acesta, ori se izolează şi mai mult în zone 
inaccesibile, ori se pierde, se risipeşte în evenimente complexe fără să aibă certitudinea că-şi poate 
atinge scopul. Această dispunere, negăsită la această intensitate decât cu 3000 de ani în urmă, 
reprezintă indiciul că vremurile pe care le trăim sunt cu adevărat unice şi încă nu se ştie dacă să fim 
mândri că participăm la asemenea descinderi sau doar să ne strecurăm, aşa cum ne îndeamnă 
Pluton, printre firele de înaltă tensiune pe care Uranus din Berbec le întinde. Însă nu doar din relaţia 
cu Uranus vibraţiile speciale ale lui Pluton devin forţe care duc spre împlinirea unui ideal unic, ci şi 
din relația cu Jupiter, dar şi din celelalte asocieri pe care le vom experimenta de-a lungul acestui an 
vom înțelege acest lucru. Pentru a-şi împlini dezideratul, Pluton din Capricorn se detaşează de 
emoții tocmai pentru a le controla, pentru a face negoț cu ele, pentru a le ridica spre limita maximă 
a expresiei lor, însă nu prin profunzime, prin simplitate, ci prin reconstruirea sensurilor, adică prin 
aducerea vechiului în postura de nou fără teama de ridicol, pentru a obţine puterea şi pentru a lăsa 
posterității îndoieli adică aprecieri dihotomice, ce alimentează ambele tabere cu argumente veridice, 
fiecare după cât ştie, înțelege sau se interesează. 

Opus Dei, o organizaţie ciudată, a apărut în sânul Bisericii Catolice în 2 octombrie 1928 pe 
un cer astral straniu, aproape total lipsit de misticism, dar încărcat cu o adâncă emoție, aceea de a 
reconstrui un concept vechi, asupra căruia s-a meditat îndelung. Relația dintre careul pe care Pluton 
din Rac îl ridică lui Uranus din Berbec şi raportul Jupiter din Taur versus Neptun din Fecioara 
conferă contextului o ipostază mai curând administrativă, de revenire asupra unor structuri ce au 
fost abandonate şi de inventare a unor concepte prin intermediul cărora o structură deja existentă să 
se preschimbe. Consolidarea catolicismului prin Opus Dei este un concept extrem de controversat 
pentru că deşi aceasta este o organizaţie secretă, membrii susțin că nu-şi ascund deloc apartenența 

lor. Misterul stă să învăluie intențiile acestora chiar din momentul înființării. Pe 2 octombrie 1928 
tânărul preot Saint Josemaría Escrivá de Balaguer (n.9 ianuarie 1902, ora 10,00, Barbasto, Spania), 
cu ocazia unei retrageri spirituale, a avut o revelaţie. Ulterior va relata că în acea zi specială de 2 
octombrie 1928 Dumnezeu i-a cerut să întemeieze un ordin în care laicii să-şi poată continua viața 
cotidiană, aspirând spre sfinţenie prin rugăciune, muncă şi opere. În realitate, se crea o stuctură în 
interiorul Bisericii care să permită, sub un mister bine păstrat, vehicularea unor mari sume de bani 
ceea ce a făcut ca, mai târziu, organizaţia să fie supranumită „sfânta mafie”, nu „opera lui 
Dumnezeu” (Opus Dei). Limitată, într-o primă etapă, la nivelul Spaniei, ulterior Opus Dei s-a extins 
şi a atras atenţia Sfântului Scaun prin faptul că a asimilat Societatea Sacerdotală a Sfintei Cruci, 
care avea, printre altele, drept misiune să integreze ea Opus Dei. Prin această mişcare strategică 
Opus Dei promite şi, în 1947, când Saturn şi Pluton treceau prin Leu, împărțind arginții, Escriva 
este chemat la Vatican pentru a 1 se acorda titlul de “prelat al Sfinţiei Sale” şi rămâne cu această 
funcție până la moartea sa din 1975 când încă se afla în exerciţiu Papa Paul al VI-lea (n. 26 
septembrie 1897). Nu se cunoaşte precis motivul pentru care un Papă, atât de smerit cum a fost Paul 
al VI-lea, a ales să se implice într-o afacere de proporțiile lui Opus Dei. Se poate, însă, bănui că 
multe din interesele bisericii, ca instituţie, nu i-au convenit şi atunci a preferat o discreție stranie 
pentru un Papă; a călătorit mult, s-a izolat, nu a făcut declaraţii în presă. De asemenea, nu se 
cunoaşte nici de ce, cu o temă atât de incisivă, cu un gust pentru spectacol, declaraţii, exprimare, 
comunicare şi împărtăşire, Paul al VI-lea a ales acest mod de manifestare, ceea ce nu se poate spune 
despre predecesorul său Papa loan al XXIII-lea (25 noiembrie 1881) născut cu un impresionant 
stelium pe Taur (Saturn, Neptun Chiron, Jupiter şi Pluton, toate retrograde în Taur), cu Marte 
retrograd şi cu o intensa piramidă de pământ, aşa cum au avut mari lideri ai lumii (Stalin, 
Napoleon). Succesorul său, papa Iona Paul I nu a deţinut această funcție decât o lună, murind subit 
şi misterios de... infarct miocardic. Succesorul său, loan Paul al II-lea, primul papă de origine slavă 
din istorie, este de asemenea simpatizant Opus Dei, astfel că în octombrie 2002, Escriva, care fusese 
declarat “venerabil” în 1990, apoi beatificat în 1992, este canonizat. În ciuda aclamaţiilor oficiale 
Josemaria Escriva devine oficial sfat. Nu ne mirăm de această mişcare tactică aplicată de Papa loan 
Paul al II-lea aşa cum nu ne mirăm de avansarea lui Papa Benedict al XVI-lea şi el un înfocat 
simpatizant al Opus Dei pentru că, se pare, dintre toți papii doar loan al II-lea a reuşit să 
împlinească profeţiile Sfântului Malchia (născut în 1094 la începutul ciclului Pluton-Uranus): "În 
timpul ultimei persecuții la care va fi supusă sfânta Biserică Romano-Catolică, ea va fi condusă de 
Petru Romanul. El va păstori turma credincioşilor în vâltoarea a numeroase frământări, care vor 
culmina cu distrugerea cetăţii celor şapte coline (Roma), iar apoi Judecătorul cel de temut va 
judeca poporul.". Multi se gândesc ca această profeție se referă de fapt la Papa Benedict al XVI-lea, 
însă gesturile lui Papa loan Paul al II-lea de clemenţă ori protecţie şi apoi favorizare a Opus Dei ne 
oferă indiciul cel mai clar că lui ii aparține "meritul" de a transforma Biserica Catolică într-o 
structură a acestei organizații obscure. 

Implicarea acestor organizaţii în inginerii financiare a fost suspectată de la începuturi, însă 
oficial, una dintre cele mai şocante informaţii vine abia în 1982 când Jose Maria Ruiz Mateos 
(Marchizul de Olivara), conducătorul marelui consorțiu internațional Rumasa, este inculpat într-un 
dosar privind frauda fiscală. Ancheta dezvăluie ca el finanța Opus Dei cu o parte din profitul 
consorțiului. Mecanismul era simplu: Ruiz Mateos deţinea o rețea bancară solidă alimentat de 
membrii ordinului, care adesea erau donaţii generoase din partea unor persoane cu situaţii materiale 
foarte bune. În felul acesta, unul din dezideratele organizaţiei, acela care viza "sanctificarea prin 
muncă" era cumpărat cu bani, în niciun caz echivalat printr-un efort personal. Pornind de la acest 
scandal, misterul care învăluia Opus Dei s-a risipit, însă ea a rămas în continuare o organizație 
puternică în cadrul Bisericii Catolice încurajând şi în prezent aceste practici. Cu toate că maniera 
specială prin care Marchizul de Olivara a dezvoltat această afacere indică un spirit practic dezvoltat, 
o înclinație către gândire de tip bussines, momentul naşterii sale, cu Lilith conjunct cu Venus care 
primesc trigoane de la Jupiter şi Pluton din Rac, ne duce cu gândul la faptul că Ruiz Mateos a fost 
păcălit, luându-se în considerare şi simțul său religios pervertit de Luna neagră şi exploatat de 
această organizaţie. Dacă iei în calcul amploarea afacerii sale si faptul că deciziile la acest nivel nu 

se fac pe emoțional, ci prin strategii, planuri, demersuri care sting din entuziasmul inițial daca 
acesta nu a fost realist, dar şi sensibilitatea pe care o indică tema sa, nu ştii ce să crezi: a fost sau nu 
păcălit? Oricare dintre aceste două direcții se regăseşte în cealaltă şi asta înseamnă perpetuum 
mobile privit prin prisma lui Pluton, care, la naşterea lui Ruiz Mateos se afla pe axa pe care se află 
şi acum, lansând aceeaşi confuzie şi amestecând adevărul printre minciuni, fraudele şi erorile 
printre bunele intenţii, într-un mod foarte amplu şi complex. Marchizul de Olivara este însă doar 
unul din multiplele cazuri, nu cel mai dur şi nici ultimul, ci doar un exemplu prin care se 
demonstrează că Opus Dei este o organizație ce dispune de mari rezerve care, în timp, va înghiți 
întreaga structură a Bisericii Catolice şi va face din religie o afacere şi mai profitabilă decât a fost 
până acum, iar pentru asta nu este nevoie de Neptun, aşa cum s-ar crede, ci de Pluton, cu intrigile 
sale, cu perversitatea sa ori aparenta sa dihotomie, care te face, până la urmă, tu se întrebi, tu să-ți 
pui problema adevărului, a corectitudinii, nu ea, organizaţia, structura, instituția, persoana, cea care 
vine cu etaloanele. Monseniorul Alvaro del Portillo (care nu se remarca printr-o temă astrală 
specială în ceea ce priveşte exemplul nostru referitor la dihotomia aparentă a lui Pluton, pe care îl 
avea pe gradul anaretic din Gemeni aducându-i interesul pecuniar deasupra celorlalte şi, se pare, 
acesta ar fi putut fi principalul motiv pentru care a devenit o figură importantă a acestei organizaţii) 
a dezvăluit, în 1979, într-un moment delicat al tranzitelor sale (Saturn şi Uranus ridicau careuri la 
pozițiile natale), mai cu jumătate de gură, ceea ce Larouse-ul a preluat şi apoi integrat în publicațiile 
sale: “membrii Opus Dei lucrează în 475 de universități şi şcoli superioare de pe cinci continente, 
la 604 ziare, reviste şi publicaţii ştiinţifice şi la 52 de canale de radio şi televiziune”. Născut cu 
careul Mercur-Uranus, chiar dacă a făcut o carieră ceea ce ne-ar sugera adâncul său respect faţă de 
catolicism, una din misiunile sale a fost aceea de a divulga, mai în joacă mai în serios (aşa cum 
Venus din Gemeni în sextil cu Lilith din Berbec ne spune), ceea ce nu a putut niciodată nega în mod 
categoric având un careu în T pe semne fixe cu Soarele în postura de focar. Lipsa curajului evident 
şi a mustrărilor de conştiinţă, adesea a lăsat în urmă o nobleţe pe care cercetătorii ştiu să o înlăture 
atunci când doresc să judece omul după faptele sale, nu după ce spune. 

Opus Dei şi-a făcut simțită prezența şi în România, astfel Florian Bichir (n.23 iulie 1973), în 
ziarul Evenimentul Zilei din 7-8 mai 2006, susţinea că: "Fostul prim-ministru Radu Vasile, preotul 
Vasile B. Bogdan, episcopul Virgil Bercea — sunt doar câțiva români care au avut sau au legături 
cu Opus Dei”. 

Totuşi, rolul acestui articol nu este acela de a incrimina această structură şi nici pe cei care o 
susțin, ci de a pune în evidență o componentă astrologică dificil de exemplificat printr-un unghi, o 
poziție astrală sau un simplu eveniment. Judecând după modul cum a apărut, după cum a evoluat, 
implicaţia majoră pe care o are această organizație nu este mai prejos decât altele religioase (Secta 
Lotusului Alb, druzii, alawiţii), intiatice (templierii, francmasoneria, Societatea Teozofică) sau 
politice (Sfânta Vehme, Ku Klux Klan, Ustaşa). 

Faţă de poziţia pe care o are la începutul lui 2012, Pluton va avansa doar două grade din 
zodia Capricorn, chiar dacă prin intervenţia retrogradării plaja gradelor este mai mare, ceea ce ne 
indică faptul că forța plutoniană va insista pe fiecare grad, atât în mersul direct, cât şi în cel 
retrograd. Pe gradul al 8-lea din Capricorn astrologul Rudyard Dane ne spune că planetele îşi 
amintesc de perioada de glorie a lui Saturn. Momentul de fericire invocat, fiind cel fără motiv, cel 
care ne aduce în zona de echilibru prin simpla operare cu voința. Implicat într-un triunghi minor cu 
Jupiter şi Chiron, dar având-o şi pe Lilith în preajmă, simbolul sabian al lui Pluton va modula 
această vibrație prin gradul anaretic al Balanţei care ne duce spre înţelegere, spre a gestiona bogăția 
de informații şi de a le integra cu seriozitate în propria existență. Dacă falsa dualitate a lui Pluton, în 
primele 20 de zile, ne tulbură, putem realiza simple exerciții de vizualizare în care fascicule de 
lumină colorate în verde ne inundă zona abdominală şi ne hrăneşte cu vitalitatea. Fără o bună 
integrare a hrănirii, cunoştinţele nu vor putea fi integrate corect şi totul se va rezuma la un simplu 
exercițiu de memorie. 

Pe 23 februarie Pluton atinge următorul grad care ne învaţă despre ecou, despre descoperirea 
acelei forțe pe care în general oamenii nu o găsesc decât cu puţin ajutor. A reflecta devine, prin 
Pluton, o cunoaştere haotică, tocmai de aceea a doua lună din an, dacă ne tulbură cu probleme şi 

complicaţii care se hrănesc unele pe celelalte, care se amestecă şi se derulează ca un perpetuum 
mobile să ne amintim că, dacă ființa umană este eternă, precum universul sau trecătoare ca el, 
atunci şi faptele sale sunt asemenea sa, iar continuitatea lor se opreşte atunci când creatorul lor le 
spune să se oprească. Dacă nu sunt educate să se înalțe prin cuvânt, ci doar prin imitație, aşa cum 
este şi stăpânul lor, căutați să vă apropiaţi de o apa curgătoare, de mesajul apei, de forța şi 
modelarea ei. 

Următorul grad îl parcurge până pe 29 mai, pentru ca pe 10 aprilie să intre în mers retrograd, 
şi tot ce a acumulat de la finalul lui februarie până acum, va răscoli, vinde, expulza, înstrăina până 
pe 29 mai. Calitatea simbolului acestui grad ne îndeamnă spre înlăturarea fricii. Luna mai este 
dificilă pentru mesajul plutonian şi mesajul său vine ca un balsam în a dezvolta o înţelegere 
sănătoasă a evenimentelor. Oricât de multe motive de îngrijorare am avea, oricât de multe dovezi ne 
sunt oferite, oricât de multe temeri ne sunt insuflate prin conjuncturi sociale sau prin anticiparea 
unor finalități, a dezvolta un curaj sănătos dincolo de ceea ce aparențele ne induc reprezintă secretul 
care ne ajută să depăşim dualitatea aparentă ce ne vine din partea acestei planete. A cădea testul în 
acest interval înseamnă a hrăni un monstru pe care acum îl vedem mic, dar care, până la finalul 
seriei de careuri Pluton-Uranus, adică în 2015, se va face mare şi rău. 

Întoarcerea la gradul pe care l-a parcurs în perioada 20 ianuarie 23 februarie ne aduce din 
nou complicaţii pe hrănire, asimilare, digerare, nu doar a hranei, ci în specială a ceea ce atrage 
mintea ca etalon, valoare, schemă, regulă. Virtutea pe care am protejat-o în iarnă ne aduce, de pe 29 
mai până pe 9 iulie, o atracţie stranie către tot ceea ce curge, alunecă, se strecoară, e maleabil, 
tenace şi care are deja o cunoaştere, are cunoştinţe, are competenţe. Acesta este cadrul în care se 
schimbă registrul vibrațional când Jupiter trece în Gemeni şi ne va tenta cu munca mai uşoară, cu 
efortul făcut de ceilalți, cu transferul de responsabilitate sau cu dezertarea din fața problemelor. 

De pe 9 iulie până pe 4 septembrie, în plină vară, Pluton ne răcoreşte amintirile, ne dă peste 
cap etaloane de viață şi ne duce într-o zonă a neputinței. Deşi mai puţin intensă decât luna iunie, 
perioada 9 iulie — 4 septembrie ne aduce tristeţe şi dezamăgire cu atât mai mult cu cât dorim să ne 
împlinim din punct de vedere afectiv. Judecând, nu după întregul context astral, pentru că el va fi 
dezbătut în capitolele următoare, ci după impactul simbolului sabian asupra mesajului aparent 
dihotomic al lui Pluton, apelul la sentimente cere maturitate şi înţelegere. Nu totul trebuie iubit şi nu 
orice sentiment va primi un răspuns imediat sau de acolo de unde este trimis. Dragostea vine întâi 
din a dărui şi apoi, prin măsura dăruitului, cel care oferă, îşi bucura apropiatul cu căldură şi 
înțelegere. Dacă în acest interval dilemele se amplifică să ne amintim de minunatele vorbe ele 
Fericitului Augustin: “/ubeşte şi fă ce vrei!” 

Pentru că pe 18 septembrie îşi revine din mersul retrograd, chiar dacă începând cu 5 
septembrie el trece pe gradul al 7-lea, din 1 octombrie el revine la gradul al 8-la şi la problematica 
lunilor iulie şi august. Dacă în luna septembrie a intermedia, a pune la dispoziţie o informaţie doar 
prin simplul transfer, a merge spre înţelegerea unui fenomen doar pentru că el ni se înfăţişează, 
inițial, ca fiind străin, nou, în afara problemei, ne ajută să ne cunoaştem mai bine şi să ne rezolvăm 
o serie de tensiuni de ordin intern. 

Ultima perioadă a anului ne ajută să ne îndreptăm spre a înţelege mai bine evenimentele 
majore care ne-au cuprins de-a lungul lui 2012. Gândind, fără să ne îndoim de puterea de 
concentrare, necesitatea retrospectivei sau rolul major al personajelor pe care ni le amintim, 
devenim mai puternici nu doar în ceea ce priveşte autocontrolul, ci şi în înțelegerea fenomenelor, 
depăşirea fricii, învăţarea din greşelile proprii. 

Dacă la împlinirea primului careu Pluton-Uranus cele două grade sabiene ne sugerează 
aceeaşi direcţie, de a privi cadrul general şi de a vedea pădurea nu copacii, de a înţelegere cadrul 
major în care se manifestă evenimentul, starea general a organismului, nu doar zona dureroasă, a 
doua întâlnire a celor doi în careu ne duce prin valorile sabiene într-o dispunere antagonică în care 
suntem în stare să vedem cât de amplă şi dinamică este dualitatea lui Pluton dintr-o manifestare 
liberă, lipsită de vreo îndrăgire, atât în ceea ce privesc evenimentele fizice, sociale, cât şi în cadrul 
lumii spirituale. Cu toate acestea nimic din ceea ce vom experimenta nu pare să aibă vreo noimă, 
vreun sens şi cu cât ne gândim mai mult sau acționăm mai insistent, cu atât vom da de mai multe 

ramificări ca o făptură mitologică pe care nu o putem învinge prin tăierea capetelor pentru că în 
locul celui tăiat cresc alte două. Finalul anului, prin sextilul lui Pluton cu Saturn, ne aduce o 
clarificare: munca în echipă. Pentru că şansa, aşa cum indicam anterior, ne vine în 2012 prin 
intermediul lui Saturn, momentul de analiză, de final va fi privit prin calitatea muncii în echipă, a 
sociabilității, a cât de mult am înțeles grupul, am ajutat, susținut sau cât de mult am respectat voința 
comună, când am dorit linişte şi detaşare şi când am cerut implicare până la limita maxima 
efortului. Abia în final, prin sextilul Saturn-Pluton, înțelegem, pentru ca aparenta dihotomie a lui 
Pluton ne loveşte în acest segment, care ne-au fost pârghiile, de ce oamenii au lucrat cu lumină sau 
întuneric, de ce au fost egoişti sau generoşi, de ce au fost puternici şi care le-a fost secretul pentru 
care s-au ridicat deasupra celorlalți. A gândi prin grup înseamnă, în 2012, soluţie, elevare, linişte, 
siguranță. A gândi doar pentru sine, chiar şi atunci când contextul astral ne îndeamnă spre asemenea 
direcţii, este înțeles ca o sfidare, ca o izolare, ca o rupere de sistem, ca o orbire sau o întunecare şi 
ne va duce negreşit, până în 2015, la decădere. 


Planetele colective sunt însă principalii actori ai teatrelor de mişcare din 2012. Ele vor aduce 
atât de mare amploare evenimentelor încât ne vom mira de cât de repede se pot schimba părerile, 
aşa, peste noapte, de cât de profunzi putem fi, fără a dispune de cunoştinţele de care am fi crezut că 
ne sunt necesare, de cât de uşor ne putem mobiliza în situaţii neobişnuite şi de cât de uşor ajungem 
să ne acceptăm sau să facem alegeri dificile în viaţă. Fie că ne vom exprima prin Marte, fie că o 
vom face prin Jupiter, Saturn sau prin Pluton, Uranus ori Neptun, gradul de implicare în viața 
publică va fi mai mare decât cel de anul anterior şi, într-o oarecare măsură, relativ egală ca 
însemnătate, dar diferită ca domeniu de activitate, în comparaţie cu următorii doi ani. Schimbările 
sunt însă de factură interioară, aşa cum am încercat să probăm, prin apelul la situaţii similare ce s-au 
consumat de-a lungul istoriei, dar şi de factură socială, atunci când 2012 trebuie să includă 
momentul de final al unei etape începută anterior. Dacă Marte este firesc, Jupiter înşelător, Saturn 
norocos, Uranus malefic, iar Pluton aparent dihotomic este, până la urmă, mai puţin important, 
tocmai pentru că au mai fost în trecut conjuncturi când aceste planete au îndeplinit aceste roluri. 
Ceea ce este de referință şi acesta este şi scopul pentru care a fost elaborată această analiză, este 
acela de a compensa neajunsurile, de a contracara dizarmoniile şi de a interveni, ca un factor de 
stabilitate, în anturaj doar pentru că ştim, că suntem informaţi şi că dispunem de dorinţa necesară 
pentru a produce în jur schimbări calitative. În fiecare dintre aceste perioade, una dintre aceste 
planete va avea un cuvânt de spus mai mult decât celelalte şi ştiind care este comportamentul ei în 
acest an, din această prezentare sau din alte analize, poate, mult mai elaborate decât aceasta, ne 
putem ajusta mesajul, modula comportamentul pentru a genera armonia sau pentru a o întreţine. 


ANUL 2012 
ŞI CELE PATRU PERIOADE ALE SALE 


Aşa după cum se poate înţelege din scurta prezentare a comportamentelor planetelor, de la 
Marte la Pluton, în 2012, prin analogii şi comparații, dar şi prin indicarea principalelor direcții pe 
care le vor manifesta în acest an, vibraţiile celor 12 luni sunt când pozitive, când dizarmonice, când 
aducătoare de noroc şi fericire, când purtătoarele unui dramatism aparte. Fiind un an al extremelor, 
este lesne de înțeles de ce selecția va depinde mult de elementul personal. Probabil, printre 
pasionaţii de astrologie sunt mulți care nu se arată impresionați de conflagraţia mondială a acestor 
unghiuri în timpul marilor evenimente ale omenirii şi, tocmai de aceea, informațiile prezentate 
anterior nu le vor trezi câtuşi de puţin interesul. Aceştia, spre deosebire de anul anterior, când, 
negând contextul general, au primit lovituri majore din partea anturajului, cu atât mai mult cu cât s- 

au dovedit egoişti, ciudățeniile lui 2012, masivele schimbări de vibrație impuse de ingresurile 
planetare, jocul de-a munca şi câştigul aduc şi acestei categorii un anume avantaj, o anume victorie 
pe care apoi să o folosească drept blazon al familiei sau relației: “Ca în 2012 n-a fost niciodată!” , 
“Niciodată nu am fost mai fericit”, “Nu am crezut că pot trece atât de uşor de la bucurie la 
deziluzie!” ş.a.m.d. Această categorie de oameni uită că, de fapt, anul 2011 a fost anul de cotitură în 
destinul personal, acesta a adus valorilor personale o ipostază magnifică, dovedindu-ne, nu doar faţă 
de noi înşine, ci şi faţă de ceilalți cât suntem de pricepuţi în ceea ce facem şi de câtă mobilitate 
dispunem pentru a gestiona situații de criză. Dar dacă vorbim de criză, evident, nu este suficient să 
ne referim doar la contextul anului 2011, cel care a iniţiat ceea ce ni se va întâmpla în 2012, ci şi la 
anii 2010 şi 2009, chiar la momentul noiembrie 2008, când a început seria opoziţilor Saturn-Uranus 
ŞI, practic, s-a deschişi sezonul problemelor, şi compromisurilor. Dacă cei aflați la o vârstă înaintată 
se pot consola ori justifica insuccesul cu faptul că a venit timpul ca reuşitele sociale să fie lăsate pe 
mâinile celor tineri, cei care sunt la începutul carieriei, care îşi doresc realizări sociale, dar nu au 
încă maturitate socială pentru a obţine, se simt frustrați, decăzuți din drepturile lor, umiliți şi 
respinşi, fără să ia în considerare că, poate, maniera de a se exprima nu este adecvată sau că nu au 
experiența necesară pentru a gestiona această ipostază de preschimbări sociale pe care o traversăm. 
Oricum am gândi, eşecul tinerilor din perioada 2008-2011 nu se datorează doar opoziției Saturn- 
Uranus, ci şi a superficialității cu care au abordat elementul noutate. Dacă ne amintim, în 2011 
Jupiter a traversat în doar jumătate de an zodia Berbec, deşi mai gustase puțin din carnea de miel cu 
un an în urmă, vreo trei luni (6 iunie -9 septembrie). Tranzitul rapid prin Berbec, semnul începutului 
şi inovării, când opoziţia Saturn-Uranus încearca să lupte împotriva tradiționalului şi a declanşat un 
val de schimbări absolut justificate din perspectiva evoluţiei ciclice sau a transformării societăți prin 
etape, este indiciul ca unor lucruri le-a fost sortit să se stingă, să piardă sau să se lupte pentru a 
străluci, într-o ultimă reprezentație, pe scena vieţii. Luptându-se cu Uranus un an de zile din 
Fecioară, Saturn trece în Balanţă lansând invitația spre a face dovada priceperii, spre a scoate din 
cont depozitele acumulate în timp şi spre a demara investiția secolului, însă noi, muritori de rând, 
nu avem cum să cunoaştem toate detaliile de culise, cel puțin nu acum. Cert este că talentele 
financiare, cele care au adus lumea într-un progres magnific până în 2008, s-au văzut de-a dreptul 
neputincioase în fața unui eveniment pe care (iar pe asta chiar nu o credem) nu l-au putut prevedea. 
Suntem convinşi că istoria se repetă, mai ales noi cei care studiem astrologia şi ştim câte ceva 
despre ciclurile planetare, şi tocmai de aceea consider că nu mai era nevoie de încă o dovadă asupra 
acestui fapt, nu mai era necesar, din punctul nostru de vedere, al "consumatorilor", să se inventeze 
această ipostază pe care, ulterior, pătura socială a "specialiştilor" în crize financiare să o întreţină şi 
să o explice aşa cum pot ei mai bine. După proverbul "cine se frige în ciorbă suflă şi-n iaurt" ne-am 
trezit cu bani puţini, fără avere, cu patrimoniul zdruncinat şi, “colac peste pupăză” şi cu probleme 
de natură relațională. Mai că ai spune că toţi oamenii au intrat într-o eră neagră, că s-au zdruncinat 
cu toții. Bunicii noştri obişnuiau să invoce, cu un surâs ironic lipit solid pe colțurile gurii, un tragic 
eveniment din Ucraina: “Şi pe tine te-a atins Cernobilul?”. Românii glumesc ori de câte ori au 
ocazia, chiar şi când nu trebuie şi poate de aceea am ajuns să nu ştim cum ne situăm, care ne este 
direcţia, pentru ce ne mobilizăm şi, dacă e să suferim, pentru ce o facem. Aceşti români, performeri 
în cele mai neobişnuite probleme, nu se pot preocupa deloc de bunul mers al țării, nici “dacă i-ai 
frige cu ceară”. Probabil că o conştiinţă superioară ne duce spre cele două extreme, de a fi un popor 
genial care îşi neglijează geniile ca şi cum “Nu e important ce faci, ci doar că faci!” Această 
orientare spre extreme va duce România lui 2012 în centrul atenţiei mai mult decât a făcut-o în 
2011. Că se caută un protagonist pentru un film celebru, că se joacă la ruletă şi câştigătorul ştie 
româneşte, că se fac întâlniri cu caracter înalt pe teritoriul ţării, la vedere sau în secret, că se 
încearcă integrarea ţării într-o structură macro ce funcționează după alte reguli decât cele ştiute de 
noi, că ne remarcăm din nou prin exodul inteligenței şi deopotrivă a inculturii, aşa cum se tot 
întâmpla de câteva decenii, vom vedea! Valorile româneşti, în contextul lui 2012, prin trecerea lui 
Neptun în Peşti, se vor stabili după un nou deziderat. Neptun nu a mai fost în Peşti de pe vremea lui 
Cuza, când, pornind de pe Revoluţia Paşoptistă şi până la momentul 1859, într-un tur complet al 
zodiacului săvârşit de Jupiter, s-a înfăptuit Unirea şi a apărut România Modernă, dar care, ulterior, a 

trebuit să treacă prin diverse etape de preschimbare socială aliniindu-se periodic la standardele unei 
societăți aflată într-o continuă transformare, după cum a dictat această planetă a evoluţiei empatice, 
Neptun. Luând comparativ cele două perioade, cea din secolul al XIX-lea si ce din prezent, intrarea 
în Peşti şi apoi revenirea în Vărsător este identică anului 1847, iar anul 2012 cu 1848 şi ştim cu toții 
cât de importantă a fost Revoluția Paşoptistă pentru România, cât de mult s-a schimbat imaginea 
țării promovată de masonii români în lojele masonice din Europa, în special în cele din Franţa, prin 
care s-a înfăptuit “Cheia de bolta fără de care s-ar prăbuşi tot edificiul naţional”, adică unirea de la 
1859, cum bine spunea Mihail Kogălniceanu. 

Fără a demara o incursiune prin istoria acestui moment reprezentativ pentru România, 
amintim doar ipostaza specială sub care Nicolae Bălcescu, figură reprezentativă a acestei Revoluții, 
s-a născut: 29 iunie 1819 s.v. (11 iulie 1819 s.n.). Tripla conjuncţie Pluton-Saturn-Chiron din care 
Pluton şi Chiron pe final de Peşti, iar Saturn în primul grad din Berbec, conjuncția Uranus-Neptun 
din Săgetător, dar şi conjuncția Mercur-Lilith cu o toleranță de doar 40 de minute de grad, au făcut 
ca ideile sale, patriotismul, să devină atât de cunoscute, dar şi surse de suferinţă pentru un individ 
marcat de teama de a nu fi înțeles de nimeni (opoziţia Lună-Junon) sau grija că timpul este prea 
scurt pentru amploarea ambițiilor sale (careu Marte-Jupiter). Aceste două direcţii, privite ca 
elemente de slăbiciune inserate patetic în tema sa, au valenţe majore într-un alt context, cel al 
masoneriei. Nicolae Bălcescu a fost un mason celebru iniţiat în Franţa, ba chiar, anumite surse îl 
indica drept spion englez cu nume de cod “Conrad” alături de misterioasă sa iubită, actrița Rachel 
care, ca o ironie a sorții sau ca o dovadă imbatabilă a faptului că legătura celor doi nu a fost o 
simplă presupunere, ci un fapt real, şi ea moare, ca şi Bălcescu, la 10 ani de la contactul direct cu 
boala (Bălcescu a cunoscut-o în 1848), lovită de aceeaşi necruțătoare tuberculoză. În 1843, 
înființează cu Ion Ghica, C. A. Rosetti şi Christian Tell o organizație masonică numită “Frăția”. 
Bălcescu a încercat în zadar să creeze un liant între revoluționarii maghiari şi cei români pe care ar 
fi trebuit să-i unească lupta împotriva unui duşman comun. Ludovic Kossuth, celebrul paşoptism 
maghiar, şi el mason, cu care Bălcescu a semnat un acord româno-maghiar în iulie 1849, aduce un 
episod interesant pe fundalul acestor evenimente. Dorind să slăbească rezistenţa Frăției folosindu-se 
de dictonul “Divide et impera”, Kossuth profită de competiţia nativă pe care astrologia o aduce între 
semnele complementare ale unei axe (Tell a fost Capricorn, iar Bălcescu Rac), prezentându-le celor 
doi pe nepoata sa care, sfătuită “părinteşte” de Kossuth, s-a arătat vădit indecisă față de fiecare 
dintre cei doi. Acesta se pare că a fost principalul motiv pentru care prietenia celor doi s-a şubrezit, 
şi care a făcut ca, în decembrie 1848, Bălcescu să-l provoace la duel pe Tell. Motivul istoric a fost 
faptul că Bălcescu nu a respectat rugămintea lui Tell de a nu-i pronunţa numele real în călătorii, de 
teama de a nu fi recunoscut de autorități şi arestat. Greşeala lui Bălcescu de la data indicată a fost 
sancționată dur, printr-un limbaj trivial, de Tell. Duelul nu a mai avut loc, pentru că cei doi s-au 
despărțit şi orice tentativă de a relua subiectul a fost soldată cu eşec. În noiembrie 1852 Bălcescu 
moare la Palermo de tuberculoză (cum se va întâmpla peste un secol cu George Orwell, un alt nativ 
Rac celebru), la vârsta de 33 de ani, o cifră importantă în simbolistica masonerie. 

Masoneria practicată de Bălcescu avea însă de-a face cu zodiile de apă, cu antagonismul pe 
care aceste semne de apă îl realizează cu zodiile de pământ, opusele lor. Ipostaza naşterii sale 
plasează Luna în Peşti, în opoziţie cu Junon, pe Pluton la final de Peşti, iar pe Mercur şi Lilith în 
conjuncţie strânsă pe gradul anaretic din Rac, semn că orientarea sa, pe lângă faptul că a avut o 
tenacitate susținută astral, a avut o componentă disimulată. Peste ani, un alt mason român, absolvent 
al Facultăţii de Drept în perioada comunistă, face o adevărată pasiune pentru Nicolae Bălcescu şi în 
1968 devine directorul Muzeului Memorial "Nicolae Bălcescu" dedicat revoluționarului român. 
Horia Nestorescu Bălceşti în anii 1977, 1985 şi 1987 a călătorit în Italia la Palermo, pe urmele lui 
Bălcescu, cercetând mânăstirea călugărilor capucini despre care se spunea că practicau mumifierea. 
Relaţia sa oficială cu francmasoneria începe după anii '90, când intră în masonerie, unde urcă 
imediat până la gradul 4, în decursul unui singur an, respectiv anul 1994. Din 1998, este angajat al 
Marii Loji Naţionale din România, de unde a şi ieşit la pensie în 2004. Ceea ce este interesant este 
că după alegerile din MLNR, când a fost ales Chirovici „Mare Maestru”, Nestorescu-Bălceşti a fost 
dat afară şi acuzat, de unii membri, că şi-ar fi însuşit o parte din fondul arhivistic şi din fondurile 

financiare (la fel cum a fost şi în cazul Marii Loji Naţionale Unite din România de unde, la fel, şi-ar 
fi însuşit bani la plecare). Horia Nestorescu Bălceşti este născut la 16 iulie 1938 şi are pe cerul 
naşterii sale Jupiter şi Lună în Peşti în opoziţie cu Venus din Fecioară, şi o triplă conjuncție Soare, 
Marte, Pluton pe final de Rac. Similitudinile celor două teme sunt însă evidenţiate pentru că au 
elementul masonic puternic susținut de semnele de apă şi că, precizez, pentru a nu crea confuzii 
astrologice, dacă în temă lui Bălcescu disimularea a fost justificată de un scop, o misiune, Lilith 
planeta neaspectată pe tema lui Horia Nestorescu Bălceşti are un cu totul alt mesaj care nu vizează 
în niciun fel sentimentul național. 

Motivul pentru care a fost adus în discuţie acest subiect, în preambulul analizei pe luni 
aplicată acestui an, este acela de a înţelege cât de uşor pot fi atribuite aceste evenimente secolului al 
XXI-lea, dacă am scoate din schemă duelul şi l-am înlocui cu procesul de calomnie, şi dacă am 
aduce în discuţie nativi născuţi în zodiile Capricorn, Rac, Fecioară sau Gemeni, cum au fost cei 
patru membri fondatori ai Frăției. În felul acesta, este lesne de înțeles că istoria, cea care ne 
coordonează paşii, se desfăşoară într-un plan ascuns privirii directe şi că, din nou, ca de multe ori în 
analizele noastre, revenim la ideea că dincolo de evenimentele istorice rămân oamenii şi faptele lor 
şi doar prin acestea putem înţelege modulația contextului astral general asupra unui cadru particular 
aşa cum a fost cel al Revoluţiei Paşoptiste desfăşurate în provinciile româneşti sau cum este cel al 
timpurilor pe care le trăim acum, nu doar în România, ci şi în alte provincii româneşti, spre exemplu 
la fraţii noştri de peste Prut, care aduc în lumea modernă ceea ce noi am traversat de mult timp, 
drept semn evident că există un plan al mişcărilor sociale ce lucrează într-o perfectă armonie cu 
vibrația astrală. Trăgând cu un ochi la pozițiile planetelor, la mişcarea lor în cicluri, iar cu celălalt la 
evenimentele istorice, vom înţelege mai bine deciziile şi mişcările mai mult sau mai puţin vizibile 
ale marilor grupuri de oameni, reuşind să înțelegem, prin corelaţii sau intuitii, ce este predestinare 
spontană şi ce este impunere astrală prin scheme, planuri, proiecte, intenţii. În toate acestea, rolul 
nostru, cel al căutătorilor întru adevăr, nu este acela de a judeca, ci de a ne adapta cerinţelor actuale, 
fără a ne perturba evoluția, aşa cum lisus ne învaţa cu ani în urma “Daţi Cezarului ce este al 
Cezarului şi lui Dumnezeu ce este al lui Dumnezeu” (Matei, 22, 17-22)”. Amploarea evenimentelor 
este incomparabil mai mare decât cea pe care ne-o putem închipui şi cei care nu au vocaţie de lideri, 
calitate cu care se nasc, nu pe care o dobândesc prin exercițiu, vin să privească anul 2012 cu 
seninătatea şi superficialitatea celor care nu simt niciodată presiunea deciziilor. Vor mai fi ani grei, 
nu este singurul, doar că acum chemarea vine din interior, iar liderul, cu acest blazon lipit pe 
sufletul său, va avea nevoie de multă înțelepciune pentru că privi cum extazul şi durerea îi ocupa 
acelaşi loc şi cum contrariile se luptă pentru a-şi adjudeca acelaşi teritoriu. Aşa cum Bălcescu a 
semnat un angajament cu Kossuth, cu care Avram Iancu şi revoluționarii săi, principalii opozanți ai 
paşoptistului maghiar, au fost de acord, la fel, în ciuda aparenţelor şi a suspiciunilor pe care 
asocierile neobişnuite ni le creează să privim în perspectivă, prin ochii înaintaşilor noştri, şi să 
judecăm înţelept aşa cum şi ei au făcut-o. Este important pentru noi, pentru istoria noastră, că, la un 
moment dat, integrarea intelectualilor vremii în structurile masonice a constituit o atracţie şi un nou 
cadru de desfăşurare a intrigilor, la un alt nivel, cu rafinamentul intelectualului rasat care îşi apără 
mândria, virtuțile, eleganța stilului şi nu mojicia, agresivitatea vulgară sau orgoliile putrede şi asta 
printr-un nou mod aparte de comportare, unul elitist, practicat cu precădere în aceste medii obscure. 
Totuşi, masoneria de acum este diferită de ceea ce a fost şi motivațiile de acum ale membrilor săi 
par să ascundă şi elemente personale ce amestecă puterea cu deciziile şi pe toate acestea cu lipsa de 
interes şi/ori înţelegere aplicate nevoilor individuale. Orgoliul, cel pe care Uranus din Berbec îl 
aduce în postura de factor de decizie, atunci când este ajutat de mândria de a face parte dintr-o 
structură elitistă (Pluton în Capricorn) poate produce efecte dezastruoase în planul asocierilor din 
care, în timp, să se înţeleagă că schimbarea în plan macro, aşa cum a fost gândită, nu a fost nicicum 
afectată, doar că cei mici nu au reuşit să se cazeze pe bază de afinități pentru a evita animozitățile 
sau intrigile. Aşadar, anul 2012 este un an al extremelor, indiferent că îl urmărim de pe margine, 
detaşaţi de ceea ce presupune antagonismul valorilor opuse, fie că ne situăm într-una din cele două 
extreme pentru a deveni pioni importanți prin care destinul scrie sau rescrie istoria. 

Primele trei luni ale anului (primul cadran) aduc în februarie, ca principal 
eveniment al intervalului, trecerea definitivă a lui Neptun în Peşti, moment de intensă reverberaţie 
sufletească şi de cotitură în evoluţia societății. Ultimul ciclul al acestei planete început la Revoluţia 
Paşoptistă despre care ştim că a avut un rol absolut esenţial în conturarea evenimentelor ce au 
urmat, având un predominant caracter social peste care a intervenit şi o dorință mai veche de-a 
românilor, acea de unitate națională. O parte dintre cele intenționate atunci s-au realizat spre bucuria 
şi mândria protagoniştilor, o parte s-au împlinit pe parcurs, cert este că momentul este unul decisiv, 
abordat cu entuziasm de mulți istorici romani, maghiari, cehi, austrieci ş.a. 

Pe acest fond al intrării, din 5 ianuarie, Neptun va trece pe gradul anaretic din Vărsător, 
complicând tot ceea ce contextul astral aduce negativ, toată dorinţa de haos, tulburare a liniştii 
publice, descinderi cu caracter obscen, dar şi ruperea unor înțelegeri care nu se construiseră pe 
fondul schimbului reciproc, ci aveau la bază o minciună, un fals consens, o falsă dorință de unitate. 
Vizibil deopotrivă la nivelul vieții private, cât şi la nivelul celei sociale, tranzitul lui Neptun pe 
gradul anaretic va aduce în ianuarie atât de multe complicaţii, încât vom avea de lucru pentru a le 
repara întreaga lună februarie şi o parte din martie. Momentul despărțirii de caracterul tranzitoriu pe 
care îl impune acest ingres al lui Neptun este trigonul lui Marte cu Jupiter din 14 martie, când zorii 
unor noi speranţe se înfiripă şi când tulburările unor erori săvârşite la începutul anului se vor ridica, 
se vor evapora şi începem să ne acomodăm şi cu retrogradarea lui Saturn, ultima din Balanţă pe 
acest ciclul. 

În aspectul său general, primul cadran al anului vine cu evenimente în pereche. Acolo unde 
avem o spaimă, acolo găsim şi o soluţie şi acolo unde realizăm un salt important acolo se va contura 
şi punctul cel mai vulnerabil. Perechea de calități şi defecte implică variaţii energetice stranii în aşa 
fel încât toate evenimentele să aibă, în latura cealaltă, un recul, un răspuns, tot ceea ce devine 
eveniment, stare, tot ceea ce se susține pe un demers sau care se naşte acum dintr-o idee să ne 
aducă, în acelaşi cadru, un răspuns de tipul opus. Acest tandem între plus şi minus, între bucurie şi 
întristare, între succes şi deziluzie ne dă impresia că suntem pe punctul să construim, să pierdem 
ceva deosebit de important, că suntem pe punctul să realizăm un salt cum nu ne-a mai fost dat de-a 
lungul vieţii, ca o reminiscență a ceea ce a fost 2011. 


Luna ianuarie, ne aduce împlinirea sextilului Chiron-Lilith pe 4, pe 24 Marte intră în mers 
retrograd şi Junon împlineşte careul cu Neptun, pentru ca, peste două zile de la acest moment, să 
treacă în Săgetător. Pe acest fundal Saturn şi Jupiter se află în raportul de opoziţie, iar Neptun se 
comportă ca o planetă mediatoare, aspect care se desfăşoară şi în luna următoare. 

Soarele, la începutul lunii, se află în fereastra conjuncției cu Pluton când Luna se află în 
careu cu aceştia, ceea ce ne aduce un început de an complicat de neputinţa de a comunica un mesaj, 
de a ne desprinde de o etapă, de a ne controla gândurile şi sentimentele. Aspectul este agresiv şi 
tendențios în ceea ce privesc relațiile sentimentale; lipsa de control fiind elementul cu care se 
motivează ceea ce instabilitatea şi insuccesul, datorate unei gândiri negativiste, strică. Relaţia de 
trigon a Lunii din Berbec pe care o împlineşte la începutul lunii cu Capul Dragonului şi, deopotrivă, 
sextilul cu Venus, o pune pe aceasta din urmă în postura de a media. A da curs unei invitaţii, a 
transfera un mesaj când emoționalul este tulburat de lipsa de perspectivă, a parcurge obstrucționări 
majore pe segmentul educaţie, relații administrative şi, cu toate acestea, a cere cu insistență o 
soluţionare, înseamnă a complica lucrurile în defavoarea personajului principal. Neptun, ca planeta 
mediatoare a opoziţiei Jupiter-Saturn, lansează, aşadar, zvonuri, plimbă veştile între departamente, 
între birouri, între localități, ca un fel de “telefon fără fir” modificând valoarea informației şi 
aducând oamenilor momente de un dramatism aparte. Această confuzie atinge valorile maxime pe 2 
ianuarie, când Luna trece prin preajma lui Jupiter şi, opunându-se lui Saturn, întăreşte convingerea 
că în lumea aceasta greutăţile sunt prioritare şi orice am face, bucuria, distracţia, succesul, progresul 
se duc pe apa sâmbetei când te aştepţi cel mai puţin. 

Pentru că Luna, trecând prin preajma lui Lilith, intră în fereastra sextilului acesteia cu 
Chiron, în prima săptămână din an vom fi tentaţi să ne facem planurile îndrăzneţe, să ne schimbăm 
înfăţişarea, vestimentația, să ne orientăm spre alți autori, spre un alt cerc de prieteni sau să ne 

gândim din ce în ce mai serios la ce ținte socioprofesionale să atingem în 2012. Intențiile acestea ne 
susțin pe îndemnul spre a fabula apărut din sextilul Chiron-Lilith care, până la urmă, poate avea şi o 
componentă pozitivă, aceea de a motiva şi, după eforturi îndelungate, ce nu pot fi acum anticipate, 
să ne bucurăm şi de reuşite. Pe 7 ianuarie, Luna din Gemeni aduce o împlinire printr-un mesaj, 
printr-o întâlnire deconectantă, aduce o soluţionare ce poate face ca întreaga existență să devină mai 
uşoară. De fapt, acesta este şi mesajul de a ne avertiza în privinţa bucuriilor superficiale, a acelor 
evenimente care pot să ne schimbe tonusul vieţii doar observându-le, doar întâlnindu-le, doar 
acceptându-le. Acest îndemn va menţine în sfera sa de acțiune întreagă luna ianuarie prin faptul că 
începutul ei este marcat de triunghiul minor pe care Pluton cu Chiron şi cu Jupiter, aflat în 
conjuncție cu Lilith, îl împlinesc. Având un Neptun la grad anaretic în Vărsător, cei mai mulţi vor fi 
tentaţi să desconsidere puritatea gândirii, exprimarea elegantă, să se consume în tot felul de acţiuni 
cu caracter negativ pentru a sfida sau a nega faptul că acum este necesară o revizuire a 
comportamentului. Fiind în miezul acestor predispoziţii şi luând în calcul că Neptun, pe gradul 
anaretic din Vărsător, are tendinţa de a distruge calitatea principală a Vărsătorului, aceea de a fi cu 
capul limpede, lecţiile de viaţă pe care le primim la începutul lunii, în preajma zilei de 7 ianuarie 
sau spre finalul ei, sunt privite ca obstacole pe care să le combatem. Aceasta va întări Nicovala pe 
care o conţine această lună împlinită între Pluton, Chiron, Uranus şi Junon şi care vor aduce în 
discuție şi, ulterior, vor pune şi în practică, ideea de sondaj, întrebare, cuantificare a valorile 
individuale, analiza de nevoi. Expresia negativă a acestor impulsuri se va manifesta cu precădere în 
intervalul 8-12 ianuarie când orice concluzie, dacă nu este centrată pe transformarea propriei fiinţe, 
ci doar pe schimbarea celorlalți, duce la uzura morală şi emoţională, la teama de singurătate şi, prin 
menţinerea acestora, la agresiune împotriva elementului cel mai durabil al structurii personale. 

Răniţi în sentimente, ajungem, în a doua parte a lunii, să ne bucurăm cu puţinul pe care îl 
avem, însă nu din înţelepciune, ci din laşitate sau incertitudine, făcând periodic trimitere la 
contextul zilei de 12 ianuarie, când Luna a împlinit un dreptunghi mistic destul de puternic şi 
imperativ, prin faptul că are în două din colţuri planetele Neptun şi Jupiter, fiecare implicate în câte 
o conjuncție importantă, activând astfel întregul interval. Deşi pare o perioadă de segregare, în acest 
interval sunt elaborate şi noi strategii ori dorinţele sunt lăsate să umble libere şi apoi urmărite cu un 
ochi critic pentru a vedea dacă se integrează în rezultatele anului 2011. Această ipostază atinge, la 
rândul ei, un maximum pe 16 ianuarie când Luna în conjuncție cu Saturn, împlineşte o Nicovală 
împreună cu Junon, Soarele şi grupul de planete ce îl are pe Neptun în mijloc. Fiind şi în opoziţie cu 
Jupiter şi Lilith şi, luând în considerare şi celelalte ipostaze pe care l-am parcurs de-a lungul lunii, 
putem să declarăm ziua de 16 ianuarie una dintre cele mai interesante zile ale lunii, în care să putem 
urma, dintr-o postură favorabilă, constrângerile şi libertățile, să ne putem pune în valoare mai uşor 
față de colegi, amici, prieteni, colaboratori, dar să ne şi putem face o autocritică menită să ne 
ajusteze o parte din greşelile săvârşite în prima jumătate a lunii. 

Abia de acum putem să ne deschidem gândurile şi aspiraţiile către trigonul pe care Saturn şi 
Neptun îl împlinesc pe semne de aer, amândoi pe ultimul grad al zodiei, amândoi dispuşi să judece 
la rece ceea ce nu au reuşit să clădească sau nu au reuşit să modifice de-a lungul tranzitului lor. Deşi 
în mod obişnuit întâlnirea celor doi duce la o înghețare a relațiilor, o obstrucționare a gândirii şi 
îndreptarea ei spre probleme existențiale abandonate, ca atunci când doi luptători, cu o secundă 
înainte de atac, se studiază într-un mod numai de ei ştiut sau poate nici de ei. Numai că acest 
moment de studiu se consuma, nu de ordinul secundelor, ca în cazul luptătorilor din ring, ci pe mai 
multe zile şi totul ni se va înfățişa ca o înghețare a problemelor, ca o stagnare în demersuri care nu 
au soluționare şi o abordare a neputinței de a schimba într-un mod dureros, neplăcut sau periculos. 
Jocul de-a minciuna devine, prin relaţia celor doi, un bine făcut împotriva propriei fiinţe, împotriva 
rațiunii de a fi, dar săvârşit pentru a împlini un bine grupului al cărui lider se erijează în conducător 
cinstit. Cu alte cuvinte, contextul astral al acestei luni, în această ipostază, de care devenim 
conştienţi începând cu 16 ianuarie, ne vindecă liderul pentru a se infirma proverbul “Peştele de la 
cap se strică!”. Mai în glumă mai în serios, din 3 februarie Neptun în Peşti va intra şi pentru a 
înfăptui toate aceste elemente magnifice, are nevoie de etaloane consolidate, de idei clare în jurul 

cărora să țese o urzeală de idealuri adevărate şi iluzorii. Reperele anului 2012 sunt stabilite în a 
doua parte a lunii ianuarie, în special din 16 ianuarie, zi de referință pentru noi toți. 

De la începutul ciclului draconitic din 19 ianuarie şi până în 23 ianuarie la Luna nouă, Luna 
trece prin conjuncţiile cu Pluton şi respectiv Mercur în 21 şi 22 ianuarie când vom fi tentaţi să ne 
depărtăm de la ideile stabilitate în 16 ianuarie. Este firesc să se întâmple aşa deoarece ne apropiem 
de finalul ciclului început în 24 decembrie şi elementele ciclului draconitic sunt prea firave pentru a 
încadra într-o albie solidă noile direcții de vreme ce am fost zdruncinaţi în prima jumătate a lunii cu 
întâmplări confuze, contradictorii sau am fost puşi la lucru să ne facem planul întregului an, fie şi 
numai mental, sau să elaborăm un raport final, a ceea ce a însemnat 2011 din punct de vedere 
profesional, afectiv sau cultural. 

Multe din conjuncturile sociale vor intra în finalul lui ianuarie într-un uşor derapaj, iar de 
acest lucru mulţi îşi vor da seama abia pe 24 ianuarie, la Lună nouă şi nu doar datorită acestei faze a 
Lunii, ci şi pentru că Soarele se află în careu cu Jupiter şi Lilith, pe de o parte, şi cu Saturn, pe 
cealaltă. Dacă am lua în serios avertismentul ipostazelor astrale pe care le-a tot experimentat de-a 
lungul întregii luni, atunci ipostaza aceasta se transformă în confirmări, în dovezi referitoare la 
alegerile corecte pe care le-am săvârşit. În caz contrar, relaţiile dintre planete se vor înfățișa ca o 
executare silită în care suntem somaţi să ne schimbăm brusc modul de a gândi şi lucra pentru a 
supravieţui unor conjuncturi sociale. Nu toate conjuncturile sociale care vin peste noi şi despre care 
ne amintim sau cu care ne confruntăm pe final de ianuarie sunt periculoase în mod real. Nu trebuie 
să uităm că avem un Neptun pe gradul anaretic care ne îndeamnă să înțelegem deformat mesajele ce 
ne vin dinspre Saturn, adică din zona relaţiilor şi din cea a seriozității pe care o dezvoltăm față de 
ceilalți. 


În luna februarie, chiar la începutul lunii, pe 3, Uranus şi Junon îşi împlinesc trigonul pe 
care îl formează de ceva vreme, iar Neptun, spre seară, la 21:05 va trece definitiv în Peşti, aducând 
în centrul atenţiei unul dintre cele mai importante evenimente ale anului 2012, dar şi a perioadei. La 
câteva zile de la acest eveniment Saturn îşi continuă misiunea în Balanţă, eliberându-l pe Neptun 
din strânsorile mesajului confuz şi pornind, până pe 25 iunie, un mers înapoi, ca o rememorare a 
ceea ce a însemnat ultimul interval al anului 2011. În mijlocul lunii februarie, Jupiter şi Chiron se 
întâlnesc într-un sextil şi se încearcă o dezvoltare a interesului pentru studiu, cercetare, pentru 
investigare, pentru a descoperi acele aspecte ale relațiilor interumane care au fost vitregite în trecut. 
Aceste aspecte devin un element dureros al vieţii personale în preajma zilei de 17 februarie când 
Chiron şi Junon, cei doi asteroizi nelipsiţi în analizele noastre, se întâlnesc într-un careu. Această 
ipostază este nefastă pentru acele schimburi care nu au trecut încercarea timpului, pentru acele 
deviații socioprofesionale pe care oamenii nu le pot integra într-un mod armonios în aşa fel încât să- 
i ducă spre creativitate. 

În 3 februarie, când Neptun îşi schimbă zodia, Luna se afla în Gemeni, anticipând intrarea 
lui Jupiter în acest semn din 11 iunie şi aducând un conflict deschis în sfera personală prin careul cu 
Marte. Planurile mari, cele care se ridică prin susținerea majoră a lui Neptun, cele care privesc 
mobilitatea naţiunilor, au o componentă personală negativă, cea dată de careurile Luna-Marte şi 
Luna-Venus, adică de careul în T mobil cu Luna focar, ceea ce întăreşte convingerea că 2012 este 
un an al extremelor. Privit ca un semn de bucurie, trecerea lui Neptun în Peşti ne aduce la lumină un 
legământ, acela pe care îl facem pentru a ne menţine în lumină, care ne duce aproape de inspiraţie şi 
care face în aşa aşa fel încât niciodată gândul bun să nu ne părăsească nici măcar atunci când faptele 
prezentului, raportate la legile existente, au un caracter îndoielnic. Acest tip de interiorizare, de 
lumină a spiritului este, în acest moment de ingress neptuanian, unul de neputinţă în a găsi calea de 
mijloc între acțiunile cu caracter social şi cele personale. Neputând să se ridice deasupra condiției 
sale, omul modern va alege să suspine în fața oglinzii, în faţa celorlalți, a teritoriului, în faţa iubitei 
sau iubitului, în fața lui Dumnezeu sau a îngerului protector şi nu poate ieşi din schema limitată de 
durere. Negăsind bucuria, tocmai din cauza acestei capcane mentale (careul în T mobil), cea 
alimentată de convingerile personale, de experiențele personale, fie ele pozitive sau negative, va 
dezvolta un fals dinamism care îl va duce repede la realizări remarcabile, dar care îi va eroda atât de 

mult structura încât, pe viitor, în fața unor situaţii similare, nu va mai putea să gestioneze nicicum 
elementele contextuale ale unei deveniri sociale. Cu alte cuvinte, dăm totul pentru o miză, vindem 
totul şi toți banii îi jucăm pe o carte, ne aruncăm în vâltoarea vieții fără să avem un plan de acțiune, 
de măsuri sau măcar nişte obiective stabilite clar. Motivând o anume înclinație spre a vehicula 
informaţia în mod intuitiv, cel care se pregăteşte pentru un asemenea salt va reuşi în februarie 2012 
să se lezeze substanţial. Judecând întregul context al lunii februarie, care cuprinde încă activ 
triunghiul minor cu Chiron focar, format în luna anterioară, dar şi Nicovala alcătuită din Pluton, 
Chiron, Uranus şi Junon, măsura şi rezerva devin flori rare, cu atât mai mult cu cât îndemnul de a 
face ceva ieşit din comun este întărit de slăbirea trigonului dintre Neptun şi Saturn, de schimbare a 
direcţiei saturniene spre probleme mai vechi, deci viitorul îi rămâne lui Neptun şi visătorilor. 

Din acest punct de vedere, 5 februarie devine o zi a confuziei. Luna se opune lui Pluton, face 
sextil cu Marte, pentru ca, peste doar câteva ore, să împlinească un trigon cu Venus. Toate acestea 
nu duc la nimic bun, pentru că Marte nu poate media opoziţia Luna-Pluton, fiind prea departe de 
Pluton, iar careul in T pe semne mobile activat cu Chiron si Junon în urmă cu câteva zile, prin 
trecerea Lunii prin Gemeni, caută, în ceea ce poate oferi 5 februarie, un sens pozitiv sau măcar o 
soluţie a problemelor semnalate atunci şi se trezeşte că este implicat în alte complicaţii ce vin din alt 
sector, de la alte persoane care vorbesc prea repede, prea încet, o altă limbă sau care folosesc un 
limbaj neadecvat. Careu în T Jupiter-Luna-Saturn, atipic, ne duce într-o zonă a conflictelor lunii 
decembrie 2011, când succesul şi teama de a pierde ne-au dus, în special în prima parte a lunii, când 
Mercur se afla încă în mers retrograd, către un deficit de atenție periculos, către o secare a 
interesului față de dragoste, iubire, deşi anturajul ne-a oferit toate ingredientele pentru a ne destinde, 
pentru a porni o nouă inițiativă, pentru a ne oferi din nou şansa de a gusta din balsamul sufletesc, 
fiecare după dorinţele şi nevoile sale. Trecând de faza de Lună plină din 7 februarie, împlinită cu 
Soarele şi Mercur în cazimi, Luna ne încurajează proiectele, inițiativele, descinderile pe zona 
publică, indiferent de calitatea lor. Zilele de 7 zi 8 februarie, după momentul de ingres al lui Neptun 
în 3 februarie, se dovedesc a fi de o mare importanță pentru echilibrul demersurilor. A ne stăpâni 
entuziasmul, a ne îndrepta atenţia spre civilizaţie, tovărăşie, colectiv, fără a respecta o schemă 
gândită în prealabil, o procedură, fără a asculta de un sfat, o recomandare sau de un îndemn, implică 
a ne îndrepta spre o manifestare agresivă. Chiar dacă ingresul lui Neptun s-a consumat la începutul 
lunii, încă suntem în minutele de început, încă suntem în faza incipientă a modificărilor sociale şi 
orice sămânță plantată acum va da naştere unui copac puternic, după calitatea ei, după informația pe 
care o conţine, după intenţia celui care o îngrijeşte. “Cine seamănă vânt, culege furtună!” spune 
proverbul şi a doua parte a lunii februarie ne va oferi motive serioase în a ne gândi la această vorbă 
înțeleaptă. 

Apropierea Soarelui de Neptun, spre finalul Vărsătorului, şi conjuncția sa cu Neptun în 19 
februarie, ne aduce un mănunchi de planete din primele grade ale zodiei Peşti drept mediatoare 
opoziţie Saturn-Jupiter. Această ipostază întăreşte afirmația anterioară referitoare la multiplele 
posibilități, la lipsa de filtrare a intențiilor şi la posibilitatea de a susține un proiect dezastruos fără 
să fim sancționaţi de contextul astral. Nu doar ziua de 19 februarie, ci şi celelalte care vin cu 
săptămâna următoare acestui moment sunt pârghii de elaborare a deciziilor. Acum avem atât de 
multe posibilități de a acționa, încât suntem de-a dreptul bulversaţi, însă la cea mai mică adiere a 
zefirului multe dintre ele se risipesc sau îşi arată caracterul iluzoriu. Rămân proiectele ce țin de 
comunicarea scrisă sau vorbită, cele care urmăresc extinderea zonei personale prin achiziţii de 
obiecte sau de intenție în direcția aceasta şi, se dovedesc a fi baloane de săpun, cele care implică 
schimbul de sentimente, intervenţii în educația morală a cuiva, practica spirituală sau cercetările 
morale. Ziua de miercuri, 22 februarie pare să aibă ceva special pentru aceste proiecte aducând o 
aglomerare pe semnul Peştilor şi oferind, din nimic, posibilitatea de a ne ridica sau cădea, de a ne 
spori averea, patrimoniu sau de a lega o prietenie care să dureze mult. Resursele zodiei Peşti acum 
sunt cel mai mult gestionate, dar nu cele ce vizează trăirile, ci cele care se vor regăsi în evenimente 
concrete, care vin cu dovezi de afecţiuni în obiecte sau ipostaze încărcate de amintiri, cu speranțe, 
vise ori planuri în această direcție. 

Luna februarie, chiar dacă nu excelează prin numărul de evenimente astrale, ea conţine 
câteva pe care suntem invitaţi să le folosim cu înțelepciune pentru a ne asigura şansa de a progresa, 
nu de a ne risipi în proiecte sau planuri iluzorii. 


Luna martie este bogată în evenimente astrale care au menirea de a ne sedimenta confuzia 
pe care am parcurs-o de-a lungul primelor două luni. Prin trigonul pe care Pluton şi Lilith îl 
împlinesc chiar pe 9 martie se deschide o nouă direcţie a intențiilor personale. Ştiind că Pluton are 
anul acesta un mesaj complicat, îndreptându-ne spre acea dihotomie aparentă orice intenție, orice 
gând sau orice faptă, relația cu Luna neagră, cu ispita, într-un unghi de 120 de grade, aduce 
dorințele şi plăcerile la rang de etalon, punând la grea încercare credința în forțele subtile, în 
Dumnezeu şi ducându-ne într-o zonă periculoasă, aceea care să ne înmulțească datoriile karmice, să 
ne întunece mintea, să ne lege şi mai mult de indecent, lasciv, vulgar, decât să ne ajute să le 
înțelegem natura. Trigonul celor doi ne va apărea ca o asociație de binefacere cu un preşedinte în 
exercițiu (Lilith) şi unul de onoare (Pluton) ambii cu dosare pe rol privind delapidarea. La doar 
câteva zile de la acest moment, Jupiter, conjunct cu Lilith, intră în trigon cu Pluton, pe 13, şi în 
aceeaşi zi Marte şi Lilith intră în trigon. Acest moment, când triunghiul regal dintre Marte, Pluton şi 
Jupiter este în plină desfăşurare, triunghiul minor, pe care Chiron îl împlineşte cu Pluton şi cu tripla 
conjuncţie Jupiter, Venus, Lilith, transformă ziua de 13 martie într-una dintre cele mai importante 
zile ale lunii şi implicit ale anului. Soarele şi Saturn, în dispunerea astrală a acestei zile, sunt 
vitregiți, dar in special Soarele care este planetă neaspectată. Ştiind că Soarele neaspectat duce la 
interiorizare, discreţie, refuzul creativității sau chiar a mişcării, a exprimării prin orice mijloc şi că 
trecerea sa prin Peşti, nu ca aspect omniprezent, chiar dacă de multe ori din practică se observă 
aceasta, predispune la aceleaşi tipuri de vibrații, înţelegem cât de tulburătoare este influenţa lui 
Pluton care ne deviază observaţia convingându-ne că nu el este de vină, ci zodia Peşti şi implicit 
Neptun, noul musafir. Gruparea planetelor pe conjuncții şi în puncte cheie ale temei încât să se 
poate forma aceste reprezentări arhetipale numite configurații, ne duc cu gândul spre o imensă 
focalizare, o concentrare majoră de energie spre un ţel şi depăşirea unor bariere majore. Dacă 
această energie este îndreptată spre a spori numărul membrilor într-o organizație, în a dobândi un 
certificat, o diplomă de atestare documentară, vibrația, dacă ea se îndreaptă spre a promova 
imaginea unui grup, a ţării într-o structură macro, aduce un succes pe măsură ce schema de 
promovare merge pe o metoda elaborată din timp, eventual din 2011. Soarele neaspectat şi Mercur, 
intrat deja în mers retrograd pe 12 martie, afectează consecventa şi continuitatea mesajului. 

Acest triunghi regal este activ până la finalul lunii martie, ceea ce nu poate fi decât de bun 
augur ajutând mult în autoexprimare, cultivarea unei abilități, învingerea fricii de oameni, de a vorbi 
în public, de a împărtăşi cuiva un sentiment, de a atrage atenţia asupra unei probleme reprezentative 
pentru un grup sau o acțiune. 

Acest triunghi regal, cu Marte retrograd, are însă şi o componentă negativă ce ţine în primul 
rând de fuziunea cu Pluton şi Jupiter. Această construcție întăreşte convingerea că se lucrează 
pentru o nouă împărțire teritorială şi, fiind semn de creştere şi dezvoltare, piramida de pământ duce 
la formarea de noi state, de noi structuri în cadrul unui stat, de dezbinare a unora şi formare a altora 
pentru a facilita controlul unor structuri ce acționează în umbră. Această idee nu se inspiră din 
teoria conspirației, ci din faptul că Luna neagră, în general, ascunzându-şi intenţiile reale, devine un 
aliat periculos pentru Pluton încă de la finalul lui februarie când trigonul celor doi a început să se 
strângă. Într-o schemă astrală perfect inteligibilă pentru un pasionat de astrologie, această 
dispunere, activă o lună, destul de mult pentru Marte care ne-a obişnuit cu acțiuni rapide şi intense, 
îl face pe acest Zeu al Războiului să impună o forță prea intensă şi agresivă care, în mod obişnuit s- 
ar fi desfăşurat în câteva zile, să se extindă pe distanța unei luni, scurtcircuitând relaţiile 
diplomatice, acordurile de parteneriat, înțelegerile între lideri, explorarea şi gestionarea bogățiilor 
subsolului sau generând o dispută pornind de la aceste valori. Descompunând configurația pe 
elemente constitutive, descoperim maniera specială, originală şi dihotomia aparentă a lui Pluton ce 
pot interveni dintr-un tratat de pace sau într-o înțelegere cu o structură financiară internațională, fapt 
ce devine deosebit de interesant pentru un pasionat de astrologie. Pluton devine planetă mediatoare 

în opoziţia pe care Marte o realizează cu Chiron. În felul acesta, doar în aparență va încuraja 
libertatea de exprimare la nivel social sau orice răzvrătire abordată din interior pentru a anula sau 
combate valorile tradiționale, vechile metode, ca apoi, după ce scânteia se produce, să poată 
interveni prin trigonul cu Lilith şi să strice iremediabil binele care a supravieţuit. În felul acesta, 
înțelegem că momentul martie 2012 ne aduce o scânteie pe care apoi, din exterior, cineva o va 
exploata, cu o exprimare bine studiată şi un mesaj social construit cu mare atenţiei. Uranus din 
Berbec va încuraja un Marte retrograd, certat cu toată lumea, dar, prin conjuncția cu octava sa 
inferioară — Mercur — aflat în postură debilă, va face pe plac altora, se va compromite prin a face 
front comun pentru a împlini un deziderat în care nu crede. 

Dacă în primele 20 de zile ale lunii mai existau voci care se lăsau impresionate de aparenţă, 
momentul 22 martie, când luminariile participă la formarea steliumului pe zodia Berbec, element 
esențial într-o configurație numită Nicovala, în care la un colţ găsim asteroidul Junon şi Capul 
Dragonului, înţelegem că, avansând spre finalul lunii, lucrurile nu se rezolvă deloc, ci devin din ce 
în ce mai clare, că disputa se acutizează şi că undeva, într-o zonă mică, declarată neutră, într-un 
spațiu lipsit de calitatea de a se apăra sau riposta, marile forțe astrale vor acționa pentru a se 
detensiona. În acest moment încheiem şi seria aspectelor pe care Marte le face cu Pluton, Lilith, 
Jupiter (trigon), Junon (careu), Chiron (opoziţie) şi se depăşeşte şi conjuncţia pe care Luna neagră o 
împlineşte cu Jupiter, pe 17 martie. Ultimul eveniment al lunii, intrarea lui Junon în mers retrograd, 
până pe 17 iulie 2012, aduce o notă dramatică impulsurilor şi trădărilor de care vom avea parte în 
această lună. 

Totuşi, nu trebuie să cădem în capcană tragicului sau a penibilului, aducând în discuție 
dramatismul contextului astral al lunii martie pe picior de egalitate cu surpriza, cu neprevăzutul. 
Cine are urechi de auzit, ochi de văzut şi minte să înţeleagă va şti că tot ceea ce se programează în 
martie este supus unui risc major şi, fie că studiază astrologia, fie că este interesat de geopolitică, va 
înțelege că nimic din ceea ce se va consuma nu este supus hazardului. Partitura în care se scrire 
această secvență este însă originală şi nu va conta în care sector se va consuma, ci cât de mulţi vor fi 
prinşi în explozie. Judecând după faptul că beneficii Jupiter şi Venus sunt în Taur am fi înclinați că 
considerăm că este un semn de bun augur, însă prezența lui Lilith acolo pătează şansă, schimbă 
decizia finală în ultimul moment, dar nu total, doar cât bucuria să nu fie întreagă şi prin caracterul ei 
incomplet nici să nu poată dăinui prea mult, adică să nu poată depăşi cadrul acestui an fără o 
ajustare ulterioară. Sunt afectate obiectele de patrimoniu, relațiile cu publicul, gândirea abstractă, 
libertatea de creaţie şi validitatea produselor vechi. 

Provocarea este însă elementul cel mai neplăcut al lunii. Tocmai de aceea avertismentul 
merge spre această zonă şi recomandarea de asemenea. Cei care se declară învingători înainte de a 
se încheia luna vor fi de fapt şi primii învinşi. 


Al doilea cadran al anului, aduce în primele două luni ale sale un respiro activ, o formă 
de linişte aparentă, pe care unii o vor lua ca pe o finalizare a unui demers sau chiar ca pe un final de 
drum. Din capul locului, cea mai importantă lună dintre acestea trei şi, poate, cea mai importantă de 
peste an este luna iunie care ne aduce schimbări spectaculoase de situaţii prin trecerea lui Jupiter în 
Gemeni, împlinirea primului careu Pluton-Uranus, retrogradările lui Neptun şi respectiv Chiron, dar 
şi careurile pe care Jupiter le va împlini cu Neptun, pe 25 iunie, şi respectiv Axa Dragonului, pe 27 
iunie. Dacă luna aprilie conține, ca decisive, un trigon al lui Uranus cu Junon, un careu Marte-Junon 
şi două careuri pe care Chiron-Junon şi Chiron-Axa Dragonului, luna mai ne face cumva trecerea 
spre tensiunea şi explozia de energie ce va veni în iunie, aducând un trigon/sextil a lui Uranus la 
Noduri Lunii, cu unghiul cel mic spre Nodul Sud, ceea ce îi dă acestuia posibilitatea de a media 
direcția acestora, un careu Neptun-Junon, o trecerea a lui Junon retrograd în Scorpion, dar şi câteva 
aspecte pe care Marte le împlineşte cu Nodurile (careu), Pluton (trigon) şi Chiron (opoziţie). 

Se mai menţin încă acele configurații formate în luna martie, ceea ce denotă o continuitate în 
descreştere a anumitor componente legate de dinamica socială cum ar fi: aripile de pasăre (Marte- 
Junon-Pluton-Uranus), Nicovala (Pluton-Chiron-Uranus-Junon). Acestora li se vor adăuga un careu 
în T atipic în a doua parte a lunii mai, format din Jupiter-Neptun-Junon, o nouă configurație, în 

iunie, aripi de pasăre cu Pluton-Chiron-Uranus-Jupiter, mult mai importantă decât cea din Junon 
împlinită anterior. 

Dinamica astrală ne duce cu gândul la o construcție detaşată de întregul context astral al 
anului 2012, ca şi cum s-ar forma o celulă diferențiată de toate celelalte îndemnuri sau evenimente 
şi care este în stare, prin complexitatea evenimentelor pe care le predispune, să genereze şi să 
împlinească conjuncturi ce pot fi de o importanță majoră pentru destinul individual. Liniştea din 
aprilie, contactul în crescendo cu aspectele din mai, ne aduc o explozie de dinamism în iunie, menit 
să împlinească într-un act de o supremă eleganţă şi forță ceea ce am gândit sau intenţionat în luna 
anterioară sau cu cel mult două luni în urmă. 

Cei care se vor lăsa păcăliți de siguranţa lunii aprilie, cei care, privind suita acestora din 
aprilie, vor considera că sunt pregătiți pentru orice situație şi că dispun de rezervele necesare pentru 
a se ridica deasupra mediei şi a finaliza proiectul inițiat sau demersul în care se implică, se vor 
înşela. Luna iunie le va aduce surprize neobişnuite şi tendința de a devia de la schema inițială, 
ameţind în vârtejul câştigurilor uşoare şi a muncii superficiale. Chiar de la debutul ei, luna iunie ne 
agasează cu tulburări majore ale convingerilor, cu devieri de la rolul pe care ni l-am atribuit în 
ultimele două luni dând tonul unor evenimente care ne vor face să exploatăm un singur tip de 
imagine, cea a victimei, martirului sau a celui asupra căruia se practică cele mai insistente şi 
nefericite erori ori abuzuri. Nu are importanţă dacă acestea sunt percepute în urma unor evenimente 
reale sau sunt reacţii disonante la nişte conjuncturi pe care nu le înțelegem deplin, important este că 
subiectivismul afectiv este cel care va da tonul şi, cum este uşor de dedus, sentimentele rele vor 
întări gândirea parazită, acele gânduri care duc spre comunicare defectuoasă şi înlocuirea 
argumentului prin ordin sau chiar forță. 

Dacă la nivelul vieții personale aceste elemente, oricât de intense şi negative ar fi, pot fi 
reparate, la nivel public, pasul greşit, mai ales prin legiferare, atestare, document scris sau înțelegere 
mediatizată asupra căreia nu se mai poate reveni decât printr-o mobilizare masivă, pot genera efecte 
negative ample cu efect ireversibil. Venus atunci când trece prin Gemeni, şi când mai are şi mers 
retrograd, poate face din spectacolul social un circ de cea mai joasă condiţie, fiind capabilă de 
agresiune verbală şi fizică sau de a dovedi că deciziile sale inspiră teamă, atrag atenţia sau pot 
domina sfera socială, chiar dacă sunt eronate sau poate chiar catastrofale, în aşa fel încât să rămână 
în istorie. Această zodie aduce o atracţie stranie către istorie, pentru a face din marile evenimente 
ale lumii medalii cu care să umble atârnate la piept şi cu care să ia ochii mulțimii stupefiată de 
struţocămila ce are grai uman şi maniere de maimuţă. 


Aprilie debutează cu Luna pe cuspida dintre Rac şi Leu neimplicându-se în evenimentele 
majore pe care contextul general, cel abordat în această prezentare, îl indică. Este însă consemnată 
această poziție pentru că indică intrarea în fereastra trigonului Lună-Soare când Soarele se află încă 
în careu cu Pluton şi care reprezintă, ca un recul născut dintr-un accentuat instinct de apărare, o 
desprindere de o nemulțumire, de o persoană care apasă relaţia cu tensiune, critică, probleme, 
complicaţii, indecizie sau chiar agresivitate. Nu vom fi în stare să judecăm cu mintea, ci doar cu 
inima această situație şi tocmai de aceea începutul lunii aprilie va fi marcat de o retrospectivă 
afectivă, fie prin întâlniri concrete cu cei pe care nu i-am mai văzut de mult timp, fie sub forma unei 
călătorii mentale. Cu toate că îndemnul de a retrăi trecutul, cu intenţia de a repara ceva la el, de a 
rezolva eşecurile interacțiunilor anterioare, este puternic, nu este indicat să facem asta, dar nici să 
refuzăm impulsiv, brutal ori lipsit de vreo explicaţie plauzibilă. A da dovadă de tact acum, la 
început de aprilie, generează un val de energie pozitivă care ne va cuprinde întreaga lună şi care 
poate oferi o depăşire a situaţiilor penibile, a problemelor printr-un gen de experimentare de care 
ne-am temut pentru că, intuitiv sau rațional, am ştiu că nu poate fi consumat ca atare. 

Ziua de 4 aprilie este presărată cu evenimente stranii. De această dată, nu sentimentul este 
cel care ne trage spre trecut, ci dorința de a acumula, revendicările lipsite de simţ practic, agitația, 
imprecizia sau erorile săvârşite prin lucru manual. Ziua este marcată de dispute, interacțiuni în care 
este implicată situația profesională, locul de muncă, relațiile de subordonare, structurile 
administrative. Deşi acesta este un element particular, este integrat în această expunere generală 

tocmai pentru că are darul, pe principiul “buturuga mică răstoarnă carul mare”, de a aduce o 
întoarcere la situația începutului de lună şi să constatăm că efortul pe care l-am făcut să ne împăcăm 
cu trecutul sau să fugim de el s-a dus pe apa sâmbetei. 

Ulterior acestui moment, pe 6 şi 7 aprilie, când Luna se află în plin tranzit prin Balanță, şi 
când trece prin faza de Lună plină, dar şi prin opoziția cu Uranus, integrându-se în aspect prin 
calitatea de “distribuitor de lumină”, Chiron întăreşte aspectul de careu cu Junon şi Axa 
Dragonului, punând la grea încercare relațiile personale, judecata limpede, sentimentul de 
apartenenţă, iar vechile înțelegeri sunt acum puse la masa tratativelor pentru a se vedea dacă mai 
corespund timpurilor pe care le trăim. Acest segment psihocomportamental atunci când este raportat 
la contextul politic al unui stat, indiferent care este el, duce la decizii incorecte, la o tendinţă de a 
ascunde erori şi de a disimula o involuţie a conştiinţei şi a moralității. Sunt convins că unii vor fi 
rezervaţi văzând că pun pe picior de egalitate moralitatea şi comportamentul politic al unor 
personaje. Nu, în mod sigur nu se întâmpla acest lucru, dar aceasta este traducerea mesajului astral 
şi mă simt obligat să-l inserez exact aşa cum se prezintă el nu după cum îi văd eu sau oricare alt 
pasionat de astrologie, istorie sau geopolitică pe aceştia. Sunt absolut convins că dacă vor mai exista 
persoane care consideră că a devia de la schemele demagogice ale unei platforme politice utopice 
vor progresa în sondaje, se înşeală. Intervenţia lor, momentul de ridicare, de evidenţiere, va fi însă 
momentul când raza de lumină se va întrezări dincolo de nori şi tot acum ea se va întuneca pentru a 
nu mai apărea în această formă niciodată în timpul acestei vieţi. 

Saturn se va situa în fereastra momentului de Lună plină din Berbec, iar Venus se menţine 
încă în fereastra conjuncţiei cu Coada Dragonului, semn de erori majore în sectorul personal, chiar 
de scandal social pornind de la un element personal compromițător ce va ţine capul de afiş al 
tabloidelor. 

De la 10 la 14 aprilie evoluţia va fi mai mult în sectorul privat, chiar dacă pe 10 aprilie 
Pluton intră în mers retrograd şi pe 14 aprilie Marte întră în mers direct şi, teoretic, intervalul 10-14 
aprilie, când cei doi sunt împreună în mers retrograd, dar şi relația de trigon şi conjuncţie pe care 
Lună o va împlini în mod succesiv cu Marte şi respectiv Pluton, se constituie ca un balsam, ca o 
protecție de factură socială aplicată potențialului distructiv al relație dintre Marte şi Pluton. 
Calitatea de “distribuitor de lumină” pe care o are Luna reface triunghiul regal de pe semne de 
pământ pe care Marte, Jupiter şi Pluton l-au format toată luna lui martie. În felul acesta, se vor 
reedita unele din subiectele de discuţie ale lunii anterioare fără a se reuşi integrarea lor în acest 
context. Multe vor rămâne neclare sau se vor consuma în mod superficial. Aşa ne vom da seama că 
nu chemarea spre trecut este negativă, ci dorințele necontrolate, acelea pe care le menţinem în sfera 
preocupărilor personale dintr-o lăcomie stranie. Ultima zi de Capricorn (Luna în Capricorn) aduce 
Ultimul Pătrar în postura de integrator pentru relaţia de opoziție Soare-Saturn. Sunt adoptate decizii 
greşite însă nimeni nu-şi va asuma eroarea, fiecare va da vina pe celălalt. Această relație de 
agresiune prin grabă, viteză, pripeală, pentru că primeşte un trigon Lună-Lilith când Luna se afla în 
relație de careu cu Saturn retrograd, ne sugerează că momentul 13 aprilie ne aduce în centrul 
atenţiei evenimente care s-au mai consumat în trecut şi tot aşa, încărcate de eroare ori dramatism. 

Revenirea lui Marte la mersul direct în 14 aprilie ne aduce o uşurare până la finalul lunii 
când acesta trece prin careu cu Junon. Uranus, agresat de conjuncţia cu Soarele, de calitatea de 
planetă mediatoare opoziţiei Venus-Junon, dar şi de conjuncția lui Venus-Coada Dragonului, fiind 
obligat să ne ofere soluții creative ori să dea dovadă de inventivitate în situaţi noi, ne întăreşte 
convingerea că doar prieteniile vechi sunt cele care se mențin. În același registru al relaţiilor 
personale, jovialitatea şi echilibrul pe care, dacă le-am fi amintit cu o lună în urmă, ne-ar fi părut ca 
un moment umoristc, devine elementul de rezistenţă şi trăsătura definitorie a lunii aprilie. Abia spre 
final vom realiza că nu contează cât de intensă este dinamica socială, cât de negativă poate fi o 
declarație politică, importantă este armonia din familie, din relațiile personale. 

Finalul lunii aprilie ne introduce deja în atmosfera lunii mai şi ne aduce o uşoară dizarmonie 
în relațiile cele mai stabile prin faptul că se va încerca o redimensionare a acestora. Se încearcă o 
asociere cu un membru al familiei, promovarea ori susținerea pentru avansare a unui prieten 
apropiat s.a.m. d situaţie care nu se poate finaliza aşa cum am stabilit inițial. 

În ansamblu, luna aprilie lucrează mai mult în sectorul personal şi tocmai de aceea valorile 
personale, cele pe care le-am construit din timp, fie prin educație, autoeducație sau cele pe care ni 
le-am însuşit prin studii, vor fi invocate cu prioritate în această lună. Totuşi elementele definitorii 
ale acestei luni ne duc spre o finalitate ce se va consuma în iunie şi de aceea oricât de bine ne-ar fi 
nu este deloc indicat să ne consolăm cu gândul că de acum încolo aşa va fi, pentru că această eroare 
de gândire va fi sancționată dur în iunie când vom vedea unde trebuie de fapt să ajungem. 


Luna mai ne aduce la lumina una din cele două direcţii importante pe care Uranus, aflat în 
tranzit prin Berbec, ne-o înfăţişează: dezvoltarea personală. A fi conştient că ai nişte limite, a 
încerca să ţi le cunoşti şi a dori să ştii mai multe despre propria structură, a trece de la nevoie la 
împlinirea unui ideal reprezintă tot atâtea etape pe care le poate un individ aborda pentru a se 
dezvolta, trigonul Uranus-Junon, împlinit la grad perfect chiar în prima zi de mai, ne trezeşte, ca un 
preambul la careul Uranus-Pluton de luna viitoare, dorința de a cunoaşte mai mulți oameni, de a 
împărți cu ei sentimente nobile, de a ne impune un program asiduu de studiu pentru a ne îmbogăți 
nivelul de cunoştinţe pe care apoi să le împărtăşim cu ceilalți, ne duce într-o zonă a efortului 
susținut în care bucuria de a fi mai puternici şi mai eficienți va fi egalată de un orgoliu trist, 
dependent de recunoaştere şi apreciere. 

Pe fundal, armonia şi sunetele echilibrate, ce ne vin din partea lui Uranus şi din relația lui cu 
Junon, chiar şi orgoliile par mici păpuşi de plastic pe care înveți, cu timpul, să le iubeşti şi să le 
găseşti locul potrivit în existența proprie. Spre deosebire de mai 2011, când planetele erau grupate 
în zona Berbec Taur, aducând o puternică determinare, acum astrele sunt răspândite peste tot 
zodiacul, practic din 12 zodii, doar 4 nu sunt ocupate de planete, ceea ce ne aduce un cer destul de 
răsfirat şi o tendinţă de a ne risipi în proiecte de mică anvergură, de a ne consuma energia fără rost 
şi cu o mai mică eficiență. Zodiile Rac, Leu, Scorpion şi Vărsător, având prin elementul apă (Rac şi 
Scorpion), dar şi prin calitatea ce derivă din axă (Leu- Vărsător), puternice valenţe emoționale, vin 
să ne avertizeze că sectorul sentimental este cel vitregit acum. Luna mai vine deci cu nevoia de a ne 
dezvolta pentru a ne echilibra emoţiile, pentru a ne susține unii de alţii şi, în felul acesta, pentru a ne 
descoperi care este sufletul cel mai potrivit pentru a ne împărtăşi din secretele sale, pe care să-l 
avem aproape şi pe care să-l solicităm pentru cele mai delicate recomandări, sfaturi sau pur şi 
simplu pentru a ne umple golul pe care zona intimă din jurul corpului o indică uneori. Dacă un 
careu pe care Marte îl ridică la Axa Dragonului poate fi un element de dezechilibru, clipa în care ne 
putem pierde încrederea într-un apropiat sau într-o metodă, când ne decidem să nu mai urmăm un 
sfat, să nu mai fim membri într-o organizaţie sau când nu ne mai convine un anume canal de ştiri ori 
un serial, când ne decidem să plecăm de acasă pentru a ne afla un rost în viață sau când ne mutăm, 
dintr-un moft, locaţia este şi secunda când înlocuitorul este ales foarte prost. A schimba este potrivit 
în orice moment, dacă înlocuitorul este un element superior şi dacă valorile pe care le acumulăm 
prin modificare sunt cele care ne duc spre creştere şi dezvoltare, dar a regresa prin schimbare este 
un element care întristează şi doare deopotrivă. De aceea, şansa magică a acestei luni, care vine la 
începutul lunii prin trigonul lui Uranus cu Junon, are importanţa sa. A desconsidera jocul vieţii, cu 
efortul şi consecinţa sa — progresul — atrage după sine acum, când invitaţia ei este sever regăsită în 
mesajul astral, un eşec în cascadă, iar inserția socială va avea puternic de suferit. 

Într-un tandem greu de înţeles chiar şi pentru un astrolog obişnuit să lucreze cu elementele 
abstracte ale simbolurilor astrale, trecerea de la revolta împotriva propriilor dorinţe, împotriva 
propriilor idealuri, la autoagresiunea vizibilă sau mascată, ce ne duce spre companii de proastă 
factură sau spre a ne ataşa, fără voia noastră, de persoane-lipitori pe care suntem obligați să le 
hrănim întregul an 2012, trecerea de la careul Marte-NN, la careu Neptun-Junon face din luna mai 
una năucitoare la capitolul stres, bruiaj, cicăleală, teamă de eşec, angoasa că boala fizică îşi sapă loc 
în cele mai lipsite de apărare zone sau că un personaj vine şi sădeşte teamă în locul cel mai 
vulnerabil. 

Dacă în sfera relațiilor personale aceste situații pot fi uşor combătute printr-o conduită de 
viață echilibrată, fără clevetiri, fără sporovăială, fără invidii, cu o serioasă înclinaţie spre studiu, 
respect faţă de oameni, meditație, la nivel social mecanismele sunt mult mai puternice. O simplă 

teamă din sfera personală, în social poate transforma o impresie, o reacţie, o critică într-un fenomen 
de masă. Între 1 şi 9 mai Luna parcurge un arc de 120 de grade de zodiac de la conjuncţia cu Marte 
la conjuncţia cu Pluton, aducând în secret informaţii, provizii, îndemnuri şi speranțe celor care duc 
pe umeri misiuni sociale importante. Intervalul 1-9 mai este unul trist, complicat, de bază în analiză 
pe care liderii lumii doresc să o aplice lunii iunie 2012. Judecând după faptul că acest interval este 
dominat, nu de Lună, ea doar are rol de mesager, curier, ci de trigonul Uranus-Junon, apelul la 
valorile personale este cât de poate se serios şi important. În felul acesta, oamenii cu o ecuaţie 
personală puternică vor interveni şi-şi vor face cunoscute ideile, iar cei care parazitează vor căuta 
cel mai fertil loc de care să se lipească şi să-şi ducă mai departe existenţa anostă. Aşa cum de multe 
ori am invocat în analizele săptămânale, dar şi în cele aplicate anilor calendaristici, dincolo de 
evenimentele istorice rămân oamenii şi faptele lor, dincolo de conjunctura astrală care îndeamnă 
masele la reculegere, depăşire, progres şi elevare, rămân câteva făpturi care dau tonul acestor 
schimbări. Aceste fiinţe de lumină au darul de a ridica steagul şi de a lansa sunetul de start. Fiind 
foarte multe variabile în joc, nu putem şti care sunt aceste persoane, care dintre ei vor fi uşor de 
recunoscut, pentru că pe firmamentul vieţii sociale a lunii mai nu vom vedea decât două tipuri, două 
categorii: ființele de lumină şi paraziţii. 

Dacă perioada 1-9 mai este o perioadă de analiză, sinteză, prelucrare de idei, tratative, 
întâlniri, mese rotunde, intervalul 11-13 mai, cu momentul de maximum în 12 mai pe sextilul 
Pluton-Chiron, ne aduce secunda de patimă, ipostaza când cele două categorii de lideri ies din 
bârlogurile lor pentru a-şi lansa mesajele. 

Relaţia lui Pluton cu Chiron este chiar şi pentru astrologii experimentați una extrem de 
stranie. Pluton, reprezentând Voința, Martorul, şi Chiron pe Vindecătorul tenace, la prima vedere 
întâlnirea celor doi ne-ar sugera o recompensă pe care am putea-o primi din partea universului, a 
divinității, a unui prieten drag sau din partea unui admirator misterios. În realitate, vibraţiile celor 
doi, fiecare din zodiile pe care le tranzitează sunt cât se poate de incompatibile pentru o asemenea 
fuziune. Dacă Pluton este cel care lansează anul acesta o dihotomie aparentă, aruncându-ne în voia 
unui destin pe care suntem obligaţi să-l reconfigurăm din mers, Chiron din Peşti îşi caută originea 
slăbiciunilor şi a durerii, a bolii şi disperării prin izolare de lume, prin refuzul ei, prin interiorizare, 
meditații, prin reducerea cercului de prieteni, diminuarea cheltuielilor, abandonarea unui proiect, 
adică prin debarasarea de tot ceea ce 1 se pare că reprezintă o cauză a suferinței sau bolii. Totuşi, 
fuziunea celor doi ne duce într-o zonă publică în care nici Pluton nu doreşte să intervină, pentru că 
se va confrunta cu momentul adevărului, dar nici Chiron, pentru că asta implică încălcarea 
legămintelor de refuz, a regulilor morale de la care şi-a propus să nu se abată. Semnul de progres va 
fi acela care va veni prin schimbul realizat între centrele de putere, între indivizi, între instituţii. Cel 
în cauză, pus în situaţia de a se desfăşura, de a iniția un proiect nou, de a prezenta rezultatele 
muncii, trece prin momente delicate în care nu-i vin cuvintele potrivite în gură, nu găseşte fondurile 
necesare, întârzie la întâlnire, nu este invitat, nu are auditoriul potrivit, nu este inspirat ş.a.m.d. În 
felul acesta, salvarea vine din aceeaşi întâlnire, conjunctură, locaţie, însă de la un alt individ sau 
centru de putere, care realizează, prin intermediul sextilului dintre cei doi, o rezonanță subtilă 
pozitivă cu intenţia celui în cauză. Doar aşa poate fi explicată intervenția celor doi şi doar aşa putem 
beneficia de şansa de a ne ridica, nu de a cădea în ridicol, chiar şi atunci când suntem în criză de 
idei, inspirație sau în imposibilitatea de a duce la bun sfârşit un demers. Aşadar, dacă avem şansa să 
înțelegem conjunctura socială prin prisma acestui tipar, adică să identificăm corect cele doua tabere, 
să ne amintim de unghiurile dintre cei doi şi să nu plecăm la drum neînsoțiţi, indiferent dacă 
însoțitorul are sau nu calitatea morală ori pregătirea profesională necesară pentru a ne oferi sprijin. 
Misterioase sunt căile Domnului! 

Finalul lunii mai, după ce Marte îşi împlineşte pe rând trigonul cu Pluton şi respectiv 
opoziția cu Chiron, ne lasă în compania lui Junon care, mergând din 26 martie în mers retrograd, 
trece pe gradul anaretic din Scorpion, punându-ne în situaţia de a fi nerecunoscători celor care ne-au 
sprijinit, de a ni se părea că avem de oferit o plată pentru un ajutor gratuit, că ni se pretinde un 
serviciu imposibil de realizat sau, în cazuri cu adevărat negative, a sosit momentul ca viclenia să 

iasă la lumină şi cei de pe margine să asiste la scene magice sau apocaliptice în care imposibilul să 
devină posibil, în care colosul să se despartă şi când izul de revoltă sa ne stropească pe toţi. 

Luna mai trebuie să fie o lună a înțelepciunii, o lună a dezvoltării personale a 
divertismentului spiritual, nu pentru a ne destinde şi a risipi ipostazele unice, ci pentru a ne pregăti 
să întâmpinăm luna iunie a anului 2012, ce ne va aduce o anume intensitate evenimentelor, aşa cum 
nu am avut parte de mult timp, iar cei tineri, niciodată. 


Luna iunie se ridică deasupra celorlalte, la fel cum s-a întâmplat şi în ultimii doi ani, însă, 
de această dată, nu doar prin implicarea lui Jupiter, ci şi prin consumarea unor evenimente astrale de 
o mare însemnătate pentru anul 2012. 

Opoziția lui Jupiter cu Junon ne introduce, chiar din primele zile ale lunii, într-o atmosferă 
de intrigă şi complicaţii relaționale. Aspectul predispune la dezamăgiri şi corelaţii stranii, lipsa unei 
judecăţi solide şi o precară înţelegere asupra faptelor sau asupra conjuncturilor sociale în care 
suntem integrați. Acest început de lună se produce cu Luna în Scorpion, după ce, pe final de 
Balanţă, ea a împlinit o conjuncţie cu Saturn, în noapte, încercând să ne stabilizeze sentimentele, să 
ni le aducă pe un făgaş normal. Din nefericire, această conjuncție se produce în noaptea de 31 mai 
spre 1 iunie, motiv pentru care nu putem beneficia de acest îndemn decât cel mult până la mijlocul 
zilei când Luna trece în cădere (Scorpion). 

Din tot tranzitul său în Scorpion, rece şi umed, marcat de rememorarea complexelor de 
inferioritate, cu reiterarea unor complicaţii relaționale asupra cărora nu era necesar să revenim, 
momentul conjuncţiei cu Junon din 3 iunie, când se integrează în opoziţia Jupiter-Junon şi când se 
declanşează practic seria evenimentelor rezervate lunii iunie, este de altfel un moment de referință 
al acestei luni. Careul în T atipic pe care îl formează Luna acum implică în relații negative nu doar 
Junon şi Jupiter, nu doar spiritul de echipă şi dorinţa de a schimba optica grupului pentru a o face 
conformă cu viziunea personală, individuală, ci şi Axa Dragonului, destinul, proiectele ample, 
misiunea sau Neptun, visul de a împlini un ideal imposibil sau foarte îndrăzneţ, de a cuceri lumea 
sau de a oferi vieţii un caracter social mult mai pronunţat ne aduce în punctul de a decide haotic, 
fără luciditatea pe care ne-am dezvoltat-o în luna anterioară, de a ne grăbi în a trage concluzii şi de a 
considera că vinovatul este cel care se evidențiază primul din mulțime. Viclenia stranie care ne vine 
din acest tranzit pe cuspida dintre Scorpion şi Săgetător ne aduce o mare putere de convingere şi o 
uşurinţă în a ne transfera ideile, în a ni le implementa, în a ne găsi cel mai simplu şi minunat mod de 
a ne simţi bine. De altfel, aceasta este şi calitatea cu care Săgetătorul vine în tot zodiacul, abilitatea 
de a se detaşa de marasmul acestei lumi şi de a trăi pentru sine momente de încântare şi gratitudine 
în nişte împrejurări în care celelalte semne zodiacale cad pradă exaltării, tristeţii, durerii sau 
ambiției de a înfăptui ceva, de a clădi, a cumula sau risipi realitatea înconjurătoare. Fiind acum într- 
un contrast evident, cu Jupiter lezat în centrul de greutate al demersului său — ceilalți, anturajul, 
oamenii, socializarea — această descindere apărută la început de lună ne duce în punctul în care 
construim un paradox al Săgetătorului, acela care se sprijină prin tăcere, prin necuvinte, prin gesturi, 
acela prin care atrage atenția prin izolare sau îndemnul spre a părăsi lumea ori a o ignora. Pentru un 
astrolog, semnalul acesta este ca o febră în cazul unei infecții, imediat trebuie mers la medic şi 
urmat un tratament potrivit. Mulţi însă vor considera că temperatura le creşte pentru că au o viaţă 
agitată, pentru că se agită, sunt dinamici, se consumă, iar oboseala sau senzaţia de rău fizic, 
emoțional ori obstrucțiunile nefireşti pe care le primesc din mediu nu sunt altceva decât semnul că 
ei reprezintă elementul pozitiv din ecuaţie care, printr-un proces firesc, acela de supraviețuire a 
elementului majoritar, se încearcă înlăturarea lor. Luna plină din Gemeni din 4 iunie ne va aduce o 
dovadă clară asupra faptului că fără o educaţie în acest sens, a menține în desfăşurare o ambiţie, a fi 
în tensiune pe o ideea, a o încuraja spre desfăşurare este necesar să se facă apel la un set de reguli 
care nu se dezvoltă în raport cu lumea, ci cu o cunoaşterea empatică pe care să o aplicăm naturii 
subtile. Asta implică detaşare, elevare, a ieşi din sfera şi vraja acestei materii triste care ne întunecă 
mintea şi ne ţine captivi într-o rememorare tristă. Luna plină din Gemeni, împlinită în aceeaşi zi în 
care Neptun intră în mers retrograd, ne lansează un avertisment asupra demersurilor sociale pe care 

le realizăm în această lună, asupra sincerităţii, curajului de a răsturna suita de valori pe care ceilalți 
le afişează în jurul lor ca fiind etaloane de moralitate şi normalitate. 

Ulterior acestui moment, cu recomandările deja primite, fiecare o ia pe drumul său, pe calea 
sa după cum îi este educaţia sau vibrația. Dacă în intervalul 1-4 iunie se poate observa un consens, o 
coeziune de grup, o înclinaţie spre o asociere şi relaţionare, după 4 iunie oamenii se simt mai bine în 
singurătate, lucrând în solitudine, desprinzându-se de grup. Judecând anturajul după trăsăturile 
eronate ale lui Venus retrograd, adică cu o atitudine de crispare şi îmbufnare, cu nemulţumire şi 
sfidare, dar în gura mare, pe stradă, pe podiumuri, pe la posturile tv sau prin presa, apropierea Lunii 
de Pluton, împlinit în 6 iunie, ar trebuie să fie momentul când cei nemulţumiţi să dea lovitura. 
Lucrând, însă, într-o dizarmonie totală, conjuncţia Lunii cu Pluton şi implicit careul cu Uranus, se 
produce când Soarele şi Venus trec printr-o conjuncție la grad perfect, dar cu Venus retrograd. 6 
iunie devine o zi de tristă amintire, când toate planurile şi schemele de gândire sunt date peste cap, 
când nevoile personale se înscriu într-o altă bandă decât cea în care acționăm, adică o zi în care una 
spunem şi alta facem, surprinşi, de altfel, de cum sunt aşezate evenimente, de finalitatea lor. Pentru 
a ne linişti cumva gândurile şi a ne regăsi un echilibru vom face apel la perioada 1-4 iunie, poate 
chiar la persoane cu care am colaborat în intervalul acela. Sfaturile lor, soluţiile, rezultatele muncii 
lor obţinute în individualitatea ultimilor zile atunci când sunt aduse într-o schemă comună, într-o 
discuţie, într-o întâlnire sau în munca pe echipe, vor fi mult mai apreciate şi bine integrate în planul 
social. 

Trecerea Lunii în Vărsător, în intervalul 7-9 iunie, ne aduce o nouă desprindere de grup, o 
nouă dezicere de idealurile comune. Ca şi cum dezorientarea ultimelor zile nu ar fi existat, pasul 
făcut spre solitudine are acum, prin Vărsător, o notă de revoltă, dovedind mai curând un 
comportament antisocial, decât unul de avertizare sau unul pacifist. Mercur, intrând în conul 
opoziţie cu Pluton, ne încurajează să spunem lucruri grave, să aducă la lumină din străfundurile 
fiinţei observaţii pe care le-am realizat la începutul lunii, iar altele, care sunt, de altfel, cele care se 
vor menţine ca impresii sau reproşuri până la finalul lui 2012, au fost remarcate chiar de la 
începutul anului. Nu este un moment de retrospectivă, ci mai curând unul de frustrare, de negaţie, 
de negativitate care ne face să ne trezim brusc în miezul unul conflict, în mijlocul unui grup pe care 
să-l criticăm, să-l respingem şi să-l apreciem după intensitatea acestor elemente negative, pierzând 
din vedere că retrogradarea lui Chiron, ce va începe din 12 iunie, înseamnă întoarcerea la moralitate 
şi sancţiunea comportamentului negativ antisocial. 

În 11 iunie, pe aceste acorduri triste, compulsive ori încărcate de un dinamism complicat, 
Jupiter intră în Gemeni deschizându-ne o nouă perspectivă, de această dată vizibilă prin evenimente 
sociale asupra cărora nu mai putem medita, reveni sau pe care nu le mai putem ajusta, ele vin şi ne 
învăluie mergând spre o finalitate pe care nu o mai putem schimba. Aşa după cum se poate înţelege, 
ceea ce suntem invitaţi de contextul astral să săvârşim în prima jumătate a lunii, ne va fi de referință 
pentru următoarele 12 luni, cât Jupiter va trece prin Gemeni. 

Luând totul în uşor sau privind viaţa ca pe un joc febril, sever, vom considera că îndeplinim 
condiția esenţială pentru a reuşi în demersurile pe care le avem de finalizat. Intrarea lui Chiron în 
retrogradare când Luna şi Uranus traversează o conjuncţie ce întăreşte careul dintre Uranus şi 
Pluton, dar şi careul în T format prin opoziţia lui Pluton cu Mercur, semn de descindere majoră pe 
spațiul public, de conflicte pornind de la un angajament şi va impune readucerea în discuţie a unei 
problemei importante pe care o are anul 2012, cea legată de gestionarea resurselor, de împărțire a 
profitului rezultat. Acestea devin, practic, preambulul careului pe care Pluton şi Uranus îl împlinesc 
în 24 iunie şi care ne aduce frământări interne, identificarea elementelor periculoase de 
incompatibilitate, amplificarea lor prin intervenţia unui factor extern şi necesitatea intervenţiei în 
această ecuație a elementului apă, fie printr-o poziție planetare din horoscopul personal, fie, dacă 
este vorba despre grupuri, asociaţii sau naţiuni, de intervenția unui nativ născut în semn de apă, 
pentru a tempera intensitatea focului, caracterul distructiv al descinderilor ori uscăciunea unui semn 
de pământ. Acest careu între Uranus şi Pluton, este primul din seria celor 7 careuri pe care cele două 
le vor împlini până în 2015. Fiind primul, este posibil ca evenimentele să ocupe acum o zonă retrasă 
a societăţii, adică să nu apară acum, pe acest unghi, primordiile conflictului, a tulburărilor sociale 

majore, ci abia în preajma zilei de 19 septembrie când se împlineşte al doilea careu. Evenimentele 
de acum se vor orienta spre a înlătura, distanța, rupe, segmenta ori a distruge ceea ce este mai 
folositor şi benefic pentru grup. Ideea de conflagrație, de adunare care hotărăşte în ce direcție merg 
statele nu are principala trăsătură a acestui unghi, ci din acest careu mai curând se va naşte o 
descindere în masă împotriva acelor centre de putere care tind să iasă din schema stabilită, de 
sancționare a copilului obraznic care nu-şi ascultă părinții nici profesorii. 

Şi pentru că o nenorocire nu vine niciodată singură, careul lui Jupiter cu Neptun, unul din 
unghiurile care aduc negativitate anului, care comprimă timpul într-un bob de muştar, cel care 
trebuie să ne ofere măsura minimă a credinței, se dovedeşte a fi o imensă piatră de moară pe care nu 
o vom putea muta din loc şi nici nu vom şti de ce. Ceea ce Jupiter împlineşte acum s-a născut, ca 
eveniment sau stare sufletească, la începutul lunii, ne-a cuprins prin dinamica şi forța sa celestă încă 
din primele minute ale lunii iunie când Jupiter a realizat că asociații pe care îi are sunt falşi, nu au 
bune intenţii Şi, pentru că aşa e muzica, a decis şi el să joace la fel. Pentru că acesta a fost îndemnul, 
acesta a fost tonul, muzica pe care o asculta acum are, asemenea careului Uranus-Pluton, tendinţe 
antisociale. Sunt astfel promovate valorile mediocre în postura de lideri de opinie şi ceilalți sunt 
obligaţi să ne asculte, iar dramatismul şi sărăcia sunt folosite ca blazoane încărcate de virtuți. Nu că 
nu ar fi, doar că mulțimii i se vorbeşte de pe poziţii fariseice, chiar de către cei pentru care 
austeritatea reprezintă o sursă de câştig. 

Ceea ce ne aduce în plus acest careu față de celelalte aspecte negative este un fel de 
lehamite, un fel de saturație care, în faza incipientă, nu poate fi controlată de nimeni. Se spune, se 
vorbeşte şi în plus se şi acţionează într-o dinamică imposibil de controlat, fără vreo şansă în a fi 
îndreptată sau coordonată. Zilele de 25 şi 26 iunie sunt deci zile de cotitură în istoria omenirii când, 
aflată în faţa conjuncturilor fără soluţii sigure, pare că totul este scăpat de sub control. Revenirea lui 
Saturn la mersul direct va apărea ca o intervenţie a unui factor de control. Se prea poate ca acest 
factor să fie din afara schemei sociale, din umbră, dintr-o zonă ascunsă şi care va interveni pentru a 
răsturna sensul revoltei, a tulburărilor sociale în preajma zilei de 27 iunie când Jupiter, trecând prin 
punctul de minim al destinului, prin Coada Dragonului, lasă într-o vulnerabilitate intensă dreptatea 
şi adevărul, justiția, moralitatea, sinceritatea şi aspiraţia spre o viață mai bună. Acesta este punctul 
cel mai de jos al anului 2012, moment de intensă durere sufletească, de deziluzie, de pierderi 
materiale în care şi factorul de decizie se află într-o totală lipsă de condescendenţă față de cei pentru 
care este folosit. Momentul când Jupiter şi Coada Dragonului se întâlnesc, când Jupiter este în exil, 
iar Coada Dragonului în domiciliu, ne poate aduce, în elementul cel mai bun şi corect, semnul de 
schimbare a legii, de preschimbare a unei virtuţi, de răsturnare a unei situații, de schimbare a 
meniului, a mediului, de inversare a condițiilor de trai, de răscolire a vieţii nu pentru a o aşeza pe un 
nou făgaş, ci pentru a o critica, sancţiona. 

Privind în contextul macro al anului, luna iunie se înscrie în rândul marilor momente din 
istorie prin descinderi de mare clasă care duc, nu doar la modificări de structuri administrative, ci şi 
la modificări în comportamentul oamenilor prin zdruncinarea conştiinţei de a fi, de a exista, de a 
avea, de a folosi, de a simţi. Implicarea acestor mari unghiuri într-o combinație atât de complexă va 
aduce o deviere a întregii structuri sociale spre o direcție necunoscută încă. Dihotomia aparentă a lui 
Pluton, ascunsă în spatele mrejelor halucinante cu care Uranus îşi ascunde evenimentele viitoare 
face parte din teatrul social. În realitate, descoperirea acestui factor ascuns, cel care va interveni ca 
element de reglare la revenirea lui Saturn la mersul direct în preajma zilei de 25 iunie, ne duce cu 
gândul la teoria conspirației, la societăți secrete, la Shambala, Saint Germaine şi la multe ale mistere 
ale lumii, enigme pentru cei mulţi, adică pentru oamenii de rând, actorii principali în acest teatru 
colectiv. Nu se poate însă anticipa domeniul de acțiune al factorului de echilibrul ce apare în finalul 
lui iunie prin revenirea lui Saturn la mersul direct, dar ar trebui să ne fie suficient că există. 


Al treilea cadran al anului 2012 nu se lăsă mai prejos şi ne aduce înainte conjuncturi 
astrale care vin cu o forță specială să continue vibraţiile lunii iunie. În acest interval, Marte parcurge 
aproape două zodii, Balanţă şi Scorpion, iar Junon împlineşte o opoziţie cu Lilith chiar în primele 
zile ale lunii iulie, aducând, prin această combinaţie, o accentuare a axei Taur-Scorpion, iar Marte 

din Balanţă, până la începutul lui septembrie, ne încurcă planurile de viitor cu o greutate specială. 
Vorbele sunt libere, ele pot zbura spre finalităţile pentru care au fost create însă fapta întârzie, se 
ascunde, devine apăsătoare, tristă, iar oamenii prea concentrați pe lucrurile neimportante. Pe acest 
fond, al intensității scăzute, Neptun se aşează în unghi de 90 de grade față de Axa Dragonului şi ne 
tulbură conştiinţa şi respectul pe care îl avem faţă de muncă, față de credinţă, față de elevarea 
socială, față de tehnologie şi informaţie. Dacă, în general, un careu al Nodurilor Lunii motivează în 
a ne depăşi o condiție deficitară de mediu, de gândire, profesională sau de natură afectivă, Neptun 
retrograd în careu cu Nodurile ne duce într-o zonă a refuzului de a depune fie şi cel mai mic efort 
pentru a ne ridica deasupra condiției muritoare. Acest aspect devine un preambul aplicat sextilului 
Jupiter-Uranus şi apoi, spre finalul perioadei analizate, a careurilor Uranus-Pluton şi Neptun-Lilith. 
Cei superficiali se vor grăbi să aducă în discuţie marea pierdere pe care o comportă această 
schimbare de vibraţie, eşecul existențial major ce survine în urma unei depresii, a unei nemulțumiri 
aplicate anturajului sau, punctual, aplicate unui individ, dar nu iau deloc în discuţie că acest refuz 
reprezintă o anticipare a ceea ce se va întâmpla în finalul lunii septembrie 2012. Lunile iulie şi 
septembrie, asemenea zodiilor Rac şi Fecioară, au acum o rezonanță specială, reuşind să 
construiască o legătură unică, menită să ne aducă intuiție şi împlinire, avertisment şi protecție, sfat 
şi devenire. Dacă Luna august nu conţine aspecte majore ce nu se aseamănă cu cele din iulie sau 
septembrie, dar nici cu celelalte luni de până acum, fiind una dintre cele mai sărace luni la capitolul 
evenimente astrale majore, nu înseamnă că valorile ei sunt mai prejos. În felul acesta, dinamica 
astrală a perioadei cuprinsă între 1 iulie şi 30 septembrie şi pasul individual vor fi în permanență 
însoțiți de un ecou straniu, vizibil pe zona publică, pe care cine va şti să-l citească îl va îndrepta spre 
progrese spirituale, spre elevare mentală, spirituală, spre realizări sociale susţinute pe o nouă etapă 
de rupturi, desprinderi şi dezamăgiri. Ceea ce vine nu ne sufocă, ci se apropie de final într-un 
crescendo lin şi, deci, oferindu-ne prilejuri multiple să ne pregătim pentru a face față zonei de 
impact. 


Luna iulie, la capitolul configurații între planetele cu mers mai lent decât Soarele, ne 
înfăţişează o singură construcție, un careul în T cardinal Marte-Pluton-Uranus activ în intervalul 5- 
30 iulie. Planetele individuale participă însă la construirea altor configurații şi în felul acesta devin 
pioni importanți prin care existența privată, impresiile personale, sunt reflectate la nivel social 
pentru a orienta grupul, conjuncturile sociale spre o anumită finalitate. 

La începutul lunii iulie, Luna se află în conjuncție cu Capul Dragonului formând un careu în 
T mobil chiar la inițierea ciclului draconitic. De partea cealaltă, Soarele, împreună cu maleficii 
Pluton şi Uranus desenează un alt careu în T, de această dată cardinal, din zodiile pe care le 
tranzitează, iar dacă îl implicăm la acest din urmă aspect şi pe Chiron ne trezim cu o configurație 
numită Aripi de pasăre, dar atipică. Se naşte, deci, ideea de competiție, de întrecere între două 
centre de putere. Valorile lunii anterioare, cele pe care mulţi nu au reuşit să le țină sub control şi 
care au avut nevoie, pentru a nu duce la un final catastrofal, de un factor de reglare, de un martor 
care să intervină în ecuaţie şi să regleze totul, devin acum scheme şi etaloane. În forfota lunii 
anterioare, în care sloganuri penibile înscrise în categoria “unde-i legea, ba nu-i legea” devin acum 
stindarde, deziderate sau politici educaționale, politici manageriale, elemente de referință în 
aplicarea unei scheme individuale. Oricât de mult calcul s-a folosit în schemele anterioare, faptul că 
aceste configurații importante se împlinesc prin participarea planetelor individuale denotă că un 
factor personal, o impresie, un gând, un moft, un şarm personal a făcut ca acţiunea să se soldeze cu 
un succes, aspect care nu era cuprins în schemă, în plan, în proiect. Devenind, pentru unii, salvarea, 
norocul care sare de unde nu te aştepţi, elementul personal, devin acum cuiul din talpă. Acest factor, 
care anterior a ajutat în depăşirea unui impas, care a făcut luna iunie celebră la capitolele valori 
individuale, valori sociale, ne aduce acum în postura de a ţine prea mult cont de ceea ce ne-a sugerat 
salvat, dar şi de ceea ce cu insistență ne recomandă. Această ipostază, ce este vizibil inserată în 
contextul astral de luminarii, va apărea unor ca făcând parte de domeniul tehnicilor de manipulare şi 
nu sunt departe de adevăr. Această intervenţie ţine de o dihotomie, de data asta reală, nu aparentă, 
ce va pune în lumină proastă liderii şi deciziile lor, consumul de produse alimentare, taxele pentru 

deplasări, staționări, taxele pe zonele de interes, dar şi alocarea, ca un favoritism făcut la vedere, a 
unor fonduri pentru spaţii lipsite de importanță în prezent sau de vreo perspectivă în viitorul 
apropiat. Acest ton este dat de participarea lui Mercur la triunghiul regal pe semne de foc, împreună 
cu Lună şi Uranus, semn că informaţia curge liber, neoprită, fără a se lua în calcul că mesajul, ce 
vine din zona lui Mercur din Leu (cădere), are o notă egoistă, este distorsionat susţinut pentru binele 
personal, pentru interesele personale, nu pentru cele de grup. Cine doreşte să privească societatea în 
ansamblu, reuşeşte să vadă că schemele sociale merg în această direcție şi că tonul, pentru toate 
aceste lucruri pe care le anticipăm, este dat chiar din 1 iulie. O uşoară opoziţie se poate manifesta în 
3 iulie, când Luna trece prin preajma lui Pluton, însă judecând după dihotomia aparentă pe care 
Pluton o lansează acestui an, intervenţia va merge mult în direcția favoritismelor, a ridicării unei 
intersecții, a grațierii sau spre o îndulcire a unei pedepse, ori sancțiuni pentru cei care se dovedesc 
neglijenți cu profesiile lor sau cu fondurile publice. Chiar dacă la capitolul fapte, începutul lunii se 
menţine cu insistenţă în această sferă, nu se poate spune acelaşi lucru despre mesaje şi declarații. Ca 
o compensare, mulţi se vor simți îndreptățiți să ridice vocea, să critice, să acuze, să-şi explice 
gesturile, să amenințe sau să-şi prezinte rapoartele de analiză pe prima jumătate a anului fără să li se 
ceară aşa ceva. Tensiunea şi nemulțumirea vor fi deci exteriorizate prin conversaţie, replici, printr-o 
vorbire lapidară, printr-o exprimare la scenă deschisă, cu repercusiuni doar în sfera relațiilor 
personale, nu şi în cea publică prin care îşi susțin mărirea şi decăderea pe alte conjuncturi. 

Aripile de pasăre, de această dată tipice, cărora li se alătură Luna, de la conjuncția ei cu 
Pluton din începutul lunii, când era în fereastra Lunii plină, şi până la conjuncțiile sale cu Jupiter şi 
Venus din ultimul punct al configuratiei, împlinite pe 15 iulie, aduce intervalului 3-15 iulie o notă 
elegantă, bazată pe comunicare scrisă şi vorbită, care încurajează ceea ce se transferă, creaţiile 
artistice, posibilitatea de a deschide, prin exemplul personal, o nouă etapă în existența personală, 
şansa de a cunoaşte oameni importanți, de a ne asocia cu fiinţe situate pe acelaşi mod vibratoriu, cu 
aceleaşi înclinații sau care să ne încurajeze calităţile pentru o devenire personale spectaculoasă şi o 
diminuare vizibilă a defectelor. Este straniu cum, într-un context astral menit să tulbure valorile 
personale, să le treacă în rezervă, să le afişeze doar pentru a fi murdărite, acuzate, lezate, apare o 
componentă a vieţi private, este evidenţiată o latură a vieţii personale care compensează, prin 
noutate pozitivă, ceea ce se stinge, ceea ce apune sau trece într-un plan al uitării. Mărirea şi 
decăderea sunt în luna iulie elemente comune vieţii private, puse în aceeaşi vitrină şi lăsate la 
admirat o bună bucată de vreme. 

Fiind un element nou, mulți îşi vor exagera calitățile şi îşi vor dramatiza peste măsură 
neîmplinirile şi eşecurile, iar momentul 15 iulie este unul menit să facă istorie în acest sens şi când 
suntem menţinuţi în această sferă a dilemelor, clarobscurului, a viitorului imperfect până în 19 iulie 
când Luna nouă ne ajută să ne decidem. Junon, care deja nu mai este retrograd şi care culege 
roadele somnambulismului pe care l-a practicat în intervalul 26 martie - 17 iulie, încearcă să repare, 
să acopere defecte, să-şi ceară iertare de la cei pe care i-a jignit, de la oamenii pe care i-a ignorat, de 
la cei cu care nu a dorit să colaboreze. Teama, incertitudinea, lipsa perspectivei îmbucurătoare, îi 
fac pe oameni să se reconfigureze, să-şi reevalueze atitudinile şi să se orienteze spre segmentul 
sentimental, să-şi amintească de valorile sufletului, de moralitate, bun simţ, de pasiunile altruiste. Pe 
acest fond, mulţi îşi vor face prieteni, dar nu vor respecta proverbul “când îți faci prieteni noi, nu-i 
uita pe cei vechi” şi crezând că au început o viață nouă, vor considera că noile cunoştinţe, relații, 
asocieri şi scheme, proiecte, îi vor scoate din perspectiva anostă dorind astfel să rupă legătura cu 
trecutul. De fapt, nu vor rupe deloc legătura cu trecutul, pentru că Junon trece printr-un loc pe care 
l-a mai tranzitat, lucrând cu energiile trecutului, nu cu cele ale prezentului sau viitorului, ceea ce îi 
păcăleşte pe mulţi că şi-au schimbat sau reconfigurat existenţa. În realitate, ei nu fac decât să sară 
din lac în puț şi, pe deasupra, ca element nou aplicat acestei perioade, îşi mai şi stabilesc obiective 
care vizează reîmprospătarea vieții prin scopuri de factură personală, devin rude prin alianță, se 
căsătoresc, îşi declară dragostea fără margini său îşi oferă adeziunea față de o organizație care îi 
promite mai mult decât îi va putea oferi. Cum înţelepciunea românească în aspectul ei umoristic şi, 
în acelaşi timp profund, are pentru fiecare situaţie o expresie, “nu se poate nunta fără sluta” 
intervenţia “noilor” în această schemă va genera animozități care vor fi inhibate, din acelaşi motiv, 

pentru care sunt primite elemente noi în structură: teama de viitor. Aceste animozităţi vor răbufni în 
a doua parte a lunii septembrie când se împlineşte al doilea careu Uranus-Pluton şi când ne vom da 
seama că avem mai multe de spus, nu doar despre ceea ce s-a întâmplat în iulie sau în iunie. 

Pe acest fond al careului lui Neptun la Axa Dragonului, împlinit pe 10 iulie, când demersul 
prezentat mai sus era în exercițiul funcțiunii, denotă caracterul periculos al schimbărilor de situație, 
haosul mental, tulburările afective majore care ne cuprind şi care ne forțează să luăm rapid decizii. 
Teama, angoasa, fobiile, ne vorbesc despre lucruri sinistre, iar viziunile sunt deformate de aceste 
impulsuri terifiante. Ideea de paradis pierdut, de tărâm al făgăduinţei pe care l-am pierdut în ultimul 
moment devine un bocet penibil care găseşte ecoul în alte ființe, marcate de acelaşi context astral 
pentru care viitorul este negru sau lipsit de vreo realizare. Dacă la nivelul vieţii personale această 
dinamică se regăseşte într-o măsură relativ uşor de controlat, dacă se face trimitere la etaloane 
verificate în timp, în ceea ce priveşte viața socială, elementul noutate pe care îl presupune careul 
Uranus-Pluton de anul acesta, ce nu s-a mai formant în felul acesta de vreo 3000 de ani, ne pune în 
situația de nu şti ce să alegem. Oamenii nu au, nici măcar în conştiinţa arhetipală, un model, un 
etalon veridic la care să se raporteze acum pentru a se salva, tocmai de aceea, în plin tranzit planetar 
prin luna iulie, ni se cere să facem efortul suprem, de a accepta ceea ce, la prima vedere, pare să ne 
întunece în totalitate perspectiva devenirii spirituale sau sociale. Privind în față cum trenul se pierde 
în zare, iar noi, împreună cu gara rămânem în urmă, vom simți tulburătoarea revelaţie că acel mijloc 
de transport era o creaţie sintetică a dorințelor noastre care, probabil, nu erau conforme cu destinul 
în ansamblu. Pentru că nu doar trenul, ci şi gândirea şi sentimentele noastre sunt structurate după 
aceste etaloane, este firesc să fim tulburaţi de aceste pierderi, dar, pierzând, ni se va face un mare 
bine, vom fi ajutați să ne desprindem de ceea ce ar fi proliferat într-un rău şi mai mare, într-un 
cancer energetic menit să ducă negreşit la ratarea carierei, a destinului, a relaţiei sau a demersurilor 
în care suntem implicaţi. 

La doar câteva zile de la momentul împlinirii acestui aspect magic, Uranus intră în mers 
retrograd şi ne introduce într-o zonă a misterului. Desprinzându-ne de schemele vechi, eliberându- 
ne de o serie de toxine, de o boală ne vedem căzuţi într-un zonă necunoscută. În felul acesta, ziua de 
13 iulie este dureroasă pentru că, plasați într-un sector nou, pe care-l recunoaştem parțial, ne simțim 
animați de o acută dorință de acţiune, ne îndreptăm gândurile numai spre ceea ce ne amintim, spre 
vechile scheme, vechile înclinații, vechile preocupări. 

Finalul lunii iulie se manifestă cu forță şi se menţine pe tot parcursul primei jumătăți a lunii 
august. Sextilul pe care Jupiter îl împlineşte cu Uranus apoi, la doar două zile distanță, careul 
Jupiter-Chiron exercită o presiune majoră în sfera preocupărilor mondene. Sunt abordate astfel 
gesturi majore cu titlul de sacrificiu care ascund de fapt orgolii foarte subtile. Devenim astfel 
preocupaţi de marile eforturi pe care am putea să le săvârşim pentru a ne construi un destin, tocmai 
pentru că simțim că suntem eliberaţi de o povară, că ne situăm la început de drum, că ne vedem 
lucrurile altfel, dar în realitate ne va anima intenţia de a ne împlini aceleaşi dorinţe care ne duc pe 
peronul unei gări, doar că acum nu mai avem de înfruntat condiționările penibile ale acțiunilor 
trecute. Această urzeală de vechi şi nou, de curaj şi teamă, de sinceritate şi perfidie este atât de 
complex construită încât doar intuiţia spirituală este cea care ne poate proteja de a săvârşi o greşeală 
lamentabilă: reiterarea trecutului. 

Într-un cadru deosebit de complex, cel al patimilor faţă de trecut pus pe picior de egalitate 
cu aspiraţia de a ne împlini un viitor magnific, luna iulie ne duce într-o zonă delicată, a acţiunilor pe 
muchie de cuţit, a deciziilor care iau înfățişări naive, dar care generează efecte pe termen mediu şi 
lung. Prima lună a acestui cadran se alătură lunilor iunie şi septembrie devenind deosebit de 
importante pentru sănătatea noastră mentală, pentru echilibrul organic sau pentru a ne menține o 
inserție socială echilibrată, realistă. Privind ansamblul anului 2012 prin vibraţiile acestor luni, 
înțelegem în ce mod se manifestă orientarea sintetică a acestuia de a ne aduce aproape de extreme, 
de a ne pune în situaţii limită cu o insistenţă şi o agresivitate de zile mari. 


Luna august nu excelează la capitolul evenimente astrale, dar menţine aceeaşi notă 
concentrată pe care o are acest al treilea cadran. Activă din 23 iunie, configurația numită Aripi de 

pasăre, ce are ca protagonişti pe Pluton, Chiron, Uranus şi Jupiter, ne întâmpină la început de 
august cu un mesaj periculos, acela de a ne fi separat de un sector important al existenței. Tendinţa 
de a gusta din extremele vieții, de a ne situa când la un pol când la celălalt, ne menţine gândirea 
într-un balans periculos şi ori de câte ori Luna trece printr-unul din punctele unei configurații care îl 
are ca protagonist pe Pluton, descrie un arc de cerc, de la acesta până la Jupiter, de aproximativ 10- 
11 zile de evenimente ce acționează în serie, pe grupe de fapte, fiecare zi fiind o subfază a acestei 
etape. 

Luna august nu face excepție de la această regulă şi, în această ipostază, mesajul merge 
puţin mai departe decât spre a se împlini în preajma zilei de 11 august, la apropierea Lunii de 
Jupiter, ci urmăreşte progresul mesajului Marelui benefic prin implicarea lui în triunghiul minor pe 
care îl construieşte cu Soarele şi Uranus în prima jumătate a lunii. Vectorul acestor conjuncturi ce 
acționează ca un mănunchi de aspecte şi deopotrivă ca o mişcare, ca o unduire, ca o alinare a 
suferințelor, nemulțumirilor şi periculosului, ne apare sub forma unor gânduri bune, a unor sfaturi 
constructive, dar şi împlinirea unor demersuri, ce au necesitat din când în când intervenţia punctuală 
asupra unor persoane sau proceduri. De fapt, acest triunghi minor cu Jupiter focar face trecerea spre 
un alt triunghi minor, cu Soarele focar şi care, în faza de conjuncţie Luna-Jupiter, nu mai este activ, 
dar se afla acum în acţiune, când Luna, la început de august, porneşte călătoria sa inițiatică de 11 
zile. 

Începutul lunii august devine astfel un element absolut esenţial pentru a dezvolta o corectă 
inserție socială, pentru a manipula energia, pentru creşterea şi dezvoltarea ființei, nu pentru 
decăderea sa ori pentru a ne amplifica povara destinului şi a intra în medii sociale de proastă 
factură. Tentaţia de a ne însuşi bunurile altora există, la fel cum există impulsul de a transfera 
răspunderea pe umerii altora pentru a sancţiona, pentru da curs unor porniri, pentru a arăta cine este 
şeful, cine dictează, cine hotărăşte, pentru a speria. Din fericire, Jupiter are doar reminiscența pătării 
din lunile de primăvară, când se afla în conjunctei cu Lilith, dar nimic serios nu poate reieşi de aici, 
ci, poate, o lipsă de control care să nu aibă o influență majoră asupra evenimentelor. 

Ajunsă în 11 august şi realizând un simplu exercițiu de memorie pe această primă decadă a 
lunii august descoperim frânturi de acţiuni pe care destinul ni le lansează pentru a ne stabiliza 
poziția socială. Se va pune deci problema unor călătorii, la modul concret sau cu mintea, a unei 
documentări, a unor verificări, teste, încercări, însă nimic din ceea ce se întrevede nu pare să fie 
periculos ori tendenţios, ci mai curând incitat, prin caracterul novator, calm, pacifist pe care îl 
conţine. Ultima conjuncţie Marte-Saturn din Balanţă, cu ambele planete aflate în mers direct, 
întăreşte îndemnul venit din partea celorlalte planete de a ne implica într-un demers social amplu şi 
pozitiv, de a beneficia de oportunități stabile, solide, magice prin care să ne regăsim echilibrul, să ne 
consolidăm relațiile, să ne întărim poziţia şi să privim cu mai multă încredere spre viitor. 

Ceea ce este negaţie în această luna vine mai curând să sancționeze o reacţie din prezent, nu 
una săvârşită anterior. Opoziția pe care Pluton o realizează cu Venus aduce o notă de viclenie şi 
indecenţă conjuncturilor, îndemnându-i pe unii să-şi piardă controlul bunului simţ şi să meargă mai 
departe cu îndrăzneală, că critice un rezultat în loc să se mulțumească, aşa cum s-ar cuveni, cu ceea 
ce au obţinut. Opoziția cu Pluton şi trigonul cu Neptun, face din relaţia lui Venus cu greii zodiacului 
o scenă socială, o reprezentaţie în care o entitate lipsită de importanţă socială devine personaj 
principal într-un scandal, devine eroul zilei, buturuga mică peste care nu poate trece roata carului, 
piatra din talpa cuiva. În felul acesta, după momentul 15 august se cere atenţie mărită petru că acest 
eveniment minor se poate transforma într-un eşec al carierei, într-o cădere în gol. Uranus în calitate 
de focar al careului T pe semne cardinale, cu Venus în emoționalul semn al Racului, se va îndrepta 
împotriva relaţiei standard care se stabileşte pe baza unghiurilor îndreptate spre conjuncția Marte- 
Saturn prin intermediul Lunii care, la mijlocul lui august, împlineşte o Nicovală împreună cu 
aceştia, alături de Soare şi Junon. Privind schema de ansamblu a zodiacului observăm cu planetele 
în 15 august sunt grupate pe configurații, tipice sau atipice, şi doar Lilith, Mercur şi Capul 
Dragonului realizează aspecte disparate. Asta înseamnă că elementul instabilitate nu este integrat 
într-o schemă astrală tipică şi că libertatea sa de expresie îi permite să se integreze în oricare dintre 
ele, la fel şi gândul cel rău, critica, intriga ori elementele magnifice de destin. Invitaţia la atenție 

este deci perfect justificată pentru că este foarte posibil ca dintr-o lipsă de atenţie să se ajungă la un 
final complicat în care să nu mai putem repara nimic. Deşi, după conjuncturile primei jumătăţi a 
lunii august, nu pare să fie necesar vreun efort de voința ori unul de înțelege, recomandarea rămâne 
încă în picioare pe tot parcursul lunii pentru că după momentul 15 august, evenimentele vin în 
cascadă, în special după Luna nouă din 17 august când luminariile se afla în sextil cu Marte şi 
Saturn aflaţi încă în conjunctie şi când Luna neagră trimite semnale negative spre acest moment de 
început. În lipsa unei pregătiri, a unei atitudini mentale pozitive, dar mai ales practice, liberă de 
stres ori drame sentimentale, careul ridicat de Lilith la Lună nouă va trece drept o discontinuitate 
într-un demers sub forma unei situații comice. Cei nepregătiți vor lua în serios fantoma îmbrăcată 
cu un cearşaf, cum obişnuiau pe vremuri copii să se sperie unii pe alții, ce devine un adevărat 
coşmar, iar consecințele fricii pe careurile pe care Luna neagră le ridică, fără să mai aibă importanță 
cu ce planete, sunt bine cunoscute. 

Finalul lunii august ne aduce un trigon Marte-Neptun şi o tendință de a folosi 
neconvenţionalul în conjuncturi comune. Voința şi sensibilitatea poetică, ambiția şi curajul de a 
împărtăşi sentimentul, poate deveni, în absenţa unei pregătiri speciale, realizată în primele 15 zile 
ale lunii, drept un prilej de a compromite sau a înclina balanța socială în defavoarea individului. 
Promovarea cu brio a testului ce se conturează în preajma intervalului 15-17 august transformă 
acest final de lună într-un moment de victorie totală asupra unui demers la care se lucrează cu 
mintea sau prin efort social efectiv de la începutul anului. Acum există tendința de a observa că, de 
fapt, ordinea lucrurilor este altfel decât am observat, mult mai complicată şi ea se bazează pe alți 
piloni, se sprijină pe alte idei şi se exprimă prin alte mijloace. A descoperi că oamenii din jur sunt 
altfel, în sfera vieții private, reprezintă o bucurie şi ea poate duce la succes în relaţii, fie prin 
intensificarea lor fie prin selectarea şi eliminarea verigilor slabe. În viaţa socială, aceste descoperiri 
generează schimbări în demersuri, poate chiar reconfigurarea organigramei, prelucrarea 
informaţiilor pe alt circuit, prin alt flux. 

Privită în ansamblul anului 2012, luna august se prezintă ca un balsam pentru minte, corp şi 
suflet. Evident, nimic nu este primit doar pe baza raționamentului de a fi, ci va fi necesară 
promovarea unor teste, simple de altfel, ce se referă mai mult la atenție şi disponibilitatea spre 
pozitiv, bine, armonie. Cel ce iubeşte binele, cel ce preferă adevărul, chiar dacă el este menţinut cu 
efort sau suferință, va avea un final de august special şi elegant când întreaga sa sferă de activitate 
tinde să intre, în ansamblul ei, într-o nouă etapă a vieţii, într-un sector al noilor posibilităţi. De 
partea cealaltă, pasul înapoi făcut din cauza abandonării structurii în fața fricii, ce denotă că ființa 
încă nu este pregătită pentru nou, ne duce spre o reşcolarizare, o întoarcere la etapele cu care am 
început anul 2012. Conjuncturile începutului de an nu se repetă, ci doar modul de reacție, doar 
raportarea la reperele ignorate, la lecţiile neînsoţite, neînvăţate. Luna septembrie va avea inclus şi 
acest program de reeditare a unor scheme vechi, pentru a face loc rezultatelor spectaculoase, atât în 
sens bun cât şi în cel rău, pe care Pluton şi deopotrivă Uranus, în maniera lor originală, sunt delegaţi 
de univers să le patroneze. 


Luna septembrie ne aduce câteva din evenimentele astrale marcante ale anului 2012, ceea 
ce o va situa, împreună cu lunile iunie şi iulie, în topul celor mai importante luni de peste an. 

Chiar de la început, cu Lună în Peşti, Axa Dragonului se mută pe alt flux astral, trecând de 
pe Gemeni-Săgetător, pe Taur-Scorpion, lăsându-ne în voia deciziilor pe care le-am luat de-a lungul 
acestui an şi punându-ne în fața rezultatelor sale de o manieră directă, brutală şi intransigentă. 
Trecerea Nodurilor pe altă axă ne aduce îndemnul de a ne schimba priorităţile, de a reacționa altfel 
la stimulii sociali, de a nu mai pune atât de mult accent pe moralitate, dreptate, adevăr, pe relaţiile 
armonioase sau pe identificarea elementului de bucurie menit să echilibreze întreaga structură, ci 
atingerea dorinței de putere, ceea ce ne va solicita pe calități şi defecte mai mult decât pe voinţă sau 
abnegaţie. 

Plasarea Lunii în Peşti în momentul când Nodul median de nord (destinul terestru) trece în 
Scorpion sugerează că impactul emoţional va fi deosebit de important pentru că plasează Axa 
Dragonului în preajma axei Lilith-Priap, a anormalului şi inversiunii, dar şi în preajma lui Junon 

pătându-se onoarea, demnitatea, curajul şi disponibilitatea spre a ne menţine pe linia unui destin 
puternic, aşa cum ni s-a cerut în luna anterioară. În 5 septembrie Luna, opunându-se lui Marte, 
împlineşte un dreptunghi mistic împreună cu Mercur şi Neptun, dar îl implică şi pe Pluton în ecuaţie 
desenând un triunghi regal pe semne de pământ şi indicând o dispunere răsfirată a planetelor, o 
împrăştiere a acestora, situaţie ce poate genera complicaţii de natură relațională, dificultăţi în a ne 
fixa pe un demers, de a ne implica în soluționarea proiectelor de anvergură, dar şi de a fi 
consecvenţi într-un proiect. Cercetarea, studiu, aprofundarea sunt elemente absolut esențiale unei 
conjuncturi astrale menite să zdruncine educația şi împlinirea socială, însă numai la educaţie nu ne 
va sta nouă gândul acum. În 5 septembrie se naşte ideea de a ne lipi de realizarea cuiva, de a ne 
sprijini proiectul pe munca altuia, pe rezultatele sale, pe cunoaşterea sau pe efortul său susținut de a 
se ridica, iar în 7 septembrie când Luna va trece peste Lilith şi Coada Dragonului vom fi tentaţi să 
aplicăm cele mai complicate metode, cele mai negative, cele mai proaste, pentru a ne desprinde de 
frica de sărăcie şi singurătate, de efortul de a munci doar pentru a supravieţui, nu şi pentru a ne oferi 
un minim de confort. Necesitatea construirii unor uniuni libere, de a adera la o structură prin voinţa 
personală, este elementul asupra căruia se va lucra mult, asupra căruia se va interveni pentru a se 
perverti voinţa de grup şi a declanşa o luptă nefirească, imorală şi vulgară pentru putere. Atins de 
perversitatea şi lipsa de scrupule, Axa Dragonului ne va păta destinul cu fapte care nu vor face 
cinste. Oricine, fără nicio excepție, va face ceva în această perioadă ce contravine regulilor sale, de 
fiecare dată când va reveni asupra acestui episod, va simţi o jenă teribilă, o ruşine, un disconfort. 
Ziua de 8 septembrie va găzdui momentul de conjuncție Lilith-Coada Dragonului, zi în care ni se 
întunecă mintea, ne desprindem de traseul existențial, ne punem în buzunare jăratec şi ne aşteptăm 
să ne transformăm, aş acum face calul lui Făt-Frumos care, după ce mănâncă o găleată de jăratec, îşi 
aruncă toată bubele. Episodul în care descoperim că poveştile sunt construite pentru a ne oferi o 
lecţie de viaţă, nu pentru a li se reproduce modelul, este unul dureros. 

Ipostaza socială care se consumă pe acest unghi va fi una de demersuri în spatele privirii 
insistente a opiniei publice. Sub aparenţa că nu se întâmplă nimic, dincolo de cortinele trase în mod 
ostentativ, într-un decor dezolant, liderii de opinie, responsabilii, şefii, mediatorii sau consultantii, 
aruncă unii în alții cu păreri şi faptele care se nasc din aceste confruntări sunt haotice, distructive 
pentru societate, dar şi pentru cariera organizațiilor pe care le reprezintă. Dacă în 9 septembrie 
cuvântul va fi o armă teribil de murdară, fiind cu precădere îndreptat împotriva celor care se apleacă 
spre studiu, care se preocupă de autoeducaţie, autoperfecţionare, chiar de muncă nu doar pentru 
progresul lor, ci al structurii pe care o reprezintă, în 10 septembrie, pe opoziţia Lunii cu Pluton, se 
va face apel la conjuncturile anterioare, la evenimente complicate de peste an pe care nu le-au putut 
modifica şi asupra cărora acum se aplecă în încercarea disperată şi încărcată de teamă de a modifica 
o impresie, o opinie, un demers. Pentru unii, 10 septembrie acesta este momentul în care realizează 
că se scufundă, că au pierdut ultima speranţă de a se ridica în ochii celorlalți, în sondaje, de a obţine 
un drept, de a impresiona un auditoriu, de a-şi însuşi un volum mare de cunoştinţe. 

Nu doar pentru aceştia, ci în general pentru toată lumea, ipostaza aceasta este una 
complicată şi dureroasă, în care se sădeşte în suflet îndoiala de a nu mai reuşi niciodată în direcția 
propusă. La capitolul excepţie, dacă se poate numi aşa, pentru că aspectul ne afectează pe toţi într- 
un mod vizibil, îi găsim pe cei care au schema socială pusă la punct din timp, adică de dinainte de 1 
ianuarie 2012. Indiferent că mecanismul a fost stabilit în 2009, 2010 sau 2011, pasul pe loc pe care 
îl aduce mijlocul lui septembrie este dificil pentru sănătatea mentală şi echilibrul emoțional, pentru 
imaginea publică şi pentru bugetul în ansamblu, atât cel al familiei, cât şi cel al instituțiilor sau chiar 
cel al țării. 

Cei mai mulți se vor întoarce puțin în trecut, la finalul lunii august şi la evenimentele pe 
care le vor găsi acolo pentru că triunghiul minor format din Marte, Pluton şi Neptun, împreună cu 
Chiron, îşi încheie ciclul în 13 septembrie şi cere în acest dificil moment dovezi ale eficienţei, note 
explicative, rapoarte de analiza, dovezi de cunoaştere. Superficialitatea îi îndeamnă pe aceştia să se 
întoarcă spre finele lui august şi nu spre luna iulie, iunie sau spre începutul anului 2012, pentru că 
Venus în Leu nu beneficiază de o structură elaborată în a gestiona dispute cu substrat public, ci mai 
curând în intrigi cu caracter personal, unde căldura flăcării ei mici radiază. În zona publică acest 

Venus în Leu aduce un plus de penibil care va complica situațiile şi va săpa un canal adânc până 
într-o zonă unde masa fierbe cel mai tare şi de unde Pluton, planeta tenebrelor, ar putea să-i ofere un 
supliment. Înţelegem, aşadar, că maniera subtilă prin care eşecul într-un demers public atrage după 
sine un compromis şi asocierea indivizilor împotriva unui duşman comun nu are nimic de-a face cu 
strategia ori gândirea sociologică. Ea vizează lupta pentru putere de care Pluton, în acest sector la 
anului, este direct răspunzător pentru că din 2 septembrie devine Regent Karmic de Nord, adică 
şeful cel mare care validează toate cererile şi aprobă orice schimbare de optică şi viziune. În absenţa 
vibrației plutoniene, orice demers se bazează pe energiile vechi. Paradoxul devine, prin această 
legătură subtilă între forţele astrale, un element cât se poate de real. Ceea ce este verificat devine 
vechi şi se autodevorează, iar ceea ce este nou compromite şi duce spre o zonă care, prin Pluton şi, 
mai târziu, prin relaţia sa cu Uranus, devine sursă de conflict. Cum o dăm, cum o întoarcem, tot 
bine nu e şi nu pentru că am fi atât de vinovaţi de ceea ce ni se întâmplă, ci pentru că aşa se 
întâmplă când structurile sociale se schimbă, aşa se întâmplă când se trece prin modificări de 
gândire şi când structurile sociale de acum sunt înlocuite cu altele ce şochează prin elementul 
novator. 

Din 12 septembrie, Lilith trece şi ea în Gemeni şi vom asista din nou la o modificare a 
acestui cadru, din nou vom lua parte la o descindere pe zona publică, zonă unde se vor situa cele 
mai multe dintre ideile false, dar şi cea mai mare parte a demagogiei pe care o întreținem în această 
poziţie şi, pentru că nu este suficient, Junon, în 13 septembrie, va reveni în Săgetător şi va împlini 
cu Luna neagră, în 14 septembrie, spre seară, o opoziţie la grad perfect. Ipostaza celor două schimbă 
sau tulbură şi mai mult apele contextului astral al începutului de septembrie şi ne trimite spre luna 
mai când, în ultima decadă, Junon, în mers retrograd, a intrat în Scorpion. Pe atunci Lilith se afla la 
17 grade Taur şi nici nu-şi închipuia că poate lansa pretenții teritoriale, de patrimoniu sau de 
imagine în această zonă. Acum, pe fondul unei evidente slăbiri a vitalității, a pierderilor de capital 
material, financiar, de imagine sau pur şi simplu din scăderea interesului pentru acest sector, 
oportunismul este încurajat şi tocmai de aceea varianta de a fura de la altul, de a cerşi folosind 
tehnici de inducere, de a gestiona un fond care nu-i aparține şi, printr-o strategie destul de simplă, 
de a transfera bunuri într-o altă locaţie, pe un alt drum sau muta veniturile dintr-un cont într-altul, 
devine principala preocupare a celor care în loc să muncească şi să producă prin munca lor ceva, 
prefera să impună o mişcare tendenţioasă a valorilor, adică să se împrietenească cu Lilith şi să se 
picteze pe fata cu culorile ei pestriţe, ale căror proveniente este bine să nu fie cercetate. 

Din 18 septembrie, sub aparenţa implicării în demersuri serioase ce țin de relaţiile sociale 
ample, între instituţii sau între state, oamenii se grupează sau se regrupează, trecând în etapa 
următoare a luptei pentru putere: "Unele animale sunt mai egale decât altele!” (George Orwell, 
“Fermă animalelor”). Careul pe care Neptun şi Junon îl împlinesc, aminteşte tot de luna mai şi de 
pregătirile ample care s-au făcut atunci pentru a întâmpina luna iunie cum se cuvine. Cei care au 
luat în serios îndemnul acestei luni şi au păşit în iunie maturi şi siguri pe ei, pozitivi şi lucizi, nu 
încărcaţi de resentimente şi pândind un moment prielnic pentru a acţiona şi a-şi însuşi ceea ce nu ar 
fi putut obține fără muncă niciodată, sunt protejaţi de amploare specială a conjuncturilor lunii 
septembrie, fiind mai curând îngrămădiți în mulțime, până la ieşirea din masa dezorganizată, însă 
nu vor fi antrenați în activități la scena deschisă, pentru că, prin apelul la luna mai, când şi-au 
stabilit repere pozitive, s-au axat pe reguli morale, pe etaloane pozitive de normalitate, pe strategii 
corecte, nu pe fantasme, obsesii absolute, demersuri demagogice. 

Al doilea careu dintre Pluton şi Uranus poartă amprenta acestui comportament antisocial. 
Mult mai virulent decât primul, beneficiază deja de apele tulbure ale unghiurilor care se construiesc 
între planete de la începutul lunii septembrie încoace. Fiind activ, în limita toleranţei admise, în 
perioada martie 2011 — iulie 2016 şi nu are, în acest interval, nici măcar un moment în care să iasă 
din această relație, denotă că, în mare parte, acțiunile cu un evident caracter antisocial beneficiază 
de parfumul toxic al acestui unghi, de durabilitatea sa, de amploarea şi profunzimea sa, chiar dacă 
nu-şi atinge scopul decât în preajma momentelor când unghiul de împlineşte perfect. În 19 
septembrie este un astfel de moment şi nu doar prin faptul că devine careul cu gradul cel mai mic, 
deci aspectul eliberator, ci şi prin amploarea şi intensitatea care se întinde pe o durată de 5 ani, 

oferind acestei ipostaze un caracter colectiv evident. Că se va exprima prin vorbă, prin faptă, prin 
gând sau prin continuarea unor demersuri iniţiate din mai 2012, careul maleficilor Uranus-Pluton 
este un simbol al luptei de clasă, al dorinței de schimbare, al revoltei în toate aspectele sale. Ştiind 
că ciclul Uranus-Pluton este ciclul războiului, inițiat în 1965, prin conjuncția celor doi în Fecioară, 
acum, când Soarele tranzitează zodia Fecioară, a doua întâlnire a acelor doi în unghi de 90 de grade 
va aduce la scena deschisă dispute şi iniţiative care au fost ținute ascunse, din momentul conjuncției 
lor. 

Privind luna septembrie în ansamblul general al anului 2012, ne cuprinde un sentiment de 
teamă, de grijă, o stare de contracție a gândurilor şi sentimentelor şi ne încearcă un sentiment sfios 
în faţa unor asemenea conflagrații. Poate teama nu este cel mai potrivit sentiment cu care să 
întâmpinăm unghiul acestor planete, nici combinaţiile şi transferurile de energie cu care luăm 
contact acum, dar acesta va fi primul impuls pentru că dacă nu ne-am baza pe teamă, nu am fi atât 
de agresivi ca rasă, nu am distruge atât de uşor, motivând faptul că “greşeala este omenească” sau 
că planeta îi aparține împreună cu bogăţiile sale. Atâtea milenii au fost lupi paznici la oi şi nu avem 
cum acum, dintr-odată, să considerăm că în fața unor unghiuri atât de agresive, oamenii să se arăta 
sfioşi şi înţelepţi. Nu, aşa ceva nu este posibil! Cu toate acestea, în marea de oameni există fiinţe 
luminoase, suflete înțelepte care ne ghidează paşii prin vorbă, faptă, prin exemplul lor, oferindu-ne 
cu fiecare ipostază astrală un mod de a reacționa, o schemă afectivă, un model de conduită pentru a 
învăţa, întâi prin imitație, apoi prin creativitate, să ne deschidem față de univers şi față de bogățiile 
sale nesfârşite. Modularea forţelor de atracţie dezvoltate de planetele din sistemul solar, în special 
cele care acţionează asupra noastră în luna septembrie, au menirea de a ne rarefia câmpul de forță 
clădit în timp prin educaţie sau autoeducaţie, pentru a vedea dincolo de el, spre o altă structură, mult 
mai mare, pentru a ne oferi privilegiul de a simți şi trăi şi altfel. Uneori această desprindere de sine, 
de eul fals, este dureroasă şi se produce o pierdere substanțială, dar acesta fiind rostul evoluției 
cosmice, nu putem decât să ne supune şi să respectăm câmpurile acestor minunate corpuri cereşti, 
mulțumindu-le că au în sfera lor de activitate şi desțelenirea fiinţelor care suntem, pentru a ne 
transforma, cu durere sau spectaculozitate, în Pasărea măiastră, Domnişoara Pogany, în Poarta 
Sărutului sau în Coloana infinitului, adică în creaţii de frunte ale gândirii universale. 

2012 este un an al extremelor, iar luna septembrie este cea mai intensă din acest punct de 
vedere, fiind urmată îndeaproape de lunile iunie şi iulie, într-un dans cosmic al devenirii, care ne va 
elibera abia în 2016 când careul celor doi malefici va ieşi din zona de toleranță, iar Uranus se va 
pregăti pentru o nouă etapă (2018-2025), tranzitul său prin Taur (cădere) moment dificil pentru 
progresul ştiinţei, pentru echilibrul egregorurilor, pentru stabilitatea economică, poate chiar a 
scoarţei terestre, a albiilor sau a graniţelor. 


Ultimele trei luni (ultimul cadran) al anului 2012 îl aduce pe Saturn în postura de 
actor principal prin trecerea sa în Scorpion şi împlinirea a trei aspecte magnifice, câte unul în 
fiecare lună: trigonul cu Neptun, în octombrie, trigonul cu Chiron în noiembrie, sextilul cu Pluton, 
în decembrie. Acestea vor aduce tot atâtea etape mai mici în descinderile pe care Saturn, plasat într- 
un semn al puterii şi ambițiilor, le poate aduce. Pe acest fundal, Uranus din Berbec va avea de 
împlinit un trigon cu Junon şi un sextil cu Lilith, pentru ca la mijlocul lui decembrie să revină din 
mersul retrograd şi să împlinească, în ultimele zile ale anului, un careu cu Junon. Apoi, într-un trio 
perfect, Neptun, la rândul său, să aducă în finalul anului un sextil cu Junon, semn că multe din cele 
pe care le-am trăit pot fi înţelese şi integrate, iar celelalte care au nevoie de mai mult timp pentru a 
li se găsi un loc stabil în propria existență să fie acceptate şi tolerate până când, în virtutea unei 
gravitații cosmice, să se depună spre o zonă izolată pentru a fi folosite mai târziu. 

Multe din configuraţiile pe care luna octombrie le conţine se vor regăsi şi în noiembrie, 
dintre care se evidenţiază o nicovală excepțională având în colţurile ei Marte în conjunctie cu Junon 
şi, în 18 octombrie şi Luna, Pluton, Neptun cu Chiron, iar în cel de-al patrulea colț pe Uranus. 
Legăturile dintre acestea, în special careurile Uranus-Pluton şi cele pe care Neptun şi Chiron le 
trimit spre Săgetător, adică spre Marte şi Junon, poartă cu ele semnul unui progres important. 
Acestei configurații îi urmează Aripile de pasăre ce se construiesc din Pluton, Chiron, Uranus şi 

Lilith şi, spre finalul lunii, un triunghi minor Saturn-Pluton-Chiron, căruia, la finalul lui noiembrie, i 
se aliniază şi Marte, prin conjuncția cu Pluton, configuraţie ce se transformă în 1 decembrie 2012, 
când Luna trece prin Rac şi se opune conjuncție Marte-Pluton, în Zmeu. 

Toate acestea, împreună cu altele, particulare, dau acestui segment o notă distinsă, elegantă, 
împlinită, iar comportamentelor antisociale din septembrie un rost social, o inserție valoroasă şi 
trainică. Aceasta se va declanşa în octombrie şi se va stabiliza în lunile noiembrie şi decembrie, un 
rol esenţial avându-l trigonul Soare-Chiron şi deopotrivă sextilul Saturn-Pluton. 

Cu acest cadran se finalizează o dinamică socială pe care anul 2012 o lansează şi se 
împlineşte un deziderat important al său, acela de a ne apropia de valorile sufleteşti, de artă, muzică, 
de poezie, de marile valori ale culturii şi spiritualităţii omeneşti. Una din înfățişările benefice ale 
crizei vine şi ne învață că realizările materiale sunt perisabile şi tocmai de aceea reuşesc să 
dezamăgească atât de uşor. 


Luna octombrie, celebră pentru ingresul lui Saturn în Scorpion, aduce vieţii, în primele 
zile ale sale, un îndemn spre reculegere, spre cunoaştere, spre înțelegerea faptelor prin mijloacele 
comune, de accedere la o treaptă superioară prin relaționare şi bună înţelegere. Din nefericire, e cam 
scurt timpul pentru a asimila cum se cuvine această lecţie, însă impulsul va fi puternic, acut înserat 
în dinamica vieţii personale prin faptul ca octombrie debutează cu Lună în Berbec, în opoziție cu 
Mercur şi Saturn. Având o planetă Venus în postura de planetă mediatoare acestor opoziții, cu toții 
ne vom căuta o exprimare caldă, spre a ne pune mai uşor în valoare calitățile, spre a cultiva 
creativitatea, dorința de a proteja, de a creşte prin calităţi nu prin susţinere, de a participa la mari 
evenimente, acelea care dau vieţii un sens sublim şi care ne înnobilează sufletul printr-o 
sincronizare cu sufletul colectiv, prin evenimente, fapte, gesturi de nobleţe. 

Ceea ce vine spre noi în acest început de octombrie se aseamănă cu calitățile unei ceramici: 
să fie rezistentă la apă, la ger, să aibă flexibilitate, să reziste la abraziune şi să prezinte un colorit 
specific zonei pe care o reprezintă. Ceea ce vine spre noi acum nu are însă repercusiuni imediate, 
pentru că Luna, prin sextilul ei cu Jupiter, nu îl poate transforma pe acesta în planetă mediatoare, 
deci preocupările pe care le avem acum nu găsesc soluţii prin dimensiunea socială în mod echivoc, 
ci prin aceea personală, care, apoi, se va desfăşura într-o zonă a spaţiului public încărcată de emoție, 
căldură şi dragoste. Acesta pare să fie un ultim mesaj lucid al lui Jupiter, pentru că din 4 octombrie 
el va intra în mers retrograd, preocupându-se de elementele specifice, de justiţie, dinamică socială, 
relațiile profesionale ierarhice dezvoltate prin suprapunerea lor cu nevoile imediate, ceea ce va 
obstrucționa mult nevoia de spaţiu, de acumulare, de depozitare, de sporirea averii pe care Jupiter în 
Taur a predispus-o în prima jumătate de an. Acum, retrograd în Gemeni, se va tulbura de ceea ce nu 
a făcut corect în prima jumătate a anului, pe ideea că se pune problema unei sancţiuni, e mai bine să 
fie din prima clipă declarat altul vinovat. Invocând conjuncturi din luna septembrie când, spre 
analiză s-a făcut apel ostentativ la conjuncturi din mai, retrogradarea lui Jupiter din Gemeni şi 
trimiterea sa spre tranzitul sau prin Taur, ni se va înfățişa ca o supraînţelegere, ca o iluminare, ca o 
deschidere specială spre o înțelegere de care întregul an am fost vitregiți. Această înțelegere, această 
luciditate, oricât de bine se argumentează pe sine, prin trimiterile de care uzează, este o mare 
păcăleală. Contextul general ne sugerează că întoarcerea lui Jupiter (retrogradarea sa) reprezintă o 
constrângere a ideilor la un nivel redus, o diminuarea a înţelegerii, deci o raportare a efortului de a 
creşte la un spațiu mic, în care nu se invocă progresul, ci realizările, abilitățile, priceperea, care nu 
presupune mişcare, ci stagnare. Pe principiul apa care stă se strică, nu va dura mult şi, imediat după 
intrarea lui Saturn în Scorpion, dinamica socială nu va mai putea susține aceste idei scoase din 
context, nu va mai putea aproba detaşarea de întreg, de durere, apelarea la analgezice fizice sau 
emoționale, nu va tolera nici măcar strămutarea spre o zonă a confortului, abordată prin invocarea 
unei false modestii: “întoarcerea la origini”, “disconfortul în public”, “apropierea față de familie, 
părinți, copii” ş.a.m.d. 

Acestea sunt încurajate de conjuncția lui Marte cu Capul Dragonului pe 4 octombrie şi de 
sextilul pe care Chiron îl împlineşte în 5 octombrie. Acesta devine, astfel, un preambul la trecerea 
lui Saturn în Scorpion, o trecerea spre o zonă a puterii prin folosirea emoțiilor, prin apelul la un 

segment afectiv, fără să ne punem vreo clipă problema dacă acest sector este unul potrivit, adecvat 
sau pregătit să susțină răspunderea imensă ce îi este atribuită. 

Implicând relația neutră a lui Marte în postura de factor decisiv în alegerea traseului, în a ne 
stabili țintele următoarelor luni aduce o perturbare a elementelor sociale pe care le folosim şi, prin 
asta, se produce o uşoară zdruncinare a destinului personal. Faptul că în aceste zile vom fi uşor 
dezamăgiţi, nu denotă că avem pretenţii de la viață, ci că am decăzut puţin în ochii celorlalți şi, ca 
un recul, cei din jur nu mai reuşesc să se ridice la nivelul pretențiilor pe care le avem, nu se mai pot 
conforma, nu mai au timpul necesar, nu ne mai servesc, nu ne mai ajută, nu se mai implică în ceea 
ce ne priveşte, nu mai au răbdare. Această dizarmonie semnează în cartea de onoare a vieții un 
moment de schismă, în care, şubrezind încrederea, se slăbeşte o asociere, şubrezind o asociere, se 
slăbeşte un demers şi fie este necesar să se ridice din nou ancora pentru a relua traseul lunilor de 
vară, fie va fi necesar, până la finalul lunii, o reevaluare a elementelor implicate în această ecuaţie. 

Trecerea lui Saturn în Scorpion muta puterea şi rezistența de la relaţii pe conexiuni, intrigi, 
ordine, precizie, de la armonia schimbului de intonaţie, deci de pe fluxul bilateral, pe sarcina de 
serviciu, dictatura, deci pe fluxul unilateral. Această poziţie sporeşte puterea forţelor armate şi 
aduce o întunecare a minţii celor care se află deja pe teatrele de război ale lumii. Din nou ne 
întoarcem în epoca războiului, din nou devenim surse de dizarmonie pentru că nu ne putem detaşa 
fiinţele de orgolii, ambiţii prosteşti, invidii, aspirații fanteziste. Acest semn, fără o pregătire 
specială, duce relativ uşor la decădere umană, la folosirea oricăror mijloace pentru impunerea 
puterii şi, absenţa căii de mijloc, aduce o agresare în forță a egregorului, ducându-ne spre o utopie, 
cea inventată de un lider limitat în gândire sau care este prea abil în a învălui populaţia şi a o tenta 
cu o decizie pe care apoi să o regrete. Trecerea lui Marte în Săgetător, ulterior ingresului lui Saturn 
în Scorpion, ne duce spre o întărire a acestui mesaj demagogic. Nu suferința este cea care va speria, 
ci insistența cu care fluxul unilateral ne va brusca existența. Aproape că nu mai contează care au 
fost realizările şi convingerile anterioare, pentru că disputa, bătălia, insistența cu care se revendică 
un teritoriu, un spațiu, o dimensiune a existenţei sociale, devine o adevărată sursă de scandal şi un 
motiv în plus pentru ca unii să se declare eroi naţionali, salvatori naţionali, ori să-şi acuze 
competitorii de uzurparea interesului naţional. În realitate, oricine se implică într-o dispută care 
vizează adjudecarea unei funcții, expansiunea spre o zonă a puterii, fie prin revendicări teritoriale 
sau administrative, cade sub incidenţa acestor influxuri negative. Zodiile de apă sunt puternic 
întărite de acest concurs astral şi trecerea lui Marte în Săgetător le va aduce relativ uşor în punctul 
de fierbere, adică în ipostaze intense în care să-şi degaje parfumul specific. De e bun sau rău, 
această savoare se va răspândi în jur generând efecte pe măsură. Dacă pe unii îi cunoşteam deja în 
ipostaza lor desfăşurată, pe cei liniştiţi care au preferat să dezvolte până acum un comportament 
compulsiv explozia de putere îi va încuraja să se deschidă şi să se arate aşa cum nu îi ştiam. 

Totul va fi însă învăluit într-o ceaţă deasă care ne va ascunde o parte din gesturile reale şi ne 
va pune într-o lumină nouă. Cei care nu şi-au explorat până acum calitățile, la întâlnirea cu trigonul 
Saturn-Neptun din 11 octombrie se vor vedea dintr-odată pe scenă, în văzul lumii, puşi să vorbească 
la tribună, să ofere explicaţii, să facă dovada priceperii lor, să arate cât de multe ştiu şi cât de uşor 
pot trece un test important al vieții lor. De acest aspect se va ocupa îndeaproape opoziţia Marte- 
Lilith, care împreună cu Chiron descrie un careu în T pe semne mobile cu Chiron focar. La polul 
celălalt, Venus, care se afla in_toleranța unghiurilor cu Marte şi Jupiter, îşi construieşte propriul 
careu în T mobil. Pentru că Jupiter nu reuşeşte să se încadreze în toleranța admisă pentru a închide 
seria celor trei careuri în T (primul cu Chiron focar, al doilea cu Venus focar şi al treilea cu Marte 
focar) şi a forma o cruce cosmică mobilă, tendinţa de a ne îndrepta atenția spre un singur ideal se 
împarte de fapt în trei mari direcţii, fiecare cerând întreaga atenţie şi energie. Descoperim astfel că 
omul nu este decât un vas, o formă concavă pentru o vibrație astrală pe care o atrage şi o modulează 
după cum îi este structurată informaţia genetică. Pe o asemenea schismă, unii se vor gândi să dea bir 
cu fugiţii, să-şi părăsească locuinţa, locul de muncă, să evadeze, chiar şi cu mintea spre un viitor în 
care speră să aibă mai multă linişte, mai multă eficienţă, spre un loc unde sentimentul să fie susținut 
de o lege, o regulă, aşa cum era pe vremuri, când tinereţea creştea în copaci şi câştigurile curgea 
libere în albiile râurilor. 

18 octombrie ne aduce însă o dinamică specială a contextului astral când se construiesc pe 
cer o Nicovală, ce are în raport de careu pe unul din resorturi două conjuncţii, semn de puternice 
confruntări, şi o configurație numită aripi de pasăre, în care unghiurile mari sunt careuri. Se 
porneşte aşadar de la o idee, un vis care nemultumeste, o aspirație care nu mai este conform cu 
aspirația şi îndemnul primelor vlăstare pe care le-am simțit până în noiembrie 2008 de când au 
început toate relele. Conflictul pe care conjuncția Marte-Junon-Lună îl alimentează prin opoziţia cu 
Jupiter se extinde în relaţiile dintre state. În felul acesta, în raporturile diplomatice sunt descoperite 
breşe, sunt exploatate şi alianțele care au fost făcute la finalul lui 2011 sau în prima jumătate a lui 
2012 se slăbesc şi posibilitatea ca demersul să-şi atingă finalitatea cade sub incidența acestei erori. 
Acum avem parte de o nouă intervenţie a elementului misterios care a intervenit la finalul lui iunie 
2012 şi care se află sub patronajul lui Saturn, acum, când Saturn trece din exaltare într-un semn care 
îi accentuează doar conjunctural puterea benefică. Asistăm astfel la o nouă intervenţie a şansei, a 
norocului, a factorului de decizie, a acelei structuri care supraveghează din umbră şi care nu doreşte 
să intervină în programul fiecărei fiinţe, dar nici în cele de grup, însă o poate face ori de câte ori 
consideră că traseul se depărtează de la liniile indicate de premize. 

Finalul lunii aduce la lumină convingerea că încercările şi evenimentele care complică 
situațiile sunt false, ele au o notă artificială şi pasionaţii teoriilor conspiraționiste găsesc în această 
conjunctură dovezi imbatabile asupra cărora existența umană nu este desfăşurată în libertate totală, 
ci pe baza unor scheme mentale construite din timp de cineva. De această dată, concluzia care 
implică organizațiile secrete în schemele de modificare ale conştiinţei este eronată. Factorul 
misterios atras în ecuaţie de un gol astral ne muta artificial interesul pe un nou centru. Privind 
detaliile evolutive ale devenirii sociale, mulți vor observa că lipsesc etape, ceea ce îi va face să se 
gândească la o conspirație. Dacă există o explicaţie, în mod sigur nu este cea care se încadrează în 
titulatura clasică de conspirație, ci una mult mai subtilă în care îndrăznim să ne gândim şi la 
implicarea unor structuri astrale (hiperboeea, shambala ş.a.) pe lângă cele din lumea noastră, care 
urmăresc promovarea noilor energii şi a elevării conştiinţei. 

Privind luna octombrie în ansamblul anului 2012 se observă ridicarea nivelului conştiinţei 
cu un pas pe care succesiunea evenimentelor să nu o poată indica precis. Acesta se numeşte salt 
evolutiv, depăşirea unor limite, translatarea conştiinţei într-un alt plan, ceea ce pe mulți îi va 
abandona într-o muţenie absolută. Chiar şi cei care nu sunt obişnuiţi să analizeze sentimentele, să le 
încadreze în reguli, scheme, să le despartă în patru şi pe fiecare în alte patru fire, vor sesiza că se 
întâmplă ceva, că există o modificare pe care nu o pot defini şi nici identifica în mod concret. 
Evident, nu este treaba lor să intervină cu definiții sau reguli privind noile direcţii, chiar dacă sunt 
specialişti în acest domeniu. Lor li se cere doar să menţină o atitudine deschisă față de comunitate şi 
etaloanele sale, faţă de prieteni, duşmani, față de oamenii simpli, pentru că modul de răspuns la 
stimulii ce ne vin din partea lor va fi vizibil schimbat. Nu vom înţelege concret ce nu ne mai place 
sau de ce ne place ceva, dar multe din rosturile vieţii se vor roti în jurul acestor două extreme, că 
doar nu degeaba anul 2012 este anul extremelor. 


Luna noiembrie va continua seria dislocărilor pe spaţiul public, aducând, din primele zile 
o separare a dorinţei de intenție, a aspiraţiei de realizare, dispusă în aşa fel încât valul de schimbări 
să fie perceput ca o reconfirmare a unei valori. 

În prima zi a lui noiembrie Luna trece prin conjuncțiile cu Lilith şi Jupiter, împlinind şi 
opoziții cu Marte şi Junon care se află pe aceeaşi axă. Accentuarea axei Gemeni-Săgetător de aceste 
planete individuale, dar care îi implica pe Jupiter, Lilith şi pe Junon, conferă relaţiilor personale un 
statut social important. La început de lună ceea ce este individual devine public cu o mare uşurinţă 
şi asta într-o disonanţă teribilă cu scopul general, cel pentru care omul este propulsat în faţa 
celorlalți. Aşa apar drame penibile, aşa se ridică unii împotriva celorlalți pentru că eroare de gândire 
şi acțiune ce se inițiază cu conjuncția Lunii cu Lilith ne duce într-o zonă a disconfortului socio- 
profesional. Munca nu mai este respectată, cuvântul este răstălmăcit, iar dispoziţia, seriozitatea şi 
severitatea cu care este urmărit un ideal sunt plasate într-o zonă a lipsei de considerație. A 

desconsidera acum este simplu şi nu trebuie făcut un efort prea mare, ci doar să-i duci munca unuia 
în zonă publică şi acolo toți îşi vor vărsa frustrările pe ceea ce văd sau ceea ce cred că văd. 

Când Luna trece pe primul sector la zodiei Rac, se formează o configuraţie numită Zmeu şi 
asta va lucra pe valorile tradiționale, ca un preambul la revenirile din retrogradare a lui Neptun şi 
respectiv Chiron. Pasul înapoi a celor două planete s-a referit la inventarierea unor probleme, la 
deschiderea faţă de complexitatea unor demersuri colective care vizau schimbarea sau întărirea 
imunităţii, consolidarea unei funcţii de conducere, dar mai ales ascunderea adevăratelor urme pe 
care le-au lăsat cei care au câştigat în acest an funcţii noi. Ceea ce se aduce la lumină are 
reminiscenţa zilelor anterioare când valul schimbării a fost abordat cu un înţeles greşit. Acum nu se 
va mai face distincția clară între ceea ce se află în mijloc şi extreme, totul va părea o apă şi un 
pământ, alcătuit dintr-un aliaj în care extremele sub pretextul că tind spre un echilibru se îndreaptă 
spre centru, adică spre zona în care îşi pot revendica unele altora teritoriile. Ceea ce se întrevede 
acum, la început de noiembrie, seamănă a haos, dar lucrurile nu sunt aşa de uşor scăpate de sub 
control, deoarece finalul tranzitului prin Rac aduce şi trigonul Lunii la Capul Dragonului şi implicit 
o înțelegere particulară a evenimentelor în care ne-am implicat. Este puţin cam ciudat să ne 
înțelegem rostul evenimentelor în timpul desfăşurării lor şi să nu avem un obiectiv clar înainte de a 
ne implica, dar, chiar şi aşa, metoda pasului mic, a înţelegerii îndeaproape a evenimentelor, este 
specifică mai curând zodiei Fecioară, şi mai puţin zodiei Scorpion, cea pe care o tranzităm acum. 
Ezoteriştii, dar şi, prin intermediul lor, ceilalți ştiu că orice faptă generează un efect şi că legea 
cauză-efect este una dintre structurile care ne ţine aici înlănţuiți în lumea fizică. Înţelepciunea 
contextului astral a anului 2012 ne face să ne accelerăm acest mecanism şi multe din faptele ce s-au 
consumat în primăvara lui 2012 să ne inunde prin beneficiul lor, să ne susţină prin forța şi dinamica 
lor pentru a ne ridica la un nivel superior, aşa cum am sperat atunci. O parte din aceste beneficii îşi 
vor atinge ţinta în preajma datei de 16 noiembrie când trigonul dintre Chiron şi Saturn va canaliza 
aceste tipuri de vibrații. Cu alte cuvinte, dintre cei care consultă aceste anticipări la începutul anului, 
dacă doresc să obţină beneficii importante în această lună, atunci schemele folosite în luna mai 2012 
trebuie să fie aplicate sub un control perfect, să nu se atenteze la armonie, să nu se rupă nicio 
legătură importantă, să nu se renunțe la serviciu, la familie, la credință, sentiment, să nu fie ucisă 
dragostea, bunul simţ sau moralitatea. În felul acesta, ulterior momentului de 17 noiembrie, când 
Marte intră în Capricorn, voinţa şi gândirea par să se canalizeze pe aceeaşi axa a gândirii. Chiar din 
17 noiembrie, de când intră în Capricorn, Marte şi Neptun se întâlnesc într-un sextil şi pregătesc 
ofensiva careului pe care o va împlini cu Uranus în 23 noiembrie. Până la finalul lunii, planetele cu 
mers mai lent decât Soarele îşi împlineşte aspecte doar cu Marte, toate axându-se pe mecanismul 
încă viu pe care Luna în tranzitul ei dinamic îl realizează. De la conjuncția sa cu Pluton, din 16 
noiembrie, şi până la cea cu Jupiter, din 28 noiembrie, întreaga structură astrală a lunii noiembrie se 
desfăşoară pe un canal dispus să încadreze întregul spectru al dorințelor. Aspiraţia spre un progres 
social va aduce în cele 11 zile de tranzit un nod de realizări pe 20 noiembrie când Luna întăreşte 
triunghiul minor, cu Marte şi Pluton drept focare, dar şi în 25 noiembrie ca o încercare severă, 
construită prin a întări ideea de negare, neacceptare, distrugere a unei realizări, prin împlinirea unei 
configurații numită Cortul împreună cu planetele cu care, în urmă cu câteva zile, împlinise 
triunghiul minor. Privit ca o dezvoltare a cadrului în care s-a împlinit triunghiul minor, ca o 
extindere teritorială, ca o legiferare a unei realizări, trecerea de la triunghiul minor, accentuat 
puternic în punctele sale de conjuncţii, face din dorinţa de expansiune o sufocare a opozanților mici, 
a celor care au preferat întreaga luna noiembrie să vocifereze, să comenteze, fără să se vadă nimic 
real din urma lor. 

În plan profesional această devenire de la 16 la 28 noiembrie înseamnă trecerea de la 
anonim la echivoc pentru ca, apoi, să se facă trecerea de la echivoc la superlativ, dar nu într-un 
cadru social consemnat în premizele intervalului, ci într-o zonă intimă sau transformată în intimitate 
prin dezvoltarea unor legături afective între participanți. Momentul 25 noiembrie poate fi edificator 
în acest sens pentru că aduce în centrul atenţiei deznodământul acestor fapte. Conjuncţia Marte- 
Pluton în 27 noiembrie când Venus şi Saturn îşi împlinesc şi ei conjuncția lor, în situaţia în care 
aceste două conjuncţii sunt vârfuri ale triunghiului minor cu Marte şi Pluton focare, ne dezvăluie 

finalitatea pentru care am lucrat întreaga luna. Acum descoperim că rezultatele care au survenit în 3, 
6, 11, 16 sau 25 noiembrie au fost de fapt unele preliminare, că ele au adus o nouă etapă, dar nu 
împlinirea ei, că au favorizat canalizarea succesului, dar nu l-au oferit implicit. Conjuncția celor 
două cupluri, dintre care cuplul Marte-Pluton, cel ce permite accesul la Eul superior prin curaj, în 
calitate de focar al triunghiului minor, va concentra o mare putere pe direcția împlinirii 
dezideratului stabilit în luna mai a anului 2012, pentru ca, în 28 noiembrie, se fie scos acest rezultat 
în zona publică. 

Luna plină din Săgetător, cu Lilith şi Jupiter acolo, ne aduce o conflagrație periculoasă în 
zone de maximă securitate, în punctele susținute prin informație, vizualizare, tehnică modernă, dar 
şi prin suport administrativ. Este cedat un drept sau este adjudecat prin schema organizatorică, prin 
preschimbarea unui cadru legal sau prin încadrarea unui nou personal în aceeaşi schemă. 

Se poate vorbi aici de inspiraţie, de implicare personală într-un demers fără să fie folosit 
cuvântul său gândul că am fi pe punctul de a înfăptui ceva major. Mercur, Capul Dragonului şi 
Junon sunt singurele elemente astrale neimplicate în vreo configuraţie, ceea ce denotă că vocaţia şi 
seriozitatea sunt elementele pe care le-am dezlănţuit şi acum avem în faţă o panoramă spectaculoasă 
de fapte, activităţi, demersuri, acțiuni comune sau individuale, fiecare oferindu-ne promisiunea de a 
ne surprinde şi ridica spre o nouă dimensiune a vieţii. Finalul lunii noiembrie este spectaculos chiar 
şi pentru cei care au o existență mai puţin dinamică pentru că aduce din nou Luna în postura de a fi 
focar al unei configurații numită Zmeul, aşa cum s-a întâmplat la începutul lunii. Pe semn de apă, 
triunghiul regal pe care îl formează cu Chiron şi Saturn este semn de stabilitate, de temperare, 
aducând primele semne că liniile comune ale lunii noiembrie care, inițial, se amestecau pentru a 
fura una din teritoriul celeilalte ori care păreau adunate într-un aliaj, acum se separă şi, în felul 
acesta, se dezvoltă o partitură complexă în care fiecare instrument cântă în sonoritatea sa şi, per 
total, suntem în fața unei simfonii complexe, unice, dar nu interpretate la sonoritatea cea mai 
ridicată. 

În contextul anului 2012, luna noiembrie ne va duce spre înţelegerea faptului că acest an este 
anul extremelor. Interesant va fi că acum, când vom lua contact cu această extraordinară calitate, va 
trebui să intervenim în sfera acţiunilor concrete, va trebui să facem ceva pentru a nu fi asimilați unei 
alte structuri. Trecând de la generozitatea personală, la cea socială, talentul de a fi deasupra sau în 
profunzimile unei structuri, abilitatea de a ne strecura prin mijloace mai puţin ortodoxe sau de a ţine 
ridicat stindardul iubirii de neam şi patrie devin de referință. Peste timp, ne vom aminti de luna 
noiembrie 2012 ca de una spectaculoasă, nu pentru că am câştigat sau am pierdut, ci de ce anume 
am făcut pentru asta, ce greşeli lamentabile, ce erori de strategie am aplicat sau de ce descinderi 
geniale am avut parte. 


Luna decembrie ne întâmpină cu o opoziţia Lună-Marte, care, înainte de a transforma 
planeta Venus în planetă mediatoare, se suprapune peste opoziţia Soare-Jupiter desenând un 
foarfece care include asteroidul Junon între braţele sale. Analogia cu instrumentul ce poartă acelaşi 
nume nu este deloc întâmplătoare, pentru că mesajul astral ne avertizează în privinţa stărilor 
sufleteşti fragmentate, acelea care, atunci când nu sunt explorate, devin fragmente stranii ale unor 
demersuri incomplete. Aşadar, prima zi a lunii ne întâmpină cu resentimente pe care am putea 
simplu să le rezolvăm, am putea relativ uşor să ni le canalizam prin preocupări artistice, prin 
lectură, cunoaştere, practică spirituală sau preocupări casnice, dar ne vom lăsa antrenați într-o altă 
serie de evenimente sociale, ca şi cum nu suntem convinşi de eşec, ci dorim o repetare a 
evenimentelor, dorim o reinventare a trecutului, orbiți de durerea de a pierde un drum, un prieten, o 
şansă, de a ne desprinde de perioada de tranziţie în care speranțele ne permiteau adoptarea unui 
program de lucru lejer. Acum, perspectiva de a munci în condiţii grele, fără să schimbăm impresii, 
face din zilele de Rac (Luna în Rac) un exemplu de abnegaţie, perseverenţă şi hărnicie. Din 
nefericire, ambițiile sunt prost administrate şi voința acumulată în crescendo, pe motivul că 
întoarcerea la trecut înseamnă de fapt şi potenţarea reuşitei până la atingerea ei, atrage după sine 
construirea paşilor ce vor urma pe nişte himere, pe o distanţare de lumea reală, cea pe care în luna 
noiembrie am perceput-o cu luciditate. 

În 5 decembrie Luna se opune, pe rând, întâi lui Neptun apoi lui Chiron şi, pentru fiecare 
dintre acestea, Pluton este planeta mediatoare. Speranţele pe care le-am formulat la început de 
decembrie acum sunt scoase pe zona publică, sunt împărtăşite, sunt adunate împreună cu planurile 
de viitor şi multe dintre ele vor fi supuse unui test mediatic important. Multe vor pica, nu vor fi 
apreciate, se vor topi sau se vor preschimba din activități individuale, în cele de grup, altele în 
dorinţa de a se autoperfecţiona se vor bloca la nivel de proiect, de vis realizabil, care nu este stins şi 
folosit drept motivație pentru o altă serie de evenimente pe care vom încerca să le demarăm repede, 
chiar din 6 decembrie. Careul în T pe semne mobile împlinit în 6 decembrie între Luna, Soare şi 
Jupiter, cu Luna în Fecioara va da o notă administrativă demersurilor. Din prea mult haos, din prea 
multă agitație, din prea multe dorinţe sau din prea mult exces de zel se porneşte în căutarea 
Paradisului pierdut, a iubirii imposibile, a nevoii de a primit pe măsura a ceea ce credem că dăruim 
ŞI, în realitate, orice pas pe care îl facem este întâmpinat cu obstrucțiune şi reticență. Faptul că Luna 
se află în Fecioară în această ipostază aduce o formă de teamă, de neputinţă, de angoasă, ce va fi 
interiorizata, va fi acumulată într-o zonă a intimităţii şi tot acolo va fi eliberată, producând 
disensiuni în familie şi o atmosferă de criticism gratuit prin care se încearcă ascunderea deficitului 
sentimental, neputinței de a ne implica şi în împărtăşirea sentimentelor şi în preocupări profesionale 
importante. 

În 11 decembrie Luna, Venus şi Capul Dragonului se află în conjuncţie strânsă, fiind în 
relație de sextil cu Marte din Capricorn semn de elevare specială, de progres, de descindere spre o 
zonă a gândirii elevate. Astrologia karmică susţine că, într-o astfel de postură, elementul personal, 
dimensiunea existențială a destinului, nu doar cea afectivă sau cea motrică, este puternic susținută 
sau alimentată de inspirație, alegerea lecturilor adecvate, înțelegerea mesajelor subtile, acceptarea 
iertării şi practicarea ei ca un element tonic, aducător de echilibru şi înțelegere. 

În ziua următoare, Jupiter şi Lilith se întâlnesc într-o conjuncţie spectaculoasă chiar pe 
12.12.2012. Privită din punct de vedere astrologic drept o simplă coincidență numerică, relația 
dintre conjuncția Jupiter-Lilith şi însemnătatea numerologică a acestei date implică totuşi 
îndreptarea ei spre o dimensiune a comunicării, a exprimări verbale şi scrise, dar şi a pierderii de 
valori materiale cauzate de neputinţa de a acumula, depune, strânge. Lilith în conjunctie cu Jupiter 
pe Gemeni va merge în aceeaşi zonă, întărind orice formă de speculă, de şantaj, de ameninţare, de 
consum pentru a deschide o nouă etapă în existenţa personală pentru care să nu se mai muncească 
atât de mult sau atât de intens. Instituţiile statului sunt puternic afectate de această înclinație spre 
fals şi speculă, aducând fluctuații financiare, conflicte cauzate de favoritisme, o diminuare a 
credibilităţii în fața cetățeanului sau clientului. Conjuncţia lui Lilith cu Jupiter se produce când 
Luna trimite opoziții din Săgetător şi este important de semnalat că toată această orientare spre 
negativ, toată această deviere calculată de la normele morale, metodologice, de la recomandare sau 
program este supervizată şi conflictul, care indică faptul că există posibilitatea de a ne compromite 
imaginea pentru o bucurie de moment, ar putea lua proporții interesante. Chiar şi spiritul justițiar pe 
care oamenii îl vor dezvolta în perioada asta va fi unul usturător şi va suna ca un final de epocă, aşa 
cum ne indică şi finalul de ciclu. 

În 13 decembrie, când luminariile trec prin conjuncţie, Uranus revine la mersul direct şi 
încearcă să ne aducă la lumina unei înțelegeri depășite. El a intrat în mers retrograd în 13 iulie când 
contextul astral era diferit faţă de cel de acum. Între timp am parcurs schimbări substanţiale de 
vibrație (s-a consumat al doilea careu Uranus-Pluton, Saturn a trecut în alt semn şi a împlinit deja 
un trigon cu Neptun şi altul cu Chiron), ceea ce ne obligă să ne arătăm uşor reticenți față de 
“noutăţile învechite” pe care această planetă le lansează acum. Din 14 decembrie de când Luna intră 
în conjuncția cu Pluton şi, când va iniţia un nou ciclu de aproximativ 11 zile, va întări ideea că 
maturitatea şi ambițiile sunt direct proporționale cu experiențele de viață, cu numărul anilor, cu 
intensitatea evenimentelor parcurse, cu dorința de a ne pune în practică ideile, de a ne extrage din 
aspiraţiile începutului de lună ceva constructiv şi de a ne oferi din nou şansa de a învinge 
complicațiile şi vicisitudinile unei vieți aflată într-o continuă transformare. 

În 16 decembrie, când Junon trece în Capricorn, Luna în plin tranzit prin Vărsător, aduce un 
moment de expansiune. Dacă sentimentul explodează într-o acută dorință de independență, motivul 

relaționării, a asocierilor devine acum altul. Lăsând în urma Săgetătorul, Junon caută pentru relațiile 
sale mai multă stabilitate şi mai mult spirit practic. În felul acesta, se pregăteşte terenul sextilului 
Marte-Capul Dragonului care ne aduce o nouă formă de independență, o libertate în spirit, un noroc 
în deplasări şi o forță specială în a ne mobiliza într-un timp scurt. Cu toate acestea întreaga lună 
rămâne în sfera viselor, a himerelor, a planurilor de viitor pe care nu le putem finaliza, a selecției 
evenimentelor după nişte criterii absurde şi o apreciere a persoanelor după criterii de evaluare care 
nu se regăsesc pe nici o grilă. 

Întâlnirea Lunii cu Uranus, în 20 decembrie, când Soarele se afla în preajma lui Junon, dar 
pe gradul anaretic din Săgetător, participanți la o superbă Nicovală alături de Mercur şi Chiron 
conjunct cu Neptun ne aduce un scurt moment de trezire. Că e vorba despre o întâlnire, despre o 
vorbă, o simplă rememorare, dimensiunea patrimonială va fi mult legată de câştiguri, cuceriri, 
explorarea resurselor subsolului, descoperiri ştiinţifice sau a unor zăcăminte în zone neexplorate, 
aride, nepopulate. Această realizare trebuie să ne spună că de fapt componenta visului aici trebuia 
să ne ducă, dar vom fi atât de mult cuceriți de nostalgii, drame sentimentale, aspirații macabre încât 
îndemnul spre realism, cel care trebuie să ne spună că 20 decembrie este finalul drumului nu ne 
atinge câtuşi de puţin. Ulterior acestui moment, evenimente astrale ca trecerea lui Marte în 
Vărsător, din 26 decembrie, sextilul Saturn-Pluton din 27 decembrie şi careul Uranus-Junon din 29 
decembrie ne oferă direcții confuze atunci când le raportăm pe vibraţiile anului 2012. Momentul 
2012, cu trăsăturile sale excentrice, cu înclinația spre a gusta din valorile sale extreme, se încheie la 
20 decembrie, iar ceea ce urmează nu are suficient timp până la finalul anului pentru a se consuma 
în evenimente. 

Împlinirea, în 28 decembrie, a configurație numită Zmeul, din nou cu opoziția Luna-Pluton, 
ne aduce evenimente ce țin mai mult de sfera vieții private. Ceea ce iese pe spațiul public nu ţine în 
mod special de aceste tranzite, ci de conjuncturi personale, care ne îndeamnă la studiul astrologiei 
într-un cadru intim, restrâns, nu în cel al marilor cicluri planetare. 

Încadrând ultima lună a anului în vibraţiile lui 2012 înțelegem că decembrie este plină de 
vise şi speranţe care nu se pot realiza, că vibrația ei este atât de strâns legată de ideea de cercetare şi, 
deopotrivă, de negare a sa, încurajându-ne să ne trăim visul personal, idealul, într-o zonă a 
extremelor preschimbate acum după noile valori, cele pe care ni le-am dezvoltat în luna noiembrie 
2012. Acesta este marele paradox al lunii confirmat prin raportarea sa la trăsăturile generale ale 
anului 2012. Mulţi dintre cei înzestrați cu spirit practic se vor speria când se vor afla în fața unei 
dileme şi mai mari, aceea de a nu şti cât de adâncă poate fi confuzia, când se opreşte ea şi de ce 
aceste oscilări ne impregnează ca şi cum suntem cuprinşi de o epidemie de visare. În realitate, 
desprinderea de demersurile absolut esenţiale ale anului 2012 se face brusc, iar noi rămânem într-o 
zonă a backgroundului, cea care ne-a însoțit tot anul 2012, dar pe care, din cauza unei muzici 
intense, zgomotoase, ce ne apărea în fiecare luna altfel, prin conjuncturile astrale, nu am fost în 
stare să o sesizăm. 


Conjuncturile astrale ale lui 2012, aşa cum lesne se poate constata sunt ridicate dintr-un 
mănunchi de unghiuri care se întind pe perioade mult mai mari de timp. Că încep din 2008 sau din 
2012, că se finalizează în 2015, 2016 sau în 2025, este mai puţin important acum pentru că 
prezentul ne cere o mobilizare masivă pe mai multe nivele de vibrație, nu doar din punctul de 
vedere al conjuncturilor generale. Valorile trecutului sunt importante prin aspectul lor dual, de 
învăţăminte şi aspirații, dar, în 2012, ele ni se vor înfățişa ca rezultate ale unei munci abordate 
anterior şi, deopotrivă, ca dihotomii aparente. Alegerile noastre sunt însă motivate şi de elementele 
personale ale horoscopului, nu doar de un cadru general, ceea ce vor impune deviații de la aceste 
elemente cu caracter personal. Tocmai de aceea este important că trăsăturile specifice fiecărei zodii, 
care indică un mod particular de reacție la contextul astral, cere raportarea la cadrul general pentru a 
vedea privilegiaţii şi învinşii fiecărei perioade, dacă s-ar putea chiar ai fiecărei luni. Scopul este 
acela de a fi pregătit şi de a elibera spiritul, gândirea, structura emoțională de reziduuri care pot 
interveni ca factor perturbator, altul decât cel indicat în trăsăturile generale, ce pot duce fiinţa într-o 
zonă a insuccesului. Judecând după valorile generale ale acestor predispoziții prin prisma 

elementelor particulare ale zodiilor descoperim în mod practic faptul că omul este făuritorul 
propriului destin şi că orice modificare particulară nu este obligatoriu să vină din liber arbitru, ci 
dintr-o corelație care îi scapă. Cel care acționează în afara oricărei condiționări, adică prin liber 
arbitru, are anul acesta un loc special în dinamica astrală, în iunie şi octombrie, ca element 
misterios, prin intermediul lui Saturn, marele noroc al nostru în 2012. 


ANUL 2012 ŞI CELE 6 AXE ZODIACALE 


Nu există zodii bune şi zodii rele, ci există diferențe semnificative între constelațiile 
zodiacale care îi fac pe oameni diferiți între ei. Fie că ne referim la amplitudinea gesturilor, la 
modul de a înțelege şi analiza o informație, de cum îşi stabilesc prioritățile, până unde pot merge cu 
modificările aplicate mediului, toate acestea sunt incluse în valenţele zodiilor şi toate acestea sunt 
uşor modelate, ca un malaxor care amestecă încet compoziția pentru făcut pâine şi dacă în final, în 
cocă, se regăsesc toate ingredientele, aspectul aluatului va fi altul decât era la început. 2012 este un 
malaxor complex, care amestecă şi reamestecă ingredientele zodiilor, cărora le adăugă mai multă 
sare, mai mult piper sau mai multe condimente exotice formând un amestec variat care, în funcție 
de zodie, adică de programul folosit la coacere, are nevoie de un an sau de mai mult pentru a se 
finaliza. 

Abordarea acestei prezentări pe axe zodiacale este justificată de faptul că dispunerea 
planetelor este mai uşor de înţeles prin analiza comparativă a zodiilor complementare, între acestea 
dezvoltându-se un magnetism mult mai puternic decât există între zodii din acelaşi element sau între 
cele din acelaşi mod vibratoriu. Zodiile complementare, acționând în complex, aduc mesaje în 
mănunchiuri a câte două zodii şi, raportându-le, nu doar la semnul natal, aşa cum se întâmplă 
frecvent, ci şi la tema natală ori la cea anuală, descoperim direcții importante care sunt atribuite pe 
scheme informaţionale, cele particularizate în tema natală de planete, care ne ajută pe toți, indiferent 
în ce zodie suntem, să ne înțelegem inserţia particulară a tranzitelor în propria existență. 

Pasul analitic pe care îl cere o asemenea abordare reprezintă nu doar o simplă informare, ci 
şi un îndemn la studiu, la introspecție, la observarea atentă a vieţii, a mecanismelor ei, dar nu doar 
în ceea ce priveşte existența proprie, ci şi a celorlalți. Orice concluzie pe care reuşim să o 
desprindem din observaţiile pe care le facem pe marginea acestora va fi în armonie cu un mesaj 
subtil, cel al combinațiilor variate repartizate pe tot cuprinsul anului 2012 şi nu numai. 


Axa Berbec-Balanţă este în continuare încărcată de o tensiune specială, aceea ce vine 
din partea planetelor Uranus şi Saturn, primul la începutul zodiei Berbec şi al doilea la finalul zodiei 
Balanţă. Pe lângă acestea Pluton, pe semn cardinal, tine o tensiune constantă față de aceste semne, 
prin relaţia de careu pe care o lansează axei, dar o şi împlineşte, prin două unghiuri perfecte la final 
de iunie şi respectiv septembrie, cu Uranus. Însemnătatea acestui an, pentru axa Berbec-Balanţă, 
rezidă în faptul că aceste două zodii devin un fel de exemple în faţa celor care se răzvrătesc 
împotriva liderilor, şefilor, împotriva celor care îşi calculează bine posibilitatea şi care îşi doresc 
mai mult decât pot obține. Ei sunt invitaţi la confruntări epocale, la confruntări magnifice în care 
câştigă totul sau pierd totul, se ridică până în vârful piramidei sau îşi găsesc un loc ascuns printre 
pietrele de la baza ei. Dacă in prima jumătate a anului această axă pare să vină cu o schemă 
comportamentală cunoscută, să ne ofere prea multe şi să nu ne mobilizeze prea intens energia, în 
iulie când Marte intră în Balanţă, forța şi abilitatea acestor nativi de a reacţiona se va mări 
exponențial. Timp de aproape două luni vor avea un cuvânt important de spus, îşi vor face planuri şi 
metodele pe care le vor folosi îi vor preschimba în luptători de mare clasă a societăţii umane. 

Nu este niciun secret ca această axă cardinală patronează reacțiile imediate, viteza de a 
schimba subiectul, mediul, de a modifica registrul comportamental, fără a manifesta un puternic 
ataşament, fără a se lega de evenimente dramatice, însă ceea ce le rezervă anul 2012, ce îi 
transformă în combatanți de temut, le va construi imaginea de fiinţe care nu se pot deloc abţine din 
a se hrăni cu aceleaşi idei, cu aceleaşi metode. Vor părea atât de rigizi şi ataşati crezului lor, încât 
vor putea să ofere lecţii speciale chiar şi zodiilor de pământ, ori celor ce au un mod vibrator fix. 

Pentru noi toţi, intervenția axei Berbec-Balanţă în zodiac reprezintă o sursă de tensiune şi 
energie dizarmonică. Planetele pe care le conţine această axă în tema natală se vor încălzi mai mult 
decât trebuie, vor fierbe şi se vor desfăşura într-un regal de forţe ce vor garanta succesul doar dacă 
sunt folosite metode verificate în timp, doar dacă se face apel la o schemă gândită din timp, încă din 
2011. Educate să se bucure din plin de sportivitate, cele două semne ale axei ne vor duce într-o zonă 
a lipsei de control, prin apelul la inspiraţie şi reacții de moment. Generaţia 1971-1983, ce s-a născut 
cu Pluton în Balanţă, va fi invitata la un interval de 5 ani de efort şi reformulare. Pluton, cel care va 
ține în tensiune această axă, cu ajutorul lui Uranus, până în 2016, când orbul careului celor două 
planete se va disipa, va aduce schimbări calitative acestei generaţii căreia Universul i-a hărăzit să 
schimbe, prin exemplul personal, relaționarea tradițională şi să o ducă în punctul în care să se poată 
exprima singură, liberă de orice prejudecată sau limitare. Pluton, în ultimii doi ani, a mobilizat mult 
această generație prin ajutorul primit de la Saturn şi, acum, a venit momentul să fie pusa în aplicare 
schema de distrugere sau salvare prin această axă. Se ştie că Berbecul aduce în zodiac energia 
începutului, însă acest început, coroborat cu lecţiile de viaţă pe care Saturn le conferă celor născuți 
în intervalul 1971-1983, cu Pluton în Balanţă, include şi 2012, în această schemă nefiind explicit 
pentru cine se începe un ciclu şi pentru cine se finalizează altul. Din nou trebuie să amintim că 
Uranus, un personaj principal al acestei axe, aduce elementul neprevăzut prea aproape de acțiunea 
directă şi mult prea aproape de voinţă, ceea ce va întuneca mult perspectivă şi nu ne va permite să 
ştim, să anticipăm cu precizie evenimentele pe care le predispune în mod implicit. 

Trecerea lui Saturn în Scorpion, în octombrie, abandonează această axă de tensiunea care o 
motiva şi din acest moment până în 2016 se va vedea singură, fără un ajutor substanţial, ci doar 
susținută ocazional, peste doi ani, de Marte şi din când în când de câte o planetă care împlineşte 
aspecte pozitive cu cele individuale care vor trece pe această axă. 

Privită în ansamblul anului 2012, axa Berbec-Balanţă se va comporta ca o lamă cu două 
tăişuri, pe care utilizatorul, dacă nu este atent, o va folosi împotriva sa. Nu este însă o conjunctură 
terifiantă, pentru că nu inspiră mai multă teamă decât a inspirat în anul anterior, însă, datorită 
balansului de anul acesta dintre cele două extreme mult mai depărtate decât în anul anterior, se va 
observa o tendință de risipire în proiecte iluzorii sau o acaparare în planuri lipsite de consistență. 
Acolo unde există o metodă verificată, acolo unde cumpătarea şi tehnica sunt elemente de la care nu 
se abate, axa Berbec-Balanţă ne aduce un succes în etape, până în 2016, care, în final, ne va 
încununa întreaga existenţă cu o realizare de proporţii. 


Cei născuţi în zodia Berbec au un 2012 intens şi reformator. Avându-l pe Uranus pe 
semnul lor aflat, într-o relație negativă cu Pluton, se vor simți motivaţi să-şi exprime punctul de 
vedere, să se revolte, să se implice în multe demersuri complicate, să dăruiască totul, să consume 
energia până la ultima picătură pentru a face imposibilul şi, în felul acesta, se vor risipi în proiecte 
pe care nu le pot duce la bun sfârşit. Văzând că totul se ramifică, vor traversa în acest an momente 
de panică, de disperare, de nervozitate, chiar de crize pe care nu se vor abține în a şi le afişa în 
public, cu tot spectacolul aferent, de parcă acum îşi varsă necazul acumulat de-a lungul vieții. 
Având în marea lor majoritate un spirit inocent, cu deschideri spre marile idei ale omenirii, anul 
acesta se vor vedea în situația de a nu reuşi să se armonizeze cu mediul. Putând să asimileze în timp 
scurt un element de maximă necesitate pentru mediu, putând să se implice în fapte ce vor putea să 
răstoarne situația în favoarea lor sau, pur şi simplu, să o răstoarne din joacă, şocurile, greşelile, 
exprimările la scenă deschisă vor avea repercusiuni majore asupra destinului său. 

Încep anul cu Marte în Fecioară, preocupaţi de sănătate, de acţiuni din sfera profesională, de 
relațiile cu autorităţile locale, cu instituțiile statului, cu banii publici, dar nu prin aceea de a 

administra şi de a găsi un element personal pe care să-l folosească pentru a se ridica deasupra 
celorlalți, pentru a progresa, a se îmbogăţi şi a-şi schimba rapid nivelul de trăi. Deşi ar fi trebuit ca 
totul să fie conjunctural, să se preocupe puţin, aşa din complezentă sau pentru că aşa o cere situaţia, 
deci să nu dureze prea mult, îşi dau seama că de fapt această preocupare îi ține până în iulie. Marte, 
datorită retrogradării sale, stă mai mult decât este cazul în Fecioară, ceea ce înseamnă pentru berbec 
probleme de tranzit, tulburări ale ciclului sangvin, tensiune nervoasă, dureri în zona capului 
provocate de lovituri sau intervenție medicală ratată, şoc provocat de un dezechilibru în 
metabolismul macroelementelor. Relaţiile profesionale, pornind de la curiozitatea nefirească 
dezvoltată în timpul anului, se vor complica, în special în intervalul 24 ianuarie - 14 aprilie, când 
Marte este retrograd. Lipsa banilor va duce la o tensiune nervoasă fără precedent ceea ce îi va face 
pe unii să facă anul acesta mai multe vizite la medic decât au făcut de-a lungul întregii existenţe. 

Relaţiile personale au însă o componentă educativă. Până în octombrie când Saturn le 
părăseşte semnul complementar (Balanţă), berbecii se vor comporta de parcă sunt certați cu legea, 
nu cu legile în general, ci cu cele care stabilesc regulile de convieţuire, implicându-se în dispute, 
conflicte, reproşuri, renunțări, schimbări de metode. Din acest punct de vedere, ultima decadă a 
anului 2012 când Saturn intră în Scorpion şi Marte, guvernatorul lor, trece prin conjuncția cu Capul 
Dragonului, vor reuşi să vadă o parte din rezultatele conflictelor pe care le-au dezvoltat de-a lungul 
anului. Acum vor fi tentaţi cu deplasări într-o altă sferă de activitate, poate chiar în altă localitate, 
altă țară pentru că se vor arăta mult mai siguri pe ei şi mult mai echilibrați. 

Echilibrul emoţional, în cazul berbecilor, este o glumă bună. Niciodată nu sunt liniștiți, tot 
timpul se frământă pentru ce au de spus, cum sunt percepuți, care este următorul pas, ce au de 
cucerit şi pe cine trebuie să dea la o parte, însă apelul la linişte vrea să spună că se schimbă de fapt 
registrul comportamental, şi nu mai oferă atât de multe dovezi de dispută ori confruntare, negare, 
respingere sau emitere a unor păreri negative la adresa lor. 

Din capul locului, cel mai dificil element al anului 2012 pentru cei născuţi în această zodie 
vine din sfera publică. Având prin atributele obținute la naştere tendința de a risca totul, lipsa 
măsurii, abținerea ca un element impus prin voință, nu ca o trăsătură integrată în spontaneitate, 
prezenţa lui Pluton pe casa a X-a, în Capricorn, ce trimite aceste unghiuri spre Uranus, aflat în 
tranzit prin semnul lor, ne spune că viaţa le va fi dificilă, că zâmbetele vor fi usturătoare şi că 
tendința lor de a trăi în prezent, de a reacţiona pe moment, de a acționa sub impulsul unui instinct 
căruia nu-i pot rezista, este extrem de nepotrivit ca mod de comportare. În 2012 vor învinge 
Berbecii educați, cei de tipul intuitiv-introvertit care reuşesc să stabilească o relaţie stranie cu 
oamenii şi obiectele din jur şi care, în intervenția lui Pluton specializat în 2012 pe tehnica 
dihotomiei aparente, ce acționează prin toate acestea, impulsul va fi oprit sau deviat spre visare, 
artă, creativitate. Aceştia se vor dovedi intuitivi şi dispuşi să contribuie substanțial la creşterea şi 
sporirea prestigiului instituţiei, la deschideri majore şi pentru că se controlează, nu au ce regreta din 
realizările sau pierderile acestui an. 

De partea cealaltă îi găsim pe acei kamikaze ai anului 2012, care se sacrifică pentru un ideal 
anost, care se consumă, de ţi-i mai mare mila de ei, în comportamente antisociale, jocuri de noroc, 
speculaţii financiare sau se implică în acțiuni de revoltă care nu reuşesc să le ofere niciun fel de 
satisfacție. Pluton pe casa a X-a îi avertizează pe aceştia cu privire la lipsa de ataşament față de 
realizările sociale. Acest mesaj vrea să spună că, de fapt, ei nu construiesc nimic, ci doar participa la 
o lucrare, doar sunt verigi într-un mecanism care generează efecte pe care ei nu trebuie să şi le 
revendice, doar pentru că ar putea fi, de exemplu, ultima verigă în acest şir. 

Pot avea însă momentele lor de glorie în 2012 în orice moment şi prin orice conjunctură pe 
care nu o vor lăsa să-i tulbure. A doua parte a anului va fi, spre deosebire de multe din evenimentele 
predictibile din viaţa lor din primele şase luni, o varietate de evenimente şi conjuncturi, ceea ce le 
va produce o emoție foarte puternică şi deopotrivă o presiune majoră pe segmentul exprimării 
sociale. Deşi niciodată nu s-au preocupat de conjuncturi, totul fiind judecat după rezultat, anul 
acesta vor observa că majoritatea întâmplărilor pe care nu le pot controla şi care au o miză foarte 
mare, vin prin anunţuri, declaraţii, veşti, informaţii, semnale consumate pe zonă publică. Această 
situație îi pune în postura de a exploda, de a se manifesta conform structurii lor, de a riposta 

imediat, de a-şi ieşi din liniştea pe care şi-o impun, ceea ce se va dovedi a fi o greşeală pentru ei şi 
anturaj. Riscul să-şi facă duşmăni de durată devine un element demn de luat în seamă din februarie, 
de când Neptun le trece pe casa a XII-a, cu toate că, practici cum sunt, berbecii vor găsi, cu Jupiter 
în Taur, în prima jumătate a anului, mijloacele necesare să-i reducă la tăcere, să le ofere hrana pe 
care şi-o doresc (bani, informaţie etc.), iar din iunie încolo, de când Jupiter va intra în Gemeni, să 
dezvolte cu ei un fel de parteneriat straniu, să le folosească acestora relațiile şi deschiderile şi apoi 
să-i părăsească lansându-i cu ceea ce au apucat să câştige până când i-au cunoscut pe ei. Aspectul 
nu este însă deloc nostim pentru că aceste gesturi imprudente le plasează deasupra capului Sabia lui 
Damocles. 

Puterea berbecilor va deveni însă proverbială în 2012. Cu Uranus pe semnul lor, mobilizați 
până în cele mai profunde elemente ale structurii lor, aceşti nativi îşi fac o şcoala dură, o instrucție 
severă care îi pregăteşte pentru viitor să facă față oricăror conjuncturi. Berbecii din generația '71- 
'83 trăiesc anul acesta drame sentimentale complicate pe care nu doresc să le împărtăşească. Asta 
înseamnă că se expun la o presiune în plus, la o sarcină în plus şi ori trec în latura cealaltă, adică nu 
se mai interesează de nimic, ori cad pradă marilor dezastre sociale, a mişcărilor publice şi ajung 
într-o zonă periferică unde nu se va mai pune problema modulării comportamentului, ci a 
supravieţuirii. Din fericire, nimeni nu ştie mai bine ca acest semn să se adapteze în condiţii grele şi 
nimeni dintre celelalte zodii nu poate mai uşor să strălucească şi să insufle curaj şi abnegaţie când 
greutățile sunt din ce în ce mai mari şi lipsa de perspective roade tot mai mult din oase. Născuţi 
pentru a fi luptători, berbecii primesc anul acesta o scenă pe care să se desfăşoare şi, în funcție de 
educaţia lor, gradul de înţelegere, profunzimea şi puritatea spiritului lor, îşi vor alege locul de 
desfăşurare şi vor fi cu atât mai victorioşi cu cât nu se vor ataşa de ceea ce le trece prin mâini. 


Balanţțele au, cu un început furtunos şi un final şi mai dinamic, un an dificil din punct de 
vedere material şi al relațiilor de familie, complicat pentru cei cu funcţie şi rang social, dar sigur şi 
protector cu cei care urmăresc să continue o tradiţie, să o stabilizeze printr-o voinţă de grup, printr-o 
solicitare şi o susţinere venită din anturaj. 

Nimic în ceea ce se manifestă anul acesta nu le este specific acestor nativi şi tocmai de aceea 
multe din evenimentele sociale le vor pune la îndoială abilitatea lor de a se situa la jumătatea 
distanţei dintre două idei, echilibrul şi sociabilitatea aducându-i în postura de a se implica în 
demersuri care să le compromită imaginea, să-i ducă departe de casă, să le tulbure liniştea şi să le 
aducă în centrul atenţiei conflicte temeinice pe care, în general, nu le pot administra fără o susținere 
din exterior. Nici tipul introvertit şi nici cel extrovertit nu vor reuşi să gestioneze anul acesta 
vibrația astrală. Ei vor reuşi doar să-şi menţină pasiunile ascunse, să încerce să fie cât pot de 
comunicativi, să caute afecțiunea în jur chiar dacă de fiecare dată se lovesc de respingere, sfidare, 
jignire. 

Balanţele încep anul 2012 cu un conflict, cu o dispută, cu rememorarea unui incident care s- 
a consumat în 2012 şi care i-a mobilizat într-un sens negativ. Aceste intrigi s-au bazat pe secrete, pe 
forțe ascunse, pe conspirații. În felul acesta, în prima jumatate a anului, când Marte se afla pe casa a 
XII-a, se observă că toate casele de finalitate sunt ocupate, ceea ce aduce o povară extrem de mare 
acestor nativi. 

Cu Saturn pe zodia lor, balanțele beneficiază de un semn de maturitate evident. Sunt 
chemate la sfat, sunt consultate, întrebate, iar părerile lor sunt bine plasate în contextul familiei, 
instituției, chiar al statului. Relația lui Saturn din Balanță cu cea a lui Marte din Fecioară, în prima 
jumătate a anului, constituie pentru balanțe elementul care le va uza cel mai mult. Între dinamismul 
la vedere, cel care implică, pe de o parte, afirmarea de sine, crearea de valori, ridicarea unor noi 
monumente, etichetarea unor exponate de muzeu, aprecierea unei lucrări, recompensarea unor 
angajați, publicarea unui volum de versuri sau pur şi simplu adjudecarea unui premiu şi, pe de altă 
parte, mişcările de culise, intrigile, bolile cronice, mustrările de conştiinţă sau căutările lipsite de 
suport fizic, nativii aceşti semn se văd în postura de a munci în zadar, fără a vedea vreun rezultat 
concret pe care în timp să şi-l atribuie. Acest paradox se naşte direct de la planeta Pluton, care din 
casa a IV-a tulbura sentimentele cele mai ascunse şi aduce la lumină atât de multe nemulțumiri şi 

insuccese încât, de pe margine ai putea să juri că balanţelor nu le convine nimic anul acesta şi orice 
ai face, nu le poţi intra în voie. În realitate, dihotomia aparentă, cea care pe tema lor se naşte, în 
special în prima jumătate a anului, din relația maleficilor Marte şi Saturn, iar în a doua parte a 
anului din relația lui Uranus cu Pluton, ascunde auditoriului teama de boală, de uzură psihică, de 
bătrâneţe, de singurătate, de acele elemente imperfecte ale relaţiei de cuplu pe care simt că nu le 
mai pot ține locului. Când este implicată casa XII-a, mai ales când nu se caută un răspuns, ca în 
cazul temelor orare, ci se doreşte identificarea unui traseu, întotdeauna este necesar să se stabilească 
traseul impus de Axa Dragonului. Prin acest aspect astral, poziționat până la începutul lui 
septembrie pe axa Gemeni-Săgetător, balanţele beneficiază de un aflux de informaţii extrem de 
valoros. Sunt norocoase, învaţă ceea ce le este necesar, întâlnesc oameni remarcabili şi simt că sunt 
susținute de cei pe care îi apreciază cel mai mult. Acest mod de a relaționa, care este esențial pentru 
o balanţă, le conferă sentimentul de reîmprospătare a relaţiilor, că se simt din nou iubite, apreciate, 
dar că, oricât de bine ar fi, cei care apreciază prezenţa lor tonică nu ştiu că sufletul balanțelor din 
acest an până în 2016, în ceea ce priveşte percepția despre sine, se va uza, adică vor simți că 
îmbătrânesc mult mai repede decât au făcut până acum. Apăsarea sufletească este cea care le 
convinge de acest fapt, nu mesajul lui Saturn. 

Neptun în Peşti, din februarie, va reprezenta pentru balanţe un element benefic, în afară 
retrogradării sale din perioada 6 iunie — 11 noiembrie. Le este încurajat simţul umanitar, relațiile 
profesionale benefice şi sunt îndemnate să facă sacrificii pentru un scop nobil. În perioada 
retrogradării, relaţiile balanței vor fi şubrezite datorită limbajului, a conținutului mesajului, datorită 
vorbelor spuse prea tare, prea blând sau prea rece ori prea indiferent. Uşurinţa cu care schimbă 
subiectul, maniera extrem de originală prin care îşi schimbă starea, prin care trec de la bucurie la 
disperare, care contravine naturii echilibrate cum suntem obişnuiţi să spunem despre ele, va face din 
2012 un an epuizant, trist şi aducător de evenimente atât de stridente şi intense încât ar putea scrie 
un roman foileton şi după ce ar lăsa impresia că finalul este aproape, să treacă în 2013 cu o nouă 
serie, şi tot aşa până în 2016. 

A doua perioadă a anului 2012, pentru balanţe, devine periculoasa pe calea informaţiilor şi a 
lecţiilor de viaţă, nu doar prin cele două careuri pe care Pluton şi Uranus le împlinesc, ci prin 
tranzitul lui Marte, ce va trece prin preajma Nadirului (simţirea) pentru că vine după intervalul 15 
mai — 27 iunie, când guvernatorul semnului lor natal (Venus) este retrograd, adică după o perioadă 
de intense neîmpliniri şi dezamăgiri. A intra în a doua parte a anului cu conştiinţa lezată de faptul că 
relațiile cu ceilalți nu numai că nu sunt perfecte, că nici nu au cum să fie aşa, dar nu sunt nici măcar 
aşa cum se aşteaptă o balanţă, îi va provoca o mare deziluzie. A fi desconsiderată de anturaj, este 
pentru o balanţă o durere imensă, pentru că armonia mediului este pentru ea ceea ce este apa pentru 
un peşte. Sunt balanţe care au nevoie de armonia mediului pentru a o strică, pentru a-şi consuma 
agresivitatea, instabilitate sau pentru a demonstra că lumea este plină de suferință. Aceste balante, 
care au de regulă guvernatorul semnului natal în cădere (Fecioară) sau în exil (Scorpion), au în 2012 
cel mai mult nevoie de asistență, de înţelegere, iertare şi ajutor din partea prietenilor sau familiei. 
Relaţia de careu pe care Pluton o realizează din preajma Nadirului lor le va aduce multă neîncredere 
în sine, suspiciune, îndoială şi tendința de a se separa de contextul social, inițial pentru a se 
reculege, apoi pentru a se reabilita. Această desprindere de social reprezintă pentru o balanță 
trecerea într-o nouă etapă de evoluţie pentru ca la întoarcere, la reluarea legăturilor cu anturajul, 
acesta să fie îmbogățit în informaţii sau prin numărul membrilor, oferindu-i posibilitatea să 
cunoască oameni noi şi toate aceste elemente inedite îi pot promite o schimbare calitativă. 

Asta înseamnă Uranus pe casa parteneriatelor, asta înseamnă în aspectul general poziţia lui 
Uranus în domeniul lui “celă/alP” şi cam la această gamă de trăiri se poate aşteptat un nativ al 
acestei zodii de-a lungul lui 2012. 

Judecând după faptul că anul are trei mari momente de maxim dramatism (perioada 15 mai 
— 27 iunie, 24 iunie şi 19 septembrie), când Venus se află în mers retrograd şi pe împlinirea celor 
două careuri, ne putem gândi la trei mari ipostaze de tulburare pe care le vor parcurge şi, de 
asemenea, trei mari stadii pe care vor trebui să le abordeze pentru a se proteja de schismă sau de 
eşec. Venus în Gemeni, atunci când mai este şi retrograd, poate încuraja un comportament egoist cu 

toată gama de spectacol de proastă factură, de la minciună la agresivitate, aducând, pe fundalul deja 
tensionat al lunilor mai şi iunie, pretenții total nepotrivite prin calitatea lor sau modul în care sunt 
formulate. A da curs unui îndemn de proastă factură, a răspunde unei provocări, a minţi, a rupe o 
prietenie, a se afişa pe zona publică printr-un comportament uşor refractar, doar pentru că 
guvernatorul semnului în debilitatea sa aşa recomandă, reprezintă o mare greşeală şi o ipostază 
personală pe care anturajul, fără ajutorul balanței în cauză, nu o poate şti. Se recomandă deci 
balanţelor ca momentul de complicaţie să fie împărtăşit apropiaților, prietenilor, familiei, pentru a 
se echilibra prin feedback, pentru a reuşi să înţeleagă contextul în care acționează şi să se protejeze 
de reacții dure ce le-ar putea compromite cariera sau imaginea publică. 

Următorul moment are însă o susținere mentală pentru că îl plasează pe Jupiter deja în casă a 
IX-a, alături de Venus, ascunzând prin justificări socio-profesionale, prin dispute de natură 
administrativă, aceste reacţii care sunt în acelaşi registru al revoltei, al reacțiilor temperamentale. Se 
acționează prin idee, noţiune, prin studiu, printr-o relaţie cu terți, prin prietenii prietenilor, duşmanii 
duşmanilor, nu direct cu cei vizați. 

Momentul de 19 septembrie, când Capul Dragonului le trece deja în casa a II-a, a hrănirii, 
lezarea personală se produce prin oameni de stat, pe linie ierarhică, prin diminuarea puterii de 
influență sau prin aplicarea unei strategii de modificare a statutului care poate avea o eroare în 
punerea sa în aplicare. Luna neagră, abia intrată în Gemeni, aduce eroare prin decizie, cuvânt folosit 
greşit sau absenţa cuvântului care ajută în aplicarea unei decizii. Relațiile sociale, prin accentuarea 
casei a VI-a de către Neptun şi Chiron, se răstoarnă şi ceea ce era rău devine bun şi invers, agasând 
structura sentimentală a acestor nativi şi motivându-i se se îndrepte spre noi prieteni, asociaţi. 
Această modificare de registru, inițial neplăcută, îi va produce balanței mari satisfacţii şi îi va oferi 
o nouă posibilitatea de a se reabilita din punct de vedere social, profesional sau personal, ajutând-o 
să-şi construiască o imagine pozitivă. 

Finalul anului o aduce pe balanţă la nivelul la care era cu un an în urmă. Venus pe casa III îi 
aminteşte de faptul că are multe de asimilat de la viaţă, că este important să accepte sfaturi înțelepte, 
vorbe de duh, recomandări chiar şi de la cei cu care a dezvoltat de-a lungul lui 2012 un conflict 
evident. Jovială şi deschisă, aşa cum este prin trăsătura semnului, Balanța va scoate în evidență mai 
mult lecțiile primite de la cei pe care nu-i apreciază, pentru a disimula şi a-şi ascunde faptul că se 
simte rănită iremediabil. În felul acesta, dihotomia aparentă a lui Pluton, vizibilă în aspectele sale 
sentimentale, în cazul balanței va lua proporţiile unei drame sentimentale. Este greu însă să faci o 
balanţă să înveţe că unii oameni nu sunt demni de încredere, ea ştie asta şi tocmai de aceea, acum, 
în faţa unui adevăr atât de puternic, va prefera să se închidă, să se ascundă, să mintă, să fugă de 
răspundere, să nu accepte boala sau conflictul pentru că de fapt nu poate soluţiona nimic. 

În contextul general al anului 2012, vibrația Balanţei ne vorbeşte despre cât de uşor pot fi 
oamenii răniți, de cât de uşor se expun pericolelor, ca puiul de căprioară fiarelor sălbatice, şi cât de 
mult pot fi afectaţi de o dizarmonie. Balantele nu sunt asemeni berbecilor care pot să răstoarne 
lumea, dar se trezesc integrați în acest mecanism şi nu se pot decide dacă să iasă din schemă sau să 
se implice. Curajul este în 2012 mascat, iar la lumină se va ridica îndrăzneala pe care balanţele o 
vor considera mai puțin periculoasă, mai uşor de ascuns şi de acceptat în cazul unui conflict. Din 
punctul de vedere al astrologului, procedând aşa, Balanța greşeşte, poate de aceea este considerată 
şi poziţia de cădere a Soarelui. 


Axa Taur-Scorpion este anul acesta solicitată din plin, în primul rând Taurul, de Jupiter, 
împreună cu Luna neagră, apoi Scorpionul prin implicarea lui Saturn, pe final de an, în a transmite 
mesajul său de aşezare a lumii pe alte baze. Valorile materiale cele pe care această axă le apreciază 
cel mai mult, vor fi puternic afectate de o deplasare a lor spre o zonă publică într-un mod 
necontrolat, ceea ce va aduce acestei axe, renumită pentru caracterul ei fix, momente de zdruncin 
intern, de frământări, de preschimbări şi complicații. 

Dinamica astrală, prin intervenţia lui Uranus, prin relaţia sa cu Pluton, dar şi prin trecerea lui 
Neptun de pe axa IV-X, pe V-XI, preschimbă motivații, aruncă realizările şi agoniseala de o viață 
pe o nevoie acută de dragoste împărtăşită, pe sentimentalisme, pe relaţii în care principala 

componentă să nu fie cea dată de realizările sociale, ci cea personală. Întorcându-ne spre valorile 
personale, axa Taur-Scorpion ne va complica întâi de toate relaţia cu sine, abordarea gândirii 
materialiste din perspectiva materialistă şi ne duce în fața unor furtuni, care sunt reprezentate de 
conjuncturi anterioare, ce ne vor judeca aspru pentru risipa sentimentelor, lipsa de scrupule, 
dezinteresul faţă de cele importante pentru viaţă. Pe acest fond, pe acest îndemn de a chinui ceea ce 
nu trebuie, de a interveni în ecuaţia vieţii cu dorinţe radicale de a compensa timpul pierdut, de a 
ridica viața personală la un standard la care nu au fost niciodată, va aduce faimă lui 2012 şi, evident, 
complicaţii de care nu au avut parte până acum. 

Cu Jupiter pe acest segment, dar atenuat de relația sa cu Luna neagră, cu Neptun dispus să 
medieze raporturile antagonice care există între Saturn şi Jupiter, debutul anului aduce acestei axe 
nevoi noi, sentimente noi, promisiuni noi, fără a avea însă puterea să şi le atragă în forul interior, 
fără a dispune de vreun sprijin pe care cineva din anturaj i-ar oferi-o. Îndemnul de a nu confunda 
bucuria, fericirea cu plăcerile lumii, cu satisfacția de a avea sau controla, aşa cum bine suntem 
obişnuiţi să primim din această zonă. 

Extremele sunt pentru această axă ca alternanța căldură-frig pe care o găsim în deşert, ce 
distruge textura solului, îi omoară acestuia partea organică şi cea ce supravieţuieşte capătă 
apelativul de ciudat al naturii. Puşi în față situaţiei de a trece de la o extrema la alta, de a schimba 
direcția de la post, abstinenţă, reţineri, la a controla mediul de apartenenţă, cei care au fost obişnuiţi 
să facă negoţ cu sentimentele, cu plăcerile, cei care au acumulat bani albi pentru zile negre, dar între 
timp au uitat de acest deziderat şi s-au transformat pe sine în depozite de acumulări şi manii au un 
2012 greu şi agresiv. Reîntoarcerea la valorile pe care nu le-au cultivat implică schimbarea 
arealului, strămutarea într-o altă zonă a imaginii publice, în care se va confrunta cu complicaţii pe 
care le-au soluţionat cu ani în urmă, acum 12 sau 25 de ani, însă cu un alt tonus, cu o altă vigoare, 
dispunând de alte motivații şi, evident, pe un al context social. 

Nevoia de a găsi un punct de care să se sprijine pentru a răsturna lumea, se va întoarce spre 
sine ca dezechilibrul între dinamica personală şi necesitatea de a abandona o imagine publică 
periculoasă ne aduce această axa într-o ipostază atât de negativă încât îşi vor refuza totul, chiar şi 
plăcerile minime consumate pe teama de a nu reuşi să o ia de la capăt. Fiindcă această axă ne 
aducea o doza interesantă de luciditate, cea care se trezeşte atunci când toate piesele puzzle-ului 
sunt aruncate pe masă, ca o transă, ea ne va aduce patima pentru iluzii şi deopotrivă căutarea unui 
anturaj care să le risipească, iar de aici până la a atinge o anume flexibilitate mentală care să fie 
controlată de forţe subtile, nu de ființa în sine, nu este decât un pas. Axa Taur-Scorpion este în 2012 
Călcâiul lui Achile, elementul care îi învăluie pe oameni şi îi face sensibili la putere, dar 
neputincioşi în faţa unor probleme personale. Încercarea de a le rezolva nu face decât să complice şi 
mai mult, să tulbure şi pentru temperarea lor este nevoie de intervenţia altor elemente astrale, care 
să nu fie atribuite anumitor axe în mod particular, ci care vin din elementul particular al temei. 


Cei născuţi în Taur sunt îngrijoraţi chiar de la începutul anului. Se consumă în dilemele pe 
care 2011 li le-a oferit şi se simt puternic agasaţi de trecut. Având, chiar de la debutul anului, un 
simț al pericolului întins la maximum, îşi vor stabili angajamente şi se vor strădui să nu le 
depăşească, să nu le încalce şi nu vor accepta nicio interferenţă venită din partea anturajului. Taurul 
va dori să fie tot anul, el şi idealurile sale, el şi planurile sale şi schemele sale de acţiune. Privindu-şi 
nevoile familiei, va înţelege că viața se susține mult pe acumulările cu caracter personal, pe valorile 
dezvoltate în intimitate şi îşi va reproşa că a fost prea lent, prea atras de imaginea pe care ştia că o 
are în jur, prea organic în a analiza timpul, valorile materiale, desfăşurarea procesului gândirii, prea 
emotiv în fața unor obiecte şi prea încurcat, dezorientat, în faţa oamenilor. Făcând parte dintr-o 
categorie socială a celor care nu reuşesc să-şi vindece niciodată o rană, doar să o ascundă, să o ducă 
în profunzime, revenirea lui la schemele lui 2011 va fi un element de disconfort puternic pentru 
anturaj şi o dovadă a faptului că poate fi anul acesta cicălitor, enervant, obsedat de ceea ce nu au 
rezolvat, de pasul înapoi pe care trebuie să-l facă pentru a fi sigur că are ceva teren înapoi, că are 
ceva în spate şi se poate baza pe ceva sigur în caz de defensivă. 

Această dorință de a avea o structură de rezervă devine la începutul anului un element 
complet care, pe de o parte, avertizează cu privire la marile frământai ale lui 2012, iar pe de alta 
scoate în evidenţă o moştenire periculoasă, cea care nu mai poate fi administrată în acest mod, care 
nu mai poate fi avansată decât după o rapidă sistematizare. Se poate însă adapta, pentru că încă din 
ianuarie îşi stabilesc reperele pe care doreşte să şi le atingă şi este bine de ştiut pentru cei din jur, 
pentru cei care au un Taur în preajma lor, că metodele sale nu vor fi tocmai corecte, că limbajul 
folosit este încărcat de lipsa de atenţie, de nerăbdare, aşa cum nu au văzut până acum la el. 

Anul 2012 aduce taurului complicaţii profesionale, lipsa de susținere în plan public şi multe 
compromisuri pe care va fi obligat să le facă pentru a-şi menţine o poziție sau a-şi adjudeca una 
nouă. Fiind prin definiție un bun observator al mecanismului social, datorită simțului său practic 
dezvoltat şi al abilității de a selecta după reguli simple, tradiționale, ceea ce vine înainte privirii sau 
înțelegerii sale, taurul va şti să se apropie, în special din februarie încolo, de când Neptun ii intră pe 
casa protectărilor, de un personaj celebru, de o structura socială, de o organizaţie pe care să o poată 
integra în idealurile sale şi să fenteze cumva o agresiune venită dintr-un plan ascuns, din mişcările 
de culise, din intrigi specifice lui Uranus din casa a XII-a. Nu este exclus ca simțul său practic să 
genereze o formă specială de înţelepciune, în care să aleagă la sânge conjuncturile în care sa se 
implice şi să găsească resursele necesare pentru a se dezvolta după cum îi spune intuiţia, după un 
simţ intern, după o forță subtilă care îl supraveghează în permanență. Atribuindu-se acest rol de 
lider de opinie, de luptător, va dezvolta o aprigă dorință de control şi o pasiune teribilă pentru 
trofeele câştigate. Se va mândri mai mult decât a făcut-o anterior tocmai pentru că numai el ştie 
efortul, construcția şi pericolul pe care le-au traversat pentru a ajunge acolo. Fiind în defazare 
afectivă cu el, cei din anturaj nu vor înțelege manevrele sale, nu-i vor aprecia gesturile şi nici 
ieşirile reuşind să-l acuze, să-l sfideze sau să dorească să-l înlăture din poziția câştigată doar pentru 
că nu îl înțeleg. 

La fel ca şi balanţele, fiind guvernaţi de aceeaşi planetă Venus, unul din momentele 
periculoase ale anului 2012 este cel al retrogradări lui Venus pe care îl vom găsi în perioada 15 mai 
-27 iulie. În plus, luna ianuarie 2012 este periculoasă pe segmentul deciziilor şi a relaţiilor intime, 
iar cele două ipostaze în care se împlineşte careul Uranus-Pluton (24 iunie şi respectiv 19 
septembrie) aduc fiecare o forma neobişnuită de pericol care îi va amplifica tensiunea în anturaj şi îl 
va pune, în special în timpul celor două ipostaze ale careurilor Uranus-Pluton, să ofere explicaţii, să 
susțină un ideal al grupului, adică să facă ceea ce nu îi place, ceea nu i-a plăcut niciodată şi nici nu 
se va simţi confortabil acum cu asta. 

Cu Marte pe casa V, prima jumătate a anului 2012 le va aduce acestora tulburări 
existenţiale, sentimente zbuciumate, dorinţa de a le înfrâna într-un sens şi de a le dezvolta în altul, 
nevoia de a iubi şi de a i se răspunde, dar nu gratis, ci să se soldeze cu un câştig personal important. 
În acest interval, cel mai periculos sector este ce al retrogradării lui Marte (24 ianuarie — 14 aprilie) 
când deciziile pe care le iau vor fi uşor îndreptate împotrivalor, le este speculată orice greşeală şi 
neîncadrându-se în tandemul acumulare-pierdere, succes-insucces, viață-moarte după schema sa, 
după gândirea sa, sunt puternic zdruncinaţi, sugerând că sunt oameni slabi, uşor de manipulat, dar 
nu zdruncinaţi, loviți în elementul ce mai sensibil, în Călcâiul lui Achile, aşa cum se întâmplă de 
fapt. 

Trecerea lui Saturn în Scorpion şi intrarea acestuia pe casa a VIl-a îl aduce pe acesta în 
situația de a reuşi să-şi apropie asociați puternici şi să poată face cu aceştia o uniune puternică. 
Relaţiile de familie sunt astfel întărite şi, la prima vedere, nimic nu mai poate zdruncina o poziție 
atât de solidă. Prin această poziţie taurul îşi vede împlinit efortul său de peste an, dar şi confirmată 
valoarea sa, dovedindu-se puternic în confruntări, în procese, în schimburi de idei, în a impune un 
etalon prin reguli, scheme, legi, printr-un mod de comportare sau o anumită schemă de gândire. 

Pentru cei care nu sunt siguri pe metodele lor, care au dezvoltat în perioada ianuarie- 
octombrie 2012 metode disparate, aplicându-le haotic, fără o regulă, fără măcar să-şi asculte intuiţia 
sau instinctul, deci în conformitate cu frica sau, mai rău, prin panica de a nu pierde o poziție sau un 
bun, se văd în acest ultim cadran al anului separați de ceea ce iubeau mai mult, de elementul pe care 
îl apreciau şi pe care şi l-ar fi dorit cât mai mult în preajmă. În felul acesta, se simt atraşi spre 

studiu, spre a reevalua metodele aplicate, spre a se întoarce în trecut, chiar şi spre cel îndepărtat de 
unde ştiu ei că îşi extrag energia şi forța. Dacă tot anul au gândit negativ, dizarmonic, acesta este 
momentul când le revine vigoarea şi forța ideilor, când totul le apare clar în faţa ochilor şi când, din 
nefericire, pot acumula puternice resentimente față de cei care i-au învins în confruntările 
anterioare. 

Pierderea unui statut, a unui teritoriu aduce Taurilor în 2012 patimi pe care le vor duce cu ei 
toată viața. Chiar dacă traversează şi ipostaze benefice, în care sunt încurajați în munca lor şi 
dovedesc abilități speciale de a manipula energia, informaţia, de a crea, de a menţine interesul treaz 
în condiţii în care altcineva s-ar fi pierdut pe drum, Uranus în Berbec, implicat în evenimente 
periculoase pentru echilibrul lor psihic şi pentru armonia relațiilor, îi pune pe aceştia în situaţii 
penibile. Fiind vorba despre casa a XII-a a lor, nu şi a celorlalți, doar lor li se va părea că 
adevăratele intenţii ale celorlalți le sunt ascunse, doar ei vor considera că sunt urmăriți, că se 
construiesc conspirații în spatele lor şi doar ei se vor simţi agasaţi de elemente de dizarmonie ce 
sunt pentru alţii ipostaze de divertisment, scheme negative care nu devin periculoase decât când 
sunt duse în segmentul seriozităţii, adică atunci când li se acordă o prea mare importanță. 

Trigonul Saturn-Neptun, împlinit din finalul anului, are menirea de a-i scoate pe aceştia din 
schema eronată de a gândi şi de a le ofer un ideal reconfigurat, nou, proaspăt, unul spre care vor să- 
şi îndrepte întregul spectru al gândirii lor pentru a-l atinge. Acest trigon este un semn de bucurie 
pentru ei, că li se acceptă un proiect, că sunt primiţi într-o organizaţie, că au reuşit într-un demers 
sau că pot să se bucure de un trai decent, pentru care au muncit întregul an. 

Cu toate că vibraţiile pe care le dezvoltă de-a lungul anului au şi componente benefice, 
taurii, cu Uranus în casa XII-a, se vor simți în 2012 prizonieri, încuiaţi în mecanisme sociale care îi 
vor agasa prin caracterul lor repetitiv şi care, cu cât le acordă mai multă atenție, cu atât nu le pot 
soluţiona. Acestea duc la drame, la separări în cadrul unor asociaţii, dar mai ales la crearea unor 
traume pe care taurii şi le vor ascunde cu o mare pricepere şi pe care le vor afişa abia după 2016, 
când vor fi eliberați de povara careului Pluton-Uranus şi când vor fi obligați să-şi schimbe optica, 
viziunea asupra vieţii, să-şi redefinească ideea de moralitate nu pentru a fi mai buni sau mai 
eficienți, ci pentru a-şi menține poziția sau a face față valului de schimbări care va zdruncina 
societatea noastră şi in acele timpuri. 


În 2012 Scorpionii au nevoie de şocuri pentru a accepta un anturaj sau a asimila o lecţie de 
viață. Reuşind mult mai bine decât complementarii lor taurii să-şi controleze emoţiile sau să şi le 
ascundă, scorpionii se pot proteja anul acesta mult mai uşor de penibil decât au făcut-o în 2011. 
Fiind înzestrați cu o sensibilitate rece, distantă, devin în 2012 primii care se revoltă împotriva unei 
presiuni, împotriva unei disonanţe care survine pe spațiu public. Presiunea va veni în primul rând 
din relația de careu pe care Uranus şi Pluton o canalizează într-un chip mult mai nefericit decât la 
taur, din casele III-VI, adică dintr-o relaţie de tip informațional, cel al educaţie venită prin profesie, 
de subordonare, prin comunicaţii de natură medicală, boală, spitalizare sau prin refuzul acestora şi 
abordarea unei tehnici alternative care vor complica şi mai mult situația. 

Scorpionii încep anul 2012 cu un Saturn pe cuspida dintre Balanţă şi zodia lor şi un Jupiter 
agasat de minciună din casa partenerilor şi asociaţilor. Acum, la acest început de an, iluzia puterii, a 
succesului, a satisfacției, a câştigului fără bază este o adevărată sursă de bucurie pentru scorpion şi, 
amestecându-le printre frământările care i-au adus în această ipostază socială, sănătatea le va fi 
afectată, echilibrul psihic de asemenea şi, din 24 ianuarie, când Marte din Fecioară intră în mers 
retrograd până pe 14 aprilie, ecouri false vor primi din partea anturajului, semnale eronate privind 
încadrarea profesională, accederea la o funcție superioară sau chiar întărirea poziţie în anturajul pe 
care şi l-au format. Se impune aici necesitatea studiului de piaţă, a cercetării, a acumulărilor de 
informații pe care le vor privi cu o siguranţă rece, matematică, neluând în calcul că informaţiile nu 
sunt întregi, ci doar fragmente din ceea ce ştiu sau recunosc. Asimilând aceste erori, aceste 
informații incomplete, scorpionii uită că sunt ființe muritoare şi se aruncă într-o confruntare de 
proporții pe care este foarte posibil ca în 2012 să o piardă. Învăţaţi să privească întreaga scenă din 
umbră, să se ridice deasupra celorlalți prin tertipuri şi mişcări de culise, aceşti nativi sunt educați să 

se adapteze în condiţii austere, să-şi conserve energia pentru a-şi putea atinge scopul. Pot să facă 
asta pentru că se alimentează în permanenţă cu ambiția de a fi declaraţi învingători, de a impregna 
pământul cu ambițiile lor, de a se detaşa de plăceri când toți le caută sau de a se arunca în vâlvătaia 
lor când toți din jur sunt refractari la exprimarea sentimentelor sau cultivarea plăcerilor carnale. 
Acest sentiment devine, prin atingerea extremelor anului 2012, o forță îndreptată împotriva sa, care 
îl consumă, îl devorează şi îl duce într-o zonă a tristeţilor adânci, dezamăgirilor intense, umilinţelor 
repetate, pe care trebuie să le îndure de la cei pe care şi i-a luat aproape. 

Scorpionii au nu doar o perioadă proastă predispusă în mod special, prin conjuncturi 
standard, anul acesta, ci întregul an este presărat cu astfel de situații, mai ales când refuză chemarea 
sufletului spre iertare şi bună înţelegere. 

Astfel, prima jumătate a anului se dovedeşte a fi una extrem de agitata aducând acestora 
evenimente mărunte un caracter repetitiv, dar nu oricum, ci într-un mod enervant, epuizant, trist şi 
apăsător. Relaţiile cu autorităţile se schimbă, devin periculoase, stranii şi din februarie trecerea lui 
Neptun în casa a V-a le aduce şi uşurinţa de a se lăsa păcăliţi, de a pierde bani, autoritate, de a miza 
pe un câştig care nu poate veni, pe un spor de imagine care se va întoarce împotriva lor. Pentru că 
au mari probleme în a-şi sublima natura inferioară, în a reveni la decizii eronate şi a repara o 
greşeală, în a se smeri în fața celor pe care îi consideră inferiori, în a-şi domoli temperamentul 
iritant, arţăgos, răzbunător, în 2012 scorpionii reuşesc să distrugă ceea ce şi-au clădit cu atât de mult 
efort în 2011. Este straniu cum acest exces de zel, chiar dacă în parte îl au integrat în trăsăturile 
native, ajunge să-i consume atât de mult, la fel cum este stranie această lipsă de atenţie, această 
ipostază năvalnică în care, trecerea lui Neptun în Peşti îi face să emită judecăţi eronate, să se 
încreadă în cei care îi vor trăda cel mai mult, să-şi slăbească puterile prin intervenţii penibile în 
speranţa că jertfa pe care o oferă destinului pentru a se ridica deasupra celorlalți nu este ființa lor 
întreagă, ci ambiția lor de acum exacerbată. 

Pentru un scorpion, casa a V-a este un punct de extrem de vulnerabil tocmai pentru că au 
prin definiţie o natură ascunsă. Când se va pune problema afişării sentimentelor, a deschiderii față 
de anturaj, un apropiat, o instituţie sau față de familie, cu adevăratele sale interese, cu explicaţiile 
lor filtrate la rece şi îmbibate de ambiția de a domina în orice moment, prin a şti, a afla, a deţine, a 
impune, scorpionii se văd în faţa unui interogatoriu în care s-ar putea să nu poată beneficia de 
prezumția de nevinovăție. Ştiu că s-au hrănit cu lucruri compromițătoare pentru ceilalți, dar nu ştiu 
să-şi prezinte această latură a personalității ca pe o platoşă protectoare pentru că, în felul acesta, ar 
arăta că sunt slabi, că se tem, şi aşa ceva pentru scorpioni nu există. În felul acesta, orice întrebare 
pe care o vor primi în 2012 le va alimenta suspiciunea de a fi deconspirați, vor recepta întâi aspectul 
tendenţios al acestei şi apoi bunele intenţii. Deducem de aici că acest careu Uranus-Pluton le va 
afecta serios calitatea gândirii cu atât mai mult cu cât vor uza de aceleaşi metode, de aceleaşi 
sentimente reci sau obiceiuri pervertite de ambiţie şi dorința de putere. 

Semnalul de alarmă cum că lucrurile nu merg în direcția pe care au intenționat-o ei survine 
chiar de la începutul anului, când într-un cadru intim toată bucuria victoriei obținută prin tehnici de 
manipulare, tertipuri sau minciuni, le şubrezeşte încrederea în sine şi îi duce într-o zonă a 
pericolului iminent. În felul acesta, scorpionii sunt avertizaţi asupra modului lor de a-şi pune în 
practică planurile şi dacă doresc să nu fie lezați iremediabil de anturaj, adică zdruncinaţi de aceeaşi 
cuadratură Uranus-Pluton, să urmărească tranzitul lui Mercur şi să-şi moduleze exprimarea, 
metodele, transferul informaţiilor sau acumularea lor în funcție de mesajul acestei planete, dar, în 
mod absolut obligatoriu, să evite orice schimbare în perioadele de retrogradare ale acestei planete 
(12 martie - 4 aprilie, 15 iulie - 8 august, 7-27 noiembrie). De fapt, Mercur va fi principalul lor aliat 
şi deopotrivă duşman, mergând chiar mai departe de planul ideilor, schemele de comunicare sau 
cele de lucru cu informația, până la a dezvolta o relație deficitară cu persoane situate la o vârstă mai 
mică decât nativul, mai dinamice, mai experimentate, mai abile. 

Se naşte astfel contradicția majoră a acestui an care îi va capta în totalitate pe scorpioni şi 
care îi va ţine captivi în această cuşcă până în 2016, când Uranus şi Pluton îşi vor disipa careul: 
oscilația. Scorpionul nu este un semn care să se simtă confortabil în oscilație, el prefera terenul 
fertil şi chiar dacă mediul victimelor se mişcă, atât timp cât baza sa este solidă echilibrul său 

emoţional este intact. Beneficiind de un feedback deficitar, senzaţia de disconfort, de stres îi 
incomodează puternic şi, inițial, se vor arăta interesaţi de căutarea unui loc prielnic, a unei poziții 
mai stabile, privite ca un deziderat al acestui an. Deplasându-se spre zona publică în această stare de 
vulnerabilitate, scorpionul este pe punctul de a săvârşi greşeala vieţii lui. Nu poate îndura o 
frământare atât de mobilă, nu se poate concentra într-un mediu care îi consumă din rezervele sale 
pentru a se mişca, undui, agita şi de aceea preferă să se izoleze într-un întuneric sau într-un 
clarobscur din care este incapabil să-şi ducă mai departe planul. A se deconspira este pentru 
scorpion suprema umilinţă pentru că toate gândurile şi schemele sale folosite pentru a-şi adjudeca 
puterea sau forța sunt în strânsă legătură şi printr-o simplă deducție toate demersurile sale pot fi 
uşor înțelese şi explicate. 

Trecerea lui Saturn în semnul lor în ultimul cadran al acestui an le va aduce un plus de 
motivație şi o confirmare a unor metode, o descoperire a unor mijloace folosite fără însă să-i 
compromită pentru că acestea vin prin rezultate, aprecieri, finalități. Saturn le va aduce însă tărie de 
caracter şi îi va încuraja şi mai mult în demersurile lor, ceea ce nu poate fi decât de bun augur. 
Având însă un scurt interval până la finalului anului, aceştia nu au timp să se dezmeticească în 
privinţa noilor energii, aşa că explozia de putere o vom observa în special din ianuarie 2013. 

Totuşi, există şi scorpioni care se comportă corect, care au cele mai bune intenţii faţă de 
anturaj şi care atunci când sunt duse într-o zonă a exprimării afective, nu au nevoie de stimulente 
biologice, chimice sau vizuale pentru a se deschide şi a se arăta creatori de valori sau exemple de 
armonie şi putere. În general, scorpionii nu sunt tentaţi să fie buni, decât dacă educaţia primită din 
familie îi îndreaptă în direcția asta. Judecând după faptul că în societatea pe care am format-o 
fiecare îşi face legea, iar legea îi ajută în direcția asta, scorpionii pozitivi sunt puțini şi, poate, şi mai 
puţini sunt cei care dovedesc un comportament exemplar. Separându-se de tendinţa sa de a controla 
prin uzurparea vechilor centre de putere şi intrând în lumină fără să îi fie ruşine de chipul sau 
emoțiile sale, de a fi împăcat cu natura sa, acest nativ are parte în acest an de ipostaza magnifică de 
deschidere afectivă, de iluminare, de accedere la un volum de informaţii prin care va reuşi să-i ajute 
pe toți cei din jur şi să devină în felul acesta un ardent susținător al valorilor umane şi al 
progresului. 

Privind această zodie în ansamblul anului, înţelegem că oricine are în preajmă un scorpion 
va trebui să poarte cu el antidotul veninului său pentru că o mare parte din an va gândi deformat şi 
când va gândi corect nu va spune pentru că dintr-o banală interpolare între cele două tipuri de 
comportament va fi deconspirat şi se va descoperi că oscilează, că nu este consecvent, că este 
instabil şi va demonstra astfel că are slăbiciuni, că este fără voință, fără ambiţie, că nu poate reuşi 
fără intrigi şi mistere, ceea ce este pentru sine o catastrofă. Dacă însă aveţi şansa de a avea un jur un 
scorpion ce dezvoltă calități creatoare, care străluceşte în lumină prin gânduri, fapte şi care îşi 
iubeşte familia, nu o foloseşte ca platoşă în descinderile sale militare, să-l preţuiţi pentru că este o 
bijuterie de preţ în patrimoniul speciei umane care poate prin forţa sa să mute munţii din loc chiar 
dacă el nu este decât un grăunte de muştar. 


Axa Gemeni-Săgetător are un 2012 interesant şi reformator. Ea are un Neptun 
suprapus pe axa Zenit-Nadir ceea ce va impune acum o explorare a valorilor umane, de la limita sa 
inferioară până la cea superioară, şi nu doar în sfera gândirii sau emoţiilor, ci chiar în cea concretă. 
Capabilă să întărească convingerea că omul este o expresie a strălucirii şi complexității universului, 
această axă ne hrăneşte convingerile prin cunoaştere şi moralitate, prin reguli construite să menţină 
puterea omului într-o desfăşurare de forțe pe cât de amplă pe atât de rafinată, dar să poată şi mima 
victoria sau evoluţia pentru a oferi acestei lumi ceva din strălucirea celor subtile, chiar dacă, pe 
undeva, toate acestea se susțin pe iluzie. 

Avându-l pe Saturn o parte din an în continuarea pe axa V-XI, iar pe Jupiter pe axa VI-XII 
axa Gemeni-Săgetător va aduce în 2012 constrângeri existențiale, lecţii de viaţă, patimi complicate 
şi plăceri de care nu s-au crezut niciodată ataşaţi. Fiind un an de cotitură în redefinirea moralității, 
de aplecare a gândirii spre alte reguli sociale decât cele pe care le-am dezvoltat până acum, ne vom 
vedea în postura de a ne nega propriile idei, propilul talent atunci când îl vom raporta la regulile noi, 

la cele pe care societatea le va îmbrăţişa începând cu acest an. De acum şi până în 2016 prin această 
axă vom începe să jucăm într-un roman foileton, cu scene dramatice de avansare a rolului unui 
personaj şi eliminarea altora, cu momente intense de intrigă şi inserare a unei morale care să ne 
înveţe că hrănirea şi asimilarea sunt acum susținute pe noi baze. Nici zodia Săgetător şi nici zodia 
Gemeni nu sunt refractare la elementul noutate, ba chiar şi-l doresc, îl conţin în trăsăturile lor de 
bază şi tocmai de aceea elementul complicat ce va duce această axă la declin ar fi acela ce ne vine 
din îmbrățişarea unor reguli greşite, pe care istoria le-a dovedit aşa, deci de a devia cu bună ştiinţă. 
Aşa după cum se poate constata, pentru această axă, în ceea ce privesc trăsăturile de bază, lucrurile 
sunt mai clare decât în cazul celorlalte, mai explicite şi, deci, mai puternice. 

Elementul surpriză vine însă din implicarea careul Uranus-Pluton care ocupă casele 
succesoare (fixe) şi care aduce o prea mare înverşunare pe ideea de schimbare, atât de mare încât îi 
poate duce pe unii în faţa unui final brusc, în faţa unei schimbări atât de radicale încât nimic să nu 
se mai poate recupera după aceea. Pasul destinului devine astfel un element care ne va susţine 
gândurile şi planurile de viitor, nu unul care să ne împlinească aspirații mai vechi. În felul acesta, 
vibraţiile care ne vin din această axa sunt cele ce privesc spre ţinutul îndepărtat, acela pe care ni-l 
atribuim dacă lucrăm pentru realizarea personală sau pe care îl atribuim altora dacă lucrăm pentru 
consumarea unor relații delicate în zona publică. Descoperim astfel de schimbarea nu implică 
neapărată şi evoluția, iar dacă o implică pe aceasta atunci ea s-ar putea să nu convină nativilor 
acestor zodii. 

Trecerea lui Neptun în Peşti la începutul anului şi apoi a lui Saturn în Scorpion în ultimul 
cadran al lui 2012, pune la grea încercare această axă în ceea ce privesc veridicitatea informaţiilor, 
calitatea serviciilor, seriozitatea cu care se implică în a duce la bun sfârşit un proiect şi oboseala 
accentuată care va începe să-i cuprindă încet, încet. Fără o confirmare, fără un feedback în funcție 
de poziția acestei axe în tema natală, vom manifesta interes şi respingere pentru reconfigurarea 
imaginii publice, prin cultivarea trăsăturilor ce derivă din aceste poziţii, dar ne vom şi descuraja 
uşor acolo unde obstacolele par dificil de înlăturat. Educaţia, moralitatea, sfera ideilor sunt elemente 
cu care unii nu pot lovi în zidurile cu care este împrejmuit castelul ori închisoarea în care trăiesc şi 
tocmai de aceea ajung să creadă că încercarea lor de a-şi schimba înfăţişarea, comportamentul, de a- 
şi îmbunătăţi cunoştinţele, de a se ridica deasupra mediei sau pur şi simplu de a supravieţui unui 
proces de degradare morală este sortit eşecului, că, în realitate, se luptă cu morile de vânt şi că 
nimic bun nu se poate obţine din acest efort. Aceasta este însă marea încercare ce ne vine din 
această axă şi marele câştig este acela de a rezista cu lumina aprinsă, cu făclia în mâna chiar dacă 
uneori nu este necesar să facem mai mult decât atât. Răbdarea este însă o virtute care nu vine din 
această axă, tocmai de aceea a lucra pentru cucerirea unor standarde reprezintă, din punctul de 
vedere al axei Gemeni-Săgetător, lucrul cu sine, cu propria structură, iar obstacolele sunt mai mari 
în interior decât în afară. 


Gemenii pornesc în 2012 cu Marte în casa a IV-a, cu tulburări şi conflicte în familie, cu 
tensiuni în sfera relaţiilor intime, atât de intense şi ample încât ajung să pună la îndoială 
credibilitatea lor, susținerea pe care o au din partea acestora şi dacă, până la urmă, vor rezista, vor 
reuşi să-şi adjudece poziţia pe care în 2011 au pierdut-o. Cu această atitudine se vor lupta prima 
jumătate a anului şi le va fi extrem de greu să-şi recunoască limitele, să şi le afişeze, să le pună în 
balanţă, dar mai ales să se transforme ca ființe. Gemenii reuşesc să păcălească uşor auditoriul cu 
atitudinea teatrală convingând că se schimbă pentru că, datorită experienţelor, cred în schimbare, o 
vad necesară şi utilă. În realitate, în 2012 ei vor vorbi uşor despre această schimbare magică, aşa 
cum anterior au vorbit despre necesitatea de a dărui iubire, de a primi susținere din partea unui 
protector şi nu s-au ales nici cu iubire şi nici cu susținere. Le-a rămas însă plăcerea de a compune 
stări, de a le afişa într-o mare diversitate, de a se modula după o cromatică socială, reuşind să treacă 
de la gri la roz, de la roşu la albastru sau de la negru la indigo cu o viteză halucinantă. Într-un 
context în care visul zboară până la limita imaginației, iar jos pe pământ oamenii se luptă pentru o 
bucată de pâine care, până la finalul luptei se usucă sau mucegăieşte, teatralitatea gemenilor este pur 
şi simplu terapeutică pentru că îi desprinde pe oameni din dramă şi le arată că suferința poate lua 

noi dimensiuni sau poate fi ironizată. În felul acesta, în 2012 ei reuşesc să se moduleze după cât de 
înalt este cerul, cât de adânc este lacul sau cât de semet este muntele. Intrând în contact cu energiile 
spirituale, vor reuşi în 2012 să asimileze într-un timp scurt un volum imens de informaţii pe care nu 
vor putea să le aprofundeze, dar vor reuşi să le modeleze, transformându-se uşor într-o panglică cu 
inscripţii variate care poate lua, în bătaia vântului, multiple forme şi încânta auditoriul într-un mod 
de neînchipuit pentru alții. 

Totuşi, în 2012 gemenii greşesc tocmai pentru că refuză să se ridice prin valori, ci doar prin 
copierea lor. De strajă pentru aceasta deviere stă Marte din casa a IV-a şi Neptun care le încuie 
visele în aceste construcții sociale impresionante şi îi duce într-o zonă a falsului din care nu pot ieşi 
decât demişi, alungaţi sau bătuţi cu pietre. Ei nu ştiu să se oprească asupra unei idei, ci o vând 
pentru a cumpăra ceva şi mai mare şi mai grandios dezvoltând, din aproape, în aproape, o lăcomie 
care îi va acapara în totalitate. Toate acestea îi înalță spre elemente pe care nu le pot controla ce vor 
fi vizibile imediat ce Jupiter le va trece pe semnul lor, la mijlocul lui iunie, adică vor vedea că au 
rămas fără putere, că sunt în faţa unui important moment al vieții lor şi nu mai au suflu, nu mai pot 
mişca niciun deget, nu mai au putere şi nici credibilitate pentru a fi ajutaţi. Acest impuls spre a 
strica, pe care unii îl văd născut din natura jovială a gemenilor, în 2012 este alimentat din dorinţa 
aprigă de a redobândi puterea, de a se ridica din nou pe culmile sociale, de a fi din nou apreciați şi 
stimaţi şi de a beneficia din plin de pe urmă acestora. Din nefericire, nu folosesc cele mai bune 
metode, cel puţin în primele luni ale anului 2012 nu, pentru că Luna neagră le stinge orice umbră de 
dreptate, orice umbră de sinceritate şi îi abandonează într-o dimensiune a urii şi a dispreţului pentru 
frumos, elegant, graţie, inteligent sau moral. Pe ideea “modestia este pentru proşti” gemenii în 2012 
se vor certa cu toţi, până şi cu cei de care se tem, îşi vor ascuţi ghearele de spinările urşilor şi prin 
aceste dovezi de inconştienţă vor reuşi să facă istorie. 

Nu acelaşi lucru se poate spune despre gemenii care sunt deja la o vârstă înaintată pentru că 
lezarea caselor de finalitate, suprasolicitarea lor, îi slăbeşte pe aceştia şi îi pune să repete erorile 
tinereţii, ceea ce le poate fi fatal. Aceştia sunt avertizați în a-şi pondera ieşirile, nu doar pe un sector 
anume al zodiacului, ci pe tot parcursul anului, fie că este vorba despre prima jumătate a lui 2012, 
când Marte le va zdruncina sănătatea fizică, prin stresuri pe care sunt incapabili să le înțeleagă şi să 
le rezolve, fie între cele două careuri Uranus-Pluton, din perioada verii, fie în octombrie, când 
Saturn le va părăsi casa puterii şi îi va lăsa doar cu Jupiter pe semnul lor, adică doar cu îndemnul, cu 
promisiunea, nu şi cu şansele reale de a obține ceva de durată. 

Nu sunt însă lăsați în voia sorții, ci, chiar la începutul anului, aceştia sunt avertizați în 
privința erorilor de judecată, sunt puşi să se gândească mult mai bine şi mai eficient asupra 
deciziilor pe care le au de luat, invitați să se apropie de fiinţa lor întreaga şi să-şi amintească de 
ipostazele complicate ale vieţii când au dat dovadă de tact, înţelegere, compasiune, când nu şi-au 
exteriorizat mâniile, nu au făcut spectacol, nu au oferit dovezi de putere, ci au ieşit din scenă cu 
fruntea sus şi fără nicio replică de final. Aceasta este ipostaza magică prin care un gemeni poate ieşi 
anul acesta din scenă, este maniera specială prin care pot dovedi că nu doar lucrează cu informaţiile, 
ci le şi înțeleg, nu doar reproduc stări, ci le şi trăiesc aşa cum le prezintă, dar este puţin probabil să 
avem parte de un aşa spectacol. 

Dintre toate, cele trei ipostaze de retrogradare ale lui Mercur (12 martie - 4 aprilie, 15 iulie - 
8 august, 7-27 noiembrie) vor zdruncina întreaga structură a acestor nativi şi îi vor pune în faţa unor 
pasiuni bolnăvicioase, acelea care îi duc spre erori de judecată, spre fapte cu caracter 
compromițător, adică spre acele structuri ale societăţii care nu le fac cinste, mai ales celor care au 
trecut prin stadii de formare profesională sau psihoemoțională. 

Trecerea lui Jupiter pe semnul lor, moment special consumat în 11 iunie 2012, unde va sta 
un an de zile, le aduce acestora nativi o forță specială, un elan în a-şi duce la bun sfârşit planurile, o 
energie pozitivă, un tonus aparte ce îi va molipsi pe toţi cei din jur. În Gemeni, Jupiter este în exil şi 
ştim din analiza generală aplicată planetelor că aduce o înclinaţie spre a îmbrățişa noțiuni greşite ale 
vieții. Ştiind că gemenii nu se sfiesc să îmbrăţişeze aceste noțiuni, chiar dacă sunt greşite, reuşind ei 
cumva să le ambaleze frumos, să le inventeze o poveste cu Aladin sau Jack Spintecătorul ca 
personaje principale pe post de manual de utilizare, erorile ce vin prin Jupiter în exil li se vor potrivi 

mănuşă. Ar fi greşit să nu îi avertizăm pe aceşti nativi că binele, în cazul acestei planete este mic, 
scurt şi cu pantalonii rupți şi poate fi folosit în cel mai fericit caz ca saltimbanc sau că protagonist al 
unor acrobaţii la circ. Lezate de prezenţa Lunii negre la început de an, dar şi la sfârşitul acestuia, 
logica, gândirea pozitivă, optimismul, dreptatea, dar şi uşurinţa cu care reuşesc aceşti nativi să 
impresioneze vor fi strivite de impresii extrem de subiective, de pasiuni nefireşti, de răutăți născute 
dintr-o gândire deformată sau dintr-o structură emoțională imatură sau lipsită de rafinament. 

Chiar şi aşa, plini de greşeli şi uneori antipatici, gemenii au umor, au un tonus aparte, se 
consumă ca lumânarea până la ultima picătură până când îşi înmoaie mucul într-o altă lampă, până 
când îşi găseşte o altă sursă de energie, o altă scenă pe care să facă aceleaşi reprezentații şi a-şi 
demonstra iar şi iar care le sunt veleităţile şi cât de înalt pot să gândească, de vreme ce se exprimă 
în felul acesta. 

Acest teatru, în vremea de război, cea a anului 2012, pentru a deveni pozitiv, trebuie să fie 
tolerat, protejat, încurajat şi alimentat în permanenţă cu subiecte noi şi asta se va întâmpla cu nativi 
din altă zodie, care să intervină în această ecuaţie şi să-i ajute pe gemeni să-şi ducă misiunea până la 
capăt, să-şi încheie “Unda veselă” sau să termine de aplaudat fantomele fraților Grigoriu, într-un act 
artistic imaginat de la începu până la sfârşit. 

Privind zodia Gemeni în contextul anului 2012, din punct de vedere general, pentru ceilalți, 
nu doar pentru ei, celelalte zodii sunt avertizate în privinţa discernământului atunci când primesc un 
mesaj de la aceştia. Gemenii nu sunt vinovaţi că deformează adevărul, pentru că având un tranzit 
atât de complicat şi din partea lui Jupiter şi din partea lui Lilith, ei chiar cred că sunt sinceri şi că nu 
deformează realitatea, doar că de pe margine cusăturile se văd mult mai bine, mai ales că gemenii 
nu sunt deloc obişnuiţi să se uite la ei, decât în oglindă şi doar pentru a se admira, nu pentru a se 
critica. Cine are un gemeni în preajmă, să facă bine să-şi cumpere un dicţionar poliglot, unul de 
termeni filosofici, altul de neologisme şi încă unul de termeni botanici pentru că discursul lor va fi 
năucitor, bogat în informaţii, impresionant prin instrumentele la care fac apel, dar deficitar la 
capitolul experiență personală. Dacă doriți să ajutaţi un gemeni, aveţi nevoie de aceste instrumente, 
aveţi nevoie să înţelegeţi ce spune, pentru a şti de unde îi vine anul acesta dorinţa de a epata şi prin 
ce rădăcini îi urcă eroarea până în frunze. 


Săgetătorii încep anul cu un deficit de putere, cu teama de a nu fi răniţi, de a nu fi părăsiţi, 
de a nu fi înstrăinați, de a nu fi marginalizaţi dintr-o grupare şi sunt tentaţi să deformeze acel adevăr 
compromițător pentru care cineva din anturaj i-ar putea sancţiona atât de drastic. În realitate, Luna 
neagră pe casa a VI le aduce insomnie, frici teribile, griji nejustificate şi o acută tendință în a 
deforma adevărul din teamă. 

În prima jumătate a anului, Jupiter în Taur încă le aduce gânduri stabile, un anume echilibru 
emoțional, cel puțin menţinut la suprafaţă, o dorinţă de a echilibra gândirea, de a o pune în valoare 
şi de a obține prin intermediul ei un avantaj important. Această poziţie, oricât de mult i-ar solicita 
pe săgetători, le întăreşte segmentul sănătate şi le aduce un plus de energie în perioade de efort, 
epuizare psihică, muncă intensă. Din februarie de când Neptun le intră pe casa a IV-a, săgetătorii 
sunt tentaţi să devieze de la scopul pe care l-au avut în anul anterior şi devin brusc exemple de 
oameni destoinici, curaţi la suflet şi curajoşi, mai puţin suspicioşi şi mai mult atașați de grija pe care 
doresc să le-o poarte celor din jur. Sentimentul de prietenie este un element des întâlnit la un 
săgetător şi, de asemenea, căldura lor specială, pentru că le vine din contactul cu Jupiter, 
guvernatorul lor, apare ca o savoare, ca o prospeţime, ca o chimie specială care le produce lor acest 
superb parfum care este sinceritatea. Chiar dacă nu există pădure fără uscătură, în general 
săgetătorii excelează la capitolul sinceritate, chiar dacă nu gândesc perfect conjunctura ori situația, 
chiar dacă nu înţeleg rapid mecanismele de culise, lumina specială cu care aceştia intervin în 
relațiile cu ceilalți porneşte de la un sentiment real, acela de a plăcea sau de a nu plăcea 
interlocutorul. Neptun în Peşti pe casa a IV-a le inversează puţin valorile şi se vor trezi dintr-odată 
că nu le mai ies cuvintele, căldură sufletească nu mai este percepută aşa cum este oferită, iar 
prezenţa lor uneori deranjează. Asta se întâmplă pentru că se vor lăsa prea mult consumati de griji, 
de stresul imperfecțiunii sau de obsesia perfecțiunii, de faptul că imaginea şi statutul lor sunt 

întreținute de efortul continuu de a fi prezenţi în fața oamenilor, printre ei sau în spatele lor. 
Neputând să facă acest lucru pentru a compensa imensa energie negativă care le învăluie anturajul, 
a face acelaşi lucru ca anul trecut sau ca acum doi ani se va dovedi insuficient. Neptun le ascunde 
însă această percepție şi îi convinge că dacă ei acționează în acelaşi registru, lucrurile rămân la fel. 
În realitate, anturajul ar trebui să susțină anul acesta un săgetător pentru a-i oferi, în felul acesta, un 
respect pentru efortul depus cel puţin în a doua parte a anului 2011, când Jupiter i-a tot escaladat 
casa a VI-a a muncii şi serviciului. Fiind vorba despre Luna neagră, tocmai asta nu se va întâmpla şi 
chiar anturajul, cel care ar trebuie cel mai mult să ajute un săgetător, cel care ar trebuie să întoarcă 
din respect un gest frumos pe care acesta l-a făcut în trecut, îl loveşte şi îi critică ieşirile în public, 
vestimentația, exprimarea, imaginea în ansamblu, rezultatele muncii, fără a urmări prin asta să 
ştirbească din imaginea generală pe care un săgetător şi-a construit-o în anii anterior, ci dintr-un 
determinism astral pe care cel care aplică nu-l înţelege. 

Dând curs acestei disonanțe, a doua parte a anului, când Jupiter va intra săgetătorilor în casa 
parteneriatelor şi va deschide acestora oportunităţi false, li se vor face promisiuni false şi tot în 
această a doua jumătate de an relaţia cu banii, afacerile, câştigurile rezultate în urma muncii lor ca 
recompensă este sfidată cu câştiguri mici sau cu acele forme de remunerație care nu fac de regulă 
cinste. A primi foloase necuvenite, pentru un săgetător, este în 2012 o mare încercare, mai ales din 
septembrie de când Capul Dragonului îi trece în casa a XII-a şi complicațiile pe care le-ar putea 
avea cu legea din cauza veniturilor ar putea fi scăpate de sub control. 

Pluton pe care îl tot au în casa a II-a de câțiva ani le aduce, prin relaţia cu Uranus din casa a 
V-a, un deficit de putere, o neşansă în a folosit scheme de conducere, de leadership, de iniţiere a 
unui proiect sau program de comunicare, în a prezenta un produs sau a face cunoscută o idee. 
Această dorință de a câştiga îi îndeamnă pe săgetători să folosească abilitatea lor de a convinge sau 
de a capta atenţia pentru a acumula un capital substanțial, pentru a se asocia cu oameni noi. Dacă 
această asociere se produce la începutul sau la finalul anului 2012, când Jupiter este lezat de Lilith, 
atunci persoanele cu care se asociază se vor dovedi de condiţie inferioara si pot tulbura liniştea 
săgetătorului sau îi pot afecta acestuia imaginea publică. 

Cu toate că îndemnul spre viața publică este puternic, existând o motivaţie specială pentru a 
se ridica şi a face declarații la scenă deschisă, viaţa intimă a săgetătorului este marcată de nevoia de 
a iubi, de a fi recunoscut, de a fi apreciat în familie, în cercul de prieteni sau la serviciu. Orice 
umbră de respingere va produce acestuia o suferință foarte mare, nu că acum ar fi mai sensibil, ci 
pentru că este erodat de complicațiile unei vieţi interioare zdruncinate, de care a fost răspunzător 
Uranus, din 2003 până în 2011 când le-a trecut prin casa a IV-a. Acum Neptun şi Chiron îi fac să se 
îndrepte spre părinți sau să-şi ia în serios statutul de părinți atribuindu-şi roluri de salvatori şi 
găsind, ca de multe ori, justificări pentru a zâmbi, a se ridica deasupra problemelor şi a aprecia 
partea bună a lucrurilor. 

Aspectul misterios din viaţa săgetătorilor de anul acesta depăşeşte însă cadrul acumulărilor 
materiale şi a neobositelor eforturi de a aduna, strânge, depozita pentru ca apoi într-un gest de 
largheţe sufletească să împrăştie totul mulțimii sau într-un spaţiu deschis, pentru a se deda unui 
sentiment de aleasă preţuire şi căldură sufletească. Începând prin a-şi explora sentimentele cele mai 
adânci, prin a căuta să şi le împartă într-un cadru special, cu prietenii, cât mai amplu şi dinamic 
poate, fără a distruge “corola de minuni a lumii”, Neptun, la început de an, devine planeta 
mediatoare opoziţie Saturn-Jupiter şi din februarie îi îndeamnă pe săgetători să se desprindă de 
anumite relaţii şi să se gândească mai mult la viaţa lor spirituală, la cunoaştere, la experienţe, la 
spirit, la ceea ce se află după moarte. Acesta este însă doar începutul, pentru că din septembrie, 
Capul Dragonului trecându-i în casa a XII-a îi conferă săgetătorului o curiozitate specială în a 
explora ceea ce la începutul anului făcea parte doar din sfera gândirii. Pentru unii această 
preocupare le poate aduce complicaţii în plus, desprinderea de gesturile obişnuite pe care le ştiau 
foarte bine şi care nu le ridicau deloc probleme, şi atingerea unei stări care este dorită de practicanții 
unei căi spirituale, dar nedorită de oamenii comuni: transformarea spirituală. 

Săgetătorii, din acest punct de vedere, sunt privilegiaţii anului 2012. Ei se pot ridica 
deasupra fariseismului şi minciunii, se pot consuma în gesturi de o profunzime rară, dar pot şi cădea 

pradă practicilor speculative ale ocultismului care nu au nimic de-a face cu cercetarea spirituală sau 
cunoaşterea. Fiind vorba despre un Uranus în casa a V-a ca element ce a încurajat interesul către 
acest gen de practică, nu doar de acum, de câteva luni de când se află în Berbec, ci în perioada 
2003-2011 când a trecut prin Peşti, multe din motivațiile pentru pe care le-a folosit un săgetător 
pentru a se arunca în vâltoarea acestor practici nu pot fi anticipate. Se poate însă deduce că beţia 
puterii, considerată una dintre cele mai mari încercări pe care o ființă umană o poate parcurge în 
evoluţia sa (de aceea lisus s-a rugat în pustiu, iar marii mistici indiferent de epoca în care au trăi s- 
au retras departe de lume în timpul practicii pentru a nu fi tentaţi să folosească puterea până când nu 
ating desăvârşirea), este cea care îi va tulbura cel mai mult pe săgetători şi îi va duce în punctul de a 
săvârşi greşeli majore ce nu vor avea repercusiuni imediate, ci în timp. 

Trecerea lui Saturn în casa XII-a îi duce pe săgetători, mai puțin în 2012, pentru că nu mai 
este timp, mai mult în 2013 şi 2014, spre o zonă restrictivă, cu intrigi complicate, critici venite 
dintr-un anturaj care nu face nici cel mai mic efort să-i înțeleagă şi pe care nu-i poate corecta 
nimeni. În faţa unei asemenea dimensiuni a vieţii şi pe fondul interesului faţă de spiritualitate sau 
cunoaştere spirituală, mulți săgetători se vor retrage din viața publică, vor căuta să-şi trăiască 
simplitatea şi bucuria vieţii într-un alt cadru, alții îşi vor reduce cercul de prieteni, dezamăgiţi 
iremediabil de câțiva dintre ei despre care vor afla, începând cu octombrie 2012 că au la rândul lor 
simpatizat cu ideile negative pe care le dezvolta la adresa săgetătorilor. 

Într-o dinamică astrală atât de complexă, privind săgetătorul prin desfăşurarea întregului an, 
înțelegem că nevoia de moralitate, înţelegere superioară, deschidere sufletească şi bonomie va trece 
anul acesta printr-o preschimbare exemplară şi va aduce lumii o nouă faţă a simplităţii, dar nu 
acum, ci după ce Neptun, peste câţiva ani buni, va părăsi domiciliul său şi va intra în Berbec. Este 
important de ştiut că această ideea de moralitate şi de puritate sufletească ce ne vine anul acesta 
dinspre săgetător ne îndeamnă să ne plantăm seminţele bunătăţii într-un cadru intim, în familie, într- 
un cerc restrâns de prieteni, printre cei care şi-au probat în timp corectitudinea pentru a nu contribui 
la o creştere substanţială a calității umane pe baza exemplului personal. 


Axa Capricorn-Rac îl are de câţiva ani pe Pluton în tranzit prin Capricorn şi tot de 
atunci ne impune să traversăm o perioadă de schimbări profunde în ceea ce privesc relaţiile noastre, 
aşa cum ni le-am imaginat, construit, sau aşa cum ni le-am dorit cel mai mult. De doi ani îl au şi pe 
Saturn în relaţie de careu pe cardinalul semn al Balanţei, iar de anul trecut s-a aliniat şi Uranus pe 
Berbec, o altă zodie cardinală. Greutatea pe care o duc semnele cardinale este însă cunoscută, dar 
cea mai mare povară îi este rezervată acestei axe, care este solicitată pe muncă, efortul individual de 
a rezista unei presiuni psihice fără precedent, în fața căreia nu are voie să cedeze, date fiind 
implicaţiile majore pe care le au acţiunile lor în planul social. Este bine cunoscut faptul că bucuriile 
ce au venit din aceste zodii au fost plătite scump, dar nu acesta a fost mesajul principal, nu relația 
majoră cu efortul întunecat, dusă la limita superioară a rezistenței psihice, a fost miza acestei 
dinamici astrale, ci aceea de a se construi valori speciale pe care lumea nouă să-şi pună bazele. 
Lumea nouă nu înseamnă neapărat o nouă structură socială, ci înseamnă o nouă relaţie cu 
societatea, o nouă abordare, un nou mod de răspuns, cu mai puţine complicaţii şi mai puţine 
refuzuri. Realizările pe care le-am plătit scump prin implicarea acestor zodii sunt cele care vizează 
liniştea căminului, valorile tradiționale, forța de a construi ceva, un ideal, o clădire, un obiect, de a 
pune bazele unei colaborări pe care nimeni nu o putea vedea manifestându-se într-o formă atât de 
strânsă, dar care pe viitor să ne confere o stabilitate sever inserată în fluctuațiile societății aflată într- 
o continuă transformare. 

Mulţi, sacrificându-se pentru familie, pentru valorile ei, fără vreun rezultat imediat, care încă 
se află într-un proces de modificare a conduitei personale pentru a întreţine acest proces de 
consolidare, au trecut prin momente crunte de deziluzie sau disperare, în care au fost încercați pe 
alegerea făcută. Stabilitatea lor a însemnat promovarea acestui test existențial şi astea i-a propulsat 
pe un nivel superior, depăşind multe etape. 

Şi anul acesta ei continuă în registrul transformărilor, însă mulți deja s-au adaptat, şi-au 
modificat mult mai uşor nivelul de vibraţie, rezisţa şi îşi pot suplimenta sfera relaţiilor personale 

căutând să perfecteze munca în echipă, sentimentul de protecţie, forța de a depăşi evenimentele 
negative şi de a-şi găsi un nou loc în societate. Aceastei axe, anul acesta, prin faptul că Jupiter 
parcurgere în prima jumătate de an axa V-XI şi nu oricum, ci implicat într-o relaţie perversă la 
început de an cu Lilith, valorile afective ii sunt cele puse la încercare, iubirea primită versus iubirea 
dăruită, copiii, protectorii, edificiile construite prin împărtăşirea sentimentelor, prin declaraţii, 
promisiuni. 

Pe ideea "nimic nu este uşor de câştigat în viaţă", această axa ne va încuraja să ne trăim 
viața în confortul pe care ni-l oferă sentimentele simple şi de a ne îndrepta cu îndrăzneală sau, mai 
corect, cu curaj spre a crede în valorile pentru care am muncit în 2011 şi a le duce mai departe. 
Judecând după cum s-au conturat valorile ultimilor ani, au reuşit să reziste doar cei care au dovedit 
spirit civic, doar cei care au fost parcimonioşi, care nu s-au simțit umiliți trăind în umbră, care au 
preluat cu demnitatea poveri greu de dus pentru a menţine în desfăşurare un proces, un ideal sau o 
schemă. Valorile acestei axe au trăit aşadar în umbră şi tot în umbră vor trăi şi în acest an 
continuând seria transformărilor vieții intime, a familiei, a relaţiilor de rudenie, a comunicării care 
există între membrii unei comunităţi, dar şi între aceştia şi entităţi aflate într-o altă dimensiune a 
existenţei. 

Trecerea lui Neptun pe axa II-IX în raport cu Capricorn-Rac, dar şi plasarea lui Uranus pe 
axa Zenit-Nadir, aduce vieții un moment special de inspirație în care acele rezultate ale anului 
anterior, pe care în 2011 nu le-am putut vedea crescând şi stabilizându-se atât de repede, se ridică 
acum la rampă şi lauda eforturile anului anterior. 


Cei născuţi în zodia Rac au un 2012 intens şi dificil la capitolul relaţii de familie şi 
parteneriate. Fiind din fire grăbiţi să se ridice deasupra celorlalți, să crească, să se dezvolte, să 
asimileze mai repede, dintr-o curiozitate aproape organică aplicată lumii şi vieţii, racii se vor 
familiariza destul de repede cu anul 2012 care, chiar de la început, nu prea va mai avea secrete 
pentru ei. Beneficiind de cea mai bună poziţie a lui Uranus, plasarea lui pe Zenit, racii sunt inspirați, 
intuitivi, chiar geniali, reuşind să aducă lumii direcții pierdute, valori ale familiei dintr-o nouă 
perspectivă, prin exemple personale, sfaturi şi un set întreg de reguli şi recomandări pe care alții le- 
au aruncat la coş, neînțelegându-le. Totuşi, ei depind mult de mediul pe care şi l-au construit şi 
superioritatea lor va fi manifestată în strânsă legătură cu vibrația acestui mediu. Cei care au depus în 
2011 cele mai mari eforturi de a se menţine într-un cadru al moralității, fiind buni, drepți, muncitori, 
corecți, chiar dacă s-au dovedit prea posesivi şi nu au recunoscut asta, în 2012 pasul înainte îl vor 
face din această postură, ei necomportând niciun fel de involuție, oricât de complicate ar fi 
conjuncturile pe care le vor parcurge acum. Se poate vorbi aici de efort, de mândrie, de evaluarea 
muncii ultimului an, dar şi de deschiderea spre un nou set de reguli, adică de prezentarea lor drept 
reformatori ai lumii, aspect mai puţin cunoscut al acestei zodii. Racii au vocaţia liderului, însă sunt 
atât de dezinteresaţi de acest aspect şi atât de marcați de eşecurile pe care le-au parcurs, încât trec 
drept sentimentalişti notorii şi nu par deloc ființe preocupate de bunul mers al societății. Cu racii se 
întâmplă însă un fenomen interesant, care nu se mai întâmplă cu celelalte zodii: îşi trezesc vocația 
de lideri sub impulsul unui îndemn, de dragul persoanei iubite sau pentru a-şi descoperi imaginea 
care îi face să se simtă cel mai bine. Această motivaţie, care nu are nimic de-a face cu ambiția, ci 
mai curând cu tenacitatea, îi ajută pe aceştia să rămână oameni simpli şi chiar dacă în timp reuşesc 
să-şi acopere chipul cu mai multe măşti, reuşesc să simtă inocenţa începutului, chiar dacă între timp 
şi-au cizelat limbajul, reuşesc să-şi amintească la fel de bine de casa părintească, de bucuriile 
vremurilor de mult apuse, chiar dacă ajung să locuiască în palate sau apartamente de lux. Acest 
contrast vine pe frecvența acestui an şi ne oferă nouă modele de gândire şi scheme de mobilizare 
interioară pentru a reuşi şi noi asemenea racilor să ne ridicam de pe fundul lacului în nămolul de la 
mal, fără să ne temem de pericole sau să ne fie greață de lutul lipicios. Chiar dacă unii vor numi asta 
înțelepciune, chiar dacă judecând şi raportând-o la alte scheme de viaţă şi de conduită, ea nu este 
deloc aşa, ci mai curând o rememorare perfectă a experienţelor şi o activă raportare la contextul 
actual. Asta implică o dorinţă de acţiune pe care racii o au în permanenţă, chiar şi atunci când stau, 

în capul lor se mişcă rotiţele, aşează evenimente într-o ordine, îşi programează totul în linii mari sau 
până în cele mai mici detalii, fără să abuzeze de procesul mental, doar atât cât le este nevoie. 

Indiferent că este vorba despre racul care se răzvrăteşte rapid, care nu se mulţumeşte cu 
ceea ce are în jur pentru că vrea să-şi ridică singur o casă, un destin, să-şi facă de timpuriu un nume, 
sau de tipul superemotiv care se mulţumeşte cu sentimentele calde şi pasionale, de parcă nu se mai 
satură de ele oricât de multe ar avea, relaţia lui Uranus cu Pluton le aduce anul acesta conjuncturi 
noi, relaţii de parteneriat care le conferă o trecere pe un alt nivel profesional, o deplasarea spre o 
nouă zona de agrement ori profesională. Din februarie, de când Neptun va trece în Peşti, teama de 
boală, moarte, de umbre, de fenomene inexplicabile sau de o posibilă cădere nervoasă îi va părăsi 
pentru totdeauna şi în această viață nu vor mai avea asemenea experienţe cum au avut în ultimii ani. 
Chiar dacă din ianuarie intuiesc schema de acţiune a lunii februarie, îi încearcă un uşor sentiment de 
teamă pentru oportunitățile pe care le-ar putea avea, acelea de a le schimba atât de mult viaţa şi de 
a-i promova acolo de unde să nu mai coboare niciodată. Din exterior, elevarea socială a acestora li 
se va înfățişa ca un vas de croazieră, ca o punte care ne deplasează printr-o magie spre o nouă 
dimensiune a societăţii. În realitate, doar ei ştiu câtă muncă implică această contravaloare pe care o 
plătesc pentru a merge pe covorul roşu al anului 2012. 

Cu toate că anul 2011 le-a oferit o mare varietate de experiențe, cu Marte în casa a III-a ei 
sunt deschişi experienţelor noi, dar, pentru că duc povara faptului că ştiu mai multe decât ceilalți, 
vor fi ca un cui în talpa pentru anturaj pentru îi va critica din abundență şi va încerca prin mişcări 
brutale, poate prea brutale uneori, să modifice tot ceea ce consideră că este de modificat. În felul 
acesta, de la finalul lui ianuarie şi până la mijlocul lui aprilie, cât Marte este retrograd, schema 
afectivă va fi puţin zdruncinată şi intuiţiile vor comporta o uşoară reconfigurare. Greşelile pe care le 
pot face sunt atât de grave şi de complicate încât o parte a vasului lor se poate scufunda. Nu va fi 
însă o problemă prea mare pentru că Racul se simte bine în apă, în mediile intens afective şi oricât 
de densă ar fi suspensia, în cel mai nefericit caz poate înţelege perfect care sunt substanţele active 
acolo, adică nivelul afectiv pe care se lucrează în acel mediu şi acționa în consecință. Chiar dacă 
greşeşte şi nu e prea corect să abuzeze de experiența sa, racul este un privilegiat al maleficului 
Uranus şi privindu-i cum se ridică deasupra şi nu păţesc nimic ai putea să juri că peste noapte au 
devenit instrumente de manifestare, agenţi secreți a acestei planete, personificată acum în fiecare 
rac pe care avem şansa sau neşansa să-l întâlnim. 

Trecerea lui jupiter în rac îi duce pe raci în postura de gânditori. Din iunie frecvența 
sentimentelor se schimbă, bucuria de a lucra în comunitate se transformă în a supraveghea 
comunitatea, a trece într-un plan secund, a se ascunde, a se arăta dezamăgiţi de reacţiile celor pe 
care i-a rănit în intervalul ianuarie-aprilie 2012. Încadrând această imaturitate în schema 
experiențelor anterioare, racii vor trăi un mare paradox: cu cât sunt mai buni cu atât vor fi 
marginalizați. Ei sunt însă protejaţi de destin în 2012 şi a marginaliza un rac dintr-un mediu 
înseamnă a-l avansa în altul, a-l alunga dintr-o încăpere înseamă a-l face şef în alta şi retragerea lui 
Jupiter spre segmentul casei a XII-a reprezintă un prilej de un an în care să se reculeagă şi să se 
îndrepte cu mai multe forţe spre o nouă victorie, de această dată mult mai mare. 

Jupiter în casa XII-a din iunie încolo le va afecta însă sănătatea. Acesta este momentul când 
vor realiza cât de mult s-au consumat, cum au abuzat de vitalitate, de înţelegerea corpului, de 
depozitele de minerale, de rezistenţa la efort fizic sau intelectual. Arătându-se obosiţi, racii au 
nevoie de un program de refacere şi refuzându-l ajung să facă cea mai gravă eroare a vieţii lor, în 
fața căreia Uranus nu-i va proteja: şubrezirea iremediabilă a sănătăţii. Din iunie în viaţa lor se 
produc modificări importante ca şi cum li se schimbă polii personali, ca şi cum Nordul şi Sudul se 
schimbă. Odihna este singurul element pe care nu trebuie să-l neglijeze şi asta timp de un an de zile, 
până în iunie 2013. 

Cele două careuri Uranus-Pluton împlinite la finalul lunilor iunie şi septembrie îi transformă 
pe aceştia în justițiari. Cei care nu dispun de o educaţie potrivită, care şi-au trăit copilăria şi 
adolescenţa în frică şi sancțiuni, se vor vedea acum îndreptățiți să lupte împotriva violenţei 
domestice, împotriva sancţiunilor ce ar putea veni din acel sector. Cei superiori îşi vor apleca 
atenţia cu căldură şi înţelegere asupra anturajului modelându-l după experienţa lor care se va dovedi 

extrem de utilă în asemenea momente. A aplica la nivel de stat o regulă individuală, a încurca 
familia personală cu țara, îi pune pe raci în postura de mari ctitori şi îi transformă pe aceştia în 
protectori ai naţiunilor, în lideri de opinie experimentați şi puternici. 

Trecerea lui Saturn în Scorpion, pe casa a V-a a puterii, îi aduce pe raci în posturi terifiante. 
Este cunoscut printre pasionaţii de astrologie abilitatea racilor de a lua decizii importante în 
momente delicate, de a-şi călca pe sufet şi a abandona calea în căutarea unui alt traseu, de a se 
desprinde de durerea personală şi a privi în față animalul cel fioros. Transpunerea acestei atitudini la 
nivel de stat, cu Uranus în casa a X-a ne aduce acum, când Jupiter va trece prin exilul său, ipostaze 
speciale ale racilor, ca un preambul al perioadei 2013-2014 când Jupiter va fi în semnul lor şi când 
îi vom vedea pe raci făcând istorie, aşa cum au mai făcut de-a lungul timpului, cu o tenacitate 
impresionantă şi o putere specială în a lua decizii în condiţii vitrege. 

Aşadar, privind acest semn în contextul general al anului 2012 înțelegem că esențial pentru 
raci a fost anul 2011, că 2012 este un fel de concediu pentru ei, unul în care nu sunt obligaţi să 
acționeze într-un anumit registru, ci doar dacă doresc, pentru că anul viitor, cel care începe cu 
intrarea lui Jupiter în semnul lor (Jupiter în Rac este în exaltare) aduce acest semn la rang de ctitor 
de valori, de factor esenţial de decizie, de învingător într-o cursă chiar dacă nu era favorit. 


Capricornii, cu Pluton pe semnul lor, aflat într-o relaţie de careu cu Uranus de pe Nadir, 
nu sunt la fel de norocoşi anul acesta, aşa cum sunt racii, complementarii lor. Cu Neptun trecând pe 
o casa a comunicării şi Jupiter implicându-se în decizii periculoase pe casa a V-a, în prima jumătate 
a anului şi apoi preluând din greutatea unor sarcini profesionale în a doua parte a anului, când 
Jupiter va trece pe casa a VI-a, capricornii devin lideri de opinie, elemente de referinţă în întreg 
zodiacul, cei peste care nu se poate trece şi care acționează, în principal din umbră, pentru a-şi 
atinge scopul. 

Ştiind că aceşti nativi simulează foarte bine lipsa emotivității, tocmai pentru a produce în 
ceilalți impresii puternice, liniştea aparentă, cea pe care le-o conferă prezența lui Saturn, pentru 
ultima dată în acest ciclu pe casa demnităţii şi imaginii sociale, susținută pe ideea că munca este cea 
care îl înnobilează pe om, il vedem anul acesta pe capricorni făcând cariera, având ultimul cuvânt în 
conjuncturi delicate şi reuşind să-şi adopte poziția de lideri chiar dacă de pe Nadir, Uranus îi pune 
în situaţia de a se consuma pe elemente delicate de comportament, suspiciune, neputinţa de a iubi, 
de a se ataşa de cineva, de a se modula după nevoile anturajului, aşa cum se mulează pe interes, 
scop, carieră. 

Fiind în general fiinţe care se bazează pe rezultatele muncii lor, care se implică într-un 
demers social despre care preferă să nu vorbească sau vorbesc puţin, cu atât mai mult dacă este unul 
emoțional, calitatea sentimentelor lor devine un element de conversație, un element de cumpănă şi 
totodată un mijloc de a lega prietenii între persoane care nu au nimic de-a face cu acesta. Acest 
element straniu nu se va mai întâlni la nicio altă zodie anul acesta şi ea vine dintr-o implicare a lui 
Neptun din casa a III-a a comunicării. Această lecţie de a fi, de a vorbi, a exprima, a implica în 
elemente ce ţin de educaţie, autoeducaţie, are o componentă inocentă, aproape naivă, care îi face pe 
aceşti nativi să îi înveţe pe ceilalți cum să rişte în viaţă, ei fiind de fapt un tip calculat, rece şi distant 
care nu ar risca nimic, ci s-ar implica doar în demersuri pe care le-ar judeca foarte bine în prealabil. 
Procedează aşa pentru că îşi împlineşte în felul acesta visul de a deveni un punct de referință pentru 
zodiac, de a fi înțeleptul zodiacului, cel care se retrage din lume nu pentru că nu se poate adapta, ci 
pentru că o înţelege perfect şi vrea să-i găsească acesteia un punct slab, un centru de greutate prin 
care să o răstoarne şi să o cucerească. 

Evident, această manieră îndrăzneață le va aduce succes celor bine pregătiți profesional, 
celor care ştiu să-şi rafineze structura, să se îndrepte spre cultură, muzică. spiritualitate, care şi-au 
îmbogățit până acum cunoaşterea prin implicarea în proiecte individuale şi care au dovedit curaj în 
situaţii în care alții dădeau bir cu fugiţii. Aceasta este condiția ca aceşti nativi să-şi împlinească în 
2012 un deziderat important, unul personal, dinamic şi menit să-i ridice deasupra celorlalți, nu prin 
aripile de înger, ci prin inteligență, prin construirea unui aparat mai greu decât aerul, prin 
inventivitate, creație, cunoaştere. 

În felul acesta, descoperim că 2012 este un an în care capricornul se luptă cu spontaneitatea, 
deoarece o consideră un duşman dificil de controlat, un opozant care îi poate compromite imaginea 
divulgând celorlalți elemente delicate ale slăbiciunilor sale. Fiind axat pe destin şi având parte, până 
în septembrie, de o simbioză interesantă între casa a XII-a şi Capul Dragonului, capricornii vor 
reuşi să devină ființe paradoxale care doresc lumea doar pentru a-i trezi acesteia interesul față de ei, 
iar când aceasta îi doreşte, ei se retrag într-un hău adânc, într-o zonă a tristeţii şi melancoliei, a 
deziluziilor şi solitudinii. Îi recunoaştem pe capricorni din aceste indicaţii, însă nu am reușit până 
acum să-i vedem consumaţi în mobilitate sau inventivitate. Ei ştiu însă că finalitatea proiectelor din 
2012 nu poate fi nicicum produsul unui element spontan, ci finalitatea unei etape asupra căreia sunt 
preocupaţi din octombrie 2009 de când Saturn, guvernatorul semnului natal, a intrat în exaltare. 
Acum simt că se apropie de o finalitate, simt că ceva trebuie să se încheie, că rezistenţa lor, aproape 
miraculoasă, afişată în condiţii în care alții ar fi cedat uşor, nu mai este susținută de anturaj, de un 
fond al rezervelor. Nemaiputând să pună accent pe un depozit, capricornul, în 2012, se orientează 
spre vechiul său echilibru, spre o lumea pătimaşă care se consuma în efort, în gânduri adânci, 
încărcate de emoţii neîmpărtăşite care oscilează între decizii majore pe elemente care altora nu le 
trezesc deloc interesul sau emanciparea afectivă, un element complicat din viaţa unui capricorn. 

Într-un asemenea context al efortului de a se ridica din uscăciunea unei pietre care nu are 
prin natura sa calitatea de a încălzi locul fizic, ci doar mintea aflată în căutarea sensurilor 
existenţiale, a focului subtil, înconjurat de o superbă cromatică, acest nativ, la început de drum, 
vede în 2012 un an banal, simplu, care urmează cursul unor evenimente pe care le-a gândit bine din 
timp şi care urmează să se împlinească prin ordinea lor firească, nu dintr-o descindere a universului 
sau a societăţii. La finalul său, va fi însă puternic zdruncinat de elemente inserate aparent haotic în 
viața sa pe care Pluton de câțiva ani reuşeşte să le producă. Aceste momente vor fi date de 
retrogradarea lui Marte în intervalul 24 ianuarie - 14 aprilie şi împlinirea celor două careuri pe care 
Uranus şi Pluton binevoiesc a le atinge la grad perfect pe finalul lunilor iunie şi respectiv 
septembrie. Celelalte, indiferent că vin prin trecerea lui Neptun în Peşti, a lui Jupiter în Gemeni sau 
a schimbării de vibrație impusă de trecerea Axei Dragonului pe Taur-Scorpion, sunt elemente ce nu 
mai surprind un capricorn mereu atent la comportamentul său, la mersul evenimentelor, mereu 
pregătit să-şi explice sau să explice celorlalți de ce lucrurile se afla în această ordine. 

Prima jumătate a anului le aduce acestora o tentație periculoasă : tentația puterii. Cu Marte 
pe casa a IX-a, mereu deschis către idei novatoare, mai dinamic şi mai eficient în acțiuni 
superficiale decât poate fi Neptun din casa a III-a, în elemente de dinamică afectivă şi evaluarea 
comunicării, componenta maturitate va fi puternic zdruncinată şi li se cere acestora să nu se lase 
pradă comodităţii şi să se depărteze de schemele gândite în profunzimea lor, doar pentru că 
rezultatele vin mai uşor. Dar a recomanda unui capricorn e una şi a te aştepta să-ți urmeze sfatul 
este alta, iar aceasta este una din trăsăturile definitorii ale primei jumătăţi de an când îi vom vedea 
implicaţi în cele mai neobişnuite moduri, vrând parcă să iasă în evidență prin extravagantă, ridicol, 
superficialitate, deviaţie sau prin ceea ce nu au mai făcut până acum, fără să asculte de sfatul cuiva, 
nemaiavând răbdare nici măcar cu ei înşişi. Vor reuşi să impresioneze auditoriul şi, în absenţa unui 
autocontrol, a unor retrageri periodice pentru recuperarea energiei în intervalul 24 ianuarie — 14 
aprilie, când Marte este retrograd, vor atrage după sine o epuizare psihică, o risipire a resurselor 
care îi vor face vulnerabili în celelalte două momente delicate ale anului: 24 iunie şi 19 septembrie. 

Obişnuit să muncească mult pentru a atrage atenţia, capricornul, având un simţ al umorului 
delicat şi o schema umoristică specială, ce îi înlocuieşte spontaneitatea, îşi va dezvolta un simţ 
social important prin care va şti să se ridice deasupra celorlalți, să muncească din greu şi să mizeze 
pe rezultate spectaculoase obţinute în condiții austere, iar dacă va fi nevoie să facă negoț cu 
sentimentele, va face şi asta, însă tot pe planul al doilea le va pune şi nu se va avânta în a considera, 
doar pe baza câtorva situaţii speciale, că viaţa şi-a schimbat cursul şi de acum încolo totul va fi roz 
sau uşor de obţinut. A fi stăpân pe sentimente nu înseamnă pentru capricorn a fi în mijlocul lor, aşa 
cum preferă săgetătorul sau leul, ci a le încălecă şi a le struni ca pe o slugă supusă. 

Trecerea lui Saturn în casa a XI-a le aduce acestora gustul pentru putere prin simplificare. 
Prietenii acestora se împuţinează, mulți se vor grăbi să-i dezamăgească pe capricorni încă din 

timpul acestui an chiar dacă el beneficiază doar de aproximativ 3 luni de tranzit al lui Saturn prin 
Scorpion, la final. Precizia şi dorinţa de putere ce vine din partea lui Saturn în Scorpion are asupra 
capricornului un ecou aparte. Îşi vede multe din demersuri împlinite, dar şi risipite oferindu-i, nu 
doar ocazia de a-şi stabili noi ţinte, noi trasee de munte, noi descinderi, ci şi prilejul de a-şi face 
autocritica, de a se învinui pentru momentele în care lipsa de control, nevoia de a se elibera de stres, 
de a pluti în derivă, de a se desprinde de natura sa fixă, rigidă, greoaie, i-a compromis. Îşi va 
ascunde însă acest deficit al vieţii prin noi demersuri, noi realizări, noi titluri, noi planuri de viitor în 
care se va implica şi mai mult pentru a le îndeplini. 

Privind ansamblul acestui semn zodiacal în contextul anului 2012 descoperim cât de amplă 
şi puternică este vibrația careului Uranus-Pluton, cât de puternic poate zdruncina din temelii o 
structură construită cu devotament în atâţia ani şi cât de simplu poate pune pe picior de egalitate 
transformarea naturii umane, cu ascunderea defectelor sau preschimbarea calităților. Toate acestea 
fac din capricorni marii neînțeleşi ai anului 2012 şi pentru că sunt învăluiți de conjuncturile 
complicate în care se implică, dar şi pentru că reuşesc să şocheze auditoriul cu performanţe pe care 
nimeni vreodată nu le-ar fi atribuit unui asemenea nativ. 


Axa Leu-Varsator va reuşi şi anul acesta să uimească, să impresioneze şi să facă 
spectacol aparent din nimic. În 2012 această axă este marcată de prezenţa un timp îndelungată a lui 
Marte pe axa I-VIII, de accentuarea demnității şi imaginii publice, a stabilității în familie aducând 
o acută criza în relaţii şi depăşirea limitelor impuse de înțelegerea impactului pe care îl are 
sentimentul exprimat, prin accentuarea axei IV-X de către Jupiter, în prima jumătate de an, dar şi 
prin trecerea într-o nouă dimensiune a existenţei, cu Neptun pe axa I-VIII, capabili să obţine 
puterea, dar să nu uzeze de ea, să se deschidă spre mari înţelesuri şi să le distribuie cu detaşare ca şi 
cum, în realitate, se caută altceva. 

Această axă a afectivității, a iubirii dăruite şi primite, a sentimentului de apartenenţă într-o 
structura macro ce funcţionează după alte reguli şi nu beneficiază de aparenţa ucigătoare pe care o 
avem acum, la nivelul la care acţionăm, ne sporeşte încrederea şi ne echilibrează inima. Între a crea 
şi a distribui, între Leu şi Vărsător, dinamica astrală va încerca să acopere cât mai multe sectoare. 

Prin dihotomia aparentă, pe care Pluton o lansează acestui an, prin nevoia de a câştiga prin 
adevăr versus minciună pe care Neptun, în domiciliul său, ne-o va lansa în acest an, balansul Leu- 
Varsator va aduce o cercetare a gândirii, a sentimentului, a puterii de a depăşi obstacole, a 
înțelegerii superioare pentru a ridica voinţa şi curajul de a face la rang de regulă. Exemplul personal 
este puțin vizibil, prin această ceață a vibrațiilor astrale, dar prin direcțiile pe care le vor stabili, prin 
dinamica asta, se va înălța ideea că sentimentul, oricât de vitregit ar fi, când este împărtăşit, el poate 
înlătura orice barieră. Această lecţie de cunoaştere are de înfruntat bariera iluziei, a oglinzilor false, 
a stimei de sine susținute pe imagini agresate de relaţii sociale greşit interpretate sau a unor legături 
de familie plasate eronat în contextul actual. Din această axă ne vin durerile cele mai mari şi 
suferința poate fi tot prin această axa a afectivității sublimată prin deschideri spirituale şi fapte 
superioare, încărcate de semnificaţii şi condescendență. 

Necesitatea de a ne trăi existenţa în preajma marilor simboluri devine în 2012 o necesitate a 
echilibrului afectiv. Axa Leu-Vărsător, oriunde ar fi plasată în temă natală sau în cea anuală, ne 
îndeamnă la iertare şi acceptarea cu seninătate a dizarmoniilor din jur. Acest vortex de energii 
superioare poate preschimba lumea prin sentiment şi doar prin această axă se poate accede la un 
echilibrul emoţional practic şi eficient. Cei care nu vor reuşi să se ridice la nivelul aşteptărilor, cei 
care nu vor putea să se integreze în schema acestei deveniri, întâi se îmbolnăvesc fizic, datorită 
prezenţei lui Pluton pe axa VI-XII, apoi gustă din singurătate într-un mod tragic şi dureros prin 
implicarea lui Jupiter pe axa IV-X. Până în septembrie, axa Leu-Vărsător, cu Axa Dragonului pe 
casele V-XI, echivalentul celor două zodii în sistemul caselor, aduce în centrul atenţiei destinul 
construit prin propriile eforturi, dorinţa de a crea, de a dărui, de a gestiona un fond astral încărcat de 
lumină şi profunzime. Prin aceste trăsături, întregul echilibru al zodiacului se susţine pe modul cum 
este percepută emoția pentru a fi transferată. 

A devia de la aceste trăsături, a sfida calitatea sentimentului sau a lovi în această ramură a 
devenirii personale, inseamna a produce un recul interesant în propriul horoscop, a destabiliza 
casele ocupate de axa Leu-Vărsător prin propria ființă demonstrând că legea cauză-efect nu este o 
teorie interesantă inventată de oameni care nu aveau ce face, ci un proces real. 

Recepţia mutuală Saturn-Pluton din finalul anului aduce confirmări asupra modului cum a 
fost utilizată această vibraţie astrală şi, dacă de-a lungul întregului an, copii zodiacului, adică 
celelalte zodii, au descins într-o desfăşurare dizarmonică, legătura în foarfece a celor două axe VI- 
XII şi IV-X decupează faptele bune de cele rele şi le pune separat într-o balanță pentru a cântări 
calitatea sufletului şi direcția sa. Ultimele trei luni ale anului, din prisma acestei axe, ne aduc temeri 
majore, realizări magnifice şi o formă de instabilitate pe care vom încerca să o ascundem, să o 
plasăm în ceața deasă a iluziei neptuniene, dând vina pe cei din jur şi invocând circumstanţe 
atenuante pentru orice reacţie a anturajului. 


Cei născuţi în Leu nu se pot lăuda cu un an foarte bun. Ei sunt îngrijoraţi pentru ziua de 
mâine, le este teamă că efortul pe care l-au făcut în 2011 nu a fost suficient, că le va aduce un 
dezechilibru în familie, în sfera relaţiilor sau în cea profesională, în aşa fel încât situaţia să scape de 
sub control. În felul acesta, încep anul cu griji nejustificate, cu gânduri sumbre, tulburătoare în care 
sectorul medical ocupă un loc de frunte pentru că vitalitatea lor scade pe măsură ce impactul 
cuvintelor este mai mare. Beneficiind prin natura semnului de o sensibilitate imatură, leii sunt copii 
răsfăţaţi cărora nu trebuie să le spui nimic pentru a nu-i supăra. Cei care ştiu acest detaliu pot uza de 
el sau se pot arăta indiferenți de acest defect, bruscând echilibrul afectiv al acestor nativi şi aşa 
susţinut pe iluzii şi fantasme. Leului îi este comod să fie iubit şi îndrăzneşte să ceară asta de la viaţa 
pentru a i se suplini efortul de a dovedi prietenia, dragostea, sinceritatea, devotamentul. 
Considerând că, fiind în centrul atenţiei, este suficient pentru a realiza un schimb afectiv cu grupul, 
leul cade în 2012 într-o imensă capcana, aceea a falselor idealuri, falselor sentimente, a falselor 
deziderate, care îl vor duce la dezamăgiri adânci. El nu este un semn spontan şi noutatea îl sperie 
tocmai pentru ca îl pune în fața faptului împlinit şi îi aduce la lumina teama de ridicol sau de 
subminare. În felul acesta, nevoia de nou, de exprimare într-un ton novator, deschiderile noi pe care 
le arăta, sunt de fapt evadări dintr-o sferă intimă dificilă şi dureroasă. Nemulțumit de cuşca sa, leul 
va dori să cucerească jungla şi, dacă dispune de o metodă corectă, verificată în timp, acest lucru, în 
2012, este posibil. 

Dată fiind această teamă a leului de a nu fi împins de pe jilt în mulţime, descoperim două 
tipuri de firi: inferioară şi superioară. Diferenţele între tipul superior şi tipul inferior vin din tentația 
majoră la care este supus, aceea de a aprecia sau desconsidera lumea spiritului. 

Dacă până acum, cu Neptun în casa a VII-a vibrația leului era uşor disimulată de sunetul 
mulțimii, de tipurile de asocieri în care se implică, de vocea grupului şi o parte din trăsăturile 
grupului fiindu-i atribuite, fără să aibă merite deosebite, acum Neptun îl va îndemna sa faca dovada 
priceperii sale, sa demonstreze dacă până acum a lucrat în plan real sau a visat la un ideal care nu 
poate fi atins. Neptun în casa a VIII-a, în Peşti, îi pune pe aceştia în posturi penibile, ruşinoase, de a 
explica natura sentimentelor lor, de a-şi declara orientarea, de a-şi susține prietenii chiar dacă sunt 
ciungi, chiori sau plini de bube. Unii se vor dezice de aceştia, chiar dacă în spatele acestor diformi, 
aceştia au suflete nobile, pentru că nu pot îndura ruşinea de a le explica imperfecţiunea, deci nu se 
susțin pe valorile spirituale sau sentimentele nobile. Din fericire, pentru anturaj, nu va mai putea să 
facă demonstrație de noblețe, îmbrățişând o dată pe an un lepros în public şi apoi scriind tratate 
despre gândirea nonviolentă, ci va trebui să-l aducă în casa sa, să şi-l atribuie, să şi-l asume şi să-şi 
schimbe toate fotografiile din casă pentru a-l afişa pe lepros alături de el peste tot. Grea misiune 
pentru un leu care nu cunoaşte calea sufletului, pentru un leu mincinos care uită de omenie imediat 
ce Soarele a apus şi care inventează alta la răsărit pentru a nu se arăta aşa cum este tipul inferior: 
gol, searbăd, găunos. Acesta este tipul dominat de planetele Marte şi Jupiter care, cel puţin în prima 
parte a anului este puternic lezat, aducând sarcini suplimentare, o imagine publică deficitară, 
duşmani mulți, puternici şi evenimente care nu ii favorizează ascensiunea socială, ci dimpotrivă. 

Leul superior îşi va susține imaginea sa pe efortul anilor din urmă şi nu va dori să 
demonstreze nimic de vreme ce timpul, realizările, o fac în locul său. Acestuia, anturajul îi va 
descoperi strălucirea şi i-o va populariza ca un efect de bumerang al dorințelor leonine de a se face 
remarcat. Ambiţia şi puterea sa de a munci se susțin pe dorință, tocmai de aceea Marte ii aduce o 
primă jumătate de an complicată cu planuri mărețe, cu eforturi intens, cu muncă asiduă şi, evident, 
cu rezultate pe măsură ce vor veni în special în a doua parte a anului. Acesta este tipul care inspiră 
simplitate şi discreţie, credinţă şi putere lăuntrică şi care acționează după un cod al onoarei şi 
datoriei. Nefiind spontan prin natura sa, nu va aprecia niciodată oportuniştii şi atitudinea sa de 
sfidare față de imoralitate sau stupiditate îi va aduce conflicte în special la începutul şi la sfârşitul 
anului, când Jupiter (dreptatea) va fi în conjuncţie cu Luna neagră (imoralitatea). 

Totuşi, tipul superior se îmbracă în hainele croite de Saturn sau Uranus şi acest tip de leu îşi 
va îmbunătăți imaginea prin disciplină şi efort, prin devotamentul său care a încălzit locul în care 
stă, prin ajutorul dezinteresat şi noblețea pe care o degajă. 

Cele mai dificile momente ale anului sunt cele când Pluton, cel care de ani buni le 
patronează segmentul medical şi cel profesional, împlineşte cele două careuri cu Uranus, în 24 iunie 
şi respectiv 19 septembrie şi când întregul sector profesional şi personal este zguduit, când pot fi 
afectați de schimbări substanțiale şi când li se cere din nou un efort de voinţă şi de echilibru. Ceea 
ce aduce acest careu pentru lei este tentația de a folosi forţa, de a se impune în anturaj, în grupul de 
apartenenţă, de a demonstra că vocea sa se aude, chiar dacă va trebui să-şi testeze octavele pentru 
asta, când este remarcat din mulțime printr-o magie specială a destinului, fie în sensul bun, fie în cel 
rău. 

Pentru că Axa Dragonului se suprapune peste axa analogică dată de casele V-XI vor 
beneficia şi anul acesta de o susţinere astrală, de un aport administrativ substanțial de protectori, de 
o voce situată în înalta societate, într-o zonă diferită ca inserție sau nivel de cultură de poziţia leului, 
în special până la începutul lui septembrie când axa Dragonului se va muta pe casa IV-X aducându- 
le împlinirea unor plăceri personale, realizări facile, şi o anume linişte în ceea ce priveşte viitorul. 
Că această linişte se susţine pe o percepţie corectă a realităţii sau nu, doar ei vor şti, cert este că din 
octombrie, de când Saturn le va intra in casa a IV-a, în Scorpion, nu vor mai fi atât de expuşi 
atacurilor virulente pentru că nu vor mai fi în centrul atenției. Nu se ştie dacă pentru lei a nu fi în 
centrul atenție este ceva bun sau pe placul lor, cert este ca în aceste ultime luni ale anului le va 
aduce echilibru, stabilitate, întoarcere la valorile părintești, la tradiţie, la solitudinea căminului. În 
absenţa acestei superpoziţii, dată de Saturn şi Axa Dragonului, trecerea lui Saturn în casa a IV-a ar 
fi adus leilor leziuni personale, pierderea bunurilor, finalul unei etape, însă Coada Dragonului în 
casa a IV-a aduce un beneficiu social, ca efect al susținerii de care au beneficiat în 2011. 

Chiar dacă evenimentele anului nu reprezintă pentru leu, atunci când se manifestă, un 
element peste care nu poate trece, având prin natura sa vocaţia liderului, Uranus în casă a IX-a, 
chiar dacă îl protejează, îl si invită la înţelegere superioară şi prin aceasta, prin cele două mari 
avertismente ale anului (24 iunie şi 19 septembrie) desprinse din relaţia cu Pluton, să se încadreze 
într-o schemă a normalităţii şi să nu uzeze de forță, de înţelegere, de acceptul celorlalți, de teama lor 
sau de lipsa de cunoaştere. A avea putere înseamnă şi a fi responsabil în folosirea ei. 

Evident, nu toţi leii sunt în postura de a-şi folosi puterea la scena deschisă, dar acolo unde 
sunt plasați şi prin puţinul pe care îl au de spus şi făcut, tentaţia exprimată în raport cu nivelul lor îi 
poate ridica spre a obţine mai mult sau să decadă spre a trăi într-o izolare dureroasă şi tragică. 

Dacă îi sunt accesibile dimensiunea spiritului, noţiunile legate de evoluţie, moralitate, 
cunoaştere (tipul superior), nu va avea parte de un final periculos decât în cazul unor excese foarte 
grave, în timp ce tipul inferior, consumatorul de imagine, oportunistul, va avea nevoie să-şi 
găsească din timp noi liane care să-l susţină la înălțimea la care s-a cocoțat. 

Privind zodia Leu în contextul anului 2012, relaţia dintre putere şi sentiment este una stranie 
şi delicată. Numai cei care au lucrat deja cu aceste noţiuni pot face față valului evenimentelor, 
numai cei care ştiu cum să selecteze evenimentele prin discernământ şi să şi le canalizeze pe o 
direcție pozitivă sau constructivă pot comporta un progres şi o ridicare substanțială. 

Vărsătorul, aflat într-o veşnică agitaţie şi o căutare dinamică, este în 2012 ctitor de valori. 
Având un număr important de planete de partea sa, adică de partea estică a liniei Zenit-Nadir, 
abilitatea sa de a lămuri, explica, consola, sfătui, ajuta, este constituita după propriile sale pofte, nu 
după cum ar putea să-i impună societatea. Nici că se putea o conjunctură mai favorabilă, nici că se 
putea să i se facă un cadou mai valoros şi mai important acestui erou al zodiacului. 

Cu Pluton pe casa a XII-a şi Neptun părăsindu-i semnul, vărsătorul se desprinde de o etapă 
importantă a vieţii sale şi devine promotorul unor idei novatoare, nu pentru că, în general, prefera 
să-şi atribuie această imagine, ci pentru că i se stabilizează idealurile, pentru că ideile îi devin mai 
clare şi se poate gândi la o punere a lor în aplicare spre finalul anului. Are însă o slăbiciune față de 
caracterele puternice, simțindu-se important prin ceea ce transmit acestea, prin statutul lor, prin 
umbra pe care o aruncă asupra mulțimii şi anul acesta va uita de el pentru a se dedica susținerii 
acestei imagini şi ridicării ei în postura de etalon. În felul acesta, îi vom vedea pe vărsători în 
posturi importante în stat, apărând şi dispărând în funcții, în raport cu fluctuațiile sociale, fiind 
preferați, doriți, căutați în calitate de consilieri, profesori sau maeştri. Renunțarea la numele propriu 
pentru împlinirea unui țel de grup, poate lua în prima parte a anului veleități mesianice. Cu Marte în 
casa a VIII-a, vărsătorul îşi simte ființa extinzându-se spre domenii pe care până acum nu le-a atins 
şi numai ce intră în contact cu ele le şi înţelege şi le aplică. Asta înseamnă că vectorul schimbării i 
s-a activat şi la fel de uşor şi simplu îi poate molipsi pe ceilalți, îi poate ajuta în a-şi depăşi condiția 
limitată, în a-şi alunga din suflet cu un singur gând, cu o simplă raportare la un etalon superior 
suferinţele şi îndoielile de o viață. Această ipostază magnifică îi cheamă pe vărsători pe marile 
scene ale lumii, dar aceştia refuză şi se ascund în şopronul bunicii căutând piatra filosofală sau 
aşteptând un timp mai bun, mai prielnic pentru ceea ce gândesc că trebuie să facă. Nu este un moft 
lipsit de importanţă şi nici o fantezie născută dintr-un suflet de artist, ci o intuiţie fenomenală, acea 
ce va fi vizibil pusă în aplicare din 2013 când Saturn îşi va stabiliza tranzitul prin Scorpion, adică pe 
casa demnității lor sociale. 

Ei ştiu că generozitatea şi puterea sunt elemente care se împrietenesc în timpul derulării 
evenimentelor şi că nimic nu se obţine fără acțiune, tocmai de aceea în 2012 vor pune în aplicare un 
deziderat important al vieţii lor, unul extrem de personal pe care numai ei îl ştiu, şi care este tangent 
la curaj, la spiritul eroic de care nu contenesc să dea dovadă în orice moment. 

Fie că se implică în acțiuni simple, fie că se aruncă în gesturi de o mare amploare socială, 
vărsătorii iau ca punct de referință altitudinea cea mai înaltă şi nevoile celor din jur definite într-un 
mod clar şi practic, pentru că noul univers pe care îl vor crea să fie pe placul tuturor. Aici intervine 
fantezia neptuniană, cea care va intra în funcțiune din februarie, cu trecerea în casa a II-a, aici va 
reuşi vărsătorul sa şocheze pentru că nu este posibil să mulţumească pe toată lumea. Ceea ce îi este 
lui clar va fi diferit de ceea ce le este clar celorlalți şi tocmai de aceea agresivitatea pe care o va 
primi din partea grupului, din partea celorlalți, în mod gratuit, doar pentru că trăieste acolo, doar 
pentru că lucrează în aceeaşi instituţie sau că are aceeaşi naţionalitate, devine prin retrogradarea lui 
Marte din perioada 24 ianuarie -14 aprilie un element foarte complicat şi tragic ce îl va lovi în 
punctele cele mai sensibile. Oricât de puternici par la prima vedere, oricât de tare se străduiesc să 
pară că sunt ființe capabile să treacă prin uşi fără să le atingă, în momentul în care le este combătută 
viziunea, le este anulat idealul sau le este strivită libertatea de expresie, aceştia se sting văzând cu 
ochiul, se usucă şi niciun medic nu poate stabili care este cauza bolii ce îi consumă. Trăind într-o 
lume aproape imaterială, chiar şi idealul lor de a acumula noţiuni, de a asimila, de a strânge într-un 
depozit valorile majore, are la bază momentul terminus în care va deschide poarta hambarului şi va 
oferi totul mulțimii fără nicio obligație, fără nicio pretenție. Calitatea care îl motivează în faţa 
acestor descinderi mesianice nu îl face un idealist, ci dimpotrivă o ființă care lucrează cu elemente 
practice animat întotdeauna de ceea ce se poate anticipa, de finalitatea acțiunilor şi mai ales trăinicia 
lor. Nu este uşor de înţeles această dăruire şi, în mod absolut obligatoriu, nu este capabil să 
înțeleagă această dăruire cel care se opreşte doar la gesturile sale din universul fizic. Cel superficial, 
adică acela care îl va prigoni în 2012 pe vărsător, îl va judeca după veniturile aduse în firmă, după 
rapiditatea cifrelor, după numărul de clienți, după numărul de rapoarte fără să se aplece nici măcar o 
singură dată asupra calităţii acestora, fără să observe că vărsătorul prin caracterul său neobişnuit 

face istorie prin fiecare secundă, ridicând şi coborând standardele până când vechea structură se 
slăbeşte şi din interiorul ei apare alta, gata pregătită să-i ia locul celei vechi. Nimeni, în afară de 
vărsător, nu poate avea aşa un simț al detaliului în ceea ce priveşte viitorul şi nimeni nu ni-l poate 
oferi cu atâta lipsă de ataşament cum o face el. 

Totuşi, există şi vărsători animați de caracterul incomplet al înțelegerii aplicat propriei ființe 
şi nu reuşesc să ducă nimic la capăt, sunt trişti, apatici, pentru că simt, anticipează, dar nu se pot 
mobiliza pentru a se detaşa de dramă sau fantasme. Aceştia sunt chinuiții anului 2012, pentru că 
având un guvernator al semnului natal într-un semn războinic (Berbec) implicat în aspecte stresante, 
de mare dramă şi dinamism interior (careurile cu Pluton), renunțarea, părăsirea locului de 
desfăşurarea a teatrului de război, refuzarea unei prietenii, a unei colaborări care i-ar pune în 
valoare, adică refuzul progresului, aduce acestora căderea în gol, şi îngroşarea rândurilor celor care 
nu se pot ridica deasupra condiției ingrate de consumator. 

Pentru ei, extremele anului 2012, aşa se vor manifesta şi doar aşa îşi vor face simțită 
prezența prin atingerea culmilor de progres şi dezvoltare sau de abandonarea în totalitate a acestora 
pentru a trăi într-o mizerie de nedescris. 

Nefiind cale de mijloc pentru un vărsător şi având în faţă o dinamică astrală complicată care 
nu se termină aici, ci se continuă până în 2016 în acelaşi mod, doar modulată diferit în funcţie de 
unghiurile dintre celelalte planete decât Uranus şi Pluton, promotoarele acestor tensiuni, trăsăturile 
lui Jupiter îi vor fi anul acesta potrivnice. El nu doreşte să destăinuie mulțimii, nici măcar de la 
început, planurile sale, ci doar să le facă cunoscute în finalul demersului pentru a-şi adjudeca de 
unul singur laurii sau a se retrage în glorie şi a i se observa în detaliu modestia adesea princiară. 
Jupiter în Taur îl va face pe vărsător să lucreze pentru valorile familiei sau, la începutul anului, prin 
compromiterea sa de către Lilith, să consume valorile acesteia, să îi impună standarde complicate pe 
care să nu le poată atinge după care să renunțe la modul vechi de raportare şi să dedice mai mult 
timp activităţilor legate de studiu, lectură, cercetare, meditaţie, creație. Dacă această dezicere de 
bucuriile afective ale familiei, pe care vărsătorul o vede stranie, neobişnuită, este sau nu un element 
bun, numai cei din apropierea sa pot şti pentru că gestul său nu este în totalitate egoist şi ceva 
beneficii ar putea avea şi ei. Judecând după rezultatele muncii, mijlocul anului, începând cu iunie şi 
terminând în septembrie, fiecare lună, aduce ceva nou vărsătorului care, în desfăşurare sa, nu se 
poate împăca deloc cu limitele mentale ale zodiilor Gemeni, Rac, Leu şi Fecioară, pentru că le 
înțelege perfect pe toate şi le şi poate depăşi. Dacă nu va dovedi tact, aspect cu care nu se naşte, ci 
pe care l-ar putea dobândi prin educație, nativi din aceste patru zodii, în vară, vor face front comun 
împotriva vărsătorului invocând erori de gândire şi de conduită dezvoltate în perioada 24 ianuarie — 
14 aprilie când Marte a fost retrograd. 

Axat pe transfer de informații, creare de valori, inițial, va neglija aceste descinderi împotriva 
sa şi la al doilea careu Uranus-Pluton, adică în preajma datei de 19 septembrie, vărsătorii se vor 
trezi cu un conflict în toată regula. Nu sunt pacifişti prin definiție, asta înseamnă că pot răspunde 
provocărilor, dar la acest tip de conflict nu se aşteaptă, şi nici nu sunt ajutaţi să-l înțeleagă pentru că, 
de-a lungul anului, vor fi transferati de la un semn la altul între cele patru, de la o persoană la alta, 
fără să le ofere vărsătorilor dreptul de a beneficia de ceea ce ei le-au oferit din plin celorlalți: 
consiliere. 

La finalul lui 2012, pe trecerea lui Saturn în Scorpion, îi găsim pe vărsători în postura de 
inițiatori de proiecte, susținători ai unor demersuri de amploare sau ctitori de valori. Având Capul 
Dragonului în casa lor analogică (a XI-a) acestora li se vor deschide canalele de inspiraţie şi vor fi 
ajutați să se exprime mai mult decât sunt ajutate celelalte semne, cu toate că, aşa cum ştim din 
experienţele de viaţă pe care cu toți le avem, la butoiul cu miere nu vin doar cei chemaţi, ci şi cei 
care vor foloase nemeritate, toţi cei care spera să obține avantaje de pe urma altora, fără să 
muncească sau fără să aştepte să le vină rândul. 

Privind zodia vărsător în contextul amplu al anului 2012, noi cu toţii, cei care avem acest 
semn poziționat undeva pe temă, va trebui să-i oferim toate condiţiile de care suntem în stare pentru 
a se exprima, pentru a putea astfel beneficia de o inspiraţie potrivită şi pentru a ne descoperi, în 
stadiul 2012, libertatea pe care trebuie să o avem faţă de noi înşine. Din sectorul indicat de casa în 

care se află această zodie, ne vor veni calitățile cele mai mari, dar şi defectele cele mai delicate. 
Numai de noi depinde ce tip de vărsători dorim să dezvoltăm şi cum încadrăm aceste veleități 
astrale în sfera personală sau în cea socială. A creşte sau a cădea, din punctul de vedere al 
vărsătorului, care are ca obiectiv să se consume în acțiune, este totuna, nu va fi însă totuna din 
punctul de vedere al societăţii şi nici din cel al familiei. 


Axa Fecioară-Peşti, scapă anul acesta de limitări de natură materială prin trecerea lui 
Saturn de pe axa II-VIII pe axa II-IX, dar îl au de câţiva ani buni pe Uranus pe axa II-VIII care 
până în 2016 nu se desprinde nicio clipă din careul cu Pluton. Ipostazele ample ale anului 2012 
pentru această axă vin din chemarea specială pe care cele două zodii o au spre reconciliere şi 
înțelegere. Avându-l pe Neptun pe axa lor, din februarie cerințele vor ocupa un loc important în 
viața lor, tocmai de aceea ar putea să se confrunte cu o formă de autoamăgire pe care celelalte două 
semne mobile, Gemeni şi Săgetător, nu o au. 

Acţiunea lor se va limita însă în sfera relațiilor personale, prin sedimentarea unui mesaj pe 
care şi l-au formulat clar în 2011, fie sub forma unui obiectiv, fie sub forma unor elemente concrete, 
proiecte, parteneriate, contracte pe care în 2012 doar le vor finaliza. În felul acesta, a continua un 
demers presupune existența unor parteneriate, a unor persoane sau a unor instituţii care să susțină 
ideile şi principiile pe care această axă le foloseşte. Educaţia, ajutorul reciproc, cunoaşterea, 
echilibrul între greşeală şi sancțiune sunt doar câteva dintre ele. 

Lucrându-se intens în această sferă a dinamicii socio-comportamentale, amplitudinea 
rezultatelor ce ne vin din această axă este una periculoasă. Se cere un preț pentru ceea ce 
promovăm, ni se avansează o sumă pentru a vinde un produs, pentru a face compromisuri, pentru a 
ne impurifica deciziile, dar şi pentru a ne schimba în totalitate nivelul de trai. Acest îndemn, pentru 
că îl implică pe Neptun intrat pe această axă, împreună cu avertismentele pe care le-a lansat în 2012 
când s-a tot perindat între Peşti şi Vărsător, ne apară de tentaţii ample, periculoase care, până la 
urmă, nu ne ajută, prin caracterul lor educativ, să avansăm pe scara evoluţiei sociale, ci ne duc spre 
periferia ei, într-o mocirlă unde prejudecățile sunt reguli de bună practică şi agresivitatea un ţel, un 
deziderat pentru care trebuie să trăieşti. 

Nivelul slăbiciunilor şi al curajului, forța cu care ne menţinem pe linia moralității, este prin 
axa Fecioară-Peşti un element de maximă importanță pentru a ne menţine gândurile în albia lor şi a 
ne continua demersurile pe care le-am iniţiat în 2011. Fiind tentaţi cu lăcomia, într-un mod viclean, 
perfid, complicat, moralitatea, prin conjuncțiile Jupiter-Lilith de la începutul şi respectiv finalul 
anului, sunt agresate în mod sistematic, aducând nativilor de pe această axă, dar şi celor care o au 
marcantă puternic în temele lor, acuze gratuite, invitații la scandal sau chiar probleme cu legea pe 
marginea unor contracte care se vor dovedi imperfecte, tendențioase sau păguboase. 

A spera la un câştig substanţial prin această axă, adică vânzând un verdict, însănătoşind pe 
cineva sau promovând o terapie alternativă, înseamnă a ne arunca în valul iluziei mai mult decât ne 
atrage aceasta. Viziunea de ansamblu, care vine cu predilecție din zodia Peşti, prin Neptun care 
păşeşte acolo definitiv din februarie, ne poate însă proteja de micile complicații, de fisurile de la 
baza edificiului. Observându-le, nu ne vom mai complica să înălțăm un turn şi deci să ne protejăm 
investiția pentru alte timpuri când vântul schimbării nu va mai fi aşa de periculos, ci ne vom 
mobiliza pentru a produce acum o schimbare de registru, o răsturnare de situație. 

Careul Uranus-Pluton agasează această axă prin schimbări neprogramate, prin alunecarea 
într-o sferă a iluziilor periculoase în care orice intervenție din exterior este privită ca un scurt-circuit 
aplicat funcțiilor mentale, aşa cum sunt cele construite şi inserate în sfera cu care comunică. Lumea 
din jur, formele-gând ce ne vin din această axa, au darul de a ne elibera de o tensiune afectivă, de a 
ne vindeca şi de a ne oferi o motivatie în plus pentru a nu ne pierde drumul, nu de a ruina structura 
pe care am construit-o. Este important de ştiut că o ctitorie a acestei axe inițiată în anul anterior se 
menţine şi în 2012, pentru că ea este deja pe frecvenţa viitorului, nemaifiind nevoie o nouă ajustare. 
Cine nu doreşte să țină cont de asta, va dezvolta un criticism gratuit față de familie, prieteni, grupul 
de apartenenţă şi se va izola până va intra pe o pantă descendentă care, până în 2016, îl va duce spre 
un final tragic. 

Cei născuţi în zodia Fecioara au un 2012 nervos şi complicat. Având o fire retractilă, în 
general se arată nemulţumiţi în faţa schimbării, a modificărilor de vibrație, a amplitudinii care 
implică o trăire intensă. Precizia şi calculul sunt elemente care însoţeşte în permanenţă o fecioară şi 
nu este de glumă atunci când aceasta spune clar şi răspicat: “Am spus că nu-mi place!”. Fiind 
născută cu un acut simţ al refuzului, al criticismului, ajunge în timpul vieţii să-şi dezvolte un simț al 
detaliului, să se simtă bine numărând, împărțind, socotind, încadrând şi cuantificând pentru a fi în 
permanenţă preocupată de ceva. Cu Marte în semnul lor, fecioarele se vor zdruncina din temelii în 
prima jumătate a anului, se vor complica din orice şi fiecare gest pe care doresc să-l facă trebuie în 
mod obligatoriu să fie perfect. 

Acţionând într-o dimensiune a ambițiilor personale, a gândirii practice şi repezindu-se 
asurpa fiecărui câştig cu un calm şi o răceală proverbiale, fecioarele se vor vedea în 2012 în fața 
unor mari concentrări de forțe în timp ce tendinţele modei, necesitatea impusă de statutul social, 
modificările din sfera profesională le obligă pe acestea să se preocupe şi de mai multe sectoare în 
acelaşi timp, pentru a nu pierde nimic, pentru a fi la curent cu tot ce se află în jurul lor. Plăcerea de 
a face, de a beneficia de un câştig prin care să-şi asigure un viitor sigur le aduce acestora, în 2012, 
momente de disperare şi ipostaze în care frica stă să preia controlul. Asta se întâmplă pentru că nu- 
şi vor putea nicicum stăpâni impulsurile, nu vor putea să se detaşeze de obsesia perfecțiunii, 
axându-se numai pe realizări şi dintr-o lăcomie stranie se va detaşa de abilitatea de a judeca 
situaţiile şi lucrurile după tandemul avantaj-dezavantaj, pretinzând că ştiu mai mult, că pot face mai 
multe şi că, ambivalenţa nefiindu-le chiar străină, ar putea să se descurce în toate aceste situaţii 
deodată. Nu, categoric nu vor putea să se descurce în toate situațiile în care se vor implica şi, 
refuzând să vadă realitatea, vor reuşi să-şi şubrezească în mod insistent imaginea publică, doar 
pentru a-şi menţine obsesiile şi a ascunde lipsa de experienţă. 

Având parte în ultimi doi ani de un Saturn în casa a II-a, simţul banului, cheltuielile reduse 
la minim sau gândite în direcția aceasta, tendinţa de a cheltui din averea altuia şi pe a sa să o pună 
deoparte pentru viitor, sunt elemente pe care le-au practicat cu insistență, în procente şi intensități 
diferite, iar acum, când Saturn se apropie de finalul tranzitului său prin Balanţă, simt, intuitiv, că 
sursa veniturilor le scade, iar viitorul se arată tragic, plin de complicaţii de natură financiară şi, 
implicit, că pentru fecioară “dacă bani nu ai, nimic nu ai”, relațiile vor intra într-un uşor declin. 

Fecioarele cumpătate, în faţa acestei situaţii, vor reuşi să facă apel la un anume temporizator 
de acţiune în care totul este supus cu stricteţe regulilor şi cu mulţumire şi acceptare le va aplica 
având garanția că, pe baza acestor scheme verificate, vor ajunge la final. La polul celalalt 
descoperim tipul de fecioară cu o gândire rece, calculată, adesea lipsită de sentimente elevate şi care 
preferă să-şi arate emoţiile în condiţii extreme, de nervozitate, tristețe, frică, apatie sau sub influenţa 
unor substanţe psihedelice. Oricum ar fi, fecioarele inferioare, cu Uranus în casa a VIII-a, vor fi 
tentate să câştige repede, să nu mai muncească atât de mult, să obţină fericirea pe căile cele mai 
simple. În felul acesta, în perioada 24 ianuarie — 14 aprilie pun la cale un plan pentru a da lovitura. 
La fel ca şi alte semne zodiacale, de anul acesta sau din anii din urmă, se vor confrunta cu o mare 
dezamăgire, pentru că socotelile de acasă sunt date peste cap de careul Uranus-Pluton şi duse într- 
un sector al obsesiilor, al dependenței de substanţe stimulatoare, de ceaiuri, cafea, chiar de 
medicamente. Oscilând între inhibiţie şi impuls, între curajul de a se arunca la gâtul hoţului care i-a 
furat argintăria primită moştenire şi a se detaşa total de falimentul firmei la care lucrează, fecioara 
poate gusta în acest 2012 al extremelor din limitele confortului/disconfortului material. 

Cazul careului Pluton-Uranus ne aduce fecioarele într-o ipostază neobişnuită, de uzurpatori, 
persoane periculoase, capabile să se ridice deasupra mulţimii şi să o acuze de mojicie şi, într-o 
misterioasă inconştiență, să coboare în rândul ei şi să se aştepte să nu fie linşate pe motiv ca au spus 
adevărul sau, oricum, nu au făcut altceva decât să împărtăşească ceea au simțit. Legând casele de 
putere V-VIII cu careul celor două, doar în cazul fecioarelor, vibrația astrală va aduce, cu o 
deschidere în mare forță, acțiuni ample vizibile în plan social. Surprizele la care participă fecioara 
sunt atât cele din sfera financiară, cât şi cele din sfera personală. Fiind temătoare în faţa 
schimbărilor ample, îşi pierd relativ uşor controlul şi uită să facă distincţie între serviciu şi casa, uita 

să-şi ajusteze observaţiile în funcție de locaţie şi se vor consuma aprig în toate lucrurile mărunte, 
fără să facă diferenţa între cele importante şi cele neimportante. 

Uranus din casa a VIII-a, cu sau fără asistenţa lui Pluton, poate avea însă viziunea unui 
viitor complicat şi îi poate duce pe aceşti nativi în ipostaza de lideri de opinie, chiar dacă prezența 
lor în vârful piramidei nu este justificată decât de ambitiile lor. În cele două ipostaze de careu, din 
iunie şi septembrie, inamicii fecioarelor se vor mobiliza intuitiv şi vor considera că, fiind slăbită 
legătura acestora cu grupul de apartenenţă sau speculând micile animozităţi care apar în interior, vor 
reuşi să zdruncine din temelii imaginea publică pe care fecioarele şi-au dezvoltat-o de-a lungul lui 
2011. 

Aceste două momente vor avea menirea de a pune în mare dificultate o fecioară calculată 
aplecată cu seriozitate asupra idealului ei, aducându-i idei năstruşnice de asocieri pe ascuns, de a 
lovi pe la spate sau de a se deda la practici mai puțin ortodoxe pe ideea “scopul scuză mijloacele”. 
Judecând după comportamentul lor dezvoltat până în iunie 2012, nimeni nu se va aştepta la o 
asemenea deviere de la regulile proprii şi mulți nu vor observa nici după aceea, pentru că au talentul 
de a se ascunde în spatele organizației şi a deveni brusc formaliste sau pedante căutând să devieze 
atenția de la faptele reale. Insuccesul lor le va schimba registrul afectiv şi le va înrăi, ucigându-le 
dragostea şi prieteniile, schimbând sensul de evoluţie şi îndreptându-şi atenţia spre alt sector de 
unde pot câştiga mai mult şi mai uşor. 

Finalul anului le va găsi pe acestea prinse în demersuri care le depăşesc funcția, atribuțiile 
sau înţelegerea. Afişându-se curioase din fire sau distructive atunci când nu sunt lăsate să se 
exprime liber, reuşesc să-şi facă loc în mulțimea aglomerată şi destul de repede să se ridice în 
frunte. Pentru că acest careu dintre Uranus şi Pluton îi va exploata cea mai puternică frică ce o poate 
zdruncina pe fecioară (frica de sărăcie), ea poate deveni, spre finalul anului, o ființă periculoasă, 
incapabilă să-şi controleze temperamentul. Dacă vedeţi o fecioară într-o asemenea stare, este 
important să ştiţi că nu câştigul imediat e cel care o linişteşte, ci perspectiva de a aduna de una 
singură ceea ce i-ar fi conferit un anume control asupra vieţii sale. Fiind atât de strictă în reguli, şi 
mai puțin autoeducație, fecioara poate rămâne şi anul acesta o persoană needucată, dar să reuşească 
să ameţească pe toată lumea cu cunoştinţele sale de limbă şi comunicare, cu abilităţile sale de a 
lucra cu instrumentele abstracte sau cu cifrele. În realitate, fecioara spune tot ce ştie, nu ca gemenii 
sau săgetătorii dintr-o suflare, ci cu tact, cu zâmbete între pauze, cu o mimică studiată în aşa fel 
încât finalul să-i fie garantat. 

Fecioarele superioare se dezvoltă însă într-un alt sector a relațiilor astrale. Ele au darul de a 
vedea viaţa dintr-o perspectivă foarte practică şi având simţul pericolului, reuşesc să se pregătească 
din timp pentru vremuri grele. Liniştea de afară este găsită şi în interior şi dacă se tulbură, plânge 
sau se confesează de durere invocând motive simple şi naive menite să o ducă într-o zonă a 
compasiunii, înţelegerii necondiționate. Nu trebuie însă să uităm că fecioara, având simțul 
proprietăţii foarte dezvoltat, ţine la firea ei recalcitrantă, dacă o are, sau la cea blajină, dacă şi-a 
cultivat-o, atât de mult încât este dispusă să şi-o apere cu orice preț. În felul acesta recepţia mutuală 
Pluton-Saturn din finalul anului poate aduce fecioarei o stabilitate afectivă prin confirmări majore a 
felului ei de a fi, a calității gesturilor sale sau a priceperii de care a dat dovadă. Nu va dori să mintă 
nici să se ascundă, dar va dori să se afişeze mândră că atitudinea ei nu este o corcitură, ci o rasă 
pură. 

Fecioara lucrează în mare parte a anului pentru familie, pentru bunăstarea ei şi îşi va extrage 
energia din relațiile sociale, pe care le va stoarce la propriu şi la figurat, de valori, bani, susținere, 
recomandări, sfaturi, mizând mult pe o schimbare calitativă în a doua partea anului, după luna 
octombrie, care să-i ofere o redimensionarea a vieii personale. E puţin probabil să i se schimbe 
substanţial viaţa, pentru că mesajul planetelor le încurajează pe acestea să-şi continue demersurile şi 
să şi le menţină în aceeaşi schemă organizatorică, nu să sară gardul la vecini de foame sau poftă. 

Observând inserţia zodiei Fecioară în contextul anului 2012, nevoia de stabilitate, de a gândi 
corect, simplu şi sistematic, de a aborda purificarea gândirii şi acordarea ajutorului neprecupețit 
comunității va trece prin fluctuații impresionante. Nu stă în vibrația acestui an să ne ducă spre 
autocontrol. El trebuia cultivat încă din 2011 pentru a fi invocat acum, pentru că înțelepciunea nu 

creşte prin copaci şi nici nu se scurge la streaşina casei împreună cu apa de ploaie. Ea implică un 
antrenament sistematic în a înţelege noţiunile, a le raporta la un sistem de referință şi a-şi rafina 
structura pentru a nu percepe schimbarea în sens personal şi nu a atinge, la cel mai mic avertisment, 
culmi ale durerii şi disperării. Teama este un sentiment care ne vine din Fecioară şi el este întreţinut 
de o gândire impură. A fi curajos nu înseamnă a fi în afară durerii, ci a fi mai puternic în faţa 
pericolului, mai pregătit, mai inteligent. A alege frica, doar pentru că nu ne vom putea stăpâni 
ambițiile de putere, de avansare, adjudecare, este o dovadă că alegem să vibrăm pe cotele inferioare 
ale acestei zodii şi să ne aşteptăm la complicaţi terifiante de natură socială sau medicală. 


Cei născuţi în zodia Peşti au în februarie parte de o schimbare substanţială de vibraţie 
astrală prin care Neptun, guvernatorul lor, le trece în domiciliu, aducându-le o formă de înţelegere 
superioară cu care nu s-au mai întâlnit niciodată în timpul vieții lor şi nici nu se vor mai întâlni după 
finalizarea tranzitului în 2025. Pentru că este cea mai importantă manifestare pozitivă a perioadei, 
nu doar a anului 2012, trecerea lui Neptun în Peşti le conferă o senzaţie de împlinire, de acces la 
informații de care nu au avut parte până cum, de aşezare a gândurilor, de decizii importante şi de 
alegeri pe măsură. Fiind prin definiţie semnul jertfei, mulți se vor resemna, se vor închide într-un 
turn de fildeş să-i bată vânturile şi să se usuce în aşteptarea obştescului sfârşit. Multora, acest episod 
le inspiră teamă sau li se va părea terifiant, însă el nu reprezintă decât încununarea unei vieți trăite 
cu dorința de a împlini ceva măreț şi deopotrivă de a fugi de ceea ce ar însemna încorsetarea 
gândirii sau simţirii în creaţia individuală. Mai mult decât oricare altă zodie, Peştii creează, gândesc, 
simt dar nu se regăsesc deloc în toate acestea dintr-o exprimare superioară a naturii lor care cere 
extindere în profunzimi sufleteşti nebănuite, care cer iar şi iar adaptare, ajustarea comportamentului 
după direcția curentului, încât totul să pară un joc suav, nu o muncă asiduă. 

Acest nativ începe anul cu Marte în Fecioara, pe casa partenerilor şi deja îşi simte mintea 
supraîncărcată de atâtea idei sau sugestii ori păreri câte îi pot veni din jur. Se simte obosit, epuizat 
psihic şi îl tentează să se retragă, măcar o perioadă, în solitudine, acolo unde îşi poate adânci 
gândirea şi simțirea într-un mod cum în zona agitată a lumii nu poate. Această tensiune care îi vine 
din partea lui Marte îşi pune amprenta pe întregul său comportament şi ia decizii pentru întregul an. 
Deciziile pe care le ia un nativ Peşti cu un Marte în tranzit prin semnul complementar sunt în 
general de natură să critice anturajul şi să-i arate aspectul superficial, să-i izoleze defectele apoi să i 
le arunce în față atunci când se aşteaptă cel mai puţin, fără să urmărească să ridice tonul, să 
gândească urât sau să jignească, ci doar să intervină în acest gest categoric la momentul oportun 
pentru a obține maximum de eficiență. Motivația care stă la baza acestui gest îi împarte pe peşti în 
două categorii: tipul inferior şi tipul superior. Judecând şi acţionând în felul acesta, tipul superior s- 
a spălat pe mâini de orice răspundere, a pus la punct garda întregului departament şi nu va mai fi în 
veci atacat în modul acesta sau agasat cu atâtea dulcegării, însă tipul inferior îi va lua locul, căutând 
să se desfăşoare, din instinctul pe care i-l dă apa, ca element de bază, acela de a ocupa, în virtutea 
inerţiei, locul gol. A prelua din comportamentul mult blamat şi, privind în ansamblul, a nu face 
nimic bun în plus, aduce acest personaj în posturi controversate, de mediator, ori torționar, de 
delicvent sau guru. 

Tipul superior îşi va retrage apele şi le va îndrepta spre zone aride, acolo unde exemplul 
anterior poate fi folosit ca regulă la capitolul “Aşa nu!”. Fiind dispus să înveţe din tot ceea ce se 
desfăşoară în fața sa, adică să asimileze în apele sale adânci, cu riscul să omoare, prin caracterul său 
nestăvilit, omiprezent, unduitor şi egal, tot ceea ce iubeşte şi îşi vrea în preajmă, nativul se poate 
arăta uşuratic în față valorilor lumești, fără să se desprindă de raportarea pe care o face spontan, fără 
demonstrație, doar pentru sine, a învățămintelor Sfântului Augustin “Există în noi ceva mai adânc 
decât noi înşine”. În faţa acestor ciudăţenii, tipul superior renunţă la confruntare, se ascunde de 
chipul hidos al lumii şi îşi caută o plajă pe care să o îmbrace cu apele sale, chiar dacă nu e vizitată 
de nimeni, convingându-se ca acesta este rostul său în viață, nu să aducă în apele sale peturi de bere 
şi petrol din vasele scufundate, ci să-şi trăiască viaţa într-o simplitate absolută şi, mai ales, să nu 
lase urme, să nu se cunoască pe unde a trecut sau unde a stat. 

Contextul anului 2012 care agasează conştiinţa cu evenimente ce i s-ar potrivi mai curând 
tipului inferior, decât celui evoluat, aduce însă amândouă tipologii în postura de inițiatori de valori. 
Nu este o noutate acest fapt, pentru că anul trecut, pentru puținul timp cât Neptun a stat în Peşti, 
aceşti nativi s-au ridicat deasupra celorlalţi, atingând un vârf al conduitei sociale şi supraviețuind în 
condiţii în care alţii ar fi dispărut imediat. Fiindcă s-au mobilizat, aceştia au reuşit să se ridice şi să- 
şi găsească un ritm propriu de viaţă, să alterneze interiorizarea cu desfăşurarea pe zonă publică, să 
depăşească obstacole severe, să-şi soluţioneze dificultățile din familie sau să le asimilează, să le 
îndure atât de aspru cum numai ei ştiu să facă şi să se declare pasivi în faţa unor mişcări sociale de 
propagandă, nedorind să se implice în a promova sau încuraja niciun fel de comportament. 

Fiindcă în 2012 careul Uranus-Pluton nu le permite să uite cu atât de multă generozitate 
trecutul pentru a-i ajuta pe cei care i-au jignit, riscă să se comporte ciudat, dar comprehensiv, pe 
baza experienţelor anterioare, chiar dacă nu mai sunt capabili să se separe afectiv de complicațiile 
anterioare. În felul acesta, nativii din această zodie riscă să se compromită în faţa celorlalţi, cu toate 
că gestul lor este unul semnificativ care va face istorie şi care va aduce pe punctul de echilibru 
cunoaşterea întregului zodiac, aspirația şi curajul semnelor de foc, tenacitatea şi dificultatea 
existențială ale celor de apă, problemele de comunicare, de reconstrucție ale celor de pământ, toate 
într-un mănunchi pe care îl vor sintetiza de dragul comunităţii, al familiei, al ţării, al societății. 
Această dăruire de sine nu poate produce însă respect. În prima parte a anului nici nu va putea fi 
observată, însă până la finalul careului dintre Uranus şi Pluton din 2016 calitatea acțiunilor lor va fi 
recunoscută şi apreciată. 

Totuşi, întregul an 2012, pentru că îi invită la gesturi mari pe care comunitatea sau cercul de 
prieteni nu le pot înţelege, inteligenţa sa, la fel ca şi sacrificiul, rămân uşor ambigue. Nu va putea 
face clar diferenţa între îndemnul care vine din partea anturajului, ca răspuns la o solicitare, pentru 
care va exista o plată, şi cel care vine dintr-o dorință personală, aceea de afirmare, de atingere a unei 
culmi speciale de progres. Indiferent de ceea ce se va crede, nativul Peşti inteligent şi studios înclină 
spre varietate de informaţii, este enciclopedist, capabil să acumuleze în timp scurt o mare diversitate 
de cunoştinţe şi să le ordoneze în structura sa mentală pe care apoi să le acceseze pe baza unui cifru 
afectiv important. Atunci când va vorbi despre sine şi va acţiona în acest sens, el va selecta din 
această imensă bibliotecă acele lucruri care au prins deja rădăcini în structura sa, pe care le-a hrănit 
şi care i se integrează în fizionomie, mers, gândire. Nu este însă un cameleonic, dar se dedică total 
informațiilor pe care le absoarbe, adică face ceea ce nicio altă zodie nu poate face, tocmai de aceea 
inițial nu este nici înțeles şi nici acceptat. Oricum, nu prea îi pasă, el rămâne în continuare 
semiactiv, pasionat în permanenţă de retragere, solitudine, activitate într-o zonă a inconştientului 
unde nimeni nu poate ajunge, deşi nu are porți, zăbrele sau lacăte. 

Această fire ciudată, la întâlnirea cu Neptun din Peşti, va explodă într-o mare varietate de 
gesturi şi informaţii, simțind că a venit timpul să acţioneze să se ridice pe val şi să facă ceea ce 
nimeni nu mai poate face. Nu va sta mult acolo, pentru că nu le este în fire să conducă lumea, ci 
doar să o schimbe, doar să o scufunde în apele sale şi apoi să o abandoneze pentru un cort pe malul 
apei unde cu undiţă, în solitudine, să prindă câte un peşte pe care să-l binecuvânteze şi apoi să-l 
arunce din nou în apă promovând, în felul acesta, un obicei mistic dintr-o dragoste mută faţă de tot 
ceea ce este creat şi îl integrează. 

Dacă cele două careuri pe care Pluton şi Uranus le vor împlini aduce acestora ieşiri la 
rampă, posibilitatea de a se manifesta în forță, ca un val ucigaş, în finalul anului, când Saturn va 
trece în Scorpion, primul care va tăcea din marea de oameni, care strigă nemulţumiţi că li s-au 
încălcat drepturile, va fi cel născut în Peşti pentru că va fi primul care va observa că lumea s-a 
schimbat deja şi strigătul nu mai are rost. Ca un exemplu, pentru a întări această ideea, inserez 
următoarea ipostază: un personaj interesant, nativ Peşti, un tip studios şi aplecat cu dragoste asupra 
cărților, pe care le simțea vii, la fel şi personajele pe care le conțineau, despre care vorbea cu o 
încântare nefirească, a fost chemat de membrii familiei în decembrie '89 în faţa televizorului pentru 
a urmări ceea ce se transmitea atunci. Fără să părăsească în totalitate universul fascinant al lecturii, 
personajul s-a aşezat doar două minute în fotoliu în fața televizorului, a urmărit atent aglomerarea 
de voci din studioul televiziunii apoi, într-un efort fizic evident, împingându-se calm cu mâinile în 

braţele fotoliului s-a ridicat şi a părăsit încăperea. “Lăsaţi-mă să citesc. Nu s-a schimbat nimic, tot 
ăştia sunt. Nu vedeţi?” a spus indignat. În faţa unui asemenea gest de o luciditate aproape 
nepământeană pentru cei care s-au format în timpurile acelea, un nativ al acestei zodii se poate 
ridica din apele lor adânci pentru a-i vedea pe oameni o dată la 100 de ani şi a constat că nimic nu s- 
a schimbat în evoluţia societăţii lor. 

Ei, o dată la 164 de ani Neptun le intră în semnul lor natală şi mai ies din adâncimile lor 
pentru a le aminti oamenilor că visul este periculos dacă nu este alternat cu realitatea. Lecţia lor nu 
va putea fi învățată pe deplin acum, în 2012, ci până în 2016 când Uranus şi Pluton termină de 
agasat apele celor din Peşti şi lasă să se vadă că la fund se văd scoici pline cu perle nestemate ce îi 
pot face pe oameni mai bogați. 

Fiind oameni de o imprevizibilitate proverbială, celor născuţi în Peşti nu li se poate anticipa 
ca având o perioada nefastă anume, decât cea din preajma împlinirii celor două careuri: 24 iunie şi 
19 septembrie. În rest, se vor dovedi atât de abili în a-şi construi un canal de exprimare, încât vor 
impresiona auditoriul cu realizări în crescendo. 

Urmărind zodia Peşti în ansamblul zodiacului înţelegem cât de important este să privim 
viața în profunzimile ei, cât de important este pentru progresul personal să ne extragem seva din 
mai multe surse şi apoi să ne lăsăm în voia naturii fizice sau subtile pentru a ne integra ca operă în 
construcția ei magnifică. Omul este un monument al naturii, unul viu care se modelează în 
permanenţă şi cel care se poate detaşa de această lume pentru a o privi cu ochi de creator, nu numai 
că devine un gânditor profund, dar reuşeşte să-şi facă umbră, să se reflecteze în valurile mării sau pe 
nisipul arzător ori printre frunzele lungi ale palmierilor fără să ştie nimeni că este el, fără să poate 
cineva vreodată să-i fure, odată cu schimbarea anotimpurilor sau vremurilor, prezenţa sa magică, 
răspândită peste tot, în toate aceste locuri. 


Aşa după cum se poate observa valenţele anului 2012 sunt atât de complexe şi de 
dinamice încât a necesitat lungi şiruri de explicaţii şi trimiteri, toate cu scopul de a face 
acest context astral mult mai uşor de înţeles, mult mai accesibil, mult mai vibrant şi 
folositor. 

Trăim timpuri memorabile şi a alege să le strivim sub bocanc ţine nu doar de un 
context astral, ci şi de o conduită umană şi abia această conduita umană se modelează în 
timp cu ajutorul planetelor. Ceea ce vom evita acum, cunoscând toate acestea, nu se 
produce doar citind un material sau studiind manuale de astrologie ori de esoterism, ci 
prin deschiderea sufletului către o lume despre care nu ştim aproape nimic şi pe care am 
putea foarte uşor să o distrugem înainte de a o cunoaşte. 

Nu există îndemn mai frumos şi mai înălțător pentru un pasionat al ştiinţelor 
ezoterice decât acela de a cerceta lumina spiritului şi de a găsi acolo mijloacele pe care, 
folosindu-le, să poată favoriza o schimbare calitativă mediului în care trăieşte. Schimbarea 
se poate produce cu suferință, însă nu schimbarea în sine ne face să suferim, ci elementul 
asupra căruia acţionează. A fi flexibili, puternici şi informaţi este o condiţie absolut 
esenţială pentru a înţelege natura, sufletul omului, viaţa din jur şi a le iubi. 

Anul 2012 este un an al extremelor, oamenii însă îşi pot gândi şi cântări faptele 
pentru a nu distruge nimic în balansul lor, ci a-l transforma într-un dans mistic şi 
fermecător, asemenea lui Shiva Nataraja, zeul hindus, care cu dansul său distruge un 
univers obosit şi nepregătit încă să evolueze. 


Gheorghiță Coser, 
29 decembrie 2011 

